
ДВА ВЛАСТЕЛИНА 


Ја сам већ имао част представити вам, благо- 
наклоњени читаоци, неке између моје господе су- 
седа; па допустите ми сада, у овој згодној прилици 
(за нас писце је свака прилика згодна), да вас упо- 
знам још са двојицом властелина, код којих сам 
често ловио. Обојица су људи врло ваљани, уме- 
рених погледа и на далеко уважени. 

Прво ћу вам оћисати генерал-мајора у оставци, 
Већеслава Иларионовића Хваљинског. Замислите себи 
човека висока и некад стасита, а сад већ у неко- 
лико отежалог, али ипак не престарелог, чак ни 
етарог; човека у зрелом добу живота, што кажу: 
у најлепшим годинама. Истина, некада правилне и 
данас још пријатне црте његова лица малко су се 
измениле, образи су му спали, честе се боре у виду 
лукова послагале око очију, неких зуба већ нема, 
као што рече Саади, по уверавању Пушкина; 
плава коса, или бар она, што се још одржала, 
претворила се у љубичасту, благодарећи течности, 
купљеној на роменском коњском вашару од Је- 
врејина који се издавао за Јерменина; али Ве- 
ћеслав Иларијоновић ходи лако, смеје. се, да се све 
ори, позвецкује мамузама, шиљи бркове и, најзад, 
назива сам себе старим каваљеристом, а зна се, да 
прави старци сами себе никад не називају старцима. 
Носи обично капут на струк, до горе закопчан, ви- 
соку пошу са уштирканом огрлицом и сиве панта- 


ђе 

лоне са бобицама, војничкога кроја; шешир меће 
право на чело, остављајући цео потиљак го. Он је 
врло добар човек, али има врло чудновате појмове 
и навике. На пример: он никако не може да се 
према племићима, који су слабијег стања и нису у 
државној служби, понаша као према себи равнима. 
Кад се с њима разговара, он их обично гледа преко 
рамена, јако се одупирући образом на круту и белу 
огрлицу, или зађе па их тек наједаред „обасја“ ја- 
сним и укоченим погледом, поћути и крене сву кожу 
под косом на глави; чак и речи друкчије изговара 
и не каже, на пример: „благодарим, Павле Васи- 
љићу“, или „је л' по вољи овамо, Михаило Иванићу“, 
него: „балдарим, Пал Асиљићу“, или: „по вољи 
овам, Михал Ваничу“. А са светом, који стоји на 
још нижим друштвеним ступњевима, он се понаша 
још чудноватије: њих он никако и не гледа, и пре 
но што им каже шта жели, или им да наредбу, он 
неколико пути узастопце, са забринутим и сања- 
лачким изразом на лицу, понови: „како ти је 
име2... како ти је имег“, ударајући необично 
оштро гласом на прву реч „како“, а остало изго- 
варајући веома брзо, што чини те сав његов го- 
вор изгледа веома сличан пућпурикању препе- 
личјег мужјака. Страшно је жустар и попашан 
на туђе добро, али је рђав економ: за управитеља 
својих добара узео је ислуженог наредника, Мало- 
руса, необично глупог човека. У осталом, у економ- 


ској струци још нико није престигао једног петро- 


градског високог чиновника, који, опазивши из са- 
општења свога надзорника, да на његовом имању 
житнице често горе, услед чега силна храна про- 
пада, — даде најстрожију наредбу: да се од јако 
све дотле снопови не уносе у житницу, док се ватра 
сасвим не угаси. Исти тај велики господин науми 
једаред да сва своја поља засеје маком, на основу 
врло простог рачуна: мак је, вели, скупљи од ражи, 

значи: сејати мак је пробитачније. И још је својим 
поданицама сељанкама заповедио да носе коко- 
шњике») по мустри, коју им је послао из Петрограда; 
и доиста, по његовим имањима носе жене и до данас 
кокошњик... само поврх џеге...“) Него да се вра- 
тимо Већеславу Иларијоновићу. Већеслав је Илари- 
јоновић страшан љубитељ женског пола и, чим само 
опази у својој окружној вароши, на шеталишту, какво 
лепо чељаде, одмах се натури за њом, али онај час 
— чудна ствар — почне храмати.... Воли и да се 
карта, али само са људима нижега реда ; они њему: 
„Ваше Превасходство“, а он њих грди и чита им 
буквицу, колико му срце иште. А кад му се деси 
да игра карата са губернатором, или с каквим било 
вишим чиновником, — са њим се збива чудна про- 
мена: и смешка се човек, и главом клима, и у очи 
им гледа — одједаред се сав упреподоби!.... Дође 
чак па изгуби и не жали се! Чита Већеслав Ила- 
ријоновић мало, при читању непрестано мига брко- 
вима и образима, као да пушта талас по лицу од озго 
на ниже ; нарочито је необично то таласасто кретање 
на лицу Већеслава Иларијоновнћа, кад му се деси 
да (наравна. ствар, пред гостима) прелеће ступце 
„Јопгпа! дез Пеђа: “.==•) На изборима игра он доста 
значајну улогу, али се из тврдичлука никад не прима 
угледног звања председника племићског удружења. 
„Господо, — говори он обично племићима, који му 
прилазе, а говори гласом, пуним покровитељства и 
самосталности: —- веома сам вам захвалан на од- 
ликовању; али ја сам одлучио да своје слободно 
време посветим усамљености“. ИМ, изговоривши те 
речи, мане главом неколико пута десно и лево, а за 
тим пун достојанства спусти браду и образе на пошу. 


#) Народни украс руских жена за главу, налик на лепезу или 
округао штит око главе. — Прев. 

#=) У оригиналу: кика, у нас: конђа, џега, убрадач. — Прев. 

#ж%) Релики француски политички лист. — Прев. 

У својим младим годинама био је ађутант код 
неке важне особе, коју и данас не назива друкчије, 
но по имену и очинству“); кажу, као да је он тада 
примао на себе не само ађутантске дужности : да је, 
на пример, обукавши се у пуну парадну униформу, 
и сав закопчан, парио свог старешину у купатилу — 
али ко би опет свему веровао! У осталом, и сам ге- 
нерал Хваљински не мари да говори о својој чинов- 
ничкој каријери, што је у опште доста чудновато; у 
рат као да такођер није ишао. | 

Живи вам генерал Хваљински у омањем ку- 
ћерку, сам; брачне среће у свом веку није осетио, 
те га стогаи данас сматрају за младожењу, и чак 
за згодног младожењу. Зато његова. кључарка, 
жена око својих тридесет пет година, црноока, 
црних обрва, пуна, свежа и са брковима, целе не- 
деље иде у штирканим хаљинама, а недељом облачи 
и рукаве од мусулина. 

Занимљив је Већеслав Иларијоновић на великим 
обедима са званим гостима, које властела даје у част 
губернатора и других власти: ту је он, може се 
рећи, сасвим у свом елементу. Он обично у таким 
приликама седи, ако не одмах десно до губерна- 
тора, оно и не далеко од њега; у почетку обеда 
више се предаје осећању сопственог достојанства и, 
заваливши се на столици, али не окрећући главе, 
пушта онако са стране поглед по округлим потиљ- 
цима и усправним јакама гостију; но за то се при 
крају обеда развесели, почне да се смешка на све 
стране (према губернатору се смешкао на почетку 


~ 

=) (Осим имена и презимена (на пр. Антон Чехов, Николај 
Гогољ) имају Руси још једно као презиме, начињено од очева 
имена. Код. Чехова, чији се отац звао Павле, то друго презиме 
гласи Павловић, код Гогоља, сина Василијева, гласи Васиљевић, 
те пуно име обојице гласи: Антон Павловић Чехов, Николај Ва- 
сиљевић Гогољ. То име начињено од очева имена зову Руси „от- 
чество“ — очинство. — Прев. 

ручка), а неки пут чак наздравља у част прекрасног 
пола, по његовим речима, украса наше планете. 
Исто је тако занимљив генерал Хваљински при 
разним светковинама, испитима, зборовима и изло- 
жбама ; а уме вешто и да приђе свештенику, да добије 
благослов. При разласцима са разних скупова, на 
прелазима преко реке и на другим сличним местима, 
слуге Већеслава Иларијоновића не дижу грају и не 
вичу; на против, правећи пута кроз гомилу света, 
или дозивајући кочијаша са кочијама, говоре при- 
јатним грленим баритоном: „молим, молим, разма- 
кните се, да прође генерал Хваљински“, или: „гене- 
рала Хваљинскога кочије“... Кочије су, истина, у 
Хваљинскога доста старинског облика; на лакејима 
је ливреја доста излизана (да је она сива са црвеним 
ивицама, не треба ваљда ни спомињати); коњи су 
такођер поматори и доста су се накасали свога века; 


но Већеслав Иларијоновић и не жели да представља 


кицоша и држи да чак његовом чину и не доли- 
кује, да збуњује свет и да му баца прашину у очи. 
Нарочитог говорничког дара Хваљински нема, или, 
можда, нема прилике да покаже своју красноречи- 
вост, јер он не само да не трпи препирке, него неће 
да чује ни за какве примедбе, и брижљиво се клони 
свих дугих разговора, а нарочито са младим људима. 
А тако је, збиља, и сигурније; јер са данашњим вам 
је светом тешко: у часу заборави за послушност и 
поштовање. Пред лицима вишим Хваљински већим 
делом ћути, а пред лицима нижим, која, као што из- 
гледа, презире, али са којима се једино и познаје, држи 
говоре оштре и нагле, непрестано употребљавајући 
изразе, налик на ове: „то је, међутим, којешта, што 
ви ту говорите“; или: „ја се, најзад, принуђеним 
налазим, штовани мој господине, упозорити вас....“; 
или: „најпосле, ви ипак треба да знате, с ким имате 
посла“, и др. Нарочито га се боје поштари, стални 
поротници и старешине поштанских путничких ста- 

ница. Код своје куће он никога не прима, и живи, 
као што се чује, као тврдица. Па ипак, крај свега 
тога, он је прекрасан властелин. „Стара чиновни- 
чина, човек несебичан, са одређеним и чврстим жи- 
вотним правилима, мтеих гтогпага“=), кажу за њ су- 
седи. Једино губернијски државни тужилац допушта 
себи да се смеши, кад ко пред њим што напомене 
о одличним и солидним особинама генерала Хва- 
љинског, — али шта све неће учинити завист!... 
Него, да пређемо сад на другог властелина. 
Мардарије Аполонић Стегунов ничим није био 
налик на Хваљинског; он тешко да је где служио 
и нигда га нису држали за лепа човека. Мардарије 
Аполонић је старчић оснизак, буцмаст, ћелав, са 
повећим подваљком, меканим ручицама и попри- 
личним трбушчићем. Врло је гостољубив и воли да 
приклапа; живи, што се каже, за своје задовољство; 
и зими и лети иде у неком пругастом, фатом по- 
стављеном шлофроку. Само је у једном сличан ге- 
нералу Хваљинском: он је такођер нежењен. Има 
пет стотина душа. Мардарије се Аполонић својим 
имањем бави доста површно; да не заостане за 
својим временом, купио је пре десетак година код 
Бутенопа у Москви машину за млаћење хране, за- 
творио је у шупу, и умирио се. Осим ако неким 
летњим даном заповеди да му се упрегну лаке 
дрошке, па се извезе у поље, да обиђе храну и да 
набере различка. Живи Мардарије Аполонић сасвим 
по старински. И кућа му је старинскога кроја: у 


на лојане свеће и на кожу; ту је одмах, десно, и 
бифет са лулама и убрусима; у трпезарији су по- 


родични портрети, муве, велика саксија здравца и 


=) Старо гунђало, чантрало. — Пр. 


==) Руско народно пиће, зготовљено од ржаног брашна или 
ржаног хлеба. Пр. 

неки кисео клавир; у салону три дивана, три стола, 


два огледала и промукао сат са поцрнелим емаљем 
и бронзаним, рецкастим сказаљкама ; у кабинету сто 


са списима, шпански зид плавкасте боје излепљен сли- 
чицама, исеченим из разних књига прошлог столећа, 
орманови са књигама које ударају на плесан, пауко- 
вима и црном прашином, трбушата наслоњача, итали- 


јански прозор и закуцана врата у башту... Једном 


речи, све као што треба. Слугу има у Мардарија Апо- 
лонића врло много, и сви су обучени на старински 
начин : у дуге плаве кафтане са високим јакама, пан- 


талоне мутнога колорита и кратке жућкасте прслуке. 


Гостима говоре: „баћо“. Имањем му управља бур- 
мистар — надзорник, сељак, са брадом која покрива 


скоро сав кожух; кућом — нека баба, повезана ци- 


метастом повезачом, збрчкана лица и тврдица. У 
коњушници има Мардарије Аполонић тридесет коња 
разнога калибра; извози се у кочијама, које су у 


кући грађене а тешке су око сто педесет пудова“. 


Госте радо дочекује и части их, да не може бити 
боље, то јест: захваљујући затупљујућим особинама 
руске кујне, лишава их, до самог вечера, сваке 
могућности да се ма чим забаве, осим преферансом. 


Иначе се ни он сам никад ничим не занима, па је 


чак и „Сановник“ престао читати. Него таких вла- 
стелина има код нас у Русији још прилично много; 


запитаћете: којим поводом сам почео о њему гово- 


рити и зашто 2... Па ево, дозволите, да вам, место 
одговора, испричам о једној мојој посети код Мар- 


дарија Аполонића. 


Дошао сам му једаред лети, око седам сатиу 
вече. Код њега тек што се беше одслужило бденије, 
и свештеник, врло бојажљив млад човек, који је 
недавно свршио богословију, седео је у салону, по- 
ред врата, на самом крајичку столице. Мардарије 


) Пуд износи око 16 килограма Пр. 

Аполонић ме је, по свом обичају, примио врло љу- 
базно: он се непритворно радовао свакоме госту, 
а и био је у опште човек преко мере добар. Све- 
штеник устаде и узе шешир. 

— Чек', чек', баћо, — проговори Мардарије Апо- 
лонић, не пуштајући моју руку: — не иди... Казао 
сам да ти донесу ракије. 

— Ја не пијем, — збуњено проговори свештеник 
и поцрвене до ушију. 

— Шта говорите којешта! — одговори Марда- 
рије Аполонић: Мишка, Јушка, ракије попи. 


Јушка, висок и сувоњав старац од својих осам-- 
десет година, уђе са чашицом ракије на неком за- 
гаситом обојеном послужавнику, ишараном пегама 
телесне боје. 


Свештеник поче опет одбијати понуду. 
Сиромах младић се покори. 

— Но, а сад, оцо, можеш ићи. 
Свештеник поче да се прашта. 


— Но, добро, добро, пођи... Диван човек ! — 
настављаше Мардарије Аполонић, гледајући за њим: 
— врло ми се допада; једно му само не ваља — 
још је млад. Него ви како сте, баћог... Како сте, 
шта ми радите» Ајдмоте на балкон — гледајте, 
какво је то дивно вече. 


Изиђосмо на балкон, седосмо и почесмо раз- 
говарати. Мардарије Аполонић погледа доле са 
балкона и наједаред дође у страшно узбуђење. 

— Чије су то кокоши чије су то кокоши =— 
стаде он викати: — чије то кокоши иду по башти»... 
Јушка! Јушка! иди, види одмах, чије то кокоши 
иду по башти2... Чије су то кокоши > Колико сам 
пута забрањивао, колико сам пута говорио > 

Јушка потрча. 

— Какав је то неред! — непрестано понав- 
љаше Мардарије Аполонић: — то је страхота ! 

Несрећне кокоши — сећам се, као да је сад — 
две шаренкасте и једна бела капораста, необично 
спокојно и даље иђаху испод јабука, овда онда 
изражавајући своја осећања подужим какотањем, — 
кад наједаред Јушка, без капе, с палицом у руци, 
и друга три пунолетна дворска чељадета, сви за- 
једнички јуришаше на њих. Наста читав лом! Ко- 
коши се дераху, лупаху крилима, скакаху, какотаху 

да човеку уши заглуну; слуге трчаху, спотицаху се, 
_ падаху; господин са балкона викаше, као да се по- 
мамио : „хватај, хватај ! хватај, хватај ! хватај, хватај, 
хватај!... Чије су то кокоши, чије су то кокоши >“ 

На послетку, једном од слугу пође за руком 
да ухвати капорасту кокош, пригњечивши јој груди 
ка земљи, кад у истом том тренутку преко баштен- 
ског плота, са улице, прескочи једна девојчица од, 
својих једанаест година, сва рашчупана и са прутом 
у. руци. 

— А, ето, чије су кокоши ! — победно викну вла- 
стелин : — Јермила кочијаша су кокоши! ено га, 
послао своју Наталку, да их истера... Дабогме, Па- 
рашу није послао, — додаде спахија полугласно, и 
значајно се насмеши. — Еј, Јушка! остави те ко- 
коши: ухвати ми Наталку. 

Но пре но што је задувани Јушка могао доћи 
до престрављеног девојчета, — испаде од некуд кљу- 
чарка, зграби је за руку и неколико је пути пљесну 
по леђима. 


— Тако, тако, аха, тако, — прихвати власте- 
лин, - љ„ а,а! да, а!... А кокоши јој узми, Ав- 
дотја, — додаде он громотним гласом ; — како вам 
се допада, баћо, ова хајка, а» — Чак сам се озно- 


јио, погледајте само. 
И Мардарије се Аполонић поче слатко смејати. 
Остадосмо на балкону. Вече беше, доиста, не- 
обично лепо. | 
Изнесоше нам чај. 

— Реците ми, — почех ја, — Мардарије Аполо- 
нићу: јесу л то ваши људи исељени, ти тамо, на 
путу, за провалијом 2 

— Моји... а што 

— Па како ви то, Мардарије Аполонићу> Та 
то је грехота. Кућице су људима дате рђаве, тесне, 
нигде дрвцета око њих ; чак ни рибњачића нема ни- 
каквог ; бунар један једини, па и тај није ни за шта. 
Зар нисте могли наћи какво друго место2... И још 
кажу, да сте им чак и стара конопљишта одузели. : 

— Ја, Бога ми, сам не знам шта ћу са тим раз- Е 
граничавањем, — одговараше ми Мардарије Апо- 
лонић. Мени то разграничавање век мој изеде. И 
никакве вам ја користи не видим од тог разграни- 
чавања. А што сам им одузео конопљишта и што 
им тамо некакав рибњак нисам ископао, — то је, 
баћо, моја ствар. Ја сам човек прост, — и поступам 
по старом. Ја тако мислим : кад си господин — буди 
господин, а сељак је сељак... Ето видите л. 

На тако јасан и убедљив разлог, разуме се, да 
се није имало шта одговарати. 

— А после, — настављаше он: — и сељаци су 
никакви, занемарени. Нарочито, има тамо две поро- | 
дице; још их мој покојни отац, Бог да му душу 
"прости, никако није трпео. А ја, видите ли, имам по- 
уздан знак: кад је отац лопов, и син је лопов; нек 
прича, шта ко хоће... О, крв, крвје велика ствар! 

Међу тим ваздух се утиша сасвим. Само овда 
онда налеташе на махове ветар и, губећи се последњи 
пут око куће, донесе до нашега слуха звук одме- 
рених и честих удараца, који се разлегаху правцем 
од коњушњице. Мардарије Аполонић тек што беше 
принео уснама насут тањирић“) и већ беше раширио 


#) Тањирић, на ком стоји чаша или шоља са чајем. Руси 
— нарочито они, што простије живе — често изруче врео чај из 
чаше на тај тањирић, да би им се тако пре расхладио и пију га 
тако из тањирића. — Прев. 


[| 

ч 

ноздрве, без чега, као што је познато, ни један прави 
коренити Рус не увлачи у себе чај, — али се задржа, 


_ ослушну, климну главом, сркну и, остављајући та- 


њирић на сто, изговори са најдоброћуднијим осмехом 
и као нехотице пратећи ударце: „Чуки-чуки-чук! 
Чуки-чук ! Чуки-чук !“ 

— А шта је то 2 — запитах ја веома изненађен. 

— Та тамо, по мојој наредби, казне једног 
обешењаковића....“) Знате л' Васју буфгттика>2 

— Ког Васјуг 

— Та онога, што нас је ономад за ручком 
служио. Онај што носи велике бакенбарде. 


Ни најљуће негодовање не би се одржало пред. 
јасним и кротким погледом Мардарија Аполонића. 

— Шта вам је, младићу, шта вам је2 — поче 
он говорити, машући главом. Шта сам ја, злочинац, 
шта ли, кад ме тако гледате2 Ко воли, тај и казни: 
знате и сами. · 


После четврт сата ја се опростих са Марда- 
ријем Аполонићем. Пролазећи кроз село, ја опазих 
буфетчика Васју. Он иђаше улицом и крцаше зу- 
бима лешњике. Рекох кочијашу да заустави коње 
и дозвах га. 

— Шта је, брате, тебе су данас казнили» — 
запитах ја њега. 

— А од куд ви знате» — одговараше Васја. 

— Твој ми господин рече. 

— Зар господин 2 

— А што те је дао казнити 2 

— Па по заслузи, баћо, по заслузи, Код нас 
се за бадава не кажњава; тога код нас нема — не, 


#) У коњушнипи је у тај мах, по пресуди Мардарија Апо- 
лонића, извршивана телесна казна над неким од дворских сељака, 


слугу домаћинових. Прев. 

не. Наш господин није такав; наш господин.... море, 
таког господина у свој губернији нећеш наћи. 

— Терај! — рекох ја кочијашу. „Ето ти старе 
Русије !“=) мишљах ја на повратном путу. 


=) У добу, кад су Ловчеви Записи писани, а и доцније, 
један део руске властеле, виших и нижих управљача земаљских, 
био је противан извођењу нових рефорама у социјалном и еко- 
номском положају руских, заробљених, земљи прикрепљених, 
„крепосних“ сељака. Та назадна струја у руском јавном мнењу 
тврдила је, међу осталим, и то, да не треба дирати у сувремено 
стање сељачког живота с тога, што се, тобоже, у њему огледа 
стара, права, Русија. Тургењев је био противног мишљења, и, 
имајући на уму неправичност, преживелост старих установа и 
старога строја живота, указује у овој приповетци на зле после- 
дице старих услова живота –— „старе Русије“. Прев. 

Једна између главних лепих страна лова, љу- 
базни моји читаоци, састоји се у том, што вас он 
нагони да непрестано прелазите с једног места на 
друго, што је за човека без занимања веома при- 
јатно. Истина, овда онда (нарочито кад се окиша) 
није Бог зна како пријатно потуцати се по сеоским 
путевима, ићи преко поља, где никаквих путева 
нема, задржавати сваког сељака, кога сретнете, са 
питањем : „еј, пријашко, како бисмо могли доћи до 
Мордовке2“ а у Мордовци се распитивати у тупо- 
главе сељанке (јер радници су сви у пољу): јел 
далеко до друмских механа, и како би се могло до 
њих доћи, — и, прошавши једно десет врста, место 
друмских механа, наједаред се тек наћи у властеоском, 
страшно забатаљеном сеоцету Худобубнову, на нај- 
веће изненађење читавог чопора свиња, заглибљених 
до ушију у тамно-мрко блато на самој средини 
улице, које ни сањале нису да ће их неко овако 
узнемирити. А није пријатно ни прелазити преко 
гипких и мало поузданих мостића, спуштати се у про- 
валије, прелазити на колима преко глибовитих по- 
тока; није пријатно возити се, читаве се дане во- 
зити по зеленкастом мору друмова, или, сачувај 
Боже, заглибити се и остати по неколико сати пред 
шареним пољским стубом, који показује врсте и на 
коме се налазе цифре: 22 на једној страни, и 23 на 

другој; није пријатно по читаве се недеље хранити 
јајима, млеком и хваљеним ражним хлебом... Но све 
се те незгоде и недаће исплаћују опет другим зго- 
дама и уживањима. У осталом, да пређемо на саму 
причу. 

Услед свега горе реченог, ја немам потребе 
објашњавати читаоцу на који сам начин, пре једно 
пет година, доспео у село Љебеђањ, баш кад је 
свет највећма стизао на тамошњи вашар. Ми смо 
вам ловци кадри једног лепог јутра извести се из 
свог више или мање рођеног имања у намери, да 
се вратимо кући већ сутра пред вече, па, мало по 
мало, гађајући непрестано шљуке, доспети, најзад, 
до благословених обала Печоре»); а уз то је сваки 
љубитељ пушке и пса — у исти мах и страстан 
поштоватељ најблагородније животиње на свету: 
коња. И тако, ја дођох у Љебеђањ, одседох у 
гостионици, пресвукох се и упутих се на вашар. 
(Гостионички слуга, дуго и сувоњаво момче од својих 
двадесет година, са слатким носним тенором, већ ми 
беше саопштио да је њихова светлост, кнез Н., ре- 
монтер““) =»"ског пука, одсео код њих у гостио- 
ници, да је и много друге господе подолазило, да 
у вече певају Цигани и да дају у позоришту пана 
Твардовског, да су коњи, кажу, на цени, — у оста- 
лом, има добрих коња). 

На вашарској просторији се у бескрајним ре- 
довима отезала кола, а иза кола коњи свих могућих 
врста: касачи, заводски, бићуци“»“), рабаџијски, ко- 
чијашки и прости сељачки. Понеки, урањени и глатки, 
једнаке боје, покривени разнобојним покровцима, 


#) Најсевернија река европске Русије, притока Северног 


Леденог Мора. Прев. 
#%) Официр, који је из пука отправљен, да купује коње. 
Прев. 


#“#) Јак коњ за рад, нарочите расе. Прев. 

кратко привезани за високе мотке, бојажљиво се 
освртаху назад на сувише познате им бичеве својих 
газда-прекупаца; спахијски коњи, послани од степ- 
ских племића на сто, на двеста врста“), под надзо- 
ром каквог престарелог кочијаша и два три гла- 
вата коњушара, махаху својим дугим вратовима, 
трупкаху ногама, грижаху из дуга времена диреке; 
вјатски дорати““) тискаху се један уз другог; у ве- 
личанственој непомичности, као лавови, стајаху ши- 
роки касачи са таласастим реповима и чупавим но- 
гама, лисасти кулаши, вранци, мркови. Стручњаци 
се са поштовањем задржаваху пред њима. На ули- 
цама, што се беху начиниле од кола, врзмали се 
људи свакојаких сталежа, година и изгледа: пре- 
продавци, у плавим кафтанима и високим капама, 
лукаво изгледаху и очекиваху купце; буљооки, ко- 


"смати Цигани муваху се то тамо: то амо, као ма- 


нити, загледаху коњима у зубе, дизаху им ноге 
и репове, викаху, свађаху се, служаху посредницима, 
бацаху коцку, или се увијаху око каквог било ре- 
монтера у фурашци“==») и војеном шињелу са да- 
бровим крзном. Голем козак седео је на мршавом 
коњу са јелењим вратом и продаваше га „са свим“ 
т. Ј. са седлом и уздицом. Сељаци, у подртим под 
мишкама кожусима, очајно се гураху кроз светину, 
пењаху се по њих десет на кола, у која беше упре- 
гнут коњ, кога је требало пробати, или се, где било 
у страни, уз помоћ лукавога Циганина, цењкаху до 
изнемоглости, сто пута пљескаху један другог по 
длану, упорно се држећи сваки своје цене, док је 
међутим предмет њихова спора, неко бедно кљусе, 


#) Врста — приближно 1 километар. Прев. 


#=) Мали, округли, здепасти, дурашни коњи око вароши 
Вјатке. Прев. 


###) Пљосната, округла капа, која се носи поред униформе. 
Прев. 

покривено крутом асуром, само по који пут ми- 
гало очима, као да и није реч о њему... И збиља, 
зар му и није све једно, да ли ће га бити овај или 


онај! Главати властелини са фарбаним брковима и 


изразом достојанства на лицу, у конфедераткама“) и 
дугим кабаницама од честе вунене материје, обуче- 
нима само на једну руку, као са неке висине сту- 
паху у разговор са трбушатим трговцима у дабровим 
шеширима и зеленим рукавицама. Ту се муваху и 
официри разних пукова; необично дуг оклопник, 
немачког порекла, хладнокрвно питаше хромог пре- 
купца: „колико он жели добити за овог риђег коња>“ 
Плавокоси хусарчић, од једно деветнаест година, 
тражаше логова за мршава иноходца““); кочијаш, 
у ниском шеширу, обавијеном пауновим пером, у 
тамно мркој сурдуми и са кожним рукавицама, ту- 
ренима за узан зелен појас, тражио је средњака. 
Кочијаши плетаху својим коњима репове, квашаху 
гриву и даваху господарима учтиве савете. Они, 
који су свршили погодбу, жураху се у ресторан или 
у крчму, према томе, какво им је стање било.... И 
све се то мувало, викало, тезмало, свађало, мирило, 
грдило и смејало у блату до колена. Ја хтедох да 
купим тројку добрих коња===) за своје кочије: моји 
почињаху да издају. Нађох два, а трећег не могадох 
наћи. После ручка, који не намеравам описивати 
(још је Енеј знао, како је непријатно сећати се ми- 
нулих јада), упутих се у такозвану кафану, где се 
свако вече скупљали ремонтери, одгајивачи коња и 


=) Тробојна пољска капа; име је своје добила од конфе- 
дерација (удружења), које су, за време устанака, радиле на 
ослобођењу Пољске од туђинске власти. Прев. 


#=) Иноходан је коњ, који, у касу, у један мах ступа но- 
гама које су са једне стране, па онда ногама на другој страни. 
Прев. 


#=#) Три добра коња. Поб 


РИМ РУ  у УР 


| а та Др Са. а “јој 

други намерници. У билијарској соби, препуњеној 
као олово сивим таласима дуванскога дима, било 
је једно двадесетак људи. Ту беху одрешити млади 
властелини у маџарским доламама и сивим пантало- 
нама, са дугим зуловима и намазаним брчићима, 
који благородно и смело погледаху око себе; одмах 
до њих други племићи у казакинима“), са необично | 
кратким вратовима и ураслим очицама, једва дисаху 
од дебљине; трговчићи сеђаху у страни и држаху 
се опрезно; официри слободно разговараху један 
с другим. На билијару играше кнез Н., младић од 
једно двадесет две године, са веселим и у неколико 
презривим лицем, у незакопчаном сјуртуку, црвеној 
свиленој кошуљи и широким кадифеним шарова- 
рама; билијарио се са поручником у оставци Ви- 
ктором Хлопаковим. 

Поручник у оставци Виктор Хлопаков, омален, 
црнпураст и сувоњав човек од једно тридесет го- 
дина, са црном косом, кестењавим очима и тупим, 
прчастим носом, марљиво посећује изборе“) и ва- 
шаре. Он скакуће у ходу, смело маше својим облим 
рукама, капу носи на еро и посувраћа рукаве свог 
војеног сјуртука, постављеног плавичастим колен- 
кором. ==“) Господин Хлопаков влада вештином да 
се умили богатим петроградским ветрогоњама, пуши, 


"пије и карта се с њима, говори им „ти“. Зашто га 


примају у друштво, доста је тешко разумети. Он 
није Бог зна како паметан, није чак ни смешан: за 
будалу такођер није подесан. Истина, према њему 
се понашају пријатељски непажљиво, као са добрим, 
али безначајним човеком; друже се са њим две 


#) Горња хаљина са народним кројем. Про. 
##) Изборе часника обласног племићског удружења. 

Прев. 

#==) Памучна материја. Ба 

три недеље, а затим наједаред — нити се они њему 
јављају, нити он њима. Особеност се поручника 
Хлопакова састоји у том, што он у току целе године, 
неки пут и две, употребљава непрестано један исти 
израз, и кад му има места, и кад нема, израз савр- 
шено незанимљив, но коме се, Бог би знао зашто, 
сви смеју. Пре једно осам година, он је на сваком 
кораку говорио: „моје вам почитовање, најпокор- 
није благодарствујем“ и тадашњи су његови покро- 
витељи сваки пут умирали од смеја и нагонили га. 
да понавља „моје почитовање“ ; за тим је почео упо- 
требљавати доста сложен израз: „не, ви то, овај, 
к'скесе“), — то је: не може бити било“, и са оним 
истим сјајним успехом; после једно две године изми- 
слио је нову шаљиву узречицу: „не ву жесте па==), 
човече Божји, опшивен јагњећом кожом“ ит.д. Па 
шта мислите! Те, као што видите, сасвим обичне 
речице њега хране, поје и одевају. (Имање је своје 
већ одавна страћио, и живи једино о трошку својих 
пријатеља). Имајте на уму, да у њега нема савр- 
шено никаквих других љубазности; истина, он по- 
пуши по сто лула Жукова==“) на дан, а, играјући 
билијара, диже десну ногу више главе и, нишанећи, 
страховито трза таком поврх руке, — али такве вр-. 
лине налазе мало љубитеља. Пије такођер добро.... 
али тиме се у Русији није тешко одликовати.... Једном 
речју, успех је његов за мене савршена загонетка... 
Осим једино: пажљив је, гласове не преноси, ни о | 
ком рђаве речи неће рећи. 


"ј“ Опгезе ве зове егезе г = Шта је “тог Прев. 

#=) Шала треба да је утом, што је реч: жестити се, љу- 
тити се — мењана као француска реч. Место да је казао: „не 
жестите; се!“, казао је: „не ву жесте па“. Прев. 


2#Е) Жуков — чувен фабриканат добра дувана. _ 
Прев. 


ои аса  вољеса рам 16 дала нај во Рао 
| 

„Но, — помислих ја, кад угледах Хлопакова»“ 
— каква ли му је садашња узречица 2“ 

Кнез направи белу. 

_ — Тридесет и никог, — завапи јектичави маркер 
са тавним лицем и оловно сивом пругом под очима. 
Кнез са лупом отера жуту у крајњу рупу. 

— Аха! — одобравајући крекну свим трбухом 
шишкави трговац, који је седео у углу за расклима- 
таним сточићем на једној нози, крекну и застиде се. 
Но, на срећу, нико га и не примети. Он одахну и 
поглади брадицу. 

— Тридесет и шест и врло мало! — повика 
маркер кроз нос. 

— Шта је, како ти се допада, братацг — за- 
пита кнез Хлопакова. 

— Шта2 Наравна ствар, рррракалијооон, про- 
сто рррракалијооон ! 

Кнез прсну у смеј. 

— Рррракалијооон ! — самозадовољно понови 
поручник у оставци. 

„Дакле, то му је сад узречица !“ — помислих ја. 

Кнез утера црвену лопту у рупу. 

— Ех! није тако, кнеже, није тако, — замуцка 
наједаред плавокоси официр са поцрвенелим очима, 
сићушним носићем и детињски сањивим лицем. — 
Не играте добро... требало је... тако није добро! 

— А да како» — запита га кнез преко рамена. 

— Требало је... овај... триплетом. 

— Доистаг — промрмља кнез кроз зубе. 

— Збиља, кнеже, хоћете л' вечерас код Ци- 
гана 2» — хитно прихвати збуњени младић. — Сћошка 
ће певати... Иљушка... 

Кнез му не одговараше. 

— Рррракалијооон, братац, — проговори Хло- 
паков, лукаво зажмиривши левим оком. 

И кнез се засмеја. 

— Тридесет девет и ништа, — објави маркер. 

— Ништа... погледај-дер, сад ћу ја ову жуту... 
Хлопаков поче трзати таком тамо амо по руци, на- 
нишани и направи „кикс“. 

— Ех, рракалијон, — повика он љутито. 

Кнез се опет засмеја. 

Но Хлопаков не хтеде поновити своју реч: 
треба се мало и на цени држати ! 

— Стикс сте изволели начинити, — примети мар- 
кер. — Дозволите да вам намажем кредом... Четр- 
десет и врло мало! 

— Да, господо, — проговори кнез, обраћајући се 
свем друштву и не гледајући, у осталом, ни у кога 
нарочито: — ви знате, данас у позоришту треба 
Вержембицку изазивати. 

— Наравно, наравно, неизоставно, Вержембицку 
— викнуше један за другим неколицина између при- 
сутне господе. Њима је необично ласкало, што имају 
могућности да са кнезом говоре. 

— Вержембицка је ванредна глумица, далеко 
боља од Сопњакове, — запишта из угла неки одвра- 
тан човек с брчићима и у наочарима. Несрећник, 
он је потајно уздисао за Сопњаковом, а кнез га 
ни погледа не удостоји. 

— Момче, е, лулу; — промрмља себи у браду 
некакав господин висока стаса, са правилним лицем 
и најблагороднијим држањем, — по свим изгледима, 
варалица у игри. 


Келнер потрча по лулу и, вративши се, саопшти. 


њиховој светлости, да, вели, за њих пита кочијаш 
Баклага. 

— А, но, кажи му да причека, и послужи га 
ракијом. 

— По заповести. 

Баклагом се, као што ми после казаше, звао 
млад, леп и необично размажен кочијаш; кнез га 
је волео, поклањао му коње, утркивао се с њим, 
проводио с њиме читаве ноћи... Тог истог кнеза, 

некадашњег ветрогоњу и распикућу, ви сад не бисте 
могли познати... Како је намирисан, утегнут, поно-“ 
сит! Како је заузет службом, — а што је главно, 
како је паметан! 

Него, дувански ми дим поче да коље очи. Са- 
слушавши још последњи пут Хлопаковљев усклик 
и кнежев смеј, ја се упутих у своју собу, где ми је 
на узаном и разваљеном дивану од длака, са ви- 
соким и извијеним наслоном, мој послужитељ већ 
био простро постељу. 

Сутра дан пођох да гледам коње по двори- 
штима и прво одох до познатог прекупца Ситњи- 
кова. Кроз вратаоца уђох у двориште, посуто песком. 
Пред широм отвореним вратима коњушнице стајаше 
сам домаћин, средовечан човек, висок и пун, у ко- 
жушку од зечје коже, са подигнутом јаком. Угле- 
давши ме, он ми полагано пође у сусрет, подржа 
неко време обема рукама капу над главом и чисто 
певајући изговори: 

— А, наше вам поштовање. Ваљда коње хоћете 
да видите > 

— Да, дошао сам да видим коње. 

— А какве управо, ако смем питати > 

— Покажите, шта имате. 

— Драге воље. 

Уђосмо у коњушницу. Неколико белова диже 
се са сена и притрча к нама, вртећи реповима, дуго- 
брад матор јарац незадовољно оде у страну, три 
коњушара, у јаким, али масленим кожусима, ћутећки 
нам се поклонише. Десно и лево, у вештачки узви- 
шеним преградцима, стајаше око тридесет коња, ван- 
редно добро тимарених и очишћених. По попречним 
гредама прелетаху и гукаху голубови. 

— За шта вам, управо, треба коњче: за вожњу 
или за приплод > 

— И за вожњу, и за приплод. 

— Разумјемо, разумјемо, разумјемо, — изговори 

препродавац отежући — Пећа, покажи господину 
Гаврана. 


Изиђосмо на двориште. 

— А зар неће бити по вољи да вам се клупица 
из куће изнесе 2... Не треба 2... Како је по вољи. 

Копита сташе трупкати по даскама, пуче бич, 
а Пећа, човек од једно четрдесет година, рапав и 


црномањаст, искочи из коњушнице заједно са сивим, 


доста стаситим пастувом, даде му да се дигне у- 
пропнице, претрча са њим једно дваред око дво- 
ришта и вешто га заустави на месту. Гавран се 
истеже, са звиждуком фркну, забаци реп, ману тамо 
амо њушком и погледа нас са стране. 


„Учена птица!“ — помислих ја 

— Пусти га, пусти га, — проговори Ситњиков 
и погледа у мене. 

— Како вам се чиниг — запита ме он најзад. 

— Коњ није рђав, — али предње му ноге нису 
сасвим поуздане. 

— Ноге су ванредне! — са убеђењем примети 
Ситњиков: — а у сапима... погледајте само... про- 


сто рећи: пећ, да човек легне, па без бриге да 
спава.“) 

— Глежњи су му дугачки. 

— Како дугачки — молим вас! Протрчи, Пећа, 
протрчи, ал' касом, касом, касом... не дај да скаче. 

Пећа опет протрча по дворишту са Гавраном. 
Ми сви поћутасмо. 

— Но, одведи га на место, — проговори Сит- 
њиков: — па нам дај Сокола. 

Соко, вран као буба пастув холандске расе са 
опуштеним сапима и мршав, показа се малко бољи 
од Гаврана. Он је спадао у број коња, за које кажу 
љубитељи, да „они и секу и косе и заробљавају“, 


=) Руске су пећи врло велике запремине ; горња површина 
им је удешена за лежање, спавање, огмарање. — Прев. 


тај лаика 


јаје 


И ~ У 


Ху 

т. ј. у ходу се врте и бацају предњим ногама десно 
и лево, а напред слабо одмичу. Средовечни трговци 
су пишман на такве коње: њихова трка подсећа на 
смео ход оштрога гостионичког момка ; они су добри 
да се сами прежу, за шетњу после ручка: корача- 
јући као слово ферт (ф) и накрививши врат, они 
свесрдно вуку гломазне дрошке, натоварене кочија- 
шем, који се прејео, пригњеченим трговцем, кога 


"мори љутина, и млитавом трговкињом у плаветном 


свиленом салопу и љубичастој шамији на глави...“) 

_ Ја не пристадох ни на Сокола. Ситњиков ми 
показа још неколико коња... На послетку ми се један 
допаде; то беше један зеленко пастув. Ја се не мо- 
гах уздржати и са задовољством га потапшах по 
гребену. Ситњиков се одмах направи равнодушан. 

— Каса л доброр — запитах ја. 

— Каса, — спокојно- одговори препродавац. 

— А би л' се могло видети > 

— Што да не можете. Еј, Кузја, упрегни До- 
гоњаја=“) у дрошке. 

Кузја, коњарски јахач, мајстор у свом занату, 
прође једно триред поред нас улицом. Добро трчи 
коњ, не буни се, сапи не избацује, ногу издиже 
слободно, реп одваја и „држи“ га, не маше њиме 
сваки час. 

· — А шта иштете за њега>2 

Ситњиков зацени страшно. Почесмо се пога- 
ђати одмах онде на улици, кад наједаред иза угла 
са грајом излете мајсторски састављена кириџијска 
тројка и нагло се заустави пред капијом Ситнико- 
вљеве куће. На љубитељским, кицошким кочијицама 
седео је кнез Н.; поред њега се укипио Хлопаков. 
Баклага је кочијашио... и како кочијашио! кроз 
прстен би пројурио, несретник! Логови мркови, 


=) Салоп — горња женска хаљина, са рукавима. —- Пр. 
##) Који стиже, достиже. — Прев. 

мали, живи, црнооки, црноноги, све горе, све се 
увијају; да кс звизне — одоше до ђавола! Вранац 
средњак издигао врат, па стоји као лабуд, груди 
истурио напред, ноге као стреле, па само помахује 
главом и поносно жмирка... Дивота! Да је не знам 
ко, па би му били добри за парадну вожњу све- 
тлим празником ! 

— Ваша светлост, извол'те — викну Ситњиков. 

Кнез скочи са кочија. Хлопаков полагано сиђе“ 
са друге стране. 

— Здраво, братац.... Има л коња» 

— Како не би било за вашу светлост! Извол' те, 
уђите.... Пећа, Пауна дај, и Похвалног нека спре- 
мају. А с вама ћемо, баћо, — настављаше он, окре- 
ћупи се мени: — други који пут свршити... · Фомка, 
клупу његовој светлости. 

Из нарочите коњушнице, коју ја с почетка. 
нисам ни опазио, изведоше Пауна. Снажан, тамно 
мрк коњ само се тек изви свим ногама у ваздух. 
Ситњиков чак окрете главу и зажмури. 

— Ух, рракалијон! — објави Хлопаков. — 
Жемса.“) 

Кнез се засмеја. 

Пауна једва зауставише; но он је ипак вукао 
неко време коњушара по дворишту; на послетку га 
дотераше до дувара. Он рзаше, подрхтиваше и ко- 
паше ногама, а Ситњиков га још држаше, замаху- 
јући на њ бичем. 

— Куд гледаш» ала ћу те! ух! — говораше 
прекупац са љубазном претњом, и сам се и нехо- 
тице наслађујући посматрањем свога коња. 


— Колико> — запита кнез. 
— За вашу светлост пет хиљада. 
— Три. 


— Није могућно, ваша светлост, молим вас.... 


=) Јаппе са. Волим то. 


РО 


ЉЕБЕЂАЊ Ра 


— Каже ти се, три, рракалијон, — прихвати 
Хлопаков. 

Ја не сачеках краја погодби и одох. Код крај- 
њега угла улице опазих на: капији сивкасте куће 
прилепљен велик лист артије. Горе беше нацртан 
пером коњ са репом у виду трубе и бескрајним 
вратом, а под копитима коњским стајаху ове речи, 
написане старинским рукописом : 

„Овди се продају разних боја коњи, доведени 
на љебеђањски вашар са познатог степског завода 
Анастасеја Иванића Чернобаја, тамбовског власте- 
лина. Исти су коњи одличних сорти; ишколовани 
су до савршенства и кротке нарави. Господа купци 
нека благоволе запитати самога Анастасеја Иванића; 
за случај да је Анастасеј Иванић одсутан, онда за- 
питати кочијаша Назара Кубишкина. Господо купци, 
умољавате се да уважите старчића !“ 

Ја застадох. „Дај, рекох, да видим коње са 
познатог степског завода г-на Чернобаја“. 

Ја хтедох да уђем на капиџик, но он, против 
обичаја, беше затворен. Ја лупнух. 

— Ко је2... Купацг — запишта женски глас. 

— Купац. 

— Одмах, рођени, одмах. 

Капиџик се отвори. Ја угледах женско од једно 
педесет година, неповезано, у чизмама и раско- 
пчаном кожуху. | 

— Извол'те, хранитељу, ући, а ја одох да јавим 
Анастасеју Иванићу.... Назаре, о Назаре ! 

— Шта је» — протепа из коњушнице глас се- 
дамдесетогодишњег старца. 

— Коњиће спреми; купац је дошао. 

Стара потрча у кућу. | 

— Купац, купац, — прогунђа јој у одговор 
Назар. — Још им нисам свима репове опрао. 

„О, Аркадијо!“ — помислих ја. 

— Здраво, баћо, изволте, — полагано се раз- 

легну иза мојих леђа сочан и пријатан глас. Ја се 
осврнух: преда мном, у плавом шињелу са дугим 
скутовима, стајаше старац средњег стаса, са белом 
косом, љубазним осмехом и са ванредно лепим пла- 
вим очима. 

— Хоћеш коња» Изволи, баћо, изволи.... А 
како би било да свратиш прво к мени — чаја да 
се напијеш > 

Ја одбих понуду и захвалих се. 

— Но, како ти је по вољи. Ти мене, баћо, 
извини: ја све по старински. (Г-н Чернобај гово- 
раше понајлак, и на о"). — Код мене ти је све 
просто, знаш... Назаре, о Назаре, — додаде он 
отегнуто и не дижући глас. 

Назар, збрчкан старкеља, са носом као у ја- 
стреба и клинастом брадом, показа се на прагу од 
коњушнице. 

— Какви ти, баћо, коњи требају» — наста- 
вљаше г-н Чернобај. 

— Не сувише скупи, терани, за кибитку.““) 

= Изволи... има и таквих, изволи... Назаре, 
Назаре, покажи господину оног зеленка, знаш оног 
што је на крају, и ону лисасту мркушу или ону 
другу мркушу, што је од Лепотице, знаш 2 

Назар се врати у коњушницу. 

— Него, ти њих изведи онако, како су — на 


уздама, — повика за њим г-н Чернобај. — Код мене, 
баћо, — настављаше он, гледајући ми у лице јасно 
и кротко: — није као у прекупаца, — не било их 


=) Ненаглашено о у појединим речима није изговарао 
као а, као што је обичај у крају, који се описује у Ловчевим 
Записима, но га је изговарао као о, т.ј. Москва, Соколов, когда, 


није изговарао: Масква, Сакалоф, кагда — но: Москва, Со- 
колоф, когда. Прев. 
==) Горе покривена проста кола, — налик на проста по- 


штанска путничка и кочијашка кола у Србији, Прев. 


ЉЕБЕЂАЊ 29 


да Бог да! Код њих су ти тамо разни ђумбири, со, 
ракијски талог“), Бог с њима!.:. А код мене је, ето 
изволи видети, све као на длану, без икаквих унцу- 


тарија. 

Изведоше коње. Не допадоше ми се. 

— Но, врати их, с Богом, на место, — про- 
говори Анастасеј Иванић. — Друге нам покажи. 


Показаше друге. Ја на послетку изабрах једног, 
мало јефтинијег. Почесмо се погађати. Г-н Чернобај 
се није жестио, говорио је тако разложно, с таком 
важношћу, да нисам могао да не „уважим старчића“: 
дадох капару. 

— Но, а сад, — проговори Анастасеј Иванић: 


—- дозволи ми, по старом обичају, да ти коњче из 


скута у скут предам. .. =“) Кашћеш ми фала за њега... 
јер је свеж као орашчић. .. недарнут... степњачи—ић! 
У што га год упрегнеш — иде. 

Он се прекрсти, положи скут свог шињела 


себи на руку, узе улар и предаде ми коња. 


— А сад — твој па Божји... А чајића ни- 
како нећеш > 

— Не, покорно вам благодарим : мени је време 
кући. 2 

— Како је по вољи... А хоће л' мој кочија- 
шчић сад за тобом коња да поведе > 

— Да, сад, ако је по вољи. 

— Добро, голубе, добро... Василије, о Васи- 
лије, пођи с господином; коњче одведи и новац 
прими. Но, прошћавај, баћо, с Богом. 


#) Од ракијског талога (мутљага, бузе) и соли коњ се 


·_ брзо и — И. 


+. ##) У Русији је постојао некад обичај (он се и данас још 
понегде у народу одржао), да се продани предмет купцу пре- 
даје руком у којој је скут од капута. Купац прима купљени 
предмет руком, која је такође скутом покривена. По обичајном 
праву, кад се продани предмет тако преда купцу, куповина до- 
бија карактер свршеног неповратног чина. — Прев. 

— Прошћавајте, Анастасеје Иванићу. 
Доведоше ми коња кући. Сутра дан се показа 
да је коњ сипљаив и бангав. Хтедох да га упрегнем: 


а мој коњ бежи натраг; а кад га удариш бичем — 


он се ушћуди, почне да бије ногама и легне. Ја од- 
мах одох г-ну Чернобају. Питам: 

— Је л код куће> 

— Код куће је. 


— Како ви то — рекох: — па ви сте мени 


продали сипљаива коња. 
— Сипљаива 2... Сачувај Боже! 
— Па је још и бангав, а уз то и ћудљив. 


— Бангав> Не знам, мора да га је твој кочи- 


јашчић какогод покварио.... а ја, Бог нек ми је 
сведок.... 

— Ви бисте, управо, Анастасеје Иванићу, тре- 
бали да га узмете натраг. 

— Не, баћо, немој да се љутиш: кад се је- 
даред изведе из авлије, — свршено је. Требао си 
раније гледати. 

Ја разумедох у чему је ствар, покорих се 
својој судби, насмејах се и одох. Срећом, та ме 
лекција није много стајала. 

После два дана ја одох, а после недељу дана 
опет свратих у ЈЉебеђањ, на повратном путу. У ка- 
фани затекох она иста лица и опет затекох кнеза Н. 
за билијаром. Но у судбини господина Хлопакова 
већ се била извршила обична промена. Место њега сад 
је плавокоси официрчић био у милости код кнеза. 
Јадни поручник у оставци покуша још једаред преда 
мном да окуша срећу са својом речју. — да ако се 
опет допадне као пре, — но кнез не само што се 
не насмехну, него се чак намргоди и смаче раменом. 
Господин Хлопаков обори поглед, најежи се, одвуче 
се у угао и поче ћутећки пунити лулу.... 

Дајте ми руку, љубазни читаоче, па хајдете са 
мном. Време је дивно; кротко се плави мајско небо; 
глатко младо лишће врбино сија се, као да је измивено; 
широк, раван друм сав је покривен оном ситном тра- 
вом са црвенкастом стабадљиком, што је тако радо 
грицкају овце; десно и лево, по дугим косама стра- 
новитих брегова, тихо се таласа зелена раж; по њој 
клизе танке сенке омањих облачића. У даљини се 
тамне шуме, блистају рибњаци, жуте се села; шеве 


се дижу читавим стотинама, певају, падају стрмо- 


главце, испруживши шијице чуче по бусењу ; вране 
се заустављају на друму, гледају у вас, сагибају се 
к земљи, пуштају вас да прођете и, подскочивши 
једаред, дваред, тешко одлећу у страну; на брду, 
иза провалије, сељак оре; шарено ждребе, са кусим 
репићем и накострешеном гривицом, трчи на непо- 
узданим ножицама за мајком; чује се његово танко 
рзање. Ми улазимо у брезову шумицу ; крепак, свеж 
мирис пријатно вам смета при дисању. Ево и сеоске 
ограде. Кочијаш силази, коњи фрчу, логови се 
осврћу, средњак помахује репом и наслања главу 
на колски лук... са шкрипом се отвара капија. Ко- 
чијаш се пење... Хајд! Пред нама је село. Минувши 
једно пет кућа,  сврћемо у десно, спуштамо се у ду- 
мачу, пењемо се на насип. За омањим рибњаком, 
иза округлих врхова јабука и јоргована види се да- 


, 

шчани кров, некад црвен, са два димњака ; кочијаш 
тера поред плота на лево и, уз цичећи и промукао 
лавеж три матора овчарска пса, пролази кроз ши- 
ром отворену капију, смело јури преко широког 
дворишта, поред коњушнице и шупе, ирошки се 
клања старици кључарци, која беше постранце ко- 
ракнула у отворена врата од ћилера, и зауставља 
се, на послетку, пред улазним степеницама тамног ку- 
ћерка са сјајним прозорима... .: Ми смо код Татјане 
Борисовне. Него ено је — она сама отвара оканце 
на прозору и клима нам главом... Здраво да сте, 
мамо ! 

Татјана је Борисовна жена од једно педесет 
година, са великим сивим избуљеним очима, у неко- 
лико тупим носом, руменим образима и повеликим 
подваљком. Лице њено дише лепим дочекањем и 
љубазношћу. Она је некад била удата, али је брзо 
остала удова. Татјана је Борисовна врло занимљива 
жена. Она непрестано живи на свом маленом добру, 
са суседима се слабо зна, прима и воли само мла- 
диће. Родитељи су јој били врло сиромашна вла- 
стела и није добила никаквог васпитања, т.ј. не 
говори француски; чак у Москви није никад била, 
— и, крај свих тих недостатака, тако се просто и 
лепо понаша, тако слободно осећа и мисли, тако 
је мало заражена обичним болестима госпође са 
мањим имањем, да је, збиља, немогућно не дивити јој 
се... И збиља: живи жена целу целцату годину у 
селу, у пустоши — а не сплеткари, не пишти, не 
„прави книксове“, не узбуђује се, не тврдичи, не 
дрхти од љубопитства.... Зар то није чудо! Иде 
обично у сивој хаљини од тафта и белој капи са 
висећим љубичастим тракама; воли да поједе добар 
залогај, али је умерена; кување слатког, сушење 
воћа и спремање туршије оставља кључарци. — Па 
чим се она онда бави цели дан» — запитаћете ви.... 
Да не чита» — Не, не чита; ако ћемо право да 


~ 


рт че 

говоримо, књиге се за њу не штампају... Ако нема 
госта, седи вам моја Татјана Борисовна код прозора 
и чарапу плете — зими; лети иде у башту, раса- 
ђује цвеће и полива, с мачићима се игра по читаве 
сате, храни голубове... Газдинством се мало занима. 
Али ако јој дође гост, млад какав сусед, који јој је 
у вољи, — Татјана Борисовна сва оживи; посади 
га, напоји га чајем, слуша шта прича, смеје се, овда 
онда га потапше по образу, али иначе мало говори; 


ко је у невољи, у тузи, утеши га, да му добар са- 


вет. Колико јој је људи поверавало своје домаће, 
скривене тајне и плакало на њеним рукама. Она 
тек само седне према госту, одупре се овлаш на 
лакат и са таким му учешћем гледа у очи, тако се 
пријатељски и искрено смеши, да госту и нехотице 
дође у главу мисао: „ала си ти славна жена, Та- 
тјана Борисовна! Баш да ти испричам, шта ми је 
на срцу“. 

У њеним је омањим, спретним собицама човеку 
добро и топло; код ње је у кући увек лепо време, 
ако је могућно тако се изразити. Чудна је жена 
Татјана Борисовна, а нико јој се не чуди: њен здрав 
смисао, сталност и слобода, живо учешће у туђим 
невољама и радостима, једном речи, све њене вр- 


„лине као да су се родиле са њом, као да је нису 


коштале никаква труда ни муке... Њу друкчије 
не можете ни замислити; значи, немате јој за шта 
ни да захваљујете. Нарочито воли да гледа на 
игре и шале млада света; скрсти руке под гру- 
дима, завали главу, зажмири очима и седи, смешећи 
се, па тек наједаред уздахне и рекне: „еј, еј, децо 
моја, децо...“ Шта пута ми је долазило да јој 
приђем, да је узмем за рукуи да јој кажем: „чујте, 
Татјана Борисовна, ви не знате шта вредите, та ви 
сте, поред све своје простоте и нешколованости, — 
необично биће!“ И само име њено звони нечим по- 
знатим, пријатним, човек га радо изговара, оно изазива 

пријатељски осмех. Шта ми се пута, на пример, де- 
шавало да запитам пролазника сељака: „како би се 
то, братац, могло проћи у Грачевку >“ — „Па ви, 
баћо, идите прво у Вјазово, а одатле на Татјану 
Борисовну, а од Татјане ће вам Борисовне свако 
казати“. И кад спомене име Татјане Борисовне, се- 
љак некако необично затресе главом. Чељади не 
држи много — према свом стању. Кућом, периони- 
цом, ћилером и кујном управља јој кључарка Ага- 
фја, негдашња њена дадиља, необично добро и 
плачљиво створење без зуба; две здраве девојке, 
са јаким чврстим образима, као антоновске јабуке, 
стоје под њеним старешинством. Дужност коморника, 
кастелана и трпезара врши седамдесетогодишњи 
слуга Поликарп, чудан особењак, човек начитан, 
негдашњи вијолиниста и Вијотијев поклоник, лични 
непријатељ Наполеонов или, као што он каже, Бо- 
напартишкин, и страстан љубитељ славуја. Он их 
увек држи по пет шест у својој соби; у рано про- 
леће по читаве дане седи поред кавеза, очекујући 
да славуји први пут „зароже“ и, дочекавши, по- 
крије лице рукама и зајауче: „ох, терету, терету !“ 
— и почне плакати као киша. Поликарпу је при- 
додан у помоћ Васја, дечко од једно дванаест го- 
дина, кудрав и живих очију; Поликарп га воли до 
лудила и гунђа на њ од јутра до мрака. Он гаи 


васпитава. — „Васја“, каже му, „реци: Бонапартишка 


је разбојник“. — „А шта ћеш дати, чича >“ — „Шта 
ћу ти дати 2... Ништа ти нећу дати... Зашто, ко си тиг 
Јесил' ти Рус“ — „Ја сам Амчанин, чича: ја сам се у 
Амченску“) родио“. — „О, глупа главо, па где ти је 
Амченск >“ — „А од кудјазнамр>“ — „У Русији је 
Амченск, глупачино.“ — „Па шта онда, ако је у Ру- 


%) Прост свет варош Мценск назива: Амченском, а станов- 
нике његове Амчанима. Амчани су жестоки момци; кад код нас 
кога грде, желе му да му „Амчанин падне у кућу“. — И. Т. 


ма = А ~ 


.- 

сији2 — „Како, шта2 Та Бонапартишку је његово 
светљејшество покојни књаз Михајло Иларијоновић 
Гољењишчев-Кутузов-Смољенски, с Божјом помоћу, 
из руских предела изволео истерати. Па је через 
тога и песма сачињена: 
Бонапарту не до пласки, 
Растералљ свои подвазки...“) 

Разумеш ли: отачаство ти је ослободио“. — „А шта 
ја марим >“ — „Ах, ти, глупо дериште, глупо! Та да 
светљејши књаз Михајло Иларијоновић није Бона- 
партишку истерао, тебе би сад какав било мусје 
палицом по звезди клипб. Пришао би ти, тек, па 
би ти казао: коман ву порте ву"“) па туц, туц“. 

„А ја бих њега песницом у трбу“. — „А он би 
теби: бонжур, бонжур, вене иси==“), — па за перчин, 
за перчин“. — „А ја бих њега по ногама, по ногама 
егавим“. — „Та оно јесте, ноге су му доиста егаве... 
Но, а кад би он почео да ти руке везује >“ — „А ја се 
не бих дао; ја бих Михеја кочијаша у помоћ позвао“. 
— „А шта мислиш, Васја, зар Француз не би изишао 
на крај са Михејем >“ — „Од куд да изађе! Зар не 
знаш каква је људескара Михеј!“ — „Но, па шта би ви 


" са њим>“ — „Ми би њега по леђима, па по леђима“. 
— „А он би пардон повикао, пардон, севупљеј!“===>) 


— „А ми би њему: нема за тебе севупљеја, Французу 
ниједан !“... „Боме си ти Васја јунак!... Но па сад 
вичи : разбојник Бонапартишка !“ — „Дај ми шећера!“ 
— „Е, да зла обешењака !“ 


Са властелинкама Татјана Борисовна мало оп- 
шти: оне јој нерадо долазе, и она их не уме ни 


%) Бонапарти није до игре, 
Изгубио подвезице. 


##) Како сте 
###) Добар дан, Добар дан, ходите овамо. 
####) (Севупљеј = 5'1 уошз рјан = ако је по вољи. 

забављати, обично заспи уз жубор њихова говора, 
трза се иза сна, усиљава се да отвори очи и понова 
заспи. Татјана Борисовна у опште не воли жене. 
Један од њених пријатеља, честит и миран млад 
човек, имао је сестру, стару девојку од тридесет и 
осам и по година, ванредно добро створење. али. 
искидано, натегнуто и усхићено. Брат јој је често 
причао о својој сусетци. Кад једно прекрасно јутро, 
а моја вам стара девојка, не рекавши никоме ни. 
речи, заповеди да јој се оседла коњ и упути се Татјани 
Борисовној. У својој дугој хаљини, са шеширом на 
глави, зеленим велом и расплетеном косом уђе она 
у предсобље и, прошавши поред унезвереног Васје, 
који је. за њу мислио да је русаљка, утрча у салон. 
Татјана се Борисовна уплаши, хтеде да устане, али 
ноге као да јој се одсекоше. „Татјана Борисовна“, про- 
говори гошћа молећим гласом, „извините, што сам 
тако слободна; ја сам сестра вашег пријатеља, Алек- 


сија Николајевића К“==, па сам од њега тако много 
слушала о вама, да сам се одлучила да се упознам 
с вама“. — „Особито ми је мило“, промрмља за- 


препашћена домаћица. Гошћа збаци са себе шешир, 
затресе косом, посади се до Татјане Борисовне, узе 
је за руку... — „Ево је, дакле“, поче она гласом 
замишљеним и тронутим : — „ево тог доброг, јасног, 
благородног, светог бића! Ево је, та проста и у 
исти мах дубока жена! Како ми је мило, како ми 
је мило! Како ћемо волети једна другу! Одахнућу, 
најзад... Ја сам је себи баш тако замишљала“, — 
додаде она шапатом, оштро се загледавши у очи 
Татјане Борисовне, „Јел'те, ви се не срдите на мене, 


добра моја, лепа моја2“ — „Молим вас, мени је врло 
мило... Је л по вољи чаја»“ — Гошћа се снисход- 
љиво осмехну. — „УУле маћг, хмле ипгећекџег!“)“, 


«) Како истинито, како нерефлектовано ! 


аи нит 
Не. 

прошапта она као за себе. „Допустите да вас за- 
грлим, моја мила!“ 

Стара девојка преседе код Татјане Борисовне 
три сата, а не ућута ни за тренутак. Хтела је да 
протумачи својој новој познаници њен сопствени 
значај. Одмах после одласка неочекиване гошће, 
јадна спахиница оде у купатило, напи се липова 
чаја и леже у постељу. Но сутра дан стара девојка 
дође опет, преседе четири сата и оде са обећањем 
да ће сваког дана посећивати Татјану Борисовну. 
Она, знате ли, беше наумила да потпуно развије, 
да до краја васпита таку, како се она изража- 
ваше, богату природу, и за цело би јој на послетку 
дошла хака, да се, прво и прво, није, после једно две 
недеље, „сасвим“ разочарала у погледу пријатељице 
свога брата; а друго, да се није заљубила у младог 
студента путника, с којим је одмах ступила у де- 
латну и ватрену преписку; у својим посланицама 
она га је, као што то већ иде, благосиљала на свелии 
прекрасан живот, приносила је „себе сву“ на жртву, 
захтевала да је зове само сестром, упуштала се у 
описе природе, спомињала Гетеа. Шилера, Бетину“) 
и немачку филозофију, и довела, на послетку, мла- 
дића до мрачног очајања. Но младост победи: једног 


· прекрасног јутра пробуди се он с таком мржњом 


и бесом против своје „сестре и најбољег прија- 
теља“, да у оној жестини у мало што не изби свога 
коморника и дуго време само што није уједао, кад 
би му ко ма и из далека напоменуо узвишену и 
некористољубиву љубав... Но од то доба се Татјана 
Борисовна поче још већма но пре уклањати од збли- 
жења са својим сусеткама. 

Јаој, ништа није стално па земљи. Све, што 
сам вам испричао о живовању моје добре власте- 


#) Бетина Арним, немачка књижевница с почетка ХТХ 
столећа. — Грев. 


[4 

линке — све је то давно прошло; тишина, која је 


владала у њеној кући, нарушена је за навек. Код 


ње сад, ево већ више од године дана, живи њен 
братанац, уметник из Петрограда. Ево како се то 
десило. 

Пре једно осам година живео је код Татјане 
Борисовне дечко од својих дванаест година, сироче 
без игде икога, син њеног покојног брата, Андрјуша. 


Тај Андрјуша је имао велике, сјајне, влажне очи, . 


мала устанца, правилан нос и дивно, високо чело. 
Он је говорио тихим и слатким гласом, држао се 
чисто и уљудно, умиљавао се око гостију и задо- 
бијао их услужношћу, са сиромашком осетљивошћу 
љубио је ручицу теткици. Знам, још нисте честито 
ни ушли у собу, а он вам већ носи столицу. Не- 
сташлука код њега није било никаквог: не знаш га 
ни да је жив! Седне негде у угао с књигом, и то 
тако скромно и мирно, неће честито ни на столицу 
да се наслони. Уђе ли гост, — Андрјуша се одмах 
дигне, пристојно се насмеши и поцрвени ; гост изађе, 
— он опет седне, извади из шпага четкицу са огле- 
далцетом, па дотера косу. Још од мале малоће осе- 
ћао је наклоност према цртању. Нађе ли где пар- 
ченце артије, он одмах измоли од Агафје кључарке 
ножице, пажљиво исече од артије правилан четво- 
роугаоник, повуче у наоколо ивицу и приступи по- 
слу: нацрта очи са огромном зеницом, или грчки 
нос, или кућу са димњаком на форму завртња, псето 
„еп јасе“, налик на клупу, дрвце са два голубића 
и напише доле: „цртао Андреј Бјеловзоров, тог и 
тог дана, те и те године, село Мале Брике“. Са 
особитом би се усрдношћу трудио једно две недеље 
пред имендан Татјане Борисовне; први би се јављао 
да честита и подносио би свежањ, превезан ружичастом 
трачицом. Татјана би Борисовна љубила братанца у 
чело и дрешила свежањ: он се отварао и показивао 
је радозналом погледу гледаочевом округао, подобро 


РФР_ЕД,. К ~: 

истуширан храм са стубовима и олтарем на среди; + 
на олтару је пламтело срце и лежао венац, а горе, 
на кривудавој трачици, разговетним словима беше 
написано: „Тетки и добротворци Татјани Борисов- 
ној Богдановој од штујућег и љубећег братанца, 
као знак најдубље оданости“. Татјана га Борисовна 
још једаред пољуби и дарова му сребрну рубљу. 
Него, велике наклоности према њему није осећала: 
претерана понизност Андрјушина није јој се сасвим 
допадала. Међутим, Андрија стасаваше; Татјана се 
Борисовна поче бринути за његову будућност. Један 
неочекивани случај изведе је из неприлике... 

А наиме: једном, пре једно осам година, на- 
врати се к њој неки г. Беневољенски, Петар Ми- 
хајлић, колешки саветник и каваљер. Г. Беневољен- 
ски је некад био у служби у оближњој окружној 
вароши и марљиво је посећивао Татјану Борисовну; 
за тим пређе у Петроград, ступи у министарство, 
дође до прилично важног чина, и приликом једног 
од својих доста честих путовања по службеној по- 
треби, сети се своје старе познанице и сврати код 
ње, у намери да одахне дан два од званичних брига 
„на лону“) сеоске тишине“. Татјана га Борисовна 
дочека са обичном својом предусретљивошћу, и г. Бе- 
невољенски. .. Али пре, но што приступимо проду- 
жењу приче, допустите,. љубазни читаоче, да вас 
упознам са тим новим лицем. 

Г-н Беневољенски беше човек пуначак, сре- 
дњег раста, на изглед мек, кратких ногу и пуначких 
ручица; носио-је алватан и необично чист фрак, 
високу и широку пошу, бело као снег рубље, зла- 
тан ланчић поврх свиленог прслука, прстен са ка- 
меном на кажипрсту и пароку од плаве косе; го- 
ворио је убедљиво и кротко, ходио је нечујно, при- 
јатно се смешио, пријатно кретао очима, пријатно 


%),„На крилу. — Пр. 

турао браду у пошу: у опште је био пријатан човек. 
И срцем га је Господ најбољим обдарио: плакао је 
и одушевљавао се лако; поврх тога, сав је пламтео 
некористољубивом страшћу према уметности, и збиља 
некористољубивом, јер навлаш у уметности се Гг. 


Беневољенски, ако ћемо право да говоримо, ни. 


мрве није разумевао. Чак је непојмљиво, од куд се, 
услед каквих тајанствених и непојмљивих закона, 
појавила код њега та страст» Изгледа да је био 
човек озбиљан, чак не свакидашњи... у осталом, код 
нас у Русији таког света има прилично много. 
Љубав према уметности и уметницима даје тим 
људима неописану бљутавост; познавати се с њима, 
с њима се разговарати — досадно је: праве ћускије, 
медом намазане. Они, на пример, Рафаила не на- 
зивају Рафаилом, Кореџија — Кореџијем: „божан- 
ствени Санцијо, непостижни де-Алегрис“, говоре 
они, и говоре увек на 0.) Сваки домаћи средње 
руке таленат називају они генијем или, тачније, 
„хењијем“; плаво небо Италијино, јужни лимун, 
миомирисна испарења Брентиних=>) обала не силазе 
им са језика. „Ех, Вања, Вања“, или: „ех, Саша, 
Саша“, говоре они са осећањем један другом, „на 
југ треба ми да пођемо, на југ... та ми смо душом 
Грци, стари Грци!“ Можете их посматрати на из- 
ложбама, пред понеким производима понеких руских 
живописаца. (Мора се приметити, да су та господа 
већином — страшни родољуби.) Час коракну једно 
два корака у натраг и забаце главу, час се опет 
примакну слици; очи им се чисто превуку неком 


#) У крају, где су живела лица, насликана у Ловчевим За- 
писима, ненаглашено о у појединим речима изговара се као а: 
речи Москва, Соколов, когда (кад) изговарају се: Масква, Са- 
калоф, кагда. — Лице, о ком је овде реч, упадало је својој око- 


лини у очи тиме, што је ненаглашено 0 изговарало — не као 
а, но као о, т. ј. речи Москва, Соколов, когда — оно је изго- 
варало: Москва, Соколов, когда. — Прег. 


• 


#%) Река у Италији. + Пр. 

као масленом влагом... „Их, Боже мој“, — говоре 
они, најзад, чисто разбијеним од узбуђења гласом, — 
„штагар је ту душе! па тек срца, срца! штагар је душе 
убацио! тма Божја душе!.. Па како је замишљено ! мај- 
сторски замишљено! — Па тек какве слике они сами 
имају у својим салонима! И какви им уметници долазе 
вечером на поседак, пију код њих чај, слушају њи- 
хове разговоре! Какве они њима дају перспективне 
изгледе својих рођених соба, са четком на десном 
плану, гомилицом ђубрета на изрибаном патосу, 
жутим самоваром на столу поред прозора и самим 
домаћином у домаћој хаљини и јермолци“), са ја- 
ким блеском светлости на образу. Па какви их тек 
дугокоси питомци муза посећују, са грозничаво 
презривим осмехом! Какве бледо зелене госпођице 
подврискују код њих за клавирима! Јер код нас је 
у Русији тако уобичајено: човек се не може ода- 
вати само једној уметности — него дај све наједаред. 
И стога није ни најмање чудновато, што та господа 
љубитељи указују јако покровитељство и руској књи- 
жевности, нарочито драмској... „Ђакоби Саназари“ 
писани су за њих: хиљаду пута описана борба не- 
признатога талента са људима, са целим светом, по- 
треса их до дна душе... 


Сутра дан по доласку г. Беневољенског, Та- 
тјана Борисовна, за време чаја, заповеди свом бра- 
танцу да покаже госту своје цртеже. „А зар вам је 
он цртач >“ — запита г. Беневољенски не без чу- 
ђења и са учешћем се окрете Андрјуши. „Да како, 
рта“; == рече Татјана Борисовна: — „тако воли 
цртање — па још сам, без учитеља |“ — „АХ, по- 
кажите, покажите“, — прихвати г. Беневољенске. 
Андрјуша, црвенећи и смешећи се, даде госту своју 


%) Осниска капа (шепа, шепица) са равном горњом повр- 
шином. У Русији је носе Татари и Јевреји. — Прев. 

свешчицу. Г. Беневољенски је поче, са изгледом струч- 
њака, прелиставати. „Лепо, младићу“, — прозбори он 
најзад : — „лепо, врло лепо“. И он поглади Андрјушу 
по главици. Андрјуша му на лету пољуби руку. — 
„Гле'те, молим вас, какав таленат!... Честитам вам, 
Татјана Борисовна, честитам“. — „Него, ето видте, 
Петре Михајлићу, овде му не могу наћи учитеља. Да 
доведем из вароши — скупо ће бити; суседи, Арта- 
монови, опет, имају живописца и кажу да је ван- 
редан, али му госпођа забрањује да туђој чељади 
даје лекције. Каже, поквариће му се укус“. — „Хм“, 
— изговори Беневољенски, замисли се и погледа 
испод обрва на Андрјушу. „Но, ми ћемо се о том 
разговарати“, — додаде он наједаред и протр себи 
руке. Тог истог дана замоли он Татјану Борисовну 
за допуштење да се са њом на само разговори. 
Они се затворише. После пола сата позваше Ан- 
дрјушу. Андрјуша уђе. Г-н Беневољенски стајаше 
код прозора, са лаким руменилом на лицу и сјајем 
у очима. Татјана Борисовна сеђаше у углу и бри- 
саше сузе. „Но, Андрјуша“, — проговори она на по- 
слетку: — „захвали се Петру Михајлићу: он те 
узима у своје руке, хоће да те поведе у Петро- 
град“. Андрјуша се чисто пренерази. „Ви ми реците 
искрено“, — поче г. Беневољенски гласом, пуним 
достојанства и снисходљивости: — „желите ли ви 
да будете уметник, младићу, осећате ли ви свету 
тежњу према уметности 2“ — „Ја желим да будем 
уметник, Петре Михајлићу“, — уздрхтано потврди 
Андрјуша. — „У том случају, мени је врло мило. 
Вама ће, наравно, тешко бити растати се са својом 
уваженом тетком; ви мора да осећате према њој 
најживљу благодарност“. — „Ја обожавам своју 
тетку“, — прекиде га Андрјуша и затрепта очима. 
— „Наравно, наравно, то је врло појмљиво и служи 
вам на част; али за то, замислите, какву ћете јој 
радост временом... ваши успеси...“ — „Загрли ме, 

Андрјуша“, — прогунђа добра властелинка. Андрјуша 
јој обисну о врат. „Но, а сад се захвали своме до- 
бротвору. ..“ Андрјуша загрли трбух г. Беневољен- 
ског, подиже се на врховима од прстију, па ипак 
дохвати његову руку, коју добротвор, истина, није 
пружао, али се баш није ни журио да је уклони... 
Та треба, за Бога, учинити радост детету, задово- 
љити га, но, а што не би и себи радост учинио 2 — 
После једно два дана г. Беневољенски отпутова и 
поведе са собом свог новог питомца. 

У току прве две три године растанка Андрјуша 
писаше доста често, који пут би уз писма слао и 
цртеже. Г. Беневољенски би неки пут такођер до- 
давао у своје име неколико речи, већином повољних 
за Андрјушу; за тим писма постадоше ређа, ређа, 
на послетку сасвим изостадоше. Читаву годину дана 
ћуташе братанац; Татјана Борисовна поче већ да 
се брине, кад наједаред доби писамце ове садржине: 


„ЈЂубазна тетка!“ 


„Пре четири дана Петар Михајлић, мој добро- 
твор, премину. Јак удар капље лиши ме ове по- 
следње потпоре. Наравно, мени је сад већ двадесета 
година, у току седам година ја сам учинио знатан 
успех; ја се веома уздам у свој таленат и могу 
живети од њега; ја нисам клонуо духом, али, ипак, 
ако вам је могућно, пошљите ми, за први мах, 
двеста педесет рубаља у асигнацијама. Љубим ваше 
ручице и остајем“ и т. д. 

Татјана Борисовна посла братанцу двеста пе- 
десет рубаља. После два месеца он заиска још; она 
искупи што год је имала, и посла опет. Не прође 
ни шест недеља, он заиска и трећи пут, бојаги за 
боје за портрет, који је код њега поручила кнегиња 
Тертерешењева. Татјана Борисовна не посла. „У 
таком случају“, написа јој он, .ја сам намеран да 
дођем к вама у село, зарад поправке свога здравља“.. 

И збиља, у мају месецу исте године, Андрјуша се 
врати у Мале Брике. 

Татјана га Борисовна у први мах не могаде 
познати. Према писму, она је очекивала човека 60- 
лешљива и мршава, а сад угледа плећату, гојазну 
момчину, широка и црвена лица, кудраве и масне 
косе. ТГанани и блеђани Андрјуша преобрази се у 
задружног Андрјушу Иванова Бјеловзорова. Није се 
само спољашност код њега изменила. Осетљиву бо- 
јажљивост, пажљивост и чистоћу пређашњих година 
заменила је нехатна смелост, страшна аљкавост; он 
се у ходу љуљао на десно и на лево, падао у на- 
слоњаче, тропио би на сто, изваљивао се, зевао — 
вилице да разглави, с"тетком, са млађима понашао 
се дрско. Ја сам, вели, уметник, нико ми ништа не 


може! Ко сам — ја сам! Неки пут по десет дана 
четкицу у руке не узме, а кад наиђе на њ тако 
звано одушевљење — он се кида, као да је маму- 


ран, тешко, незгодно, немирно; образи му се за- 
жаре неком грубом бојом, очи му потавне; почне 
причати о свом таленту, о својим успесима, како се 
он развија, како напредује... А у ствари се показа, 
да су његове способности једва некако стизале до 
осредњих портрета. Био је страшна незналица, ни- 
шта није читао; а и што да уметник чита» Природа, 
слобода, поезија — то су његове стихије. Само треси 
косом и певај као славуј, и гуши се Жуковим ду- 
ваном ! Лепа је руска смелост, али она не доликује 
сваком: а неталентовани Пољежајеви“) другог реда. 
су несносни. 


%) Александар Пољежајев, даровит песник (1807—1838). 
Главно обележје његове поезије је необична јачина осећања и 
необична снага кратког и језгровитог израза. Као студенат мо- 
сковског универзитета истакао се својом оригиналном поезијом, 
но због једне хумористичне, често непристојне поеме („Сашка“) 
буде од суровог Николаја 1 отеран у солдате. Не могући се ни- 
како опростити тешке службе у војсци, у којој се страшно му- 
чио, Пољежајев се пропије пл умре у 31. години. — Прев. 

И тако ти вам се угнезди наш Андреј код 
тетке: осладио му се туђ хлебац. Гости су покрај 
њега осећали страховиту досаду. Седне тек за форто- 
пијане (Татјана је Борисовна имала и фортопијане) и 
почне једним прстом да изналази „Помамну тројку“); 
хвата акорде, лупа по диркама клавирским; по 
читаве сате досадно урла Варламовљеве романсе: 
„Усамљени бор“, или „Не, докторе, немој доћи“, а 
очи му се не виде од дебљине и образи се сијају, 
као бубањ... Или тек наједаред груне: „Смирите се, 
страсна узбуђења“... Татјана Борисовна сва задрхће. 

— Чудна ствар, — примети ми она једаред: 
— какве сад песме састављају, — све некакве очајне; 
у моје време су друкчије састављали: и тужне су 
биле, а ипак их је пријатно било слушати... На- 
пример: ; 

Дођи, дођи на ливаду, 
Ја те чекам ко и пре; 
Дођи, дођи на ливаду — 
За тобом ми срце мре... 


Јаој! — ти ћеш после доћи ласно, 
“ | Ал се бојим — биће касно.==) 


Татјана се Борисовна лукаво осмехну. 

— „Ја стра-адам, ја стра-адам“, настављаше 
неуморни певач. 

Татјана Борисовна замаха главом. 

— Ех, брате, ти уметници!... 


=) Омиљена народна песма. 


2) У оригиналу: 
Прашди, праиди ко мнћ на лугљ, 
ГДћ жду тебл напрасно; 
Праиди, пр!иди ко мнђћ на лугљ, 
Гдћ слезк ле всечасно... 
Увн, пршидешњ ко мнић на лугљ, 
Но будетђ поздно, милви другљ! 


Од то ЛЕВЕ прође | година. а 
_ сад живи код тетке, и све се спрема у. 


на длану, а околне се девојке КЕ у њега... 
5: Много пређашњих познаника престаде | од 
ити Татјани Борисовној. 


СМ РО 


Ја имам једног суседа, млада домаћина и млада 


ловца. Једног дивног јулског јутра свратих код њега 


на коњу и предложих му да пођемо заједно на те- 


"требове. Он пристаде. „Само“, вели, „да ударимо 


на мој шумарак, на Зушу; па ћу том приликом 
обићи и Чаплигино; ви ваљда знате, тамо имам 
храстову шумуг Сад је сечем“. — „Хајдмо-те“. Он 
рече да му оседлају коња, обуче зелен капут са 
бронзаним дугмадима, која су представљала вепарске 
главе, метну на се вуницом везену ловачку торбу, 
сребрну пољску боцу, обеси о раме нову новцату 


" француску пушку, са задовољством се задржа неко 


Пи Ру 
|" Р 


време пред огледалом и зовну своје псето Есперанс“), 
које је добио на дар од кузине, старе девојке са одлич- 
ним срцем, али без косе. Пођосмо. Мој сусед поведе 
са собом бирова Архипа, гојазног и омаленог сељака 
са четвороугаоним лицем и препотопски развијеним 
јабучицама на лицу, и недавно узетог управитеља 
из остзејских губернија“), младића од једно девет- 
наест година, мршавог, плавог, кратковидог, са спалим 
раменима и дугим вратом, г. Готлиба фон-дер-Кока. 
Мој сусед беше тек недавно примио у своје руке 


#) Француска реч, значи: нада. — Прев. 
#%) Три руске прибалтијске губерније: Естландија, Ли- 


"фландија и Курландија. — Прев. 

имање. Он га беше наследио од тетке, државне 
саветнице Кардон-Катајеве, необично дебеле жене, 
која је, лежећи у постељи, дуго и жалосно јечала. 
Уђосмо у шумарак. — „Причекајте ме ту на поља- 
ници“, прозбори Ардалијон Михајлић (мој сусед), 
обративши се својим сапутницима. Немац се поклони, 
сиђе с коња, извади из шпага књигу, канда неки 
роман Јохане Шопенхауер, и седе под жбунић; Ар- 
хип остаде на сунцу и читав се сат не маче. Ми 
пођосмо тамо амо по жбуњу и не нађосмо ниједног 
легла. Ардалијон Михајлић ми саопшти, да је рад 
поћи у шуму. Ја и сам онога дана од некуд нисам ве- 
ровао да ће што бити од лова, те пођох за њим. 
Вратисмо се на пољаницу. Немац забележи страну, 
до које је био дошао, устаде, метну књигу у шпаг 
и једва се некако попе на своју кусу, „шкартирану“ 
кобилу, која је врискала и била ногама од најмањег 
додира; Архип се трже, стаде наједаред трзати 
обема уздама, заклимата ногама и крете најзад с 
места своје збуњено и под теретом клонуло кљусе. 
Пођосмо. 

Шума Ардалијона Михајлића била ми је по-_. 
зната још из детињства. Заједно с мојим францу- 
ским гувернером, ш-г Пезте Ејепту, необично до- 
брим човеком (који, у осталом, у мало што за увек 
не упропасти моје здравље, нагонећи ме да у вече 
пијем лек Леруа), често сам одлазио у Чаплигино. 
Сва се та шума састојала из једно две или три 
стотине огромних храстова или јасенова. Њихова 
стасита, снажна дебла великолепно се црнела на 
златасто прозрачном зеленилу леске и брекиње; по- 
дижући се у вис, она се лепо оцртаваху на јасном 
небеском плаветнилу и тамо тек разбациваху у виду 
шатора своје широко, чворновито грање; јастребови, 
копци, соколови са звиждањем лебдијаху испод не- 
помичних кита од дрвета, детлићи снажно куцаху 
по дебелој кори; звучни напев кдосов изненада би 

се стао разлегати у густој шуми одмах за трепе- 
равом виком жуње; доле, у џбуњу, цвркутаху и 
певаху грмуше, чешљугарке и царићи; зебе хитро 
трчкаху по путићима; бели зец се искрадаше дуж 
окрајка шумског, пажљиво „шантајући“; црвено 
мрка веверица несташно скакуташе с дрвета на дрво 
и тек би наједаред села, надигнувши реп над главом. 
У трави, око високих мравињака, под лаком сенком 
сликовито шареног папратовог лишћа, цветаху љу- 
бичице и ђурђевци, растијаху гљиве сирњаје, вилов- 
њаче, папрењаче, цероваче, црвене рудњаче; по 
ливадицама, међу широким џбуњем, црвенеле се 
јагоде... А какав је тек у шуми био хлад! У нај- 
већу врућину, у подне — права ноћ: тишина, мирис, 
свежина.... Весело сам проводио време у Чаплигину, 
и с тога, признајем, са осећањем сете уђох саду 
сувише познату ми шуму. Убитачна, сува зима четр- 
десете године не поштеде старе моје пријатеље — 
храстове и јасенове; суви, оголели, овде онде покри- 
вени штурим зеленилом, они се тужно издизаху над 
младом шумицом, која им „дође на смену, али их 
не замени““). Понеки, још обрасли лишћем при дну, 
чисто са неким прекором и очајањем дизаху у вис 
своје безживотно, поломљено грање; на другима 
стрчаху дебеле, суве, мртве гранчице из још доста 
честог, премда не бујног, не као пре сувишног 
лишћа; с понеких већ спадаше кора; неки, најзад, 
беху сасвим пали и трунули су, као трупови, на 
земљи. Ко би некад смео и помислити, да ће доћи 
време, кад и у Чаплигину нигде хлада неће бити! 


%) Четрдесете године, при најжешћим мразевима, до са- 
мога краја децембра не паде снег; озимица се беше сва посмр- 
завала, и много је дивних храстових шума сатарила та немило- 
срдна зима. Сад их је тешко заменити: производна снага земље 
очевидно слаби; на „благословеним“ (са иконама посећеним) 
пустошима, место пређашњег дрвећа, саме од себе расту брезе 
и јасике; а друкчије подизати шуме код нас не знају. — И. Т. 

Шта2 — мислио сам ја, гледајући у дрвеће, које 
· умираше, — мора да вас је стид и да вам је тешког... 
Паде ми на памет Кољцов: 


Куд се деде 

Реч висока, 

Сила горда, 
Врлост царска> 
Где ти је сада 
Моћ зелена2...%) 


— Па како то, Ардалијоне Михајлићу, — по- 
чех ја: — што та дрва одмах идуће године нису 
посечена 2 Јер сад за њих нећете добити ни де- 
сети део. 

Он само смаче плећима. 

— То питајте моју тетку, — а купци су до- 
лазили, новац доносили, наваљивали. 

— Меп бог! Меп Со!) — узвикиваше на 
сваком кораку фон-дер-Кок. Ала ј] то шалост ! ала ] 
то шалост ! 

— Какав шалострг — са осмехом примети мој 
сусед. 

— То ист, како ми шао, хтео сам касати. 

Нарочито су његово жаљење изазивали хра- 
стови, који су лежали на земљи, — и збиља: по- 
неки би воденичар дао за њих немиле паре. За то 
је биров Архип остао непоколебљиво спокојан и 
није се ни најмање жалостио; напротив, он је чак 
са задовољством преко њих прескакао и камџијом 
по њима швићкао. 


#). Гдћ-жљ дћваласа 
Рђчђ внсокал, 
Сила гордал, 
Доблестљ царскал 2 
Гдф-жљ теперђ твол 
Мочђ зеленал 2... 


#%) Боже мој! Боже мој! 


ПРУ рт" ПР" у У 
“А 


СМРТ 51 


Ми смо се провлачили до места, где се шума 
секла, кад се наједаред, одмах за кршкањем дрвета, 
које беше пало, разлегну вика и говор, и после не- 
колико тренутака пред нас искочи млад сељак, 
блед и разбарушен. 

— Шта је» — куд трчиш» — запита га Ар- 
далијон Михајлић. 

Он одмах стаде. 

— Ах, баћо, Ардалијоне Михајлићу, несрећа! 

— Шта је 

— Максима, баћо, дрво премлатило. 

— Како тог... Је л' предузимача Максима 2 


— Предузимача, баћо. Ми почели да сечемо 
јасен, а он стоји, па гледа... Стајао, стајао, док ти 
се диже и пође на кладенац по воду: ваљда је био 
ожеднео. Кад наједаред јасен зашкрипа, па право 
на њега. Ми му вичемо: бежи, бежи, бежи... Тре- 
бало је да окрене у страну, а он зашд па право... 
уплашио се зар. А јасен га притиште горњим гра- 
нама. И што се тако брзо стропошта, — Бог ћега 
знати... Мањ ако му срце није било труло. 

— Но, паје л' га убило 2 

— Убило, баћо: 

— Је л мртавг 

— Не, баћо, још је жив, — ал' шта му вреди: 
пребијене му и ноге и руке. Ја сам ето потрчао по 
Селиверстића, лекара. 


Ардалијон Михајлић заповеди бирову, да отрчи 
у село по Селиверстића, а сам великим касом од- 
јаха напред, ка шестару... Ја пођох за њим. 


Затекосмо јадног Максима на земљи. Десетак 
сељака стајаше око њега. Ми сиђосмо с коња. Он 
скоро и не јаукаше, овда онда би отварао и ширио 
очи, као да с чуђењем гледа око себе и грицкао би 
зубима помодреле усне... Брада му дрхташе, коса 
му се беше прилепила за чело, груди се дизаху не- 


4“ 

једнако: он умираше. Реава сенка младе липе тихо 
се лелујаше по његовом лицу. 

Ми се нагосмо над њега. Он познаде Ардали- 
јона Михајлића. 


— Баћо, — проговори он једва разумљиво: 
— по попа.... да се пошље.... наредите... Го- 
спод... ме казнио... ноге, руке, све прекрхано... 


данас... недеља... а ја... а ја... ето... нисам пу- 


стио момке. 
Он ћуташе. Дисање му биваше све теже. 


— А новац мој... жени... жени подајте... али 


исплатите... ето, Онисим зна... коме сам... шта 

дужан. - 
— Послали смо по лекара, Максиме, — про- 

говори мој сусед: — можда ти нећеш ни умрети. 


Он отвори очи ис напрезањем подиже обрве 
и очне капке. 

— Не, умрећу. Ево је... ево је, прилази ми, 
ево је, ево... Опростите ми, момци, ако сам вам... 

— Бог ће ти опростити, Максиме Андрејићу, 
— потмуло прозборише сељаци у један глас, и по- 
скидаше капе: — опрости ти нама. 

Он наједаред очајно затресе главом, мучно 
истури прса и опет клону. 

— Па ваљда тек неће ту умрети, — викну 
Ардалијон Михајлић: — момци, дедте ону асуру 
с кола, да га однесемо у болницу. 


~ 


Једно двојица потрчаше колима. 


— Од Јефима... Сичовског... — протепа са- 
мртник: — купио сам јуче коња... капару сам дао... 
коњ је мој... и њега... жени... 


Почеше га метати на асуру... Он сав задрхта,. 


као устрељена птица, и истеже се... 
— Умро је, — промрмљаше сељаци. 
Ми ћутећки узјахасмо на коње и одосмо. 
Смрт кукавног Максима нагна ме да се зами- 
слим. Чудно умире руски сељак ! Стање његово пред 


· 
| 
| 
ј – 

смрћу не може се назвати ни равнодушношћу, ни | 
тупошћу; он умире, као да обред свршује: хладно 
и просто. 

| Пре неколико година код другог мог суседа 
у селу, сељак се запали у појати. (Он би и остао 
у појати, али га пролазник мештанин“) полуживог 
извуче: загњури се у каду с водом, залете сеи 
изби врата испод стрехе, која је пламтела.) Ја свра- 
тих код њега у колибу. У колиби тамно, загушно, 
задимљено. Питам, где је болесник — „А ено га, 
баћо, на пећи“, — одговара ми отегнутим гласом 
жена, која од туге беше као убијена. Приђем онамо 
—- лежи човек, покрио се кожухом, дише тешко. 
„Шта је, како се осећаш >“ Узмучи се болесник на 
пећи, хоће да се дигне, а сав је у ранама, на са- 
мрти. „Лези, лези, лези... Но шта је» како ти је»“ 
„Како ће да буде2 — рђаво“, — вели он. — „Боли л' 


те2“ — Ћути. — „Треба л ти што» — Ћути. — 


„Хоћеш да ти пошљем чаја, а>“ — „Не треба“. — 
Ја се одмакох од њега, седох на клупу. Седим четврт 
сата, седим по сата, — мртвачко ћутање у кући. У 
углу, за столом под иконама, крије се девојчица 
од једно пет година, једе хлеб. Мати јој овда онда 
припрети. Ходником пролазе, лупају, разговарају: 
снаја — братова жена — сече купус. — „О Ак- 
сиња!“ — проговори најзад болесник. — „Ој>“ — 
„Дад мало кваса“.“) — Аксиња му даде кваса. Опет 
ћутање. Питам шапћући: јесу л га причестили > — 
„Причестили смо га“. — Све је, дакле, у реду: чека 
смрт, ништа више. Ја не издржах и изиђох... 


#) Мештани су грађани (варошки становници) нижег реда; 
као и крепосни сељаци, они су плаћали личну порезу и, до оп- 
ште војне обвезе, били војни обвезници; баве се занатима и 
ситнијом трговином. — Прев. 


#%) Пиће од црног хлеба; прави се и од мета, од разних 
јагода, воћа. — Пр. 

А једаред опет, сећам се, сврнем у болницу 


села Красногорја, к познатом ми фелчеру“) Капи- 
тону, страсном ловцу. 


Болница се та састојала из негдашњег вла- 


стеоског одељења; отворила ју је сама властелинка, 
то јест наредила да се прикуца над вратима плава 
даска са натписом белим словима: „Красногорска 
болница“, и дала Капитону леп албум за записивање 
болесничких имена. На првом листу тога албума 


· један од чанколиза и скутоноша добротворке спа- 


хијнице беше написао ове стихове: 


„У овим лепим местима, где влада веселост, 
„Овај храм би отворен од Лепоте; 

„Чудите се нежности ваше господе, 

„Добри становници Красногорја“ ! 


— а други неки господин дописа доле: 


„И ја волим природу !“ 
Иван Кобиљатњиков“.+“) 


Фелчер купи за свој новац шест постеља и 
поче, Бога молећи, да лечи народ Божји. Осим тога, 
код болнице се налажаху још два чељадета : камено- 
резац Павле, који беше наклоњен лудилу, и сухорука 
баба Меликитриса, која је вршила дужност кува- 


рице. Они су обоје правили лекове, сушили траве 


#) Лекарски помоћник, врста лекара без вишег, стручног 


образовања. — Прев. 
ж%) У оригиналу су стихови на француском језику и гласе: 


„„Рапз сез ђеаих Неих, оп герпе ГаПертеззе, 
„Се 1етрје ћ1 опуег раг Ја Веашје; 

„Пе уоз зејопешт5 адттех Ја (епдгеззе, 
„Вопз ћађнап5 де Кгазпоропе“! 


„ЕС тог ап55), јаше Ја паге!“ 
„Јеап Кођунаш кон“. 


% 


Ка У 3. у ~ 

и метали их у разне течности; а они су и са- 
влађивали врућичаве болеснике. Суманути камено- 
резац био је на изглед мргодан и врло је нерадо 
разговарао; ноћу би певао песму „о прекрасној 
Венери“, и сваком је пролазнику прилазио с молбом 
да му допусти да се ожени са некаквом девојком 
Малањом, која већ одавна беше умрла. Сухорука 
га је баба била и нагонила да чува ћурке. 

Еле, седим ја једном код фелчера Капитона. 
Почесмо разговарати о последњем нашем лову, кад 
наједаред у двориште улегоше кола, у која беше 
упрегнут необично дебео сив коњ, какви се виђају 
само у млинара. У колима седи крупан сељак, у 
новом армјаку“), са местичавом брадом. — „А Ва- 
силије Дмитрићу“, — повика из прозора Капитон: 
— „извол'те, изволте... Либовшински млинар“, — 
шапну он мени. Сељак, стењући, сиђе с кола, уђе 
у фелчерову собу, потражи погледом иконе и пре- 
крсти се. — „Но, шта је, Василије Дмитрићу, шта 
је новог... Него ви, канда, нисте здрави: лице вам 
нешто није како треба“. — „Да, Капитоне Ти- 
мофјеићу, нешто није најбоље“. — „А шта вам је“ 

„Па, ето шта је, Капитоне Тимофјеићу. Пре 
неког времена купим у вароши жрвње;, довезем 
их кући, па кад сам их почео скидати с кола, мо- 
рао сам се струнути, шта ли, у утроби као да 
ми нешто пуче, као да се нешто прекиде... и, ето, 
од то доба све нешто не ваљам. А данас ми баш 
сасвим ружно“. — „Хм“, — прозбори Капитон и 
узе чупак бурмута: „значи — киле. А је ли давно 
то било 2“ — „Па, данас је десети дан“. — „Десети“ 
(Фелчер повуче у себе кроз зубе ваздух и замаха 
главом). „Дед да те видим“. — „Но, Василије Дми- 
трићу“, — проговори он најзад: „жао ми те је, 
братац, ал' код тебе није најбоље, ти си озбиљно 


«) Дуг, простран сељачки капут од камиље длаке. 
: Прев. 


" 

болестан; остани овде, код мене; ја ћу од своје 
стране сав труд уложити, а, у осталом, ни за шта 
не јемчим“. — „Па зар је тако рђаво 2“ — промрмља 
изненађени млинар. — „Да, Василије Дмитрићу, 
рђаво је; да сте ми дошли једно два дана раније, 
—- ништа не би било, излечио бих те као ништа, 
а сад, боме, имате запаљење; док длан,о длан по- 


дићи ће вучац. — „Ама неће бити, Капитоне Ти- 
мофјеићу“. — „Кад вам кажем“. — „Ама како то“ 
— (Фелчер смаче раменима). — „Па зар за таке 
трице. да се мре >“ — „Ја то не велим... но ви ипак 


останите овде“. Сељак помисли, помисли, погледа 
у патос, за тим у нас погледа, почеша се за уветом, 
па се појми за капом. — „Па куд ћете, Василије 
Дмитрићу2“ — „Кудар» зна се. куда — кући, кад 


је тако рђаво. Треба довести све у ред, ако је тако“. · 


— „Та ви ћете себи нашкодити, Василије Дмитрићу, 
молим вас; ја се и тако чудим, како сте и дошли 
довдег Останите“. — „Не, брате, Капитоне Тимо- 
фјеићу, ако је да се мре, онда да умрем код куће; 
а овако, ако ја овде умрем, — Бог зна шта ће се 
десити код моје куће“. — „Још се не зна, Василије 
Дмитрићу, како ће се ствар развити... Наравно, 
опасно је, врло је опасно, нема спора... но зато 
баш и треба да останете“. (Сељак замаха главом). 

„Не, Капитоне Тимофјеићу, нећу остати... него 


ако хоћете, препишите ми лек“. — „Лек сам неће 
помоћи“. -— „Кажем вам, нећу остати“. — „Но, како 
знаш... само после немој да жалиш!“ 


Фелчер искиде лист из албума и, написавши 
рецепт, поучи млинара, шта још да ради. Сељак 
узе артијицу, даде Капитону по рубље, изађе из 
собе и седе на кола. — „Но, збогом, Капитоне Ти- 
мофјеићу, немојте ме по злу спомињати, и сирочад 
ми не заборавите, ако шта буде“... — „Море, 
остани, Василије!“ — Сељак само тресну главом, 
удари уздом по коњу и оде са дворишта. Ја изађох 


. 

на улицу и погледах за њим. Пут беше каљав и пун 
"рупчага; млинар тераше смотрено, не журећи се, 


вешто управљаше коњем и јављаше се пролазни- 
цима... Четвртог дана умре. 

У опште, чудно Руси умиру. Много ми покој- 
ника долази сад на памет. Сећам се тебе, давнашњи 
мој пријатељу, недоучени студенте Авенире Соро- 
коумове, дивни, најблагороднији човече! Као да сад 
гледам твоје јектичаво, зеленкасто лице, твоју ретку 
плаву косу, твој кротки осмех, твој усхићени поглед, · 


твоје дуге удове; чујем твој слаби, умиљати глас. 


Живео си код великоруског властелина Гура Крупја- 
њикова, учио си му децу — Фофу и Зјозју — руској 
писмености, географији и историји, стрпљиво си 


сносио опоре шале самога Гура, грубе љубазности 


двороуправитеља, ординарне непристојности нева- 
љале дечурлије, и не без горког осмеха, али и без 
гунђања, испуњавао си ћудљиве захтеве госпође, 
коју је давило дуго време. Но зато, како си се, 
сећам се, предавао одмору, како си се топио од 
милине у вече, после вечере, када се отарасиш најзад 


„свих дужности и послова, па се посадиш пред прозор, 


замишљено припаљујеш лулу или са грамжљивошћу 
прелиставаш раскупусану и измаштену свеску де- 
белог часописа, коју је из вароши донео земљомер, 
исти таки бескућник и јадник, као и ти! Како су 


ти се тада допадали "разни стихови и приповетке, 


како су лако навирале сузе на твоје очи, с каквим 
си се задовољством смејао, каквом се искреном љу- 
бављу према људима, каквим се благородним сао- 
сећањем према свему добром и лепом надахњивала 


твоја детињски чиста душа! Оно истина, мора се 


признати : ниси се одликовао сувишним оштроумљем; 
природа те није обдарила ни памћењем, ни при- 
лежношћу; на универзитету си се сматрао као један 
од најгорих студената; на лекцијама си спавао, на 


испитима — свечано ћутао; но чије су очи сијале 

од радости, ко оно није могао да дише од радосног 


узбуђења при успеху, при напретку свога друга >» — 


Авенир... Ко је слепо веровао у високи позив дру- 
гова својих, ко их је с поносом преузносио и ва- 


трено бранио Ко није знао ни зависти, ни само- 


љубља, ко је несебично жртвовао себе, ко се радо 
подчињавао људима, који нису вредели ни колико 


његови ђонови... Све ти, све ти, наш добри Аве- 


нире! Сећам се: са скрушеним си се срцем растајао 
од другова, полазећи на „кондицију““); зла предо- 
сећања мучила су те. И доиста: зло си прошао у 
селу; у селу ниси имао кога са страхопоштовањем 
слушати, ниси имао коме да се дивиш, нити кога да 
волиш... И степски грмаљи, и образована властела, 
понашали су се према теби као према учитељу: 
једни — грубо, други — непажљиво. Поред тога 
ти ни појавом својом ниси задобивао; устручавао 
си се, црвенео, знојио се, замуцкивао... Чак ти ни 
здравље не поправи сеоски ваздух: истајао си, са- 
горео си као свећа, јадниче! Истина: собица је твоја 


гледала у башту; цремже, јабуке, липе сипаху ти. 


на сто, на мастионицу, на књиге своје лаке цветиће; 
на зиду ти је. висио плав свилен јастучић за сат, 
који ти је у часу растанка поклонила предобра, 
осетљива Немица, домаћа учитељица са плавим ви- 
тицама и плавим очицама; понеки пут дошао би ти 
у посету стари друг из Москве и доводио те у 
усхићење туђим или чак и својим стиховима; но 


самоћа, но неиздржљиво ропство учитељског звања, 


немогућност ослобођења, но бескрајне јесени и зиме, 
но непреставна болест... Јадни, јадни Авенире ! 

Ја посетих Авенира некако последњих дана 
његова живота. Он већ скоро не могаше ни ићи. 


Спахија Гур Крупјањиков није га гонио из куће, но 


=) Учитељско место у каквој властеоској кући на селу, 


или провинцијској влроши. — Прев. 

плату му већ није давао и беше узео другог учи- 
теља за Зјозју... Фофу дадоше у кадетски корпус. 
Авенир сеђаше поред прозора, у старој волтеровској 
наслоњачи. Време беше дивно. Сјајно јесење небо 


весело се плављаше над тамно мрком масом ого- 


лелих липа; овде онде трепераху и шуштаху на 
њима последњи листићи. Мразом дохваћена земља 
знојила се и тајала је на сунцу; његови коси, ру- 
мени зраци падали су по бледој трави; у ваздуху 


као да се чуло неко лако пуцкање; јасно и разго- 


ветно звучали су у башти раднички гласови. На 
Авениру беше стара бухарска домаћа хаљина; зелена 
поша око врата бацаше самртнички пресенак на 
његово страшно измршавело лице. Он ми се веома 
обрадова, пружи руку, проговори и закашља се. 
Ја му дадох да се умири, седох до њега... На ко- 
ленима Авенировим лежаше свешчица песама Кољ- 
цовљевих, брижљиво преписаних; он са осмехом 
удари по њој руком. „То је песник !“, протепа он, 
једва задржавајући кашаљ, и поче да декламује 
једва чујним гласом: 


Да ли су соколу 
Крила свезана 2 

Ил су му путеви 
Сви позабрањивани 2) 


Ја га задржах: лекар му беше забранио раз- 
говарати. Ја сам знао, чим ћу му угодити. Соро- 
коумов никад, што'кажу, није „пратио“ науку, али 
је био радознао да зна, до чега су дошли сада ве- 
лики умови» Знам, — ухвати тек друга где билоу 
углу, и почне га испитивати : слуша, диви се, верује: 


% У оригиналу: 
„Алђ у сокола 
Крвља свазанћ 2 
Алђ пути ему 
Всћ заказани 2 

му свакој речи, а после за њим понавља. Нарочито 
га је немачка филозофија занимала.“) — Ја му по- 
чех причати о Хеглу (ствари давно прошлих дана, 
као што видите). Авенир махаше главом одобрава- 
јући, дизаше обрве, смешаше се, шапуташе: „разу- 
мем, разумем!... а! лепо, лепо!...“ Детиња радо- 


зналост умирућег, бескућног и остављеног јадника, 


признајем, до суза ме је дирала. Морам приметити, 
да Авенир, противно свим јектичавцима, ни најмање 
није варао сама себе у погледу своје болести... Па 
шта мислите» — Он није ни уздисао, није падао 
духом, чак никад није ни подсећао друге на свој 
положај... 

Прибравши: се, он поче говорити о Москви, 
о друговима, о Пушкину, о позоришту, о руској 
књижевности ; сећао се наших весеља, ватрених пре- 
пирака нашег друштва; са сажаљењем спомену 
имена два три покојна пријатеља. .. 

— Сећаш се Даше» — додаде он најзад: — 
ето то беше златна душа! то беше срце! и како 
ме је волела!... Шта ли је сада с њом» — Мора 
да је увенула, усахнула јадница > 

Ја не смедох разочаравати болесника, — и 
збиља, нашто он сад да дозна, да је његова Даша 
сада шира нег дужа, добро живи са трговцима — 
браћом Кондачковима, бели се и румени, цичии 
свађа се> 


„Него, — помислих ја, посматрајући његово изне- | 


могло лице, — би ли се како могло, да га извучем 
одавде Можда би се још могао излечити...“ Но 
Авенир ми не даде да довршим мој предлог. 

— Не, брате, хвала, — проговори он: — са- 


=) Стварајући песничко обличје Авенира Сорокоумова, Тур- 
гењев је унео у њега многе лепе црте и душевне особине свог 
најбољег пријатеља, руског критичара Висариона Бјељинског. 


Прев. 

свим је све једно, где ћу умрети. Јер ја тешко да 
ћу дочекати ову зиму... Нашто у залуд узнемира- 
вати свет > Ја сам се на ову кућу већ навикао. Истина, 
моји су домаћини... ~ 

— Рђави људи2 — прихватих ја. 

— Не, нису рђави, него неке ћускије. У оста- 
лом, немам се рашта жалити на њих. Имају суседе: 
властелин Касаткин има кћер, образована, љубазна, 
ванредно добра девојка... није охола... 

Сорокоумов се опет закашља. 


— Него, све то не би било ништа: — само 
да ми дозволе да попушим једну лулицу... А баш 
нећу тако умрети, попушићу једну лулу, — додаде 


он, лукаво подмигнувши оком. — Хвала Богу, живео 
сам доста; с ваљаним сам се људима познавао... 

— Па што бар родбини не пишеш, — преки- 
дох га ја. 

— А што да пишем родбини 2 Да кажеш: по- 
моћи ће ми — неће помоћи; кад умрем — чуће. 
Но, нашто о том говорити... Боље, испричај ми, 
шта си видео у иностранству 2 

Ја почех причати. Он се, тако рећи, упиу 
мене. Пред вече ја одох, а после једно десет дана 
добих ово писмо од г. Крупјањикова : 

„Част ми је овим вас известити, поштовани. 
господине мој, да је пријатељ ваш, код мене у кући 
боравећи студенат, г. Авенир Сорокоумов, ономадне 
у два сата после подне преминуо, и данас је о мом 
трошку у парохијској мојој цркви погребен. Молио 
ме је да вам пошљем овде приложене књиге и свеске. 
Од новца се код њега нашло 22 рубље и по, што 
ће се, заједно са другим његовим стварима, по на- 
длежности, доставити рођацима. Ваш је пријатељ 
умро при потпуној свести и, може се рећи, са таком 
истом неосетљивошћу, не показујући никаквих зна- 
кова жаљења, чак ни тада, кад смо се ја и цела 
породица са њим праштали. Супруга моја, Клеопатра 

Александровна, поздравља вас. Смрт вашег прија- 
теља није могла да не утиче на њене живце; што 
се пак мене тиче, ја сам, слава Богу, здрав, и част 
ми је остати — Ваш најпонизнији слуга 

Г. Крупјањиков. “ 


Много ми још других примера долази на памет, 
— но ко би све могао испричати. Ограничићу се 
овим једним : 

У мом присуству је умирала једна старица вла- 
стелинка. Свештеник поче да чита над њом самрт- 
ничку молитву, али наједаред примети, да боле- 
сница збиља умире, и брже јој пружи крст. Власте- 
линка се незадовољно уклони од пруженог крста. 
„Куд се журиш, баћушка“ — проговори она уко- 
ченим језиком: — „имаћеш кад“... Она целива 
крст, тури руку под јастук и испусти последњи дах. 
Под узглављем лежаше сребрна рубља : она је хтела 
да плати свештенику за своју сопствену самртничку 
молитву. .. 

Да, чудно умиру Руси! 

Омање сеоце Колотовка, које је некад припа- 


дало властелинци, прозваној у околини због своје 


бујне и претеране нарави Стриганихом (право је 
њено име остало непознато), а које је сад било 
својина некаквог петроградског Немца, — лежи на 
падини голог брега, од озго па до доле расеченог 
страшном провалијом, која се, зјапећи као бездан, 
вије, разривена и кишама исплакана, по самој сре- 
дини улице, и, грђе но каква река, — јер преко 
реке се бар може начинити мост, — дели обе стране 
сиротног сеоцета. Неколико мршавих врба боја- 
жљиво се спуштају низ његове пешчане стране; на 
самом дну, сухом и жутом као бакар, леже грдне 
плоче глинастог камења. Изглед немио, мора се 
признати, — а међутим свима је околним станов- 
ницима добро познат пут у Колотовку: они тамо 
одлазе радо и често. 

Више саме провалије, на неколико корачаји 
од оне тачке, где се она почиње као узана пуко- 
тина, стоји омања четвороугаона кућица, — стоји 
усамљена, одвојено од других. Она је покривена 
сламом, има димњак; један прозор, као будно око, 
окренут је провалији, и у зимње вечери, будући 
осветљен изнутра, из далека се види у тавној магли 
мраза, и многом пролазнику сељаку светлуца као 
путоказна звезда. Над вратима кућним прикуцана 

је плава дашчица; та је кућица — крчма, названа. 
„Притина“.“) У тој се крчми продаје ракија, по свој 
прилици, не јефтиније од прописане цене, али њу 
посећују далеко марљивије, но ма коју крчму у 
околини. Томе је узрок крчмар Николај Иванић. 
Николај Иванић — некад стасито, кудраво 
и румено момче, а сад необично дебео, већ оседео 
човек са гојазним лицем, лукаво добродушним очи- 
цама и масним челом, преко кога се превукле боре 
као конци, — живи већ више од двадесет година 
у Колотовци. Николај је Иванић човек окретан и 
бистар, као већина механџија. Не одликујући се ни 
нарочитом љубазношћу, ни разговорношћу, он распо- 
лаже даром да привлачи и код себе задржава госте, 
којима је некако пријатно, седети пред његовим „кел- 
нерајем“, под тихим и пријатним, премда оштрим 
погледом мирнога домаћина. Он има много здравога 
смисла; њему је добро познат и властеоски живот, 
и сељачки, и грађански; у тешким случајевима он 
би могао дати добар савет, али, као човек пажљив 
и себи рад, он већма воли да остане у страни, па 
да одатле удаљеним, тобоже без икакве нарочите 
намере изговореним речима упућује своје госте — 
и то најмилије своје госте, — на пут истине. Он се 
разумева у свему, што је важно или занимљиво за 
Руса: у коњима и у стоци, у дрвима, у цигљама, у 
посуђу, у мануфактурној роби и у кожној, у песмама 
и у играма. Кад нема муштерија, он обично седи, 
као врећа, на земљи пред вратима своје куће, по- 
давивши пода се своје танке ножице, и добацује 
пријатне речи пролазницима. Он је много штошта 
видео свога века, преживео је не једну десетину 
ситних властелина, који су му свраћали на препе- 
ченицу, зна све шта се ради на сто врста у наоколо, 


=) Прпитиним местом назива се свако место, где се свет 
радо скупља, — свако склонито и удобно место. — И. Т. 

и никада се неће „изланути“, чак му се ни по из- 
гледу не види, да он зна чак и оно, што не подо- 
зрева ни најпроницавији полицајац. Њега штују су- 
седи: цивилни генерал Шчерепећенко, први по рангу 
поседник у округу, сваки се пут снисходљиво по- 
здравља са њим, кад пролази поред његове кућице. 
Николај је Иванић човек од утицаја: он је нагнао 
познатог коњокрадицу да врати коња, што га је 
одвео са дворишта једном од његових познаника; 
усаветовао је сељаке суседног села, који нису хтели 
да приме новог управника и т. д. У осталом, не 
треба мислити, да је он то чинио из љубави према 
правичности, или из усрдности према ближњима — 
не, он се просто стара, да у напред отклони све оно, 
што може ма како нарушити његово спокојство. 

Николај је Иванић ожењен, и има деце. Жена 
његова, жустра варошанка са шиљатим носом и 
живим очима, у последње је време такођер малко у 
телу отежала, као и муж јој. Он се у свему на њу 
ослања, и новац је у ње под кључем. Пијанице- 
лармаџије се боје ње; она их не воли: користи је 
од њих мало, а вике много; ћутљиви, мргодни су 
јој милији. Деца су Николаја Иванића још мала; 
прва су му сва помрла, но она, што остадоше, сва 
се уметнула на родитеље: милина вам је погледати 
на паметна лица те здраве деце. 


Био је неиздржљиво врео јулски дан, кад сам 
се ја, полагано подижући ноге, заједно са својим 
псом подизао дуж колотовске провалије према удоб- 
ној меаници. Сунце се распламћивало на небу, као 
да бесни; жегло је и пекло непрестано; ваздух 
је био сав прожет загушном прашином. Као неким 
сјајем покривене вране, отворивши кљунове, тужно 
гледаху на пролазнике, као да их моле за саучешће; 
једини се врапци не бацаху у бригу, и, нашушу- 
ривши перје, још бешње но иначе цвркутаху и би- 

јаху се по плотовима, сложно узлетаху са прашњава 
пута, као сиви облаци лебдијаху над зеленим ко- 
нопљиштима. Жеђ ме је мучила. Воде не беше у 
близини: у Колотовци, као и у многим другим 
степским селима, сељаци, не имајући извора и бунара, 
пију некакав мутљаг из рибњака... Али ко да 
назове тај одвратни напој водом > Ја хтедох да за- 
иштем од Николаја Иванића чашу пива или кваса. 

Мора се признати, ни у које доба године из- 
глед Колотовке није примамљив ; али нарочито сетно 
осећање изазива она, када блиставо јулско сунце 
својим неумољивим зракама греје и тамно мрке, 
ветром разнесене, оголеле кровове кућа, и ту ду- 
боку провалију, и спржени, прашњави испуст, по 
ком безнадно тумарају мршаве, дугоноге кокоши, 
и сиву јасикову кућу са рупама место прозора, 
остатак негдашњег властелинског дома, који је сав 
обрастао копривом, бурјаном и пеленом, — и црни, 
као усијан, гушчијим перјем покривени рибњак са 
ивицом од полусасушеног блата и искривљеним на- 
сипом, поред кога се, на ситно изгаженој, као пепео 
земљи, једва дишући и кијајући од запаре, овце жа- 
лосно припијају једна уз другу и са неком сетном 
стрпљивошћу сагибају главе што је могућно ниже, као 
да очекују, кад ће већ једном престати та запара. 

Уморним корацима приближавах се ја дому 
Николаја Иванића, изазивајући, као обично, код 
деце дивљење, које је долазило до напрегнуто бе- 
смисленог посматрања, код паса негодовање, које 
се изражавало у лајању, тако промуклом и пакосном, 
као да им се сва утроба откидала, те су после ка- 
шљали и тешко дисали, — кад се наједаред на 
прагу механице указа човек висока раста, без капе, 
у сукненом шињелу, ниско потпасан плавим поја- 
сићем. Изгледаше да је слуга у властеоском двору; 
густа се седа коса у нереду уздизаше над сувими 
набораним његовим лицем. Он дозиваше некога, 

брзо машући рукама, које су се, очевидно, разма- 
хивале већма но штоје он сам желео. Опажало се, 
да је поднапит. 

— Хајде, та хајде! — прогњевета он, са напре- 
зањем подижући густе обрве, — хајде, Моргачу,) 
хајде! Ала си ти, братац... милиш кб да немаш 
ногу! Не ваља ти посао, братац! Ми те чекамо, а 
ти ето милиш... Хајде. 

— Но, но, идем, идем, — разлегну се трештећи 
глас, и иза куће десно показа се човек оснижи, 
дебео и хром. На њему је била доста чиста, сукнена 
кабаница, навучена на један рукав; висока, шиљата 
капа, натучена преко обрва, давала је његовом 
округлом, пуном лицу израз лукав и исмевачки. 
Његове малене, жуте очице све су стрељале, са 
танких усана није силазио уздржан, напрегнут осмех, 
а нос, шиљат и дуг, дрско се истицао напред као 
крма. — Идем, љубезниче, — настављаше он, батр- 
гајући се према механи, — што ме зовешг... Ко 
ме чека> 

— Што те зовем» — рече с прекором човек у 
сукненој кабаници. — Ала си ти, Жмиро, чудан, 
брате! Зову те у механу, а ти питаш зашто» Та 
чекају те све добри људи: Турчин Јашка, па Дивљи 
Господин, па предузимач са Жиздре. Јашка се са 
предузимачем опкладио у осмак пива — ко ће кога 
надјачати, ко ће боље песму отпевати, то јест... 
разумеш ли» 

— Јашка ће певати 2 — са живошћу проговори 
човек, кога су звали Жмиром. — А да ти не лажеш, 
Обалдује 2 

— Ја не лажем, — достојанствено одговараше 
Обалдуј, — него ти лупаш. Значи: певаће, кад се 
опкладио, соме Божји, несрећо ниједна, Жмиро! 


#) Моргачњ, човек који много мига, жмирка очима; наш 
народ таког човека зове жмиром. — Прев. 

— Но, хајдемо, простото, -— примети Жмира. 

— Но, па пољуби ме, барем, душо моја, — 
протепа Обалдуј, раширивши руке. ; 

— Е, гле ти размаженог Језопа, — презриво 
одговори Жмира, одгурујући га лактом, и обојица, 
сагнувши се, уђоше на осниска врата. 

Разговор тај јако узбуди моје љубопитство. 
Већ сам толико пути слушао о Турчин-Јашки, као 
о најбољем певачу у околини, и наједаред ми се 
даде прилика да га чујем, како се натиче са дру- 
гим мајстором. 

Ја држим да је мало мојих читалаца имало 
прилике завиривати у ссеоске механе; али човек 
моје сорте, ловац, куда све неће доспети! Оне су 
удешене необично просто. Оне се састоје обично 
из тамног трема и беле избе, раздељене на двоје 
преградом, иза које нико од посетилаца нема права 
да иде. У тој прегради, над широким храстовим 
столом, начињен је велик, уздужан отвор. На том 
столу или келнерају продаје се ракија. Запечаћене 
боце разне величине стоје једна до друге на по- 
лицама, одмах према отвору. У предњем делу избе, 
која је намењена гостима, налазе се клупе, два 
три празна бурета, сто у углу. Сеоске су механе 
већим делом доста мрачне, и ви скоро никад нећете 
опазити на њиховим зидовима од орвана каквих 
било јасно обојених зидских слика, без којих није 
ниједна сеоска кућа. 

Кад сам ја ушао у удобну механицу, у њој се 
беше скупило доста велико друштво. 

За келнерајем, као и обично, скоро према целој 
ширини отвора, стајаше Николај Иванић, у шареној 
цицаној кошуљи, и, са леним осмехом на буцмастим 
образима, наливаше својом пуном и белом руком 
две чаше ракије пријатељима што уђоше: Жмирии 
Обалдују; а за њим у углу, поред прозора, видела 
се његова оштроока жена. На сред собе стајаше 

Турчин-Јашка, мршав и стасит човек од своје два- 
десет и три године, обучен у дуг нанкински капут 
голубасте боје. Он изгледаше као какав смео фа- 
брички радник и као да се није могао похвалити 
Бог зна каквим здрављем. Његови упали образи, 
велике, немирне сиве очи, прав нос са финим, по- 
кретним ноздрвама, бело косо чело са натраг заба- 
ченим јасно-смеђим праменовима косе, крупне, но 
лепе, изразите усне — све његово лице одаваше 
човека осетљива и страсна. Он беше у великом 
узбуђењу: мигаше очима, неједнако дисаше, руке 
његове дрхтаху, као у грозници, — но он у овај 
мах и беше у грозници, у оној немирној, изненадној 
грозници, што је тако позната свим људима, који 
говоре или певају пред публиком. Поред њега ста- 
јаше човек од својих четрдесет година, широких 
плећа, широких јабучица на образима, с ниским 
челом, узаним татарским очима, кратким и при- 
пљуснутим носом, четвртастом брадом и црном 
сјајном косом, оштром као чекиње. Израз његовог 
црнпурастог лица, које се прелеваше у плаво, а 
нарочито његових бледих усана, могао би човек 
назвати скоро свирепим, да није било онако тихо 
замишљено. Он се скоро не мицаше и само полако 
погледаше у наоколо. као во испод јарма. Обучен 
је био у некакав изношен капут са бакарним глатким 
дугмадима ; стара, црна свилена марама обмотаваше 
његов огроман врат. Звао се Дивљи Господин. 
Одмах према њему, на клупи испод икона, 
седео је супарник Јашкин — предузимач из Жиздре; 
то беше омањи, збојит човек од својих тридесет 
година, рапав и гргурав, са затубастим, прчастим 
носом, живахним кестењастим очицама и ретком 
брадом. Он живо погледаше око себе, туривши руке 
пода се, безбрижно махаше и лупкаше ногама, које 
беху обувене у ирошке чизме са первазом. На њему 
беше нов, фини гуњац од сива сукна са плишаном 

јаком, од које се оштро одвајаше крај црвене ко- 
шуље, добро закопчане око грла. 

У противном углу, десно од врата, сеђаше за 
столом некакав сеља у узаном, овешталом гуњцу, · 
· са огромном рупом на рамену. 

Сунчана светлост струјаше као житка жућкаста 
струја кроз прашњава окна два омања прозора и 
као да не могаше да надјача обичан собњи мрак: 
сви предмети беху врло слабо осветљени, као неким 
пегама. Али за то у њој беше скоро хладовно, и 
осећање запаре и врућине, као неки терет, спаде 
ми с плећа, чим прекорачих преко прага. 

Мој долазак, то сам могао приметити, с почетка 
малко збуни госте Николаја Иванића; али, опазивши, 
да се он са мном здрави, као са познатим човеком, 
они се умирише и већ више не обраћаху на мене 
пажњу. Ја заисках себи пива и седох у један угао 
поред чичице у подртом гуњцу. 

— Но, шта је2 —- кликну наједаред Обалдуј, 
попивши на искап чашу ракије и пратећи свој усклик 
оним чудним размахивањем руку, без којега он, 
очевидно, не изговараше ни једну реч. — Шта има 
да се чека2 Ако мислите почињати, почните. А, 
Јашо >. 

— Да се почне, да се почне, — прихвати Ни- 
колај Иванић одобравајући. 

— Па добро, да почнемо, — прозбори предузи- 
мач хладнокрвно и са самоувереним осмехом: — ја 
сам готов. 

— И ја сам готов, — рече са узбуђењем Јаков. 

— Но, почињите, момци, — почињите, пропи- 
шта Жмира. 

Но ма да та жеља беше једнодушно исказана, 
нико не почињаше; предузимач се чак и не диже 
с клупе, — сви као да су чекали нешто. 

— Почињи! — мргодно и оштро проговори 
Дивљи Господин. 

Јаков се уздрхта. Предузимач устаде, намести 
појас ниже и искашља се. 

— А ко да почне» — запита он малко про- 
мењеним гласом Дивљег Господина, који је још 
увек непомично стајао насред собе широко разма- 
кнувши дебеле ноге и скоро до лакта туривши 
снажне руке у шпагове од шаровара. 

— Ти, ти, предузимачу, — промрнђа Обалдуј; 
— ти, братац. 

Дивљи га Господин погледа испод обрва. Обал- 
дуј слабо писну, сплете се, погледа некуд у тава- 
ницу, ману плећима и ућута. 


— Да се баци коцка, — отегнуто изговори 
Дивљи Господин: — и осмак на сто. 

Николај Иванић се наже, дохвати, стењући, 
осмак с патоса, метну га на „келнерај“. 


Дивљи Господин погледа на Јакова и про- 
збори: „но!“ ! 

Јаков поче претурати по свом шпагу, извади 
грош и обележи га зубом. Предузимач извади испод 
скута од кафтана нов кожни новчаник, на тенане 
раздреши гајтан и, изручивши силну ситнину на 
длан, изабра нов грош. Обалдуј подметну свој изно- 
шен шешир са сломијеним и полуотпалим „шилтом“; 
Јаков баци у њ свој грош, предузимач свој. 

— Ти вуци, — проговори Дивљи Господин, 
окренувши се Жмири. 

Жмира се самозадовољно насмехну, узе шешир 
у обе руке и поче га трескати. 


У тренутку се зацари дубока тишина: грошеви 
слабо звецкаху, ударајући један о други. Ја па- 
жљиво погледах унаоколо: на свим лицима беше 
исписано напрегнуто очекивање; и сам Дивљи Го- 
сподин беше зажмирио очима; мој сусед, сеља у 
поцепаној блузи, чак и он са љубопитством испружи 
врат. Жмира тури руку у шешир и извади преду- 

зимачев грош: сви одахнуше. Јаков поцрвене, а 
предузимач пређе руком по коси. 

— Па ја сам ти говорио да ти треба да почнеш, 
— викну Обалдуј: — говорио сам ти. 

— Но, но, не „циркај“ !“") — презриво примети 
Дивљи Господин. — Почињи, — настављаше он, 
манувши главом на предузимача. 

— Па коју ћете песму да певам> — запита 
предузимач, долазећи у узбуђење. 

— Коју хоћеш, — одговараше Жмира. — Каква 
ти падне на памет, ту певај. 

— Наравно, коју хоћеш, — додаде Николај 
Иванић, полагано намештајући руке на груди. — 
Ту ти нико не може заповедати. Певај, коју хоћеш, 
само певај лепо; а ми ћемо већ после пресудити 
по правди. 

— Разуме се, по правди, — прихвати Обалдуј 
и лизну крај празне чаше. 

— Пустите ме, браћо, да се мало искашљем, 
— проговори предузимач, чупкајући прстима јаку 
од кафтана. 

— Но, но, не разлађуј се — почињи! — 
одлучи Дивљи Господин и обори поглед. 

Предузимач се замисли на тренутак, затресе 
главом и коракну напред. Јаков се упи уњ очима. 

Но пре но што приступим опису самог нати- 
цања, сматрам да неће бити сувишно да кажем не- 
колико речи о сваком лицу моје приповетке. Живот 
неких међу њима био ми је већ познат, кад сам се 
нашао с њима у Удобној Меаници; за друге сам 
се распитао доцније. 

Да почнемо са Обалдујем. Право је име тог. 
човека било Јевграф Иванов; но нико га у свој 
околини није звао друкчије, но Обалдујем, и он 
сам се „величао“ тим истим надимком: тако му је 


#) Циркају јастребови, кад се од чега било уплаше. — И. Т. 

лепо доликовало. М доиста, оно је не мож' боље 
бити доликовало његовим незначајним, вечно узне- 
миреним цртама. То беше нежењен властеоски двор- 
ски слуга, који се пропио, од кога су господари 
одавна дигли руке, и који је, не имајући никакве 
дужности, не добијајући ни гроша плате, налазио 
међутим начина да се сваки дан проведе на туђ 
рачун. Он је имао чудо Божје познаника, који су 
га частили вином и чајем, не знајући ни сами зашто, 
јер он не само да у друштву није био занимљив, 
но би чак, напротив, досађивао својим бесмисленим 
брбљањем, несносним наметањем, грозничавим по- 
кретима тела и непрестаним, неприродним смејањем. 
Он није знао ни певати, ни играти; од кад се родио, 
није рекао — не само паметну, него ни колико 
толико дотупавну реч: све је „лупао“ и лагао, што 
му падне на језик — прави Обалдуј! И међутим, 
ниједна пијанка на четрдесет врста у наоколо није 
могла проћи, а да се његово као мотка дугачко 
обличје не појави међу гостима, — тако су се нањ 
научили, и сносили су његову присутност, као нужно 
зло. Истина, према њему су се држали презриво, 
но његове недотупавне испаде знао је савлађивати 
само Дивљи Господин. 

Моргач — Жмира — ни најмање није био на- 
лик на Обалдуја. Њему је тако исто личило име 
Жмира, премда очима није жмиркао већма но други 
људи; позната је ствар, да је руски народ мајстор, 
кад треба неком изденути име. Крај свег мог труда, 
да што боље испитам прошлост овога човека, у 
његовом животу остадоше за мене — а, вероватно, 
и за многе друге — тамна места, места, што би 
рекли књижевници, покривена дубоким мраком не- 
извесности. Дознао сам само, да је некад био ко- 
чијаш код неке старе госпође без деце, побегао је са 
повереном му тројком, није се враћао читаву годину 
дана и, мора бити, убедивши се о незгодама и не- 

вољама скитачког живота, вратио се сам, али хром, 
бацио се пред ноге својој старој госпођи и, у току 
неколико година, загладивши примерним понашањем 
свој преступ, мало по мало уђе код ње у милост, 
заслужи, најзад, њено потпуно поверење, постаде 
управитељем имања, а по смрти госпођиној, не зна. 
се од куд, показа се да је пуштен на слободу, 
уписа се у мештане, поче од суседа узимати под. 
кирију баште, обогати се, и сад живи славно. То је 
човек искусан, обазрив, ни рђав ни добар, но више 
смотрен; био је и на ситу и на решету, познаје 
људе и зна се користити њима. Он је опрезан и у 
исто време предузетан, као лисица; брбљав, као 
стара жена, а никад неће изговорити, што није за 
казивање, а сваког ће навести да се искаже; у оста- 
лом, и не прави се да не зна ништа, као што то 
чине понеки мудријаши његове сорте; а њему би 
било и тешко претварати се: ја нигда нисам виђао 
већма продирућих и паметнијих очију од његових. 
ситних, лукавих „гледалака“.“) Оне никад не гле- 
дају просто — увек извирују и вребају. Жмира 
неки пут по читаве недеље смишља какво било, 
на изглед, просто предузеће, а други пут се тек 
наједаред одлучи на неко очајно смело дело. Човек 
мисли: сад ће ту врат сломити... кад погледаш — 
све се лепо свршило, као намазано. Он је срећан и 
верује у своју срећу, верује у предсказања. Свет 
га не воли, јер ни њему није ни до кога стало, али 
га уважавају. Сва се његова породица састоји из 
једног синчића, кога он пази као око у глави, и 
који ће, васпитан таким оцем, за цело, далеко до- 
спети. „А Жмирче исти отац“, кажу већи сад зањ. 
полугласно старци, седећи на обрешцима и разго- 


#) Орловци називају очи гледалкама, а уста — једалом. 
и. 


Ба ~ да озћа сав 


ПЕВАЧИ 75 


варајући се у летње вечери: и сви разумеју, шта 


то значи, и већ не додају ни речи. 


О Турчину Јакову и о предузимачу нема се: 
шта много причати. Јаков, прозвани Турчин, јер га 
је збиља родила заробљена Туркиња, био је по 
души — уметник у пуном смислу речи, а по зани-- 
мању — црпач на фабрици хартије код трговца; но 
што се тиче предузимача, чија ми је судба, при- 
знајем, остала непозната, он ми се учинио довијаран. 
и окретан варошки мештанин. Но о Дивљем Го- 
сподину вреди да се проговори нешто подробније. 

Први утисак, који је чинио на вас изглед тога 
човека, било је осећање некакве грубе, тешке, али 
неодољиве силе. Састава је био незграпног, као 
бобов сноп што кажу код нас, но са њега је чисто 
сијало неразорљиво здравље, и — чудна ствар — ње- 
гова медвеђа појава није била без неке особите: 
грације, која је потицала, можда, из савршено спо- 
којног уздања у своју рођену снагу. Тешко је било 
на први поглед одлучити, ком је сталежу припадао 
овај Херкул; он није био налик ни на дворско вла- 
стеоско чељаде, ни на мештанина, нити на осиро- 
телог судског канцелисту у оставци, ни на малог 
пропалог властелина — псетара“) и кавгаџију: био 
је, збиља, само на себе налик. Нико није знао, од. 
куд је доспео у наш округ; као причало се, да је 
пореклом од једнодвораца=“) и да је као пре био 
негде у служби, али се ништа одређено о том није 
знало; а од кога и да се дозна — тек ваљда не од 
њега самог: није било човека ћутљивијег и мрго- 
днијег од њега. Исто тако нико није могао казатии 


#) Човек који има много паса; он их сам размножава и 
употребљава у лову. — Прев. 


##) Једнодворци су били сељаци, који нису били ничији 
поданици, живели су на свом имању, а понеки пут су и саме 
имали по ког поданика мужика. — Прев. 

од чега живи; он се никаквим занатом није бавио, 
ником није одлазио, није се скоро ни с ким познавао, 
а новаца је имао; истина, мало, али је тек имао. 
Држао се не, да кажете, скромно, — на њему у оп- 
ште ничег скромног није било, — но тихо; он је 
живео, као да никог око себе није опажао и као 
да му савршено нико не треба. Дивљи Господин 
(тако су га прозвали; а право му је име било Пе- 
ревљесов) имао је огроман утицај у свој околини; 
његовим су наредбама следовали одмах и врло радо, 
премда он не само да није имао никаква права да 
ма коме заповеда, но чак није ни показивао да 
очекује неку послушност од људи, с којима би слу- 
чајно долазио у додир. Он је говорио — и слушали 
су га; сила увек узме што је њено. Он скоро није 
пио вина, није марио за жене и страсно је волео 
певање. У том је човеку било много загонетног; 
изгледаше да неке огромне силе мргодно почивају 
у њему, као знајући, да кад се једном дочепају сло- 
боде, оне ће разорити и себе, и све, чега се до- 
такну ; и ја се жестоко варам, ако се у животу овог 
човека већ није десила така провала, ако он, научен 
искуством и једва се спасавши од пропасти, неумо- 
љиво није држао самог себе у канџама. Нарочито 
ме је код њега изненађивала мешавина некакве 
урођене, природне свирепости и тако исто урође- 
ног благородства, — смеса, какве нисам налазио 
ни код кога другог. 

И тако, предузимач ступи напред, малко за- 
жмири и запева највишим фалзетом.“) Глас му је 
био доста пријатан и сладак, премда нешто прому- 
као: он се играо и окретао тим гласом као врте- 
шком, непрестано се заливао и преливао од горе 
на ниже и непрестано се враћао горњим нотама, 


=) Лажан глас; силом, извештачено изведен висок глас. 
Прев. 


ДУ, 

које је издржавао и отезао са нарочитом пажњом; 
овда онда би ућутао, а после би наједаред прихва- 
тио ранији напев са некаквом безгранично веселом, 
заносном смелошћу. Његови су прелази били неки 
пут доста смели, неки пут доста занимљиви : стру- 
чњаку би они причинили много задовољства ; Немац 
би се наљутио на њих. То беше руски (епоге а 
отаста, гепог !:евег. Певао је веселу песму уз играње, 
чије су речи, колико сам ја могао ухватити кроз 
бескрајно шарање, кроз додане сугласнике и усклике, 
биле ово: 


Узоралу, млада млађана, 
Мало земљице:; 
Посејаћу, млада млађана, 
Црвенога цвећа.“) 


Он певаше ; сви га слушаху са великом пажњом. 
Он очевидно осећаше, да има посла са људима који 
разумеју ствар, и с тога је, што кажу, просто хтео 
из коже да искочи. Доиста, у нашим крајевима 
знају шта је добро певање, и није за бадава село 
Сергијевско, на орловском друму, у свој Русији чу- 
вено због свог особито пријатног и складног пе- 
вања. Дуго је предузимач певао, не изазивајући 
одвећ јаког саосећања код својих слушалаца; недо- 
стајала му је помоћ од хора; на послетку, код је- 
дног нарочито срећног прелаза, који је и самог 
Дивљег Господина нагнао да се насмеши, Обалдуј 
не издржа и викну од задовољства. Сви се тргоше. 
Обалдуј и Жмира почеше полугласно упадати, при- 
хватати, довикивати: „Боље то!... Дижи, обеше- 
њаче!... Дижи, отежи, орјате ниједан! Отежи још! 


ж У оригиналу; 
Распашу , молода-молоденњка, 
Землицн малењко: 
# посћо, молода-молоденњњка, 
Цвђтика алењка. 

Отежи још, псето ниједно, кујо!... Ирод ти душу 
изгубио !“ и др. Николај Иванић за келнерајем одо- 
бравајући замаха главом десно и лево. Обалдуј, нај- 
зад, стаде лупати, поигравати ногама и задрхта ра- 
меном, — а Јакову се очи засветлише као жеравица, 
и он сав дрхташе, као лист, и некако се чудно сме- 
"шаше. Само се Дивљи Господин не мењаше у лицу 
и као и пре се не мицаше с места; но поглед ње- 
гов, устремљен на предузимача, дође малко мекши, 
премда израз лица остаде и даље презрив. Охрабрен 
знацима општег задовољства, предузимач се сасвим 
занесе, па поче тако извијати, тако запљеска и за- 
бубња језиком, тако необуздано поче да се игра 
грлом, да кад је, на послетку, уморен, блед и саву 
врелом зноју, са забаченом главом, пустио последњи 
глас који као да умираше, — општи, једнодушан 
узвик, одговори му необузданим испадом. Обалдуј 
му паде око врата и поче га гушити својим дугачким, 
коштуњавим рукама; на гојазном лицу Николаја 
Иванића изби румен, и он као да се подмлади; 
Јаков поче као луд викати: „алал ти вера!“ — чак 
и мој сусед, сеља у подртом гуњцу, не издржа, те, 
ударивши песницом по столу, викну: „А — ха! до- 
бро, ђаво да га носи — добро!“ и са одлучношћу 
пљуну у страну. 

— Но, брате, жестоко си отпевао! — викаше 
Обалдуј, не пуштајући изнемоглог предузимача из 
свога загрљаја, — сав сам се топио од милине, 
морам ти признати! Победио си, братац, победио! 
Честитам — осмак је твој! Далеко је Јашки до 
тебе... Кад ти кажем: далеко... Ти мени веруј! 
(И он на ново притиште предузимача на своје груди). 

— Та пусти га; пусти га, бедо... — љутито 
проговори Жмира: — пусти човека да седне на 
клупу; зар не видиш да се уморио... Ала си ти 
неки сметењак, брате, прави сметењак! Шта си напо 
човека кб крља> 

— Па добро, нек седне, а ја ћу да попијем 
једну у његово здравље, — рече Обалдуј и приђе 
келнерају. — На твој рачун, братац, — додаде он, 
окрећући .се предузимачу. 

Онај махну главом, седе на клупу, извади из 
шпага убрушчић и поче брисати лице; а Обалдуј 
са жураивом грамжљивошћу испи чашу, и, по оби- 
чају горких пијаница, хракнувши, узе сетно-забринут 
изглед. 

— Добро певаш, брате, добро, — љубазно при- 


мети Николај Иванић. — А сад је на тебе ред, 
„Јашо: пази, немој да се препаднеш. Да видимо, ко 
ће кога; да видимо... А добро пева предузимач, 
Бога ми, добро. 

— Здраво добро, — примети жена Николаја 


Иванића и са осмехом погледа у Јакова. 
— Боме, добро! — понови полугласно мој сусед. 
— Еј ти, чивијо-пољегхо !“) — стаде наједаред ви- 
кати Обалдуј и, пришавши сељачићу са подеро- 
тином на рамену, пружи на њ прст, поче скакати 


и гушити се од смеја, који је звектао. — Пољеха! 
Пољеха! Ха, бадћ, панаи““), чивијо! По што си 
изволео доћи, чивијо! — викаше он кроз смех. 


Јадни се сељак збуни и већ хтеде да устане 
и да оде што пре, кад се наједаред разлегну ба- 
карни глас Дивљег Господина: 

— Ама какваје ово несносна животиња» — 
проговори он, шкрипнувши зубима. 


%) Пољехама се називају становници јужног Пољесја, ду- 
гачког шумског појаса, који се почиње на граници болховског и 
жиздранског округа. Они се одликују многим особинама у на- 
чину живота, обичајима и језику. Чивијама их зову због подо- 
зриве и тешке нарави. — И. Т. 


##) Пољехе („Шумадинци“) додају скоро свакој речи 
усклике: „ха!“ „бадћ!“ — „Панап“ говоре место „погонал“ (по- 
терај!. — И. Т. 

— Ја ништа, — промрмља Обалдуј: — ја ни- 
шта... ја само... 

— Но, добро, — а сад да ћутиш! примети Дивљи 
Господин. — Јакове, почињи. 

Јаков се узе руком за грло. 

— Шта ћу, брате, овај... нешто... Хм... Не 
знам, Бога ми, нешто ми овај... 

— Но, доста, не бој се. Треба да те је сра- 
мота!... Што извијаш. Певај, како те Бог учи. 

И Дивљи Господин обори поглед очекујући. 

Јаков поћута, погледа у наоколо и покри се 
руком. Сви се чисто упише у њ погледом, особито 
предузимач, коме се на лицу, кроз обичну самоуве- 
реност и тријумфовање после успеха, огледаше не- 
хотичан, лак немир. Он се наслони на зид и опет 
метну пода се обе руке, но већ не млатараше но- 
гама. А кад, најзад, Јаков уклони руку са лица — 
оно беше бледо као у мртваца, очни сјај једва се 
видео кроз опуштене трепавице. Он дубоко уздахну 
и запева... Први звук његова гласа био је слаб и 
нераван и, изгледаше као да не излази из његових 
груди, него је долетео од некуд из далека, као да 
је случајно налетео у собу. Чудно је утицао тај 
дрхћући, звечећи звук на све нас; ми погледасмо 
један у другог, а жена се Николаја Иванића одје- 
даред сва истеже. Том првом звуку следоваше други, 
чвршћи и отегнутији, но очигледно још увек уздр- 
хтан, као струна, кад изненада прозвучавши под 
снажним прстом, трепти последњим, брзо умирућим 
дрхтањем ; за другим дође трећи, и, мало по мало 
расплампујући се и ширећи се, изли се сетна песма. 
„Није један путић ишб пољем““) — певаше он, и 
свима нам дође и слатко и чисто тешко. 

Ја сам, признајем, ретко кад слушао такав 
глас: он је био малко разбијен и звучао је као на- 


=) „Не одна во полђ дорожен»ка пролегала“. 


де = а имај 

пукао ; у њему се чак, с почетка, осећало као нешто 
болесничко ; но у њему беше и неизвештачена, ду- 
бока страст, и младост, и сила, и сладост, и нека- 
ква заносно безбрижна, сетна туга. Руска, истинита, 
ватрена душа одјекивала је и дисала у њему, и све 
вас је хватала за срце, хватала право за његове 
руске струне. Песма је расла, разлевала се. Јакова 
је очевидно хватао занос; страх га беше прешао, 
и он се сад сав одавао својој срећи; глас му већ није 
бојажљиво треперио — он је сад дрхтао, али оном 
једва приметном унутрашњом дрхтавицом страсти, 
која као стрела продире у душу слушаочеву, и не- 
престано је јачао, чврснуо и ширио се. Сећам се, 
једном, с вечера, за време осеке, на равној пешчаној 
обали мора, које је страхотно и тешко тутњило у да- 
љини, — видео сам великог белог галеба : он је седео 
непомично, као подметнувши своје свилене груди под 
румени сјај сунчаног заласка, и тек би овда онда 
полагано ширио своја дуга крила у сусрет позна- 
томе мору, у сусрет сниском црвеном сунцу: — 
њега се сетих, слушајући Јакова. Он певаше, пот- 
пуно заборавивши исвог супарника, и све нас, но 
очигледно дизан нашим ћутљивим, страсним уче- 
шћем, као смели пловац таласима. Он певаше и од 
сваког звука његова гласа вејаше нешто сродно и 
непрегледно широко: као да се позната степа отва- 
рала пред вама, губећи се у бесконачној даљини. 
У срцу ми, осећао сам, навираху и дизаху се према 


"очима сузе ; потмуло, уздржано јецање изненади ме... 


ја се осврнух — жена крчмарева плакаше, нагнувши 
се грудима на прозор. Јаков баци на њу брз по- 
глед и поче певати још звучније, још слађе но до сад; ' 
Николај Иванић обори поглед, Жмира се окрете; 
Обалдуј, сав разнежен, стајаше, глупо разјапивши 
уста; неугледни сеља тихо јецаше у углу, с горким 
шапатом помахујући главом; и по железном лицу 
Дивљег Господина, испод сасвим накострешених 

обрва, полагано се скотрља крупна суза; предузимач 
принесе стиснуту песницу челу и не мицаше се... 
Не знам чим би се свршило то опште мучење, да 
Јаков наједаред не заврши високим, необично фи- 
ним звуком — као да му се глас прекиде. Нико не 
викну, нити се ко маче; сви као да чекаху, хоће 
ли још певати; но он отвори очи, као зачуђен на- 
шим ћутањем, питајућим погледом прегледа нас све 
и виде, да је победа његова... 

— Јашо, — проговори Дивљи Господин, метну 
му руку на раме, и — ућута. 

Ми сви стајасмо, као укочени. Предузимач тихо 
устаде и приђе Јакову — Ти... твоја је... ти си до- 
био, — изговори он најзад с муком ијурну из собе. 

Његов брз, одлучан покрет као да поремети 
општу очараност: сви наједаред почеше говорити 
узрујано, радосно. Обалдуј подскочи, замуцка и 
стаде махати рукама, као ветрени млин крилима; 
Жмира приђе Јакову егуцајући и стаде се с њиме 
љубити; Николај Иванић устаде и свечано саопшти, 
да он сам додаје још осмак пива; Дивљи Господин 
се смешкаше некаквим доброћудним смехом, који 
ја никако нисам очекивао видети на његовом лицу; 
прости сеља је непрестано понављао у свом углу, 
бришући обема рукавима очи, образе и браду: „а 
добро, Бога ми, добро; но, ето, нека сам псето, ако 
није добро!“ а жена Николаја Иванића сва поцр- 
венела, брзо устаде и удаљи се. Јаков је уживао 
у својој победи као дете; све му се лице беше пре- 
образило; особито су му очи све сијале од среће. 
Повукоше га крчмаревом столу; он позва онамоим 
расплаканог сељака, посла крчмарева сина по преду- 
зимача, кога међутим овај не нађе, и поче весеље. 

„Ти ћеш нам још што отпевати, ти ћеш нама до 
довече још певати“, непрестано говораше Обалдуј, 
високо дижући руке. 

Ја још једаред погледах у Јакова и изиђох. 


МУ 

Не хтедох даље остајати — бојао сам се да ћу 
покварити свој утисак. Но припека беше несносна 
као и пре. Она као да висијаше над земљом као 
густ, тежак слој; на тамно плавом небу, као да се- 
ваху то тамо, то амо некакви ситни, сјајни огњеви 
кроз врло танку, скоро црну прашину. Све је ћу- 
тало; било је нешто безнадно, пригушено у том 
дубоком ћутању изнемогле природе. Ја дођох некако 
до сењака и легох на тек покошену, но скоро са- 
сушену траву. Дуго не могох заспати; дуго ми 
је звучао у ушима заносно лепи глас Јаковљев... 
најзад, запара и умор ипак победише, и ја заспах 
као заклан. Кад се пробудих, — све већ беше по- 
тавнело; у наоколо разбацана трава јако је мири- 
сала и беше се малко овлажила; кроз танке рогове 
разваљеног крова слабо трепераху бледе звездице. 
Ја изађох. Вечерња се румен већ одавна беше уга- 
сила и једва се белео на хоризонту њен последњи 
траг; но у ваздуху, који је до мало час био као 
усијан, још се и кроз ноћну свежину осећаше то- 
плота, и груди су још непрестано биле жељне каквог 
хладног ветрића. Ветра не беше, не беше ни облака; 
небо стајаше у наоколо све чисто и прозрачно тамно, 
тихо светлуцајући безбројним, .но једва приметним 
звездама. По селу се овде онде виђаху ватрице; од 
недалеке, јасно осветљене механе доносаше се не- 
складна, нејасна врева, у којој ми се чињаше као 
да чујем глас Јаковљев. Овда онда избијаше оданде 
грохотан смеј. Ја приђох к прозору и приљубих се 
лицем к окну. Угледах не баш веселу, премда ша- 
рену и живу слику: све беше пијано — све, почевши 
од Јакова. Са разголићеним грудима седео је он на 
клупи и, певајући промуклим гласом некакву уличку 
песму уз игру, лено пребираше и чупкаше струне 
на гитари. Бичеви влажне косе висијаху над његовим 
страшно побледелим лицем. По среди механе, Обалдуј, 
потпуно „разобручан“ и без кафтана, играше под- 

скакујући пред сељаком у сивкастом гуњцу; сељак 
опет једва топоташе и повлачаше ослабелим ногама 
и, бесмислено смешећи се кроз разбарушену браду, 
овда онда одмахиваше једном руком, као да би да 
каже: „куд пукло, да пукло!“ Ништа није могло 
бити смешније од његова лица; ма како да је по- 
кушавао да уздигне своје обрве на више, отежали 
очни капци не хтедоше се подићи, него просто и 
даље ,лежаху на једва приметним, потавнелим, али 
преблаженим очима. Он се налазио у оном милом 
стању потпуно напита човека, кад ће сваки про- 
лазник, погледавши му у лице, неизоставно рећи: 
„добар си, брате, добар!“ Жмира, сав црвен, као 
рак, јако раширивши ноздрве, заједљиво се смешкао 
из свог угла; само Николај Иванић, као што и до- 
ликује правом крчмару, беше задржао своју непро- 
мењену хладнокрвност. У собу беше ушло много 
нових лица; но Дивљег Господина у њој не видех. 

Окренух се и брзим корацима почех се спу- 
штати с брда, на коме лежи Колотовка. Код под- 
ножја тог брда дала се широка равница; огрезла 
у мутним таласима вечерње магле, она изгледаше 
још огромнија и као да се стапала са потавнелим 
небом. Ја сам силазио великим корацима друмом 
дуж провалије, кад се наједаред негде далеко у 
равни растолегну јасан дечачки глас. 

— Антропка! Антропка-а-а!... — викаше он 
са упорним и плачним очајањем, дуго, дуго отежући 
последњи слог. 

Он би ућутао на неколико тренутака, па би 
опет почињао викати. Глас се његов јасно разлегао 
у непомичном, осетљиво сањивом ваздуху. Најмање 
тридесет пута викнуо је дечко име Антропкино, кад 
наједаред, са противне стране пољане, као са другог 
света, долете једва чујан одговор: 

— О-0-0-0-] ! 

Глас дечков одмах са радосном пакошћу завика: 

— Оди овамо, несрећс, анатемњаче ! 

— Што-0-0-02 — одговори онај, после дужег 
времена. 

— А зато, што ћаћа оће да те истуче-е-е, — 
брзо викну први глас. 

Други се глас више не одазва, и дечко опет 
узе дозивати Антропку. Његови узвици, све ређиин 
слабији, долетаху до мога слуха још и тада, кад 
већ паде мрак, и ја почех обилазити крај шуме, 
која окружаваше моје сеоце и лежаше четири врсте 
од Колотовке... 

„Антропка-а-а !“ све још као да се чуло у ва- 
здуху, испуњеном ноћним сенкама. 

Пре једно пет година, на друму из Москве у 
Тулу, морадох преседети скоро цео дан у поштан- 
ској кући, јер не беше коња. Враћао сам се из лова 
и био сам тако неопрезан, те сам послао био своју 
тројку напред. Станички старешина, човек већ стар, 
мргодан, са косом, која се спушташе до самог 
носа, с малим дремљивим очима, на све моје жалбе 
и молбе одговараше испрекиданим гунђањем, љу- 
тито лупаше вратима, и, излазећи на кућне степе- 
нице, псоваше кочијаше, који су полагано гацали 
по блату са претешким дугама“) на рукама, или су 
седели на клупи, зевајући и чешући се, и нису 
обраћали нарочиту пажњу на љутите узвике свога 
старешине. Ја сам већ једно три пута почињао да 
пијем чај, неколико сам пута у залуд покушавао 
да заспим, прочитао сам био све записе на прозо- 
рима и на зидовима: дуго време ме је страшно му- 
чило. Са хладним и безнадним очајањем гледах ја 
на уздигнуте рукунице свога тарантаса, кад наје- 
даред зазвеча звонце, и омања кола, у која беше 
упрегнута тројка измучених коња, стаде пред тре- 
мом. Путник скочи с кола и са виком: „брже коње!“ 
уђе у собу. Док је он, са обичним, чудним изнена- 


#) Дуга, — дрвени лук, који се од предњих крајева колских. 
рукуница издиже више коњске главе. — Прев. 


4. 

ђењем, слушао одговор станичког старешине, како 
нема коња, ја сам имао довољно времена, да са 
свом жудном радозналошћу човека, коме је дуго 
време, од главе до пете разгледам и оценим свог 
новог друга. 

На изглед њему беше испод тридесет година. 
Богиње су оставиле неизгладљиве трагове на његовом 
лицу, сувоњавом и жутом, са непријатним бакарним 
пресенком; плаветникасто црна, дуга коса, на крају 
усковрчена, беше пала на огрлицу, а спреда се уви- 
јала у кицошке зулове; омање подбуле очице гле- 
даху, — и ништа више; на горњој усници стрчаше 
неколико длачица. Одевен је био као какав лупача 
спахија, посетилац коњских вашара: на њему беше 
шарен, доста маслен архалук“), нека дерна свилена 
поша љубичасте боје, прслук са бакарним дугма- 
дима и сиве панталоне са огромним ногавицама, 
испод којих су једва вирили крајеви нечишћених 
чизама. Од њега се јако осећао дуван и ракија; на 
црвеним и дебелим његовим прстима, скоро покри- 
веним рукавима од архалука, видело се сребрно и 
тулско прстење. Таке се људске прилике могу у 
Русији видети — не туцетима, но стотинама; по- 
знанство с њима, ако ћемо право да говоримо, не 
причињава човеку никаквог задовољства; но, крај 
свег предубеђења, са којим сам гледао на дошљака, 
не могох да не опазим безбрижно добар и страстан 
израз његова лица. 

— Ето и они чекају овде више од сата, — 
прозбори старешина, указујући на мене. 

Више од сата! — Зликовац се исмевао са мном. 

— Но њима можда није тако потребно, — 
одговараше дошљак. 

— Ми то, знате л, не можемо знати, — мр- 
годно рече старешина. 


#) Кратка (азијатска) домаћа хаљина. — Прев. 

— Па зар се баш никако не може» Зар са- 
свим нема коња 2 

— Не може се. Ниједног коња нема. 

— Но, а ви реците да ми се метне самовар. 
Причекаћемо, шта знамо. 

Дошљак седе на клупу, баци шешир на стом 
пређе руком по коси. 

— А ви сте већ пили чај» — запита он мене. 

— Пио сам. 

— А још једаред, друштва ради, зар не бисте 
хтели > 

Ја пристадох. Дебели риђи самовар појави се 
и четврти пут на столу. Ја извадих боцу рума. 


Нисам се преварио, кад сам мог сабеседника огласио 


за племића са омањим имањем. Звао се Петар Пе- 
тров Каратајев. 

Поведосмо разговор. Не прође ни по сата од 
његова доласка, кад ми он са најдобродушнијом 
искреношћу исприча свој живот. 

— Сад идем у Москву, — говораше он мени, 
испијајући четврту чашу чаја: — у селу већ немам 
шта да радим. 

— А што немате > 

— Па тако — немам. Газдинство ми се поре- 
метило; сељаке сам упропастио, морам признати; 
дошле рђаве године: неродице,. разне, знате л, не- 


среће... А у осталом, — додаде он, сетно погле- 
давши у страну: — какав сам вам ја домаћин! 

— А што» 

— Ама не, — прекиде ме он: — зар су таки 


домаћини 2 Ето, видите ли, настављаше он, накри- 
вивши главу на страну и својски вукући димове из 
луле: — ви, тако, посматрајући ме, можете поми- 
слити, да ја, овај... а видте, ја сам, морам вам при- 
знати, васпитање добио према свом стању; сред- 
става није било. Ви мене извините, ја сам човек 
искрен, а и најпосле... 


У РЕ 

Он не доврши свој говор и одмахну руком. 


„Ја га почех уверавати, да се он вара, да је мени 


врло мило, што смо се упознали... и тако даље, 
а за тим приметих, да за управљање имањем канда 
и не треба сувише јаког образовања. 

— Тако је, — одговараше он: — ја се с вама 


слажем. Ал' ипак је потребно нарочито расположење! 


Неко Бог зна шта све не ради, па ништа! а ја... 
Допустите да дознам, јесте л ви из Пићера“), или 


из Москве 2 


— Ја сам из Петрограда. 

Он пусти кроз нос дугу струју дима. 

— А ја идем у Москву, да ступим у службу. 

— А где мислите да ступите > 

— Не знам ни сам; како испадне. Ако ћете 
да вам кажем праву истину, ја се бојим службе: 


у часу могу да те позову да за шта било одгова- 


раш. Живео сам увек у селу; научио сам се, 


знате л... ал сад немам куд... оскудица! Ох, та 
'оскудица ! 


— Ал за то ћете живети у престоници. 
— У престоници. .. но, ја не знам, каква добра 
има тамо, у престоници. Да видимо, можда је и 


добро... Него ја мислим да од села ништа лепше 
бити не може. 


— Па зар ви не можете више живети у селуг 

Он уздахну. 

— Немогућно. Оно сад већ, може се рећи, и 
и није моје. 

— А што> 

— Та нашао се тамо један добар човек... су- 


„сед... меница... 


Јадни Петар Петровић пређе руком по лицу, 


„замисли се, затресе главом. 


— Него сад, што је било, било — не вреди 


а; Петрограда. 

говорити више о том. Но, морам признати, — до- 
даде он после кратког ћутања : — немам се на кога. 
жалити, сам сам крив. Волео сам да се покажем!... 
Ђаво да га носи, волим да се покажем ко сам! 

— Јесте л' весело живели у селу> 

— Ја сам, господине, — одговараше он оте- 
жући речи и гледајући ми правце у очи, — ја сам 
имао дванаест пари ловачких паса, таких паса, ка- 
квих је, то вам ја кажем, мало. (Он ту последњу 
реч изговори чисто певајући.) Зеца смотају у стику, 
а већ за крупнију зверад — змије, просто гује 
присојкиње. И хртовима сам се могао похвалити. 
Сад је већ све то прошло, немам рашта да ла- 
жем. Ловио сам и пушком. Имао сам псето Кон- 
теску; била је изванредна у изналажењу дивљачи, 
нос је имала особит. Дођем, на прилику на бару, 
кажем јој: шарш! ако не пође да тражи, а ти ма- 
кар са десет паса прођи, — батали, ништа нећеш 
наћи! а кад стане, — просто, готова је умрети на 
месту !... Паи у соби је тако окретна, учтива. Даш 
јој хлеб из леве руке, па кажеш: — Чивутин јео, 
— неће узети, а даш из десне, па кажеш: госпо- 
ђица ручала, — одмах узме и поједе. Имао сам и 
штене од ње, одлично штене, и у Москву сам га 
хтео понети, ал' ми га пријатељ измоли заједно с пу- 
шком; вели: у Москви ти, брате, неће бити до тога,., 
тамо ће, брате, поћи сасвим друго. Ја му дадох штене, 
па и пушку ; и тако ми је, знате л, све тамо остало. 

— Па ви сте и у Москви могли ловити. 

— Не, не, чему» Ниси знао да се држиш, а 
ти сад трпи. Него боље дозволите да вас запитам: 
је л скуп живот у Москви > 

— Не, није сувише скуп. 

— Није сувишег2... Реците ми, молим вас, 
Цигана мислим има у Москви 2 

— Каквих Цигана 2 

— Па оних, што иду по вашарима. 

— Да, у Москви... 

— Но, то је добро. Волим Цигане, ђаво да 
их носи, волим... 

И очи Петра Петровића синуше смелом весе- 
лошћу. Но он се наједаред узврпољи на клупи, за 
тим се замисли, обори главу и пружи ми празну чашу. 

— Дед'те ми вашег рума, — проговори он. 

— Ама нестало нам чаја. 

— Ништа, онако, без чаја... Ех! 

Каратајев метну главу на руке и налакти се 
на сто. Ја га ћутећки посматрах и већ бејах готов. 
да чујем оне прекомерно осетљиве усклике, па чак 
и оне сузе, на које је тако издашан поднапит човек, 
но, кад он диже главу, мене, признајем, изненади 
дубоко сетан израз његова лица. 

— Шта је вама 2 

— Ништа... сетих се прошлости. Таква анег- 


дота... Испричао бих вам, али ме срамота да вас 
узнемирујем. .. 

— Али молим вас! 

— Да, — настављаше он са уздахом : — какви 


се све случајеви не дешавају... ето баш и овај са 
мном. Ето, ако хоћете, ја ћу вам га испричати. У 
осталом, не знам... 

— Причајте, љубазни Петре Петровићу. 

— Но, добро. Дакле, ево шта се са мном, 
тако рећи, десило. Живео сам вам у селу... Наје- 
даред, допадне ми се девојка, ах, па још каква де- 
војка... Лепотица, паметна, и како добра! Звала се 
Матрјона. А девојка је била проста, т. ј., ви разу-- 
мете, крепосна, просто кметица, робиња. Али није 
моја девојка, но туђа, — ето у чем је невоља.“) 
Е па ето вам, ја је заволех, — таква, збиља, анег- 


#) Тј. Матрјона није била крепосна девојка, поданица, 
ропкиња Каратајева, но неког другог „рабовладћљца“, спахије. 


Прев. 

дота, — но, и она мене. Те ме Матрјона стаде мо- 
лити: искупи ме, вели, од госпође; а ја сам и сам 
већ о том помишљао... А госпођа њена беше бо- 
гата, матора нека бабускера; живела је на једно 
петнаест врста од мене. И ето тако једног, што 
кажу, лепог дана, ја заповедих да ми се упрегну у 
кочије три коња, — у среду сам презао ванредног 


касача, — необичан азијат, зато се и звао Лампурдос, 


— обучем се мало боље и пођох Матрјониној го- 
спођи. Долазим: кућа велика, с крилима, с баштом... 
На распућу ме Матрјона чекаше, хтеде да ми нешто 
каже, ал само што ми руку пољуби и оде у страну. 
Еле, улазим у предсобље, питам: је л код куће2... 
А висок ми некакав лакеј вели: „како заповедате да 
вас пријавим2“ — Ја му кажем: кажи, реко', братац, 
властелин Каратајев дошао, да се разговори о једној 
ствари. Лакеј оде; ја овамо чекам и мислим: шта 
ли ће бити 2 одвалиће, рекох, страховиту цену, макар 
што је богата. Сигурно ће заискати једно пет стотина 
рубаља. Кад, најзад, ето ти лакеја, каже: „изволте“. 
Ја улазим за њим у салон. Кад тамо, а на насло- 
њачи седи мајушна, жућкаста старичица, па трепље 
очима. — „Шта бисте ради>“ — Ја сам с почетка, 
знате л, сматрао за потребно да саопштим, да ми 
је, рекох, мило, што сам се упознао. — „Ви се ва- 
рате, ја нисам овдашња домаћица, но њена рођака... 
Шта желите 2“ — Ја јој одмах приметих, да је мени 
баш са домаћицом потребно: да говорим. — „Марија 
Иљињишна данас не прима: није здрава... Шта 
бисте хтели 2“ Нема се куд, помислих ја, објаснићу 
јој мој положај. Старица ме саслуша. — „Матрјона> 
Која Матрјона2>“ — Матрјона Фјодорова, Куљикова 
кћер. — „Фјодора Куљика кћи... а од куд ви њу 
знате >“ — Случајним начином. — „А зна ли она 
за вашу намеру2“ — Зна. — Баба поћута: — „А 
показаћу ја њој, бештији!...“ Ја се, признајем, за- 
чудих. — Ама зашто, молим вас!... Ја сам за њу 

готов да платим, само изволите одредити колико. _ 
Стара вештица поче сиктати. — „Баш сте пого- 
дили, чим ћете нас збунити: треба нама ваш но- 
вац!... а ја ћу њој већ, показаћу ја... Истераћу 
ја то беснило из ње“. — Закашља се баба од 
пакости. — „Није јој добро код нас, шта лиг... 
Ах, гле ти само вештице, прости ми, Господе, са- 
грешење !“ — Ја, признајем, планух. — А што ви 
претите јадној девојци 2 Шта је она, управо, крива 
— Баба се прекрсти. — „Ах, ти мој Господе, та 
зар ја“... — Па она није ваша! — „Но, што се тога 
тиче, то је Марије Иљињишне ствар; није ваша, 
баћушка, брига ; Матрјошки ћу ја већ показати, чија 
је она поданица“. — Ја, признајем вам, у мало што 
не јурнух на проклету бабетину, али се сетих Ма- 
трјоне, и руке ми клонуше. Тако се побојах, да је 
немогућно испричати; почех молити бабу: да вам, 
рекох, платим, колико хоћете. — „Ама на што вам 
она >“ — Допала ми се, тето; замислите се у мом 
положају... Допустите да вам пољубим ручицу. 
— И још пољубих несрећи руку! — „Но“, про- 
мрмља вештица: „ја ћу казати Марији Иљињишној; 
како она нареди; а ви се наманите кроз једно 
два дана“. 

Ја одох кући веома узнемирен. Почех увиђати 
да сам ствар почео незгодно, нисам требао дати 
познати своје расположење према девојци, али сам 
се касно сетио. После једно два дана одох госпођи. 
Одведоше ме у кабинет. Цвећа тма Божја, наме- 
штај одличан, сама она седи у такој некој чудно- 
ватој наслоњачи и главу завалила назад на јастуке. 
Баба поче мрнђати: „изволте сести“. Ја седох. 
Поче ме испитивати, колико ми је година, где сам 
служио, и шта намеравам радити, и све онако као 
с неке висине, достојанствено. Ја одговарах све по- 
танко. Баба узе са стола мараму, и поче да маше 
на себе... „Мени је“, вели, „причала Катарина Кар- 

повна о вашој намери, причала ми је; но ја сам“, 
вели, „себи поставила као правило: да моју чељад 
на службу другом не пуштам. Није ни лепо, а и не 
приликује у уредној кући: није ред. Ја сам већ“, 
вели, „удесила, ви се“, вели, „немате рашта узнеми- 


ривати“. — Какво узнемирење, молим вас... А 
можда је вама Матрјона Фјодоровна за што по- 
требна 2 — „Не“, вели, „није потребна“. — Па што 
ми је онда нећете да уступите >“ — „Зато, што ми 


није по вољи, није ми по вољи, и ништа више. Ја 
сам већ“, вели, „наредила: она ће поћи у степско 
село“. Мене као да гром удари: Баба рече реч две 
француски зеленој госпођици, ова изађе. „Ја сам“, 
вели, „жена строгих правила, а и здравље ми је 
слабо: неспокојство не могу да подносим. Ви сте 
још млад човек, а ја сам већ стара жена, и имам 
права да вам дајем савете. Зар не би за вас било 
боље да удесите свој живот, да се ожените, да по- 
тражите добру партију; богате су невесте ретке, но 
девојка сирота, али добра владања могла би се наћи“. 
Ја, знате л, гледам у бабу и ништа не разумем, 
шта она то тамо меље; чујем да прича о женидби, 
а мени све оно степско село звони у ушима. Да се 
женим!... Какав је то сад опет ђаво!... Од куд 
јој то сад паде на памет... 

Ту приповедач наједаред стаде и погледа у мене. 

— Ви ваљда нисте ожењени > 

— Нисам. | 

— Па наравно, разуме се. Ја не издржах: — 
Ама молим вас, мамо, на што све те бесмислицег 
Каква сад женидба» Ја просто желим да дознам од 
вас, уступате ли ви вашу девојку Матрјону, или нег 
— Кад вам стаде баба кукати! — „АХ, како ме је 
узнемирио! ах, кажите му да иде! ах!“... Рођака 
јој прискочи и развика се на мене. А баба само 
јауче: „Чим сам ја то заслужила 2... Ја ваљда већ 

ни у својој рођеној кући нисам госпођа 2 ах, ах!“ Ја 
зграбих шешир и, као суманут, побегох на поље. 


— Можда ћете ме, — настављаше приповедач: 


— и осудити, што сам се тако занео за девојком 


проста рода: ја се управо и не намеравам правдати... 


тако се стекло!... Верујете л ми, ни дању, ни 


ноћу мира нисам имао... Мучим се! Што сам, ми- 


слио сам, упропастио несрећну девојку! Кад се 
само сетим, да сад она у зубуну гуске чува, да се, 


по заповести своје госпође, злопати, да је староста, 


сељак у катрањавим чизмама, грди као лађар И 


псује — хладан зној почне капати с мене. Но, не 
могох издржати, дознадох, у које су је село про- 


"терали, узјахах коња и пођох онамо. Види се да 
се од мене таком пасажу нису надали и нису ни- 


какву наредбу издали за случај, ако се ја у том 
селу појавим. Ја одмах сеоском старешини, бајаги: 
сусед; улазим на двориште, гледам: Матрјона седи 
на степенима, који воде у кућу, и руком се подни- 
мила. Она узвикну, али јој ја припретих и указах 
на доњи део дворишта, у поље. Уђох у кућу; про- 
ћеретах са кметом, напричах му — ти Боже знај шта, 


уграбих згодан тренутах и одох Матрјони. Она ми, 
јадница, обисну о врату. Побледела, ослабила, го- 


лубица моја. Ја јој, знате л', говорим: ништа, Ма- 


трјона; ништа, не плачи, — а овамо ми и самом 
сузе цуре као киша... Али ме најзад ипак беше 
срамота ; кажем јој: — Матрјона, сузама се нашем 


злу не може помоћи, него ево шта: треба, што 
кажу, бити одлучан; ти треба да бежиш са мном; 
ето како треба радити. — Матрјона се престрави... 
„Како бих ја то! та пропашћу, у гроб ће ме оте- 
рати!“ — Ала си глупа, па ко ће те наћи 2 — „Наћи 
ће ме, неизоставно ће ме наћи. Хвала вам, Петре 


Петровићу, — док сам жива, нећу заборавити ваше 


милоште, али ме сада оставите, види се, така ми 


је судбина“. — Ех, Матрјона, Матрјона, а ја сам те 

држао за девојку с карактером. — И доиста, ка- 
рактера је имала много... душа је била, златна. 
душа! — Па што да овде остајеш > све једно ти је; 


горе ти неће бити. Но, ето реци сама: јесил оку- 
сила старостину песницу, а2— Матрјона сва плану, 
и усне јој задрхташе. „Ама због мене ће моја по- 
родица страдати“. Ајд прођи се, каква породица... 


Хоће л' је отерати, шта ли >") — „Протераће; брата 
ће ми неизоставно протерати“. — А оца» — „Но, 
оца неће протерати; он је код нас једини добар 
кројач“. — Но, ето видиш; а брат ти од тога неће 
пропасти. — Хоћете л ми веровати — једва је сло- 
мих; поче још да прича, — „ви ћете, вели, за то 
одговарати. ..“ То, рекох, није твоја брига... него, 
ипак је одведох... не тада, но други пут: ноћу, 
дошао сам био на колима — и одведох је. 


— Одведосте> 

— Одведох... И тако, ето, пређе к мени. Кућу 
сам имао омању, млађих мало. Моја чељад, рећи ћу 
вам без околишења, уважавала ме је; не би ме из- 


дали ни за какво благо. Стадох живети — да Бог 
поможе! Матрјонушка дође к себи, поправи се; 
мало по мало ја је заволех... Него и јесте била 


девојка! И певати је знала, и играти, и у гитар 
свирати. .. Суседима је нисам показивао: шта знам. 
може који да избрбља! А имао сам пријатеља, не- 


раздвојног другара, Панћељеја Горностајева — ви 
га не изволевате знати Тај ју је, просто, обожа- 
вао; као каквој госпођи — руке јој љубио, Бога 


ми! И признајем вам, ја сам ништа према Горно- 
стајеву: човек је образован, целог Пушкина је про- 
читао; почне неки пут да разговара са Матрјоном 


#) Када су, за време крепосног права, спахије хтеле да 
поједине своје поданике сељаке или читаве породице што осет- 
није казне, онп су их, међу осталим, протеризали, пресељавили 
у какво своје село, које је често бивало врло удаљено од зави- 
чаја кажњених сељака. — Прев. 

и са мном, а ми само оклемпимо уши па слушамо. 
Писати ју је научио, такав особењак ! А већ како сам 
је одевао, — просто, боље од губернаторке; сашио 
сам јој бундицу од вишњикасте кадифе са первазом 
од крзна... А како јој је та бундица стајала! А 
бундицу је ту московска мадама шила на нови 
манир, на струк! Па каква је чудна била та Ма- 
трјона! Сећам се, замисли се, па седи читаве сате, у 
патос гледа, обрвом не макне; и ја седим, па је 
гледам и не могу да је се нагледам, као да је нигда 
видео нисам... Она се насмехне, а у мени срце само 
штрецне, као да га неко заголица. А други пут се 
тек наједаред почне смејати, шалити, играти ; загрли 
ме тако ватрено, тако снажно, да ми се глава почне 
вртети. Од јутра до мрака само мислим: чим бих 
је обрадовао> И верујете л, само сам јој зато и 
чинио поклоне, да видим, како ће се она, душа 
моја, обрадовати, како ће сва поцрвенети од ра- 
дости, како ће ми прићи у том понову и пољубити 
ме. Не знам, на који је начин отац њен, Куљик, 
проњушкао ствар; дође старац да нас види, па кад 
вам се заплака човек... И ето тако проживесмо 
једно пет месеци, а ја бих пристао и да цео век 
са њом тако проведем, али кад сам тако зле среће! 
Петар Петровић стаде. 
— А шта се десило 2 — запитах га ја са учешћем. 
· Он махну руком. 

— Оде све до ђавола. Ја сам је и упропастио. 
Матрјонушка ми је страшно волела да се сањка и 
сама би тада терала коње; обуче своју бундицу, ве- 
зене торжочке“) рукаве, па само подвикује. Сањкали 
смо се увек с вечери, да се не бисмо, знате л, 
срели с ким. Еле, некако се једаред подеси дан 
онако, знате л, царски; мраз стегао, ведро, ветра 


#) Торжок, окружна (ујездна) варош у Тверској губернији. 
Прев. 

нема... те пођосмо. Матрјона узе узде. Наједаред, 
гледам ја, куд она то тера» Тек ваљда неће у Ку- 
кујевку, у село своје госпође2 Кад тамо, она збиља 
тера у Кукујевку. Ја јој говорим: лудо, куда ћеш 
ти тог Она ме погледа преко рамена, па се насмехну. 
„Дед“, вели, „да се покажемо“. Хајд! помислих ја: — 
па како нам Бог да!... Јер просањкати се поред 
властеоског двора мора бити дивно. Дивно — ре- 
ците и сами ИМ тако, ми се сањкамо. Мој касач све 
плива, логови се сасвим, да вам кажем, повилили, 
— ево, већ се и кукујевска црква види; кад тамо, 
а путем миле старе зелене кочије, и лакеј вири иза 
стражњег седишта... Госпођа, госпођа иде! Ја се 
већ поплаших, ал' Матрјона тек удари уздама по 
коњима, па кад полете — правце на кочије! Кочијаш, 
он, ви разумете, види: јури у сусрет — Алхимерес 
некакав, — хтео, знате л, да сврне с пута, али 
некако незгодно сави и претури кочије у смет. 
Стакло се разби — госпођа виче: „јао, јао, јао! јао, 
јао, јао!“ компањонка пишти: „држи, држи!“ а ми 
бежи, што се год брже може! Јуримо ми, а ја 
мислим, неће добро бити, нисам јој требао допустити 
да тера у Кукујевку. Па шта мислите» познала го- 
спођа Матрјону, и мене познала, стара вештица, те 
ти преда тужбу против мене: девојка, вели, која је 
од мене одбегла, живи код племића Каратајева; па 
вам лепо одмах и благодарносш, као што треба, 
изјавила.“) Гледам, ето ти једног дана к мени 
исправника=“); а исправник ми је био човек познат, 
Степан Сергјеић Кузовкин, добар човек; то јест, 
управо рђав човек. Еле, долази па каже: „тако им 
тако, Петре Петровићу, — па како ви то тако 2... 
Одговорност велика, а и закони су у том погледу 
јасни“. Ја њему велим: но, о том ћемо се ја и ви, 
=) Дала судији мито. — Прев. 
#%) Начелник окружне полиције. — Прев. 


о дева 

разуме се, разговарати, него, како би било да се 
прихватите, ви сте путовали. Он пристаде да се 
прихвати, али вели: „правосуђе захтева, Петре Пе- 
тровићу, размислите и сами“. — Оно, наравно, пра- 
восуђе..., велим ја: видите л, ја сам слушао, ви 
имате врана коња, не бисте л' хтели да га трампите 
за мог Лампурдоса2... А девојке Матрјоне код 
мене нема. — „Но“ вели он, „Петре Петровићу, де- 
војка је код вас, ваљда не живимо у Швајцарској... 
коњче можемо променути за Лампурдоса; а можемо 
га баш и онако узети“. — Него, тога пута га се некако 
отарасих. Но стара се госпођа узмува горе но пре; „не 
марим“, вели, „ма ме десет хиљада коштало“. Јер, 
видите л', кад ме оно виде, њој наједаред паде на 
памет да ме ожени са својом зеленом компањонком, 
— то сам после дознао: од туд се тако и озлоједила. 
И шта све само тим госпођама неће пасти на памет!... 
Мора да је од дуга времена... Зло сам вам прошао: 
и новац сам трошио немилице, и Матрјону сам крио, 
— ал све бадава! Узнемирише ме, збунише ме са- 
свим. Заплетох се у дугове, изгубих здравље... Еле, 
лежим вам тако једаред ноћу у постељи и мислим: 


Господе Боже, што ли ја сад ово трпим» Шта да 


радим, кад не могу да је се одречем>... Но, не 
могу, па то вам је! —- Кад наједаред упаде миу 
собу Матрјона. Ја сам је у тај мах био сакрио код 
себе на салашу, једно две врсте од моје куће. — 


Пренеразио сам се, кад сам је видео. — Шта је: 
да те нису и тамо пронашлиг — „Не, Петре Пе- 
тровићу“, — вели она: „нико ме не узнемирује у 


Бубнову; но докле ће то трајати» Срце ми се“, 
вели, „кида, Петре Петровићу, а сад сам дошла да 


се опростим с вама“. — Шта то говориш, шта ти 
је, буплало2... Како да се опростиш> Како да се 
опростишг — „Па тако... поћи ћу и предаћу се“. 


— Та ја ћу тебе, будалу, на таван закључати. .. 


- Мли си ваљда наумила да ме убијеш» да ме са- 


Т% 


100 ЛОВЧЕВИ ЗАПИСИ 


тариш, ар — Ћути девојка, па гледа на под. — 
Но, па говори, говори! — „Нећу да вам више при- 
чињавам немир, Петре Петровићу“. — Е, сад, пробај, 
разговарај с њом... — Та знаш ли ти, лудо, знаш 
ли ти, буда... будало... 

И Петар се Петровић горко заплака. 

— Па шта мислитег — настављаше он, уда- 
ривши песницом по столу и трудећи се да на- 
мршти обрве, док су, међутим, сузе непрестано 


још цуриле низ његове зажарене образе: — пре- 
дала се девојка, — пошла, па се предала... 
— Коњи су готови! — свечано ускликну ста- 


нички старешина, улазећи у собу. 
Обојица устадосмо. 
— А шта је било са Матрјоном > — запитах ја. 
Он одмахну руком. 


Годину дана после мог састанка са Каратајевим, 
дала ми се прилика да свратим у Москву. Једаред 
некако, пред ручак, свратим у кафану, која се на- 
лази иза Ловачке Пијаце, у оригиналну московску 
кафану. У билијарској соби, кроз облаке дима, про- 
мицаху поцрвенела лица, бркови, кике, старомодне 
маџарске доламе и најновије свјатославке. Мршави 
старчићи у скромним сјуртуцима читаху руске но- 
вине. Послуга оштро промицаше са послужавни- 
цима, нечујно корачајући по зеленим ћилимовима. 
Трговци са мучним напрезањем пијаху чај. Наје- 
даред из билијарске собе изађе човек, малко као 
чупав и не сасвим поуздан на ногама. Он метну 
руке у шпагове, опусти главу и бесмислено погледа 
око себе. 

— Ба, ба, ба! Петре Петровићу, како стез2 


Петар Петровић у мал ми не обисну о врату 
и повуче ме, олако посрћући, у омању засебну собу. 


пат" УНИ 

— Ето ту, — говораше он, брижљиво ме по- 


сађујући у наслоњачу: — ту ће вам бити добро. 


Момче, пива ! не, то јест, шампањца ! Но, признајем, 


нисам очекивао, нисам очекивао... Па кад сте до- 


шли 2 Јесте л на дуже време» Ето, баш нас је, што 
кажу, сам Бог... овај... 

— Да, сећате л се... 

— Како се не бих сећао, како се не бих сећао, 
— брзо ме прекиде он, — било и битисало. .. било, 
па није... 

— Но, па шта ми ви овде радите, љубазни 
Петре Петровићу > 

— Живим, као што изволевате видети. Овде 
је живот добар, свет пријатан. Овде сам се умирио. 

И он уздахну и подиже очи к небу. 

— Јесте л у службиг 

— Не, још нисам, али мислим да ћу скоро 
добити место. Него шта је служба... ЈБуди — то 
је главно! С каквим сам се људима овде упознао!... 

Дечко уђе са боцом шампањца на црном по- 
служавнику. 

— Ето, и ово је добар човек... Је ли, Васја, 
ти си добар човек» У твоје здравље ! 

Дечко застаде неко време, учтиво махну главом, 
осмехну се и изађе. 

— Да, добри су овде људи, — настављаше 
Петар Петровић: — са осећањем, с душом... Хо- 
ћете л' да вас упознам> Тако дивни људи. .. Њима 
ће свима бити мило. Ја ћу им рећи... Него Бобров 
је умро, то је жалост. 

— Који Бобров> 

— Сергије Бобров. Диван је био човек; при- 
мио ме к себи, невежу, степског грмаља. И Горно- 
стајев Панћељејев је умро. Сви су умрли, сви! 

— Јесте л ви све ово време провели у Москви2 
Зар нисте одлазили у село 

— У селог.. Моје је село продато. 

— Продато 2 

— На лицитацији... Ето, штета што га нисте 
ви купили ! 


— Па како ћете живети, Петре Петровићу 2 · ~ 

— Даће Бог, ваљда нећу умрети од глади! 
Ако не буде пара, биће пријатеља. А и шта су паре 
— прашина! Злато је — прашина! 

Он зажмури, прочепрка руком по шпагу и при- 
несе ми на длану два двогрошка и један грош. 

— Шта је то» Прашина 2 (И новац полете на 
патос.) Него боље реците ми, јесте л читали По- 
љежајева 2“) 

— Читао сам. 

— Јесте л видели Мочалова“=“) у Хамлету> 

— Не, нисам га видео. ; 

— Нисте видели, нисте видели. .. (И лице Ка- 
ратајевљево побледе, очи му немирно сташе преле- 
тати с предмета на предмет; он се окрете; лака 
дрхтавица претрча преко његових усана). — Ах, 
Мочалов, Мочалов! „Завршити живот — заспати“, 
— отпоче он потмулим гласом: 


Не више! и знати, да ће тај сан 
Довршити тугу и хиљаде удараца, 
Удео сваког који живи... Такав је крај достојан 


Жарких жеља! Умрети... заспати... 
— Заспати, заспати! — промрмља он неко- 
лико пута. 
— Кажите ми, молим вас, — почех ја; но он 


настављаше с ватром: 


Ко би пристао да трпи бич и исмевање века, 
Немоћ права, угњетавање тирана, 
Увреде гордељивца, заборављену љубав, 


#) Види примедбу на стр. 44. — Прев. 


#%) Знаменит руски глумац тридесетих и четрдесетих го- . 
дина прошлога столећа. — Прев. 


~ 

Ниских душа презрење заслуга, 
Кад би нас могао један ударац 
Обдарити покојем... О, сети се 
Мојих грехова у твојој светој молитви ! 


И он спусти главу на сто. Он поче да за- 
муцкује и да се сплеће. 

— И после месец дана! — изговори он са но- 
вом снагом : 


Један кратки, брзолетни месец! 

Још ни папуче није поцепала, 

У којима је ишла, у сузама, 

За јадним прахом мога оца! 

О, небо! Та звер без разума, без речи, 
Жалио би више... 


Он принесе чашицу шампањца уснама, но не 
испи вино и настављаше: 


Због Хекубе2 
Шта је он Хекуби, шта ли она њему, 
Што плаче он за њом... 
А ја... презрени, малодушни роб, — 
Ја сам кукавица! Ко ће ме назвати неваљалцем 2 
Ко ће ми рећи: ти лажеш>2 
А ја бих увреду отрпео... Да! 
Ја сам голуб у храбрости: — ја немам жучи, 
И увреда ми није горка... 


Каратајев испусти чашицу и ухвати се за главу. 
Мени се учини да сам га разумео. 


— Но, на што «ве то, — прозбори он нај- 
зад: — на што сад спомињати што је кад било... 
Је л' те» (И он се засмеја.) — У ваше здравље ! 

— Хоћете л' остати у Москви 2 — запитах га ја. 

— Умрећу у Москви ! 

— Каратајеве! — зачу се из суседне собе — 
Каратајеве, где си2 одидер вамо, љубазни чо-е-че! 

— Зову ме, — проговори он, тешко се ди- 
жући с места. — Збогом ; · дођите неки пут к мени, 
ако можете, ја живим у “ 

Но сутра дан, због Рен околности, 
ја морадох отпутовати из Москве и не видех се више 
са Петром Петровићем Каратајевим. 


у. 


ВЕТА Рта ЕРЕ КИР тик 

М 
му; 

СТАСТГ АЊА К 


Седео сам у брезовој шумици у јесен, око по– 
ловине септембра. Од самог јутра падаше нека ситна 
кишица, коју је овда онда смењивао топао сунчани 
сјај; беше нестално време. Небо се час превлачило 
руњавим белим облацима, час се овде онде на 
тренутак разведравало, и тада се иза размакнутих 
облака указивало небеско плаветнило јасно и љупко,. 
као лепо око. Ја сам седео, и гледао у наоколо, и 
слушао. Лишће је једва приметно шуштало над мо- 
јом главом; по самом његовом жубору могло се по- 
знати, које је доба године. То беше не весело, на- 
смејано трептање пролећа, не меко жуберкање, не 
дуги говор лета, не бојажљиво и хладно шаптање 
позне јесени, но једва чујно, дремљиво ћеретање. 


" Слаб ветар лако ћарлијаше по китама дрвета. Уну- 


трашњост шуме, влажне од кише, непрестано се 
мењала, према томе, да ли је сунце сијало или га 
је облак покривао; она се час сва расветљавала, 
као да се наједаред у њој све насмехнуло: танка 
дебла не сувише честих бреза тек наједаред при- 
маху нежан пресенак беле свиле, ситно лишће што 
лежаше по земљи наједаред би се зашаренило и 
распламћивало као црвено злато, а лепа стабла ви- 
соких, кудравих папрата, већ обојених својом јесе- 
њом бојом, сличном боји презрела грожђа, јасно: 
упадаху у очи, бескрајно се мрсећи, сплећући и пре– 

сецајући пред очима; час би опет све у наоколо 
лако поплавело : јасне боје у тренутку би потавнеле, 
брезе стајаху све беле, као свеж снег, кога се још 
није дотакао хладно играјући зрак зимског сунца; 
— и крадом, лукаво, почињала би да сипи и ро- 
мори најситнија киша. Лишће на брезама беше још 
скоро све зелено, премда је приметно избледело; 
само овде онде стајаше по која младица, сва цр- 
вена и сва златна, и требало је видети, како би 
сваки пут јасно планула према сунцу, кад би се 
његови зраци изненада пробијали, клизећи и шаре- 
нећи се, кроз честу мрежу танких гранчица, тек 
окупаних блиставом кишом. Ниједна се птица није 
чула: све се беху склониле и ућутале; само би 
као челично звонце звечао подругљиви гласић се- 
ничин. Пре но што ћу се задржати у том брезовом 
шумарку, ја са својим псетом прођох кроз високу 
јасикову шуму. Право да кажем, ја баш не марим 
много за то дрво — јасику — са њеним бледо љу- 
бичастим деблом и сиво зеленим, металским лишћем, 
које она издиже што може више и шири га као 
неку трепераву лепезу у ваздуху; не волим вечно 
љуљање њених округлих, нечистих листова, невешто 
приденутих за дуге стабљике. Она зна бити лепа 
"само у понеке летње вечери, када, уздижући се одво- 
јено посред ниског џбуња, доспе под струју руме- · 
них зрака залазећег сунца и дрхти, од жила до вр- 
хунца обливена једначитим жутим црвенилом, — 
или кад, у јасан ветровит дан, сва струји и жубори 
на плавом небу, и сваки лист њен, дохваћен вијо- 
ром, као да хоће да се откине, да одлети и одјури 
у даљину. Но ја у опште не волим то дрво, и с тога, 
не зауставивши се у јасиковој шумици на одмор, | 
дођох до брезова шумарка, угнездих се под једним 
дрвцетом, чије се гране почињаху скоро од земље, 
те ме, дакле, могаху заштитити од кише, и пошто 
"сам се до миле воље науживао лепоте околног из- 

тледа, заспах оним спокојним и кротким сном, који 
је познат само ловцима. 

Сад не могу рећи, колико сам времена пре- 
спавао, но кад сам отворио очи, — сва унутрашњост 
шуме беше испуњена сунцем, и у свима правцима, 
кроз лишће, које је радосно жуборило, видело се 
и чисто се светлуцало јасно плаво небо; облаци 
беху ишчезнули, растерани налетелим ветром ; време 
се беше рашчистило, и у ваздуху се осећаше она 
нарочита, сува свежина, која, испуњујући срце не- 
каквим бадрим осећањем, скоро увек предсказује 
мирно и јасно вече после рђава времена. Ја већ 
хтедох да устанем и да наново окушам срећу, кад 
ми се наједаред очи задржаше на непомичној људ- 
ској прилици. Ја се загледах: то беше млада се- 
љачка девојка. Она је седела двадесет корачаји од 
мене, замишљено оборивши главу и спустивши обе 
руке на колена; на једној од њих, у полак отво- 
реној, лежаше честа кита пољског цвећа и при сва- 
ком њеном дисају тихо клизијаше по њезиној кле- 
чаној сукњи. Чиста бела кошуља, закопчана под 
грлом и око руке, слагаше се у кратким, меким 
наборима око њеног струка; ђердан од крупних 
ђинђува спушташе се у две ниске на груди. Она 
беше врло лепа. Густа плава коса дивне пепељасте 
боје разилажаше се у два брижљиво шчешљана по- 
лукруга испод узане, црвене повезаче, навучене 
скоро на само чело, бело као слонова кост; остали 
део њеног лица беше неприметно преплануо оним 
златним пресенком, који узима само фина кожа. Ја 
не могох видети њене очи — она их не дизаше; 
но ја видех њене танке, високе обрве, њене дуге 
трепавице: оне беху влажне, и на једном од њених 
образа блисташе се према сунцу осушен траг сузе, 
који се беше зауставио код самих усана, лако пре- 
'бледелих. Сва њена главица беше веома мила; чак 
је малко дебео и округао нос није кварио. Мени се 

нарочито допадао израз њена лица: тако је оно 


било просто и кротко, тако тужно и тако пуно де~— 


тињског снебивања пред сопственом тугом. Она је 
очевидно очекивала неког; у шуми нешто слабо 
злкршка: она одмах подиже главу и погледа; у 
прозрачној сенци брзо заблисташе преда мном њене 
очи, велике, сјајне и бојажљиве, као у кошуте. Не- 
колико тренутака ослушкиваше она, не скидајући 
широко отворених очију са места, одакле се чуо 
слаби звук, уздахну, тихо окрете главу, саже. се још 
ниже и узе полагано одбирати цвеће. Очни јој 
капци поцрвенеше, тужно се кретоше усне, и нова. 
суза испаде испод густих трепавица, задржавајући. 
се и зрачно блистајући на образу. Тако прође при- 
лично времена; јадно девојче не мицаше се, — 
само овда онда тужно одмахиваше рукама и ослу- 
шкиваше, непрестано ослушкиваше... Опет нешто 
зашушта у шуми, — она се трже. Шуштање не 
престајаше, оно постајаше све разговетније, при- 
ближаваше се, док се најзад не зачуше одлучни, 
хитри кораци. Она се исправи и као да се уплаши; 
њен пажљив поглед задрхта, зажари се очекивањем. 
Кроз честу се брзо поче указивати мушка прилика. 
Она се загледа, плану наједаред, радосно се и 
срећно осмехну, хтеде да устане и опет се спусти, 


побледе, смути се — и тек тада подиже трепћући, 
скоро молећи поглед на долазника, кад овај стаде 
крај ње. 


Ја с радозналошћу погледах нањ из своје за- 
седе. Признајем, он није учинио на мене пријатан 
утисак. То беше, по свим знацима, размажен ко- 
морник млада, богата господара. Његово одело 


одаваше тежњу за укусом и кицошком аљкавошћу: 


на њему беше ократак капут бронзане боје, по свој 
прилици са господинових леђа, закопчан до горе, 
ружичаста поша са љубичастим крајевима и кади- 
фен, црн шешир са златним гајтаном, спуштен до 

самих обрва. Округла огрлица његове беле кошуље 
немилосрдно му је подупирала уши и жуљила образе, 
а уштиркани рукави покриваху читаву руку све до 
црвених и кривих прстију, украшених сребрним и 
златним прстењем са споменцима од плавог драгог 
камења. Лице његово, румено, свеже, дрско, спадало 
је у број оних лица, која су, колико сам ја могао 
опазити, скоро увек несносна мушкима и, на жалост, 
врло се често допадају женскима. Он се очигледно 
старао да да својим доста грубим цртама израз 
презрења и досаде; непрестано је жмиркао својим, 
и онако ситним, млечно сивим очицама, мрштио се, 
спуштао" крајеве усана, усиљено зевао и са аљкавом, 
премда не сасвим вештом окретношћу, час је доте- 
ривао руком риђасте, ирошки завијене зулове, час 
је чупкао жуте длачице, које су стрчале на дебелој 
горњој усни, — једном речи, страшно се кидао и 
измотавао. Почео је да се криви, тек што је био 
угледао младу сељанку, која га очекиваше; пола- 
гано, „у раскорак“, приђе јој он, застаде неко 
време, смаче раменима, тури обе руке у шпагове од 
капута и, једва удостојивши сироту девојку овла- 
шним и равнодушним погледом, спусти се на земљу. 

— А шта, — поче он, гледајући све једнако 
некуд у страну, цупкајући ногом и зевајући: — 
јеси л одавно овде> 

Девојка му не могаде одмах одговорити. 

— Одавно, Викторе Александрићу, — прого- 
вори она, на послетку, једва чујним гласом. 

— А! (Он скиде шешир, величанствено пређе 
руком по густој, чврсто накудрављеној коси, која 
се почињала скоро код самих обрва и, достојан- 
ствено погледавши у наоколо, брижљиво опет покри 
своју драгоцену главу). А ја већ био сасвим забо- 
равио. А осим тога, и ова кишица ! (Он опет зевну.) 
— Послова —- тма Божја: не може човек да стигне, 
а онај још грди. Ми сутра одлазимо... 

— Сутра» — изговори девојка и упути нањ 
уплашен поглед. 

— Сутра... Но, но, но, молим те, — прихвати 
он брзо и са досадом, опазивши, како се она сва 
уздрхтала и тихо сагла главу: — молим те, Аку- 
љина, не плачи. Ти знаш, ја то страшно мрзим (и 
он намршти свој затубасти нос). Иначе ћу одмах 
отићи... Какве су то глупости — слинити |! 

— Но, нећу, нећу, — брзо изговори Акуљина, 
усиљавајући се да прогута сузе. — Дакле ви сутра 
идете» — додаде она после краћег ћутања : — кад 
ли ће дати Бог да вас опет видим, Викторе Але- 
ксандрићу 2 

— Видећемо се, видећемо се. Ако не на годину, 
оно доцније. Господин, канда, хоће у Петрограду 
да ступи у службу, — настављаше он, изговарајући 
речи немарно и малко кроз нос: — а можда ћемо 
и у иностранство отићи. 

— Ви ћете ме заборавити, Викторе Алексан- 
дрићу, — тужно проговори Акуљина. 

== Не, зашто 2 Ја тебе нећу заборавити: само 
ти буди паметна, немој будалити, слушај оца... А 
ја те нећу заборавити — не-е. (И он се мирно про- 
тегли и опет зевну.) 

— Немојте ме заборавити, Викторе Алексан- 
дрићу, — настављаше она молећим гласом. — А 
како сам вас, Боже, волела, све бих, мислим, за 
вас... Ви велите, да послушам оца, Викторе Але- 
ксандрићу... Ама, како ћу да послушам оца... 

— А што 2 (Он изговори те речи чисто као из сто- 
мака, лежећи на леђима и метнувши руке под главу.) 

— Па како ћу, Викторе Александрићу, — ви 
сами знате... 


Она ућута. Виктор се узе играти челичним“ 


ланчићем од свога сата. 
— Ти, Акуљина, ниси глупа девојка: — па зато 
не говори којешта. Ја то за твоје добро говорим, 


чу" 

разумеш ли ти мене» Наравно, ти ниси глупа, ниси 
баш она права сељакуша, тако рећи; и мати ти та- 
кођер није увек била сељакуша. Но ипак, ти си без 
образовања, — значи, треба да слушаш, кад ти се 
говори. 

— Али страх ме је, Викторе Александрићу. 

— Хајд, не будали, моја мила: шта ту имаш 
да се плашиш> Шта ти је то, — додаде он, при- 
макнувши јој се: — цвеће> 

— Цвеће, — тужно одговараше Акуљина. — То 
сам набрала, — богородичина цвећа, — настављаше 
она, малко развесељена: — то је добро за теоце. 
А ово су овде козји рогови — од гука. А погле- 
дајте, какав је ово диван цветак: таког дивног 
цветка нисам видела, од кад сам постала. Ево и 
споменка, а ево мајчине душице... А ево ово је за 


"вас, — додаде она, вадећи испод жутог богороди- 


чиног цвећа омању китицу плавичастог различка, 
свезану танком травком: — хоћете л > 

Виктор лено пружи руку, узе, немарно поми- 
риса цвеће и поче га вртети међу прстима, са за- 
мишљеном важношћу погледајући у вис. Акуљина 
гледаше у њега. У њеном тужном погледу беше 
толико нежне оданости — одане покорности и љу- 
бави. Она га се и бојала, и није смела плакати, и 
праштала се са њим, и хтела да га се последњи 
пут нагледа; а он лежаше, изваливши се, као сул- 
тан, и са великодушном стрпљивошћу и снисходљи- 
вошћу сносио је њено обожавање. Ја, признајем, 
са негодовањем разгледах његово лепо лице, на 
ком се, испод притворно презриве равнодушности, 
могаше прочитати задовољено, пресићено само- 
љубље. Акуљина беше тако лепа у том тренутку: 
сва се њена душа поверљиво, страсно отварала 
пред њим, отимала се к њему, приљубљивала се 


'уза њ, а он... беше испустио различак на траву, из- 
вадио из шпага од капута округло стакленце у брон- 

заној оправи и почео га утискивати у око; но, ма 
како да се мучио да га задржи скупљеном обрвом, 
уздигнутим образом па чак и носом — стакалце 
непрестано испадаше и падаше му у руку. 


— Шта је тор — запита на послетку зачуђена 
"Акуљина. 

— Лорњет, — одговори он достојанствено. 

— А на што вам то> 

— Па да боље видим. 

— Дед'те да видим. 

Виктор се намршти, али јој даде стакалце. 

— Пази, да не разбијеш. 

— Ваљда нећу. (Она га бојажљиво принесе 
к оку.) Ја ништа не видим, — невино проговори она. 

— Мораш зажмурити на једно око, — при- 
мети он гласом незадовољног наставника. (Она за- 
жмури оним оком, пред којим је држала стакалце.) 
— Та не на то, не на то, будало! на оно друго! 
— викну Виктор и, не давши јој да поправи по- 
грешку, одузе јој лорњет. 

Акуљина поцрвене, малко се осмехну и окрете се. 

— Није то за нас, — прозбори она. 

— Таман посао ! 

Јадница ућута и дубоко уздахну. 

— Ах, Викторе Александрићу, како ли ће нам 
бити без вас! — рече она наједаред. 


Виктор обриса лорњет скутом од капута и 
метну га опет у шпаг. 

— Да, да, — проговори он на послетку: — 
теби ће с почетка бити тешко, дабогме. (Он је сни- 
сходљиво потапша по рамену; она тихо узе са свога 
рамена његову руку и бојажљиво је пољуби). — 
Но, да, да, ти си збиља добра девојка, — настављаше 
он, самозадовољно се осмехнувши; — али сад шта 
ћемо 2 Размисли и сама! ја и господин не можемо 
овде остати; сад ће скоро зима, а у селу је зими 


и. 

— ти и сама знаш — да Бог сачува. Сасвим је друга 
ствар у Петрограду! Тамо су просто така чудеса, 
каквих ти, будало, ни у сну себи не можеш пред- 
ставити. Куће какве су, улице, а друство, образо- 
вање, просто — чудество!... (Акуљина га слушаше 
са грамжљивом пажњом, лако отворивши уста, као 
дете.) У осталом, — додаде он, узврпољивши се на 
земљи: — што ја то све теби говорим» Ти то ни- 
шта не можеш разумети ! 

— Што, Викторе Александрићу 2 Ја сам разу- 
мела; све сам разумела. 

— Гле, молим те ! 

Акуљина обори очи. 

— Пре нисте са мном тако говорили, Викторе 
Александрићу, — проговори она, не дижући очију. 

— Пре... пре! Гле, молим те!... Пре! — 
примети он, као љутећи се. 

Они обоје заћуташе. 


— Него, мени је време да идем, — проговори 
Виктор и већ се одупре на лакат. 
— Причекајте још мало, — молећим гласом 


изговори Акуљина. 


— Што да чекам2... Ја сам се већ опростио 
с тобом. 
— Причекајте, — понови Акуљина. 


Виктор се опет извали и поче звиждати. Аку- 
љина непрестано не скидаше с њега очију. Ја могох 
опазити, да она мало по мало долажаше у узбуђење: 
њене усне подрхтиваху, бледи њени образи слабо 
се заруменеше... 


— Викторе Александрићу, — проговори она на 


послетку испрекиданим гласом: — грешите Богу... 
грешите Богу, Викторе Александрићу ; Бога ми! 
— Што грешим Богуг — запита он, намр- 


штивши обрве, и лако подиже и окрете њој главу. 
— Грех је, Викторе Александрићу. Да сте ми 

макар лепу реч рекли на растанку ; макар једну реч 
да ми рекосте, горкој кукавици... 

— Ама, шта да ти кажем 2 

— Ја не знам; ви то боље знате, Викторе 
Александрићу. Ви ето полазите, па баш ни речце... 
Чиме сам ја то заслужила 2 

— Баш си чудновата! шта ти ја сад могу... 

— Макар једну речцу... 

— Но, но, заинтачила си све једно те једно, 
— проговори он љутито и устаде. 

— Немојте се љутити, Викторе Александрићу, 
— брзо додаде она, једва задржавајући сузе. 

— Ја се не љутим, само си ти глупа... Шта 
хоћеш 2 Ја те не могу узети. Је л да не могу» Но, 
па шта хоћеш онда» Шта 2 (он се утаче лицем, као 
очекујући одговор, и рашири прсте). 

— Ја ништа... ништа нећу, — одговараше она, 
замуцкујући и једва се усуђујући да пружа к њему 
уздрхтане руке: — него... тако, макар једну речцу, 
на растанку... 

И сузе јој бризнуше као киша. 

— Ето, знао сам, сад ће плакати, — хладно- 
крвно прозбори Виктор, намичући шешир на очи. 

— Ја ништа нећу, — настављаше она, јецајући 
и покривши лице обема рукама: — али како ће сад 
мени бити код куће, како ће ми бити» ИМ шта ће 
са мном бити, шта ће бити са мном, кукавицом> 


Удаће ме, јадницу, за недрагог... Тешко ли мојој 
јадној глави!... 
— Запевај, запевај! — полугласно промрмља 


Виктор, премештајући се с ноге на ногу. 

— А онни да би једну речцу, баш ни једну... 
Да бар рече: Акуљина. .. да рече: ја... 

Изненадно ридање, које раздираше груди, не 
даде јој довршити говор — она паде лицем у траву 
и горко, горко се заплака... 

Све је њено тело јако дрхтало, потиљак јој се 


СОКО РАЈН АК ЈЕ 


непрестано дизао... Дуго задржани душевни терет 
изби најзад као бујица. Виктор стаја неко време 
над њом, стаја, смаче плећима, окрете се и оде ве- 
ликим корацима. 

Прође неколико тренутака... Она се утиша, 
подиже главу, скочи, осврте се и пљесну рукама; 


хтеде већ да потрчи за њим, али ноге као да јој се 


одузеше — она паде на колена... Ја не издржах 
и потрчах к њој; но тек што ме угледа, она се — 
од куд јој само та снага2! — са слабим узвиком 


диже и ишчезе за дрвећем, оставивши разбацано 
цвеће на земљи. | 

Ја застадох неко време, дигох киту различка 
и изађох из шумарка у поље. Сунце стајаше ниско 
на бледо јасном небу, зраци његови као да такођер 
побледеше и охладише се; они не сијаху, они се 
разлеваху једначитом, скоро воденом светлошћу. 
До вечери остаде не више од пола сата, а румен 
заласка једва се разгореваше. Нагао ветар брзо ју- 
раше мени у сусрет поврх жуте, сасушене стрњике; 
брзо се уздижући пред њим, нагло летијаше, преко 
пута, дуж шумског окрајка, мало, усковрнуто лишће; 


«страна шумице, која беше као зид окренута пољу, сва 


дрхташе и блисташе ситним блистањем, разговетно, 
али не одвећ јасно; на црвенкастој трави, на биљ- 
чицама, на сламкама, свуда блистаху и лелујаху се 


безбројне нити јесење свиле. Ја стадох... Туга ми 


обузе срце; кроз весео, премда свеж осмех при- 
роде, која је венула, као да се прокрадао сетни 


страх блиске зиме. Високо нада мном, снажно и 


оштро расецајући ваздух крилима, пролете опрезни 
гавран, осврте се, погледа са стране у мене, изви 
се у вис и, испрекидано гракћући, изгуби се за шу- 
мом; велико јато голубова нагло пројури са гумна 
и, наједаред се узвитлавши као стуб, ужурбано се 
раштрка по пољу — знак јесени! Неко се про- 

___Ја се вратих кући; 
5288 дуго не излажаше из моје главе; и ја још и д Н: 
чувам њен давно увенули различак. СИНЕ. 

На једном од мојих путовања добих позив, да 
дођем на ручак богатом властелину и ловцу Алек- 
сандру Михајлићу Г==“, Његово се село налазило 
неких пет врста од омањег сеоцета, где сам се био 
у то време настанио. Обукох фрак, без којега не 
саветујем ником ни у лов да пође, и дигох се до 
Александра Михајлића. Ручак беше одређен за шест 
сати; ја дођох у пет и затекох већ велику множину 
племића у мундирима, у цивилном оделу и у другим 
хаљинама, које је већ теже крстити правим именом. 
Домаћин ме пресрете љубазно, но одмах потрча у 
служитељску собу. Он очекиваше неког важног ви- 
соког чиновника и осећаше неко узбуђење, које се 
никако није слагало са његовим независним поло- 
жајем у свету и богатством. Александар се Михајлић 
никад није женио и није марио за жене; друштво, 
које се код њега купило, састојало се из људи не- 
жењених. Он је живео господски, проширио је и 
опремио дедовске дворе великолепно, поручивао је 
сваке године из Москве вина за једно петнаест хи- 
љада и у опште био је уважаван, како само бити 
може. Александар Михајлић је одавна иступио из 
службе и није се отимао ни за какве почасти... Па 
шта га је онда нагонило да се тако узбуђује од 
ране зоре на дан свечаног обеда> То остаје покри- 
вено мраком неизвесности, као што је имао обичај 

говорити један мој познаник, приватни адвокат, кад. 
су га питали: прима ли он што од добровољних 
давалаца 2 

Раставши се са домаћином, ја почех ићи тамо 
амо по собама. Скоро сви гости ми беху сасвим 
непознати, једно двадесет људи седело је већ за 
карташким столовима. У броју тих љубитеља пре- 
феранса беху двојица од војне струке са благо- 
родним, али малко изанђалим лицима, неколико 
цивилних чиновника, са тесним високим пошама и 
са осмољеним, фарбаним брковима, какви се виђају 
само у људи одлучних, али благонамерних (ти су 
благонамерни људи са неком важношћу купили 
карте и, не обрћући главе, мерили погледом са 
стране оне који су пролазили); пет или шест окру- 
жних чиновника са округлим трбушчићима, пуначким 
и знојавим ручицама и скромно непомичним ножи- 
цама (та господа говораху меким гласом, кротко се 
смешаху на све стране, држаху своје карте код 
самих груди и, адутирајући, не лупаху по столу, 
но, напротив, таласасто испуштаху карте на зелену 
чоју и, слажући штихове, правили су лако, врло 
учтиво и пристојно шуштање). Остали племићи се- 
ђаху по диванима, тискаху се у гомилицама уз врата 
и покрај прозора; један, већ не млад, но женског 
изгледа властелин, стајао је у углу, овда онда би 
задрхтао, црвенео и некако је сметено вртео на 
свом трбуху печатом од свога сата, премда нико 
на њ није обраћао пажње; нека господа, у округлим 
фраковима и карираним панталонама од московског 
кројача, вечитог цех-мајстора Фирса Кљухина, рас- 
прављаху нешто необично одрешито и живо, сло- 
бодно окрећући своје дебеле и голе потиљке; млад 
човек од једно двадесет година, слаба вида и плав, 
од главе до пете одевен у црно одело, очигледно 
се снебиваше, но заједљиво се смешаше. 

Него мени већ поче да бива дуго време, кад 

ми се наједаред придружи некакав Војњицин, недо- 
учен млад човек, који је живео у кући Александра Ми- 
хајлића у својству. .. тешко је рећи, у каквом управо 
својству. Он је гађао из пушке ванредно и знао је 
дресирати псе. Ја сам га знао још у Москви. Он је спа- 
дао у број оних младића, који на сваком испиту седе 
као пањеви, то јест, не одговарају ни словцета на 
професорска питања. Ту су господу, ради лепоте 
стила, звали још и бакенбардистима. (Ствари давно 
прошлих времена, као што изволевате видети). Ево, 
како је то бивало: прозову, на пример, Војњицина. 
Војњицин, који је дотле непомично и право седео 
на својој клупи, купајући се у врелом зноју од главе 
до ногу, и који је полагано, али бесмислено посма- 
трао око себе, — устајао би, брзо би закопча- 
вао свој виц-мундир“) до грла и провлачио би се 
идући поребарке до испитачког стола. — „Извол'те 
узети питање“, с пријатношћу му говораше про- 
фесор. Војњицин пружаше руку и дрхтећи дотицаше 
се прстима гомилице питања. — „Ама немојте би- 
рати“, примећиваше трештећим гласом какав било 
непознат му, али раздражљив старчић, професор из 
другог факултета, који би наједаред омрзао не- 
срећног бакенбардисту. Војњицин се покораваше 
својој судби, узимаше питање, показиваше број и 
иђаше да седне код прозора, док његов претходник . 
одговара на своје питање. Код прозора Војњицин 
не испушташе очију са билета, осим што би понеки 
пут као и пре погледао око себе, а иначе се није 
мицао ни једним удом. Но, ево, његов претходник 
„је свршио, кажу му: „добро, идите“ или чак: „лепо, 
лепо“, већ према његовим способностима. Прозваше 
Војњицина; — Војњицин устаје и поузданим се 


#) Мундир, у ком руски чиновници иду на свакодневну 
дужност — за разлику од пуног мундира, који се облачи само 
у нарочитим, свечаним приликама. — Прев. 

кораком приближује столу. — „Прочитајте питање“, 
кажу му. Војњицин приноси обема рукама питање 
до самог носа, полагано чита и спушта руке. — 
„Но, изволите одговарати“ лено изговара онај исти 
професор, забацујући свој труп натраг и прекр- 
стивши руке на грудима. — „Но, шта је с вама>“ 
— Војњицин ћути. Онај непознати старчић почиње 
се врпољити. — „Ама реците ма шта!“ — Ћути вам 
мој Војњицин, као да је обамро. Ошишан потиљак 
његов круто и непомично стрчи пред погледима 
свих другова. Туђи старчић исколачио очи, мислиш: 


искочиће му: он сад већ сасвим мрзи Војњицина. 


— „Боме је то чудновато“, примећује други испи- 
тач: — „шта сте се укипилиг не знате» па што 
не кажете“. — „Допустите да узмем друго питање“, 
потмуло проговара јадник. Професори погледају 
један другог. — „Но, изволте“ одговара главни 
испитач, махнувши руком. Војњицин наново узима 
питање, наново иде к прозору, опет се враћа столу 
и опет ћути, као убијен. Онај други, туђи старчић, 
да може, живог би га појео. На послетку га оте- 
рају и записују му нулу. Ви мислите: сад ће он 
бар отићи» Боже сачувај! Он се враћа на своје 
место, исто онако непомично седи до краја испита, 
а одлазећи викне: „да тешка посла, ако ко Бога 
зна! права бања!“ — И иде целог тог дана по 
Москви, хватајући се овда онда за главу и горко 
проклињући своју злу срећу. Књига се, наравно, не 
лаћа, и сутра се дан понавља стара историја. 

Тај ми се, ето, Војњицин придружи. Говорисмо 
о Москви, о лову. 

— Хоћете л, — шапну ми он наједаред : — да 
вас познам са првим овдашњим шаљивчином. 

— Молим вас. 

Војњицин ме одведе до човека мала раста, са 
високим бућем косе и с брковима, у циметастом 
фраку и шареној поши. Његове жучне, живе црте 


Ја одане зна 

доиста одисаху умом и злобом. Тренутан, једак_ 
осмех непрестано му кривљаше усне; црне очице, 
којима је непрестано жмиркао, дрско погледаху 
испод неједнаких трепавица. Поред њега стајаше 
некакав властелин, широк, мек, сладак — прави 
Шећер-Медовић — и ћорав. Он се већ у напред 
смејао досеткама малог човека и сав се топио од 


уживања. Војњицин ме представи шаљивчини, који се 


зваше Петар Петровић Лупихин. Упознасмо се, про- 
менисмо се првим поздравима. 

— Дозволите ми да вам представим мог нај- 
бољег пријатеља, — проговори наједаред Лупихин 
оштрим гласом, зграбивши слатког властелина за 
руку. — Та не отимајте се, Кирила Селифанићу, — 
додаде он: — неће вас нико ујести. Ево, — на- 
стављаше он, док се збуњени Кирила Селифанић 
тако невешто клањао, као да му трбух отпада: — 
ево, препоручујем вам, изврстан властелин. Био 
човек потпуно здрав до своје педесете године, па 
му наједаред дошло у главу да лечи очи, услед 
чега је оћоравио. Од то доба лечи и своје сељаке 


"са таким истим успехом. .. Но, а они, наравно, с та- 


ком истом оданошћу... 

— Видте л' га, какав је, — промрмља Кирила 
Селифанић —- и засмеја се. 

— Реците до краја, пријатељу, ех, реците, — 
прихвати Лупихин. — Ко зна, могу вас и за судију 
изабрати, и изабраће, само пазите. Но, рецимо, ме- 


"сто вас ће, дабогме, мислити заседатељи; али ипак 


треба, за сваки случај, бар знати изговорити ту 


"туђу мисао. Сачувај Боже, тек наједаред бане гу- 


бернатор; — запитаће: што је судија мутав> Но, 
рецимо, рећи ће му: ударила га капља; — па пу- 
стите му крв, рећи ће он. А то је у вашем положају, 
признајте и сами, незгодно. 

Слатки се властелин поче савијати и за трбух 
хватати од смеја. 

— Ето га на! Смеје се, — настављаше Лу- 
пихин, злобно гледајући на дрхтећи трбух Кириле 
Селифанића. — И као што да се не смеје човек» 
— додаде он, окрећући се мени: — Сит је, здрав 
је, деце нема, сељаци му нису заложени — сам их 
и лечи — жена ћакнута. (Кирила се Селифанић малко 
окрену у страну, као да није дочуо, и непрестано 
се смејаше.) Смејем се, ето, и ја, а жена ми побегла са 
земљомером. (Он се исклиби.) А ви то нисте знали> 
Дабогме! Просто потегла па побегла, и писмо ми 
оставила: љубезни, вели, Петре Петровићу, извини: 
занета страшћу, удаљавам се са пријатељем мога 
срца... А на том земљомеру ништа друго није ни 
било, осим што није секао нокте и што је носио 
тесне панталоне. Ви се чудите2 Као велите, ала је 
ово неки искрен човек... Не чудите се! Ми степски 
грмаљи не увијамо много, ми свагда мајку-истину 
на среду. Него, дедте да се склонимо малко... 
Боље да смо мало подаље од будућег судије... 

Он ме узе под руку, и ми се повукосмо к прозору. 

— Ја сам овде познат као шаљивчина, — рече 
ми он у току разговора: — но ви томе не верујте. 
Ја сам просто озлојеђен човек и исмевам се на глас: 
од туд сам ја тако комотан. И што да се устручавам, 
збиља 2 Ја не бих дао ни пребијене паре ни за чије 
мнење и ништа не тражим; ја сам заједљив, — па 
шта» Ако ништа, заједљив човек не мора бити 
много паметан. А како то освежава, нећете ми ве- 


ровати... Но, ето, на пример, но, ето, погледајте 
нашег домаћина! Но, рашта се тај човек устумарао,. 
молим вас, — непрестано гледа на сат, смеши се, 
зноји се, уозбиљи се, мучи нас глађуг Чудног ми 
чуда — висок чиновник! Ено га, ено га, опет по- 
трча — вид'те га само како се узврпољио ! 

И Лупихин се засмеја подцикујући. у. 

— Једно је зло — нема дама, — настављаше 


он са дубоким уздахом: — сами мушки — а оне: 


__ 

су жива згода за нас шаљивчине. Погледајте, по- 
гледајте, — узвикну он тек наједаред: — иде кнез 
Козељски, — ено, тај високи, са брадом, у жутим 
рукавицама. Одмах се види да је био у иностран- 
ству... и увек тако доцкан долази. Глуп је, да вам 
кажем, он сам као пар трговачких коња, а да га 
видите само, како снисходљиво ступа у разговор са 


· нама, како се великодушно изволева смешити на 


љубазности наших гладних мамица и ћерчица!!... И 
сам понеки пут гради досетке, премда овамо свраћа 
само у пролазу; но за то, какве су то досетке 2! Ни 
узми, ни остави, као да тупим ножем узицу пресеца. 
Мене не може очима да види... Идем, да му се 
јавим. 

И Лупихин похита у сусрет кнезу. 

— А ево иде мој лични непријатељ, — про-- 
збори он, вративши се наједаред мени: — видите 
тог дебелог човека, са мрким лицем и чекињама на 
глави, — ено онај што је сљуштио капу с главе,. 
па се вуче поред зида и обзире се на све стране, 
као курјакрг Ја сам му продао за четири стотине 
рубаља коња, који је коштао хиљаду, и то немушто 
биће има сад потпуно право да ме презире ; а међу- 
тим, толико је лишен способности мишљења, наро- 
чито за јутра, пре чаја, или одмах после ручка, да 
кад му кажеш: „здраво да сте“, аон одговара: „шта. 
кажете»“ А ево иде генерал, — настављаше Лупи- 
хин: — цивилни генерал, у оставци, пропалица ге- 
нерал. Он има кћер од репиног шећера, и фабрику“ 
са гукама.... Пардон, нисам добро казао... најпосле, 
ви разумете. А! и архитекта је ту! Немац, а с бр-- 
ковима, и не разуме свој посао, — чудо!... У оста- 
лом, што и да зна свој посао; само нек прима 
мито, нек меће што више колона, то јест стубова 
за наше племиће од заманде, за племиће-стубове! 

Лупихин се опет засмеја... Но наједаред се: 
узнемирено узбуђење распростр по свем дому. Ви-- 

соки чиновник дође. Домаћин просто јурну у пред- 
собље. За њим нагоше неколико приврженика из 
домаће чељади и усрдних гостију... Гласни разговор 
претвори се у меки, пријатни говор, сличан про- 
летњем зујању пчела у рођеним кошницама. Једино 
што несавладљива зоља — Лупихин, и великолепни 
трут — Козељски не спустише гласа... И ево, уђе 
најзад матица — уђе високи чиновник. Сва срца му 
полетеше у сретање, седећи трупови се подигоше; 
чак и властелин, што је онако јефтино купио коња 
од Лупихина, чак и тај властелин загњури браду у 
груди. Високи чиновник одржа своје достојан- 
ство, да не може бити боље: машући главом у 
натраг, као да се клања, он изговори неколико 
одобравајућих речи, од којих се свака почињала 
гласом: а, изговореним на развлак и кроз нос; — 
са негодовањем, које је долазило до жеље да сможди 
човека, погледа на браду кнеза Козељског“), и 
пружи пропалом цивилном генералу са фабриком и 
ћерком кажипрст десне руке. После неколико тре- 
нутака, за време којих високи чиновник двапут 
примети, како му је врло мило, што није закаснио 
на ручак, све се друштво упути у трпезарију, са 
„адутима“ напред. 

Треба ли приповедати читаоцу, како су ви- 
соког чиновника посадили на прво место, између 
цивилног генерала и председника губернијског плем- 
ства, човека са слободним и поштовања достојним 
изразом лица, које је потпуно одговарало његовим 
штирканим недрима од кошуље, огромном пр- 
слуку и округлој бурмутици са француским бур- 
мутом, — како се домаћин био устумарао, како је 
нудио госте, како се уз пут смешио према леђима 


#) Чиновници и људи „благонамерни“ у то доба бријали 
су браду, и овај високи чиновник је у себи у највећој мери 
„осуђивао кнеза Козељског, што је носио браду. — Прев. 

високог чиновника и, стојећи у углу као ђаче, на 
двоје на троје појео тањирић супе или парченце 
говеђине, — како је двороуправитељ изнео на сто 
рибу подруг аршина дугу и са китом цвећа у устима, 
— како су слуге, у ливрејама, сурове на изглед, 
мргодно досађивале сваком племићу час са малагом,“) 
час са дреј-мадером“), и како су скоро сви племићи, 
а нарочито старији, као против воље покоравајући 
се осећању дужности, испијали чашицу за чашицом, 
— како су, најзад, почеле пуцати боце шампањца, 
и како се почеле држати здравице: — све је то, 
без сумње, и сувише познато читаоцу. Но наро- 
чито ми се занимљива учини анегдота, коју је испри- 
чао сам високи чиновник посред свеопштег, радо- 
сног ћутања. Неко, канда пропали генерал, човек 
познат са најновијом књижевношћу, спомену утицај 
жена у опште и на младе људе посебице. — „Да, 
да“, прихвати високи чиновник, „то је истина; но 
младе људе треба држати у строгој покорности, 
иначе њима свака сукња памет помера“. (Детињски 
весео осмех претрча по лицима свих гостију ; једном 
властелину чак благодарност заигра у погледу.) 
„Јер млади су људи глупи“. (Високи чиновник, по 
свој прилици, зарад веће важности, понеки пут 
мењаше уобичајено наглашавање речи). „Тако, ето, 
ја имам сина, Ивана“, настављаше он, „свега му је, 
будали, двадесета година, кад тек наједаред дође 
па ми рече: дозвол'те, тата, да се женим. Ја му ка- 
жем: будало, најпре служи.:. Е, очајање, сузе... 
али ја... овај... (Реч „овај“ висока личност изго- 
вори више трбухом, но уснама; поћута неко време 
и величанствено погледа свога суседа, генерала, 
при чем далеко више диже обрве, но што би се 
могло очекивати. Цивилни генерал пријатно наже 
главу малко у страну и поче необично брзо мигати. 


#) Врсте вина. — Прев. 

"оком, које беше окренуо високој личности.) „Па 
шта мислите“, проговори висока личност опет, „сад 
ми он сам пише: Хвала, вели, тата, што си ме, бу- 
далу, научио како да се држим“. — Сви се гости, 
наравно, потпуно сложише са приповедачем, и чисто 
као да оживеше од добивене поуке и упутства... 
После ручка се све друштво подиже и пође у са- 
лон са великом, но ипак пристојном и баш као за 
овај случај одобреном грајом... Седоше за карте. 


Дочеках некако вече, и, наредивши своме ко- 
чијашу да ми спреми кочије у јутру у пет сати, 
легох да спавам. Но мени је предстојало да се још 
у току тога самог дана упознам са једним необично 
занимљивим човеком. 


Услед множине приспелих гостију, нико није 
спавао у засебној соби. У омањој, зеленкастој и 
малко влажној соби, куда ме беше довео дворо- 
управитељ Александра Михајлића, већ се налазио 
други гост, сасвим свучен. Угледавши ме, он брже 
шмурну под јорган, покри се њиме до самог носа, 
промешкољи се малко на мекој дуњи и смири се, 
пажљиво погледајући испод округле ивице своје 
памучне ноћне капе. Ја приђох другој постељи (беше 
их свега две у соби), свукох се и легох у влажне 
чаршаве. Мој се сусед стаде намештати на својој 
постељи. ... Ја му зажелех лаку ноћ. 

Прође пола сата. Крај свег мог напрезања, ја 
никако не могох заспати: као бескрајан низ отезаху 
«се једна за другом непотребне и нејасне мисли, 
упорно и једнолико, као ведра на баштованском 
долапу. 

— А ви канда не спавате»г — проговори мој сусед. 

— Као што видите, — одговорих ја. — А и 
вама као да се не спава2 

— Мени се нигда не спава. 

— Како то2 


"УСР У. " 

— Па тако. Ја заспим, ни сам не знам како; 
„лежим, лежим, па тако и заспим. 

— Па што лежете у постељу, пре но што вам 
«се спава > 

— А шта знам да радим > 

Ја не одговорих на питање мог суседа. 

— Чудим се само, — настављаше он после кра- 


ћег ћутања: — како то да овде нема бува. Јер где 
да их буде, ако не овдег 

— Ви као да жалите, што их нема, — при- 
метих ја. 


— Не, не жалим; него ја у свему волим до- 
«следност. 

„Гле, молим те“, помислих ја: „какве овај речи 
употребљава“. 

Сусед олет ућута. 

— Хећете л' да се опкладите са мном 2 — про- 
говори он наједаред доста гласно. 

— За што> 

Мене поче да занима мој сусед. 

— Хм... Ево вам зашто: ја сам убеђен да ви 
мене држите за будалу... 

— Али молим вас, — промрмљах ја изненађено. 

— ...за степског грмаља, за невежу... При- 
знајте... 

— Ја немам срећу познавати вас, приметих ја. 
— По чему сте могли закључити. .. 

— По чему2 Та већ по самом звуку вашега 
гласа: ви ми тако немарно одговарате... А ја ни 
из далека нисам оно, што ви мислите... 

— Ама допустите... 

— Не, ви допустите. Прво и прво, ја говорим 
француски не горе од вас, а немачки чак и боље; 
друго, ја сам три године провео у иностранству: 
у самом Берлину сам провео осам месеци. Ја сам 
Хегла изучио, поштовани господине, знам Гете-а на 
памет; осим тога, ја сам дуго био заљубљен у кћер 

немачког професора, а оженио сам се овде код куће 


јектичавом госпођицом, ћелавом, али врло значајном 


личношћу. Значи, ја сам ваше горе лист; ја нисам 
грмаљ, као што ви мислите... Ја сам такођер на- 


грижен рефлексијом“), и непосреднога у мени нема 
ничега. 
Ја дигох главу и са удвострученом пажњом по- 


гледах у тог особењака. При слабој светлости ноћне: 


светиљке ја једва могох разгледати његове црте. 

— Ето, ви сад гледате у мене, — настављаше 
он, наместивши боље своју ноћну капу, — и по свој 
прилици сами себе питате: како то да га нисам 
приметио данас» Ја ћу вам казати, зашто ме нисте 
приметили: — нисте ме приметили с тога, што ја 
не дижем глас кад говорим; с тога, што се кријем 
за друге, стојим иза врата, ни с ким се не упуштам 
у разговор; с тога, што двороуправитељ са послу- 
жавником, пролазећи поред мене, већ у напред диже 


у вис свој лакат према мојим грудима“=»)... А од куд 


све то долази» Од два узрока: прво и прво, ја сам 


сиромах, а друго, смирио сам се... Реците истину, 


је л да ме нисте опазили 2 

— Ја, доиста, нисам имао задовољство... 

— Ето вид'те, ето видте, — прекиде ме он: 
— ја сам то знао. 

Он се подиже и скрсти руке; дуга сенка ње- 
гове ноћне капе сави се са зида на таваницу. 

— А признајте, додаде он, наједаред ме по- 
гледавши са стране: — ја мора да вам изгледам 
као велики особењак, што кажу, оригинал, или, 


#) Размишљањем, спекулирањем, „филозофирањем“ поводом 
разних појава и питања у животу, књижевности, науци итд. 
Прев. 


»#) Послужујући госте јелима при трпези, обилази га, т.ј. 
или га никако и не нуди неким јелима и пићем, или тек после 
других. — Прев. 

"можда, још и као нешто горе: можда ви мислите | 
да се ја само правим да сам особењак. 

— Ја вам, и опет, морам поновити, да вас не 

познајем. .. 

Он на тренутак обори поглед. 

— Зашто сам се ја са вама, са мени сасвим 
“непознатим човеком, тако наједаред пустио у раз- 
1 говорг — Господ, Господ једини то зна! (Он уздахну.) 

Тек ваљда не услед сродности наших душа. И ви, 
и ја, обојица смо ми људи на свом месту, то јест, 
егоисти“): нити се мене ви и најмање тичете, нити 
ја вас; зар није таког Но нама се обојици не спава... 
Па што не бисмо мало проћеретали > Иначе сам ја 
сад добро расположен, а то је код мене редак слу- 
чај. Ја сам, видите ли, бојажљив, и бојажљив не 
од туд, што сам паланчанин, што немам чина, што 
сам сиромах, но с тога, што сам страшно самољубив 
човек. Али неки пут, под утицајем благодатних при- 
лика, случајности, које ја, у осталом, нисам кадар 
| ни објаснити, ни предвидети, моја бојажљивост 
| ишчезава сасвим, као ево на пример сад. Сад ме 
метните, ако хоћете, и пред самог Далај-Ламу, — 
ја ћу и од њега заискати малко бурмута да шмркам. 
Но можда бисте ви да спавате > 
— Напротив, — брзо му одговорих: — мени 
је врло пријатно разговарати се с вама. 
— То јест, ја вас забављам, хоћете да кажете... 
Тим боље... М тако, могу вам казати, мене овде 
| величају и зову оригиналом, то јест, величају ме 
они, којима, случајно, међу осталим будалашти- 
нама, и моје име дође на језик. Иначе: „због 
моје судбине нико није Бог зна како забринут“... 
Они мисле да ће ме увредети. О, Боже мој, да они 
знаду... та мене баш то и једе жива, што у мени 
нема савршено ничег оригиналног, ничега, осим та- 


чУЗТу 


#) Себичњаци. — Пр. 

ких испада, као, на пример, сад овај мој разговор 
са вама; али ти испади не вреде ни луле дувана. 
То је најјефтинија и најнижа сорта оригиналности. 

Он се окрете лицем према мени и узмахну 
рукама. 

— Поштовани господине! — викну он: — ја 
сам тога мнења, да у опште само оригинали живе 
на овој земљи, они једини имају права да живе. 
Моп уегте п'езе раз гтапа, та:з је ђолз дап5 топ 
метге“), казао је неко. — Видите ли, — додаде он 
полугласно: — како ја чисто изговарам француски 
језик. Шта ме се тиче, што ти имаш главу велику 
и пространу, и што све разумеш, много знаши 


гледаш да не изостанеш за својим веком, — али 
свога, нарочитог, личног немаш баш ничега! Једно 
стовариште општих места=“) на свету више, — но 


шта има ко од тогаг Не, буди ти макар и глуп, 
ал на свој начин! Имај свој мирис, свој рођени 
мирис, ето шта је главно! — И немојте мислити да 
су моји захтеви у погледу тога мириса велики... 
Сачувај, Боже! Таких оригинала има тма Божја: 
куд год погледаш — оригинал; сваки је живи човек 
оригинал, али баш ја ето нисам доспео у њихов број! 

— А међутим, — настављаше он после омањег 
ћутања: — какве сам наде давао ја у својој мла- 
дости! какво сам ја сам високо мнење имао о својој 
личности пред полазак у иностранство, па и прво 
време после повратка! Но, у иностранству сам био 
на опрезу, све сам ишао одвојено, већ као што то 
и бива код људи моје багре, који све нешто то- 
боже смишља, смишља, а кад погледаш на послетку, 
а он ништа није смислио ! 

— Оригинал, оригинал! — прихвати он, с пре- 
кором машући главом... — Зову ме оригиналом... 


#) Моја чаша није велика, али ја пијем из своје чаше. 


==) Опште познати погледи, мисли, закључци. — Прев. 


о азккакаћ 

а у ствари се види, да нема на свету човека мање 
оригиналног, но ваш најпокорнији слуга“). Ја мора 
да сам се и родио, подражавајући неком другом... 
Бога ми! Ја и живим, као да подражавам разним 
писцима, које сам проучио, у зноју лица свог жи- 
вим; и учио сам, и заљубио сам се, и оженио сам 


· се, најзад, чисто не по својој сопственој вољи, но 


као да вршим неку — не умем вам казати — ду- 
жност, или задату лекцију, — Бог ће га знати! 

Он трже ноћну капу с главе и бације на по- 
стељу. 

— Хоћете л да вам испричам свој живот — 
запита ме он наглим и као испрекиданим гласом: 
— или, боље, неколико црта из мога живота > 

— Будите тако добри. 

— Или не, боље да вам испричам, како сам 
се оженио. Јер женидба је ствар значајна: у њој 
се, као у огледалу, огледа... Него то је упоређење 
и сувише отрцано... Дозволите да шмркнем мало 
бурмута. 

Он дохвати испод јастука бурмутицу, отвори 
је и поче опет говорити, машући отвореном бур- 
мутицом. 

— Ви, поштовани господине, уђите у мој по- 
ложај... Размислите и сами, какву сам, но, какву 
сам, реците ми, тако вам Бога, какву сам корист · 
могао ја извући из Енциклопедије Хеглове2г Шта 
је заједничко, реците ми, у те Енциклопедије и ру- 
ског живота2 И како заповедате да се примени она 


„на наш живот, па и не само она, Енциклопедија, 


но у опште немачка филозофија... или да кажем 
још више — наука 2 

(Он подскочи на постељи и замрмља, полу- 
гласно, љутито стиснувши зубе. 

— А, дакле тако, дакле тако!... Па што си 


=) Т. ј. исто лице, које ово писцу прича. — Пр. 

се онда вукао у иностранство Што ниси седео код 
куће, па на лицу места изучавао живот, који те 
окружујег На тај начин ти би и потребе његове 
сазнао, и будућност, и у погледу свог, тако рећи, 
позива био би такођер на чисто... Али, молим вас, 
— настављаше он, опет променивши глас као прав- 
дајући се и снебивајући се: — где ће оваки као ја 
да изучавају оно, што још никоја мудра глава није 
у књигу записала! Ја сам и хтео да узимам поуке 
код њега, код руског живота, — али он, братац, 
ћути! Разуми ме, вели, овако; а за мене је то тешко: 
мени ви дајте резултат, закључак изнесите преда 
ме... Закључак» — ево ти, кажу, и закључак : чуј 
само наше московске — зар нису славуји») — 
Него, у том и јесте невоља, што они звижде као 
курски славуји, а не говоре као људи... И тако сам 
вам ја мислио, мислио, и смислио сам најзад, да је 
наука канда свуда једна, и истина једна, и упутих 
се, с помоћу Божјом, у туђ свет, међу некрштене... 
Сад шта ћете! — младост, гордост ме савладала. 
Нисам, знате л', хтео да ме пре времена сало угуши, 
премда је то, кажу, здраво. Него, коме природа 


није дала меса, — тај не дочека на своме телу 
ни сала ! 

— Међутим, — додаде он, замисливши се на 
тренутак, — ја сам вам, канда, обећао да ћу вам 


испричати, како сам се оженио. Е, па чујте. Прво 
и прво, саопштавам вам, да жене моје на свету 


више нема; друго... друго, ја видим, да ћу вам 
морати испричати и своју младост, јер иначе нећете 
ништа разумети... Вама се канда не спава > 


— Не, не спава ми се. 


=) Овде Тургењев мисли на московске словенофиле, који 
су у то доба много писали о руском животу, о његовој суштини 
и потребама, и долазили у томе до врло конзервативни, често 


назадних, по народну будућност неплодннх и штетних погледа. 
Прев. 


ПРУ 4 

— Врло лепо. Дакле чујте... глете само, како 
неблагородно рче у суседној соби господин Канта- 
грјухин! Ја сам рођен од не богатих родитеља — 
кажем, од родитеља, јер по предању, осим матере, 
имао сам и оца. Ја га се не сећам; кажу, није био 
Бог зна како промућуран, имао је велики нос и 
био бобуљичав, риђ и на једну је ноздрву бурмут 
шмркао ; у спаваћој соби моје матере висио је његов 
портрет, у црвеном мундиру са црном јаком до 
ушију, необично ружан. Поред њега су ме, знам, 
водили, да ме шибају, и мама ми је моја, у таким 
приликама, увек указивала на њега, говорећи: он 
би те мало друкчије, да је жив... Можете мислити, 
како ме је то храбрило и подстицало. Ни брата 
нисам имао, ни сестре; то јест, ако ћемо право да 
говоримо, имао сам као неког дерног брата, са 
енглеском болешћу на потиљку, али је нешто брзо 
умро... И од куд, молим вас, енглеска болест да 
се завуче у шчигровски округ курске губерније2 
Него ствар није у том. Васпитањем се мојим бавила 
моја мати са свом необузданом ревношћу степске 
спахијнице: бавила се она њиме од самог велико- 
лепног дана мога рођења па до онога часа, кад ми 
је куцнуло шеснаест година... Пратите ли ви ток 
моје приче 

— Како не бих пратио, продужите. 

— Но, добро. Еле, кад ми куцну шеснаест 
година, моја мамица, ни тренутка не оклевајући, 
зађе па отера мог француског гувернера, Немца 
Филиповића од Њежинских Грка“); одведе меу 
Москву, уписа на универзитет, и предаде Богу душу, 
оставивши ме на мом рођеном ујаку, приватном 
адвокату Колтун-Бабури, птици, која беше позната 
не само у шчигровском округу. Тај мој рођени 
ујак, адвокат Колтун-Бабура, опељеши ме, већ као 


#) Њежин — варош на југу Русије. — Прев. 

што му то иде, до голе душе... Но ствар, ипак, 
није у том. На универзитет сам ступио -— морам 
признати мојој родитељци — доста добро спремљен; 
но недостатак оригиналности се код мене већ тада 
опажао. Детињство се моје ни најмање није одли- 
ковало од детињства других младића: ја сам онако 
исто глупо и млитаво растао, баш као под перином, 
тако сам исто рано почео бубати стихове на памет 
и киснути, под фирмом маштаве наклоности... према 
чему оно беше 2 — да, према лепом... и тако даље. 
На универзитету ја не пођох другим путем : ја одмах 
доспех у „кружок“.“) Тада су времена била сасвим 
друга... Но ви можда не знате, шта је то кружокг 
Сећам се, Шилер је негде рекао: 


Опасно је лава пробудити 

И страшан је тигров зуб, 

Ал најстрашнија од свих страхота, 
То је човек у свом заносу, лудилу !“>) 


Он, ја вас уверавам, он није то хтео да каже; 
он је ту хтео да каже: Паз15 еп „кружокљ“, дру- 
жина,.. ш дег ЗЕадЕ МозкКап !-=>) : 

— Па шта ви налазите тако страшно у дру- 
жини и њеним састанцима 2 — запитах ја. 

Мој сусед зграби своју капу и навуче је себи 
на нос. 


%) Дружина обично универзитетске омладине, која је на 
својим честим састанцима расправљала питања вишег духовног 
живота. — Прев. 


#%) У оригиналу: 


бећаћтећ 1575, деп Гец 21 уескеп, 
Опа зећгескисћ 156 дез ТПрег5 Хаћп, 
Росћ ааз зећгескисћаје дег 5сћгескеп — 
Паз 151 дег Мепзећ 1п зетет Маћп! 


ж#%) То вам је „кружокљ“... (студентска дружина) у ва- 
роши Москви! 


мо 


њ——___ ~ 


4 
] 


ХАМЛЕТ ШЧИГРОВСКОГ ОКРУГА 185 


— Шта ја налазим страшно» — викну он. — 
Ево вам шта: кружок, то је погибија сваког само- 
сталног развића; кружок — то је ружна замена 
друштва, жене, живота ; кружок... о, та причекајте; 
казаћу ја вама, шта је то кружок! Кружок — то је 
лен и млитав заједнички и напоредан живот, коме 
приписију значај и изглед неког паметног посла; 
кружок замењује разговор умовањем, привикава на 
јалово брбљање, одвлачи вас од усамљеног, благо- 
датног рада, калеми на вас књижевни свраб; лишава 
вас, на послетку, свежине и девичански чисте ду- 
шевне крепости. Кружок — та то вам је свакидашња 
отрцаност, ординарност и дуго време под именом 
братства и пријатељства, стицај неспоразума и исти- 
цања своје личности и свог права под видом искре- 
ности и саучешћа; на тим другарским састанцима, 
благодарећи праву сваког пријатеља — да у свако 
доба и у сваки час тура своје неопране прсте право 
у унутрашњост — у душу — свог друга, нико нема 
чистог, недирнутог места у души; у такој се дру- 
жини клањају празном говорџији, самољубивом му- 
дрици, превременом старцу, на рукама носе стихо- 
творца без дара, али са „притајеним“ мислима; на 
другарским састанцима млади, седамнаестогодишњи 
шипарци лукаво и чудновато причају о женама и 
о љубави, а пред женама ћуте, или говоре с њима, 
као са књигом, — и шта говоре! У дружинама 
цвета подмукло и неискрено беседништво; у дру- 
жини прате један другом сваки корак као какви 
полицијски чиновници... О, дружино! ти ниси дру- 
жина: ти си очарани круг, у ком је пропао не један 
честит човек ! 

— Но, ви то све преувеличавате, допустите да 
вам приметим, — прекидох га ја. 

Мој ме сусед ћутећки погледа. ; 

— Може бити, Господ би ме знао, може бити. 
Та оваки, као што сам ја, и немају другог задовољства 


ЊУ 

но да преувеличавају. И ето, тако сам вам ја проживео 
четири године у Москви. Ја вам нисам кадар описати, 
штовани господине, како је брзо, како је страшно 
брзо прошло то време; чак ми је жао и досадно и 
да се сетим. Устанеш, тек, из јутра, па као да си се 
с брега на саоницама отиснуо... Погледаш, већ си 
дојурио до краја; ево већ и вечери; ево већ са- 
њиви слуга навлачи на тебе сјуртук — обучеш се 
и одвучеш се до пријатеља, па дај брже лулу, ста- 
неш пити слаб чај по неколико чаша, и причати о 
немачкој филозофији, о љубави, о вечном сунцу“ 
духа и осталим удаљеним предметима. Но и ту сам 
сретао оригиналних, самосталних људи: понеки, ма 
како да се кидао и измотавао, ма како се „кроз 
камиш провлачио“, ипак је природа побеђивала; 
само сам ја, несрећник, моделисао сама себе, као 
меки восак, и бедна моја природа није давала ни 
најмањег отпора! Међутим мени се наврши два- 
десет једна година. Ја узех у своје руке своје на- 
следство, или, боље, онај део свога наследства, који 
је мој старалац нашао за добро да ми остави, дадох 
пуномоћ за управу свим мојим поседима на слободу 
пуштеном дворском слузи Васиљу Кудрјашову и 
отпутовах у иностранство, у Берлин. У иностран- 
ству проведох, као што сам већ имао задовољство 
саопштити вам, три године. Па шта мислите» И 
тамо, у иностранству, ја остадох оно исто неори- 
гинално створење. Пре свега, да ине говоримо, да 
од праве Европе, европског живота, ја нисам ни 
мрве упознао; слушао сам немачке професоре и 
читао сам немачке књиге на самом месту њихова 
рођења.... ето у чему се састојала сва разлика. 
Живео сам животом усамљеним, као какав монах; 
слизао сам се са поручницима у оставци, које је, 
као и мене, мучила жудња за знањем, но који беху 
веома троми и тупи да што појме и не беху обда- 
ени даром говора; ступао сам у ближе познанство 


Зи + њи 

са тупоумним породицама из Пензе“) и других 


· житом плодних губернија; вукао сам се по кафа- 


нама, читао часописе, вечером бих одлазио у позо- 
риште. Са тамошњим светом сам се знао мало, 
разговарао сам се с њима некако напрегнуто, и нико 
ми од њих није долазио, изузевши два три наме- 
тљива делије јеврејског порекла, који су сваки час 
свртали к мени и узимали од мене новаца, — дао 
Бог, Чег Киззе верује. Чудновата игра случаја одведе 
ме, на послетку, у кућу једнога између мојих про- 
фесора; ако баш хоћете да знате, ево како је то 
било: ја дођох, да се упишем на његове лекције, а 
он, наједаред, потеже па ме позва к себи на вечеру. 
Тај је професор имао две кћери, тако око двадесет 


седам година, темељне неке девојке — Бог с њима! 


— носеви им некакви великолепни, коса сва у папи- 
љотама“=), очи бледо плаве, а руке црвене, са белим 
ноктима. Једна се звала Линхен, друга Минхен. 
Почех одлазити професору. Морам вам казати, да 
је тај професор био, не може се рећи глуп, али као 
ћакнут: са катедре је говорио доста течно, а код 
куће се сплетао у говору и наочари је непрестано 


држао на челу ; при том је био страхота учен човек... 


Па шта мислите Наједаред ми се учини, да сам се 
заљубио у Линхен, — и читавих ми се шест месеци 


"тако чинило. Разговарао сам се с њом, истина, мало, 


— већином сам онако гледао у њу; али сам јој 
читао на глас дирљива књижевна дела, стискивао 
сам јој крадом руке, а у вече бих покрај ње ма- 
штао, упорно гледајући на месец, или просто горе 
на више. Уз то, она је тако дивно кувала кафу!... 


„Могло би се рећи: куд ћеш више2 Једно ме је само 


») Губернијска варош у источном делу европске Русије. 
Прев. 


.  ##%) Мале трубе од артије, око којих су женске увијале 
«прамичке косе, кад су своју косу коврчиле у увојке. — Прев. 

бунило: за време самих, што кажу, тренутака не- 
исказаног блаженства мене је од некуд све нешто 
тиштало под лашчицом, и досадна, хладна дрхта- 
вица прелетала ми је поврх стомака. Ја, најзад, не 
издржах таку срећу и побегох. Читаве сам две го- 
дине провео још после тога у иностранству: био 
сам у Риму, одстојао сам неко време пред Преобра- 
жењем“) и пред Венером сам у Флоренцији од- 
стојао, наједаред бих падао у претерано усхићење, 
као да је нека пакост на мене наилазила; вечером 
бих писао песмице, почињао дневник; једном речи, 
и ту сам се понашао као и сав свет. А међутим, 
погледајте, како је лако бити оригиналан. Ја се, на 
пример, ни труни не разумем у сликарству и вајар- 
ству... Просто је требало казати то... јок, где бих 
ја тако што! Него дај чичерона, јури да гледаш 
фреске... 

Он опет обори главу и опет скиде ноћну капу. 

— На послетку се вратим кући, — настављаше 
он клонулим гласом: — дођем у Москву. У Москви 
се са мном зби чудна промена. У иностранству сам 
већином ћутао, а овде сад наједаред стадох гово- 
рити необично живо и у исто време почех мислити 
о себи, Бог би ме знао шта. Нађоше се неки сни- 
сходљиви људи, којима се учини да сам ја скоро 
некакав геније; госпође са учешћем слушаху моја 
нагваждања, но ја се не умедох одржати на висини 
своје славе. Једно прекрасно јутро роди се на мој 
рачун сплетка (ко ју је створио и изнео на овај 
Божји свет, не знам: по свој прилици, мора бити 
каква стара девојка мушког рода, — таких старих 


девојака има у Москви тма Божја), еле, сплетка. 


изниче и поче да пушта леторасте и „бркове“, као 
јагода. Ја се сплетох, хтедох да искочим, да покидам 


ж), Рафаелова знаменита слика, која се налази у папској, 
галерији слика у Ватикану. — Прев. 


| 
| 
| 


к 45 
РМ 


ХАМЛЕТ ШЧИГРОВСКОГ ОКРУГА 139: 


лепкаве конце који се хватаху за мене, — али ми не“ 
пође за руком... Ја отпутовах. Ето, и ту сам се по- 
казао као ништаван човек; ја сам требао сасвим 
мирно да сачекам крај тој напасти, онако, као што 
чекају крај „копривске грознице“, и они би ми исти 
снисходљиви људи опет раширили своја наручја, 
оне исте даме би се наново насмехнуле на моје 
речи... Него ето у чем је невоља: ја нисам ори- 
гиналан човек. Наједаред се, видите ли, пробудила 
у мени савесност: мене од некуд наједаред би стид 
да брбљам, да брбљам без престанка, да брбљам — 
јуче на Арбату, данас на Труби, сутра на Сивцевом 
Вражку“), и све о једном те једном... Али шта 
ћеш, кад се то тражи» Погледајдерте на јакошње 


· ратоборце на том пољу: њима то није ништа; на- 


против, њима само то и треба; понеки двадесет 
година ради језиком, и све у једном и истом правцу... 
Шта значи самопоуздање и самољубље! И ја сам 
некад имао самољубље, а и сад се још није сасвим 
умирило. .. Та то баш и јесте зло, што ја, опет вам 
кажем, нисам оригиналан човек, на по пута сам 
застао: природа или ми је требала дати далеко 
више самољубља, или ми га никако и не давати. 
Но с почетка ми је, збиља, ишло потешко: поред 
тога, и пут у иностранство је до дна исцрпао моја 
средства, а да се оженим каквом трговкињом са 
младим, али већ млитавим телом, као неко желе“), 
то нисам хтео, и удаљих се у своје село. Ми- 
слим, — додаде мој сусед, опет ме погледавши са 
стране, — да могу ћутањем прећи прве утиске сео- 
ског живота, напомене на лепоту природе, тиху 
милину усамљености и остало... 
— Можете, можете, — одговорих ја. 


%) Поједини крајеви Москве, — Прев. 


#%) Питије. 


140 ЛОВЧЕВИ ЗАПИСИ 


— Тим боље, — настављаше приповедач, — 
што су то све трице и кучине, бар што се мене 
тиче. Мени је у селу било дуго време и досадно, 
као кучету у затвору, премда, признајем вам, про- 
лазећи, на повратку, први пут у пролеће кроз по- 
знату брезову шумицу, мени се глава заврте и за- 
лупа ми срце од нејасног, слатког очекивања. Но 
те се нејасне наде, ви то знате и сами, никад не 
остварују, него, напротив, дешавају се друге ствари, 
којима се никако и не надаш, као на пример: лип- 
савање стоке, неплаћена пореза, продаје на лици- 
тацији и тако даље, и тако даље. Конобајући се 
како тако с дана на дан, при помоћи настојника 
имања Јакова, који замени пређашњег управника и 
који се доцније показа као онака иста, ако не још 
и гора, лопужа, и који ми је још поврх свега тога 
тровао век смрадом од својих катраном намазаних 


чизама, — сетих се једном једне познате суседне 
породице, која се састојала из жене пензионисаног 
пуковника и две кћери, — заповедих да упрегну у 


кочије, и пођох суседима. Тај ћу дан памтити, док 
сам жив: после шест месеци, ја се ожених другом 
ћерком пуковничином!... 

Приповедач обори главу и подиже руке к небу. 

— А, међутим, — настављаше он с ватром: 
—- ја не бих хтео да код вас створим рђаво мнење 
о покојници. Сачувај Боже! То је било створење 
најблагородније, најбоље, створ пун љубави и спо- 
собан за све могућне жртве, премда морам, међу 
нама, признати, да се ја по свој прилици, не бих 
могао данас разговарати са вама. да нисам доживео 
несрећу да останем без ње, јер је још и до данас 
читава греда у мојој заштићеној башти“), о коју 
сам шта пута хтео да се обесим! 


») Воћњак, који је високо ограђен и од озго мрежама по- 
кривен, да не би птице воћу досађивале. — Прев. 

—"Понеке крушке, — поче он опет, после 
краћег ћутања, — морају неко време да „ћуте“ под 
земљом у трапу, да би ушле, што кажу, у свој 
прави укус; моја је покојна, очевидно, спадала у 
сличне природине производе. Тек јој сад одајем 
потпуно признање. Тек сад, на пример, успомене 
о понеким вечерима, које сам са њом провео пре 
наше свадбе, не само да у мени не изазивају ни- 
какве и најмање горчине, него напротив, дирају ме 
скоро до суза. Они не беху богати; кућа њихова, 
сасвим старинска, дрвена, али удобна, стајаше на 
брду, између запуштене баште и зеленилом обра- 
слог дворишта. Под брдом тецијаше река и једва 
се могла видети кроз густо зеленило. Велика те- 
раса вођаше из куће у башту, пред терасом по- 
казиваше своју лепоту дугуљаста леја, покривена 
ружама; на сваком крају леје растијаху два ба- 
грена, које је покојни домаћин још у младости 
сплео један око другог. Малко даље, у највећој 
чести запуштеног и задивљалог малининог џбуња, 
стајаше вењак, некако чудновато измолован, толико 
вет и оронуо с поља; да је човеку било чисто стра- 
шно, кад би га погледао. Са терасе су стаклена 
врата водила у салон; а у салону ево шта је из- 
лазило пред радознали поглед посматрачев: по 
угловима пећи са фигурама, неки кисео клавир с де- 
сна, претрпан рукописним нотама, канабе, преву- 
чено ишчешаном плавом чојом са беличастим ша- 
рама, округао сто, два етажера са порцуланским и 
бисерним играчкама из Катарининог доба, на зиду 
познати портрет плаве девојке са голубом на гру- 
дима и заваљеним очима, на столу суд са свежим 
ружама. .. Видите, како ја подробно описујем. Иу 
том се ето салону, на тој истој тераси, и одиграла 
сва трагикомедија моје љубави. Сама моја сусетка 
беше зла женетина са сталном пакосном промукло- 
шћу у грлу, досадно и џандрљиво створење; једна 

од кћери јој — Вера, ничим се није разликовала 
од окружних госпођица, друга — Софија — ја се 
у Софију заљубих. Обе сестре имађаху још једну 
собицу, њихову заједничку спаваћу собу, са два не- 
вина дрвена креветића, са жућкастим албумићима, 
резедом, са потретима пријатеља и пријатељица, 
сликаних плајвазом, доста рђаво (међу њима се од- 
ликовао један господин са необично енергичним 
изразом лица и још енергичнијим потписом, који је 
у својој младости побудио несразмерне наде а свр- 
шио, као и сви ми — ничим), са попрсјима Гетеа 
и Шилера, немачким књигама, осушеним венцимаи 
другим предметима, остављенима за спомен. Ноу 
"ту сам собу ја ишао ретко и нерадо: мене тамо 
као да је нешто гушило, као да ми нешто није да- 
вало дисати. Поред тога — чудна ствар! Софија 
ми се понајвише допадала, кад бих седео леђима 
према њој окренут, или још, рецимо, кад сам ми- 
слио, или боље, маштао о њој, нарочито с вечера, 
на тераси. Ја сам тада гледао на румен сунчева за- 
ласка, на дрвеће, на зелено ситно лишће, које беше 
већ потавнело, но које је још јасно упадало у очи 
према ружичастом небу ; у салону, за фортопијанима, 
седела би Софија и непрестано као за себе изво- 
дила какву било милу, страсно замишљену фразу 
из Бетховена; зла баба мирно је ркала, седећи на 
канабету; у трапезарији, огрезлој у струји црвене 
светлости, Вера припремаше чај; самовар зани- 
мљиво брботаше, као да се нечем радовао; с весе- 
лим крцкањем ломиле се переце, кашичице звучно 
звечаху о чаше; канарица, која је немилосрдно ди- 
зала грају вас цели дан, наједаред би ућутала и 
само би овда онда цвркутала, као да неког нешто 
пита; из прозрачног, лаког облачка као уз пут па- 
даху ретке капље... А ја сам седео, седео, слушао, 
слушао, гледао, срце мисе ширило, и мени се опет 
чинило, да сам волео. Еле, под утицајем таке једне 

вечери, ја једаред заисках од старице руку њене 


кћери, и после једно два месеца се ожених. Мени 


"се чинило, да сам је волео... Па и сад, већ би време 


било да знам, а ја, тако ми Бога, и сад не знам, 
да ли сам волео Софију. То беше створење добро, 
паметно, ћутљиво, са топлим срцем; но, Бог би је 
знао ода шта, да ли од дугог живота у селу, или 
од других каквих узрока, на дну њене душе (ако 


само душа има дно) тајила се рана, или, боље да 


кажем, тајала је нека раница, која се ничим није 
могла излечити, а ни ја ни она јој нисмо знали 
имена дати. Да та рана постоји, ја, разуме се, до- 
знадох тек после женидбе. Већ ако се ја нисам 
мучио око ње, — али бадава — ништа није пома- 
гало! Ја сам у детињству имао чиза, кога је мачка 
једаред држала неко' време у шапама: њега спа- 
соше, излечише, али мој чиз никад више не дође 
к себи; напињао се, мршавео је, престајао певати... 


"Свршило се тим, што му се једаред, ноћу, у отво- 


рен кавез, увукао пацов и одгризао му кљун, услед 
чега се он, најзад, одлучи да умре. Не знам каква 


је мачка држала моју жену у својим шапама, но и 


она се тако исто напињала и венула, као и мој не- 
сретни чиз. Понеки пут је очигледно и она сама 
хтела да се прене, да се поигра на свежем ваздуху, 
на сунцу и на слободи; покуша — па се тек тргне 
и чисто у клупче савије. А волела ме је: колико ме 
је пути уверавала, да ништа више нема да жели, 
— ћфу, до ђавола! а очи јој све тавне. Више пута 
помислим: да није што било у њеној прошлостиг 
Распитам се: показа се да нема ништа. Но, ето, 
сад пресудите и сами: оригиналан би човек ту сма- 
као раменом, уздахнуо би једно дваред, и почео би 


да живи на свој начин; а ја, неоригинално ство- 


рење, почео да се загледам у греде. У моју се жену 


дотле беху увукле све навике старе девојке — Бе- 
"тховен, ноћне шетње, резеда, дописивање с прија- 


о 


па пи РОКА 
по МЕСИЋ 
- Мада 


144 ЛОВЧЕВИ ЗАПИСИ 


тељима, албуми и остало, — тако, да се на сваки други 
начин живота, а нарочито на живот домаћице, ни- 
како није могла навикнути; а међутим, смешно је 
за удату жену мучити се безименом тугом и певати 
вечером : „Не буди је у зору!“ 

— И ето, тако смо вам ми уживали три го- 
дине; четврте године Софија умре при првом по- 
рођају, и — чудна ствар — мени као да се у напред 
слутило, да она неће бити кадра обдарити ме перком 
или сином, а земљу — новим становником. Сећам 
се, како смо је сахрањивали. Беше пролеће. Наша 
парохијска нрква је омања, стара, иконостас по- 
црнео, зидови голи, патос од цигаља овде онде 
искварен ; на свакој певници велика старинска икона. 
Унесоше сандук, наместише га баш на средини, 
пред царским дверима, покрише је излињалим по- 
кровом, метнуше око ње три светњака. Служба 
отпоче. Стар ионемоћао клисар, са малим чуперком 
косе натраг, сниско опасан зеленим појасом, тужно 
нешто мрнђаше пред налојем; свештеник, такођер 
стар човек, са добрим и чисто као слепим лицем, 
у љубичастој одежди са жутим гранама, служио је 
за себе и за ђакона. Кроз сву ширину отворених 
прозора ширило се и жуборило је младо, свеже 
лишће жалосних бреза, из порте пиркаше мирис 
траве; црвени пламен воштаних свећа бледео је 
према веселој светлости пролетњега дана; врапци 
зажагорили, да се сва црква орила, овда онда би 
под кубетом одјекнуло звучно клицање улетеле 
ластавице. У златној прашини сунчаних зрака хитро 
се спуштаху и дизаху смеђе главе неколицине се- 
љака, који се од срца мољаху за покојницу; као 
фина плавичаста струјица извијаше се дим из отвора 
на кадионици. Ја гледах у мртво лице моје жене... 
Боже мој! и смрт, сама смрт је не беше ослободила, 
не беше излечила њену рану: онај исти болеснички, 
бојажљиви, неми израз, — њој као да је и у мртва- 


- 

чком сандуку незгодно... Горко ми се узнемири 


крв. Беше то добра, добра душа, али је за њу 
боље, што је умрла! 

Приповедачу се заруменеше образи и потав- 
неше очи. 

— Ослободивши се, најзад, — проговори он 
опет, — од тешке сете, која ме обузе после смрти 
моје жене, ја смислим, да се, што но веле, латим 
посла. Ступим у службу у губернијској вароши; али 
у великим собама државног надлештва ја сам до- 
бивао главобољу, а и очи су ме рђаво служиле; 
томе се придружише и други узроци... ја оставих 
службу. Хтедох отићи у Москву, али, прво, нисам 
имао довољно новаца, а друго... ја сам вам већ 
говорио, да сам се смирио. Та смиреност наиђе на 
мене и наједаред, и не наједаред. Духом сам се био 
већ одавно смирио, но глава моја још увек не хо- 
ћаше да се сагне. Ја сам приписивао скромно распо- 
ложење мојих осећања и мислп утицају сеоског жи- 
вота, несреће... С друге стране, ја сам већ одавна 
опажао, да скоро сви моји суседи, и млади и стари, 
преплашени с почетка мојом ученошћу, мојим пу- 
товањем у иностранство и осталим лепшим стра- 
нама мога васпитања, доцније не само да су се са- 
свим на мене навикли, но су чак почели поступати 
са мном пола грубо, пола немарно, нису слушали 
до краја моје мишљење и, говорећи са мном, „сло- 
војерик““) већ нису употребљавали. А и то сам вам 
заборавио казати, да сам у току прве године после 
моје женидбе од дуга времена покушао да се бацим 
на књижевност, и чак сам био послао један чланчић 


%) У руском се језику често, кад млађи говори са старијим, 
подчињени са старешином, итд., уз поједине речи додаје глас: с, 
које Руси пишу сљ тј. слово јер, „словојерик“. То ће бити окр- 
њено „сударљ“ — государ, господар. — Додавање тога гласа поје- 
диним речима даје говору тон понизности, задобивања накло- 
ности, улагивања. Неки пут се употребљава и у иронији. — Прев. 

у часопис, ако се не варам, приповетку; но после 
неког времена добих од уредника учтиво писмо, у 
коме је, међу осталим, било речено, да се мени ум 
не може порицати, али да талента немам, а у књи- 
жевности, вели, само таленат и јесте потребан. Осим 
тога, дознадох, да се, на вечери код губернатора, 
један пролазник Московљанин, иначе врло добар 
младић, уз пут онако мимогред о мени изразио, као 
о човеку, који је излапио. Но моја полудобровољна 
заслепљеност још се продужаваше : није ми се, знате 
ли, хтело па сам себе „ћушим“ ; на послетку, једног 
прекрасног јутра, мени се отворише очи. Ево, како 
се то десило. Мени сврати исправник“) у намери да 
ми обрати пажњу на разваљен мост на мом имању, 
који ја одлучно нисам имао из чега да оправим. 
Присмачући чашицу ракије са парчетом кечиге, тај 
ме снисходљиви чувар поретка очински укоре због 
моје нехатости; у осталом, уђе у мој положај и по- 
саветова ми да само заповедим сељацима да наба- 
цају ђубрета, припали лулицу и поче говорити о 
предстојећим изборима. За угледан положај губер- 
нијског предводитеља““) отимао се у то време не- 
какав Орбасанов, један празноглав лармаџија, а уз 
то још и мптнак.“=“) Поред тога, он се није одли- 
ковао ни богатством, ни угледом. Ја рекох своје 
мнење о њему, и то чак доста немарно: ја сам, то 
признајем, гледао на г. Орбасанова са висине. Исправ- 
ник ме погледа, љубазно ме потапша по рамену и 
добродушно прозбори: — „ех, Василије Васиље- 
вићу, мали смо ја и ви да такве људе оцењујемо, 
—- далеко смо ми од тога... Сваки треба да зна 

#) Старешина окружне полиције. — Прев. 


ж%) Предводитељ, председник губернијског племићског 
удружења. — Прев. 


#%%) Човек који прима мито, који се даје подмићивати, 
Прев. 

шта је за њега, и даље да не иде“. — Ама, молим 
вас, — приметих ја са досадом, — каква је разлика 
између мене и г. Орбасанова2 — Исправник из- 
вади лулу из уста, избечи очи — па прсну у смеј. 
— „Е, баш сте врашки“, — проговори он, најзад, 
кроз сузе: „кад ви што избаците... е, брате, баш 
сте неки!...“ — и до самог одласка није пре- 
стајао да се луди са мном, гуркајући ме који пут 
лактом у ребра и говорећи ми сад већ: „ти“. Он 
оде, најзад. Само ми је још та кап недостајала; 
чаша се прели. Ја прођох неколико пута преко собе, 
стадох пред огледало, дуго, дуго гледах на своје 
збуњено лице и, полагано исплазивши језик, са 
горким подсмехом, манух главом. Завеса спаде с мо- 
јих очију: ја видех јасно, јасније него своје лице у 
огледалу, какав сам ја био празан, ништаван и не- 
потребан, неоригиналан човек! 

Приповедач поћута неко време. 

— У једној трагедији Волтеровој, — сетно 
продужаваше он, — некакав се господин радује, 
што је дошао до крајње границе несреће. Премда 
у мојој судби нема ничег трагичног, но ја сам, 
признајем, окусио нешто налик на то. Ја сам познао 
отровна усхићења хладног очајања; ја сам осетио, 
како је слатко, у току целог јутра, на тенане и 
лежећи на својој постељи, проклињати дан и час 
свога рођења ; — ја се не могох умирити наједаред. 
И збиља, размислите и сами: новчана оскудица ме 
је прикивала за мрско ми село; ни газдинство, ни 
служба, ни књижевност — ништа се није за мене 
прилепило; од спахија сам се туђио, књиге су ми 
постале одвратне; за водњикаво подбуле и болесно 
осетљиве госпођице, које су тресле косом и грозни- 
чаво понављале реч: живот, — ја сам престао бити 
занимљива појава од оно доба, од како сам престао 
брбљати и заносити се; а сасвим се усамити — 
нисам ни умео, ни могао... Ја се почех — шта ми- 

слите 2 — ја се почех скитати од суседа до суседа. 
Као опијен презрењем према самом себи, ја сам се 
нарочито подвргавао свакојаким ситним пониже- 
њима. Мене су „прескакали“, кад су „за трпезом 
служили јела, хладно су ме и надувено примали, 
најзад ме нису никако ни опажали; нису ми чак 
давали ни да се мешам у општи разговор, и ја сам 
бих из свога угла нарочито одобравао говор каквог 
било преглупог брбљавца, који би, во времја оно, 
у Москви, са одушевљењем пољубио прах мојих 
ногу, окрајак мог шињела. .. Ја чак не дозвољавах 
самоме себи да помислим, да се ја одајем горком 
осећању ироније... Молим вас, каква је то иронија, 
кад си сам! Ето вам, како сам се држао читавих 
неколико година без прекида и како се држим још 
и до данас... 

— Бога ми, то је којешта, промрмља из су- 
седне собе сањиви глас г. Кантагрјухина: — каквој је 
то тамо будали пало на памет да сад ноћу разговараг 

Приповедач се брже загњури под јорган и, 
бојажљиво извирујући, попрети ми прстом. 

— Пет... пст... — прошапта он — и, као изви- 
њавајући се и клањајући се у правцу Кантагрјухи- 
новљева гласа, са уважењем прозбори: — слушам, 
слушам, извините... Њему је слободно да спава, 
он треба да спава, — настављаше он опет са ша- 
патом: он треба да прикупи нове снаге, ако ни за 
шта друго, оно макар за то, да са онаким истим 
задовољством сутра руча. Ми немамо право да га 
узнемирујемо. При том сам вам ја, канда, већ све 
рекао, што сам хтео; за цело се већ и вама спава. 
Желим вам лаку ноћ. 

Приповедач се са грозничавом брзином окрете 
и загњури главу у јастуке. 

— Дозволите ми бар да дознам, — запитах 
ја: — с ким сам имао срећу... 

Он брзо диже главу. 

— Не, тако вам Бога, — прекиде он мене: — 
не питајте за моје име ни мене, нити кога другог. 
Нек останем за вас непознато биће, судбом прету- 
чени Васиљ Васиљевић. А после, ја, као човек нео 
ригиналан, и не заслужујем нарочитог имена... А 
ако баш неизоставно хоћете да ми дате какво било 
име, а ви ме назовите... назовите ме Хамлетом 
Шчигровског округа. Таких Хамлета има у сваком 
округу много, но можда на друге нисте наилазили... 
А сад прошћавајте. 

Он се опет загњури у своју перину, а сутра 
дан, кад су дошли да ме буде, њега већ не беше 
у соби. Он беше отпутовао пре зоре. 

Једном сам се у врео летњи дан враћао из 
лова на простим колима ; Јермолај дремаше, седећи 
поред мене, и „ношаше мртвима воду“. Заспали пси 
дрмаху се и подскакиваху, као мртви, под нашим 
ногама. Кочијаш непрестано тераше камџијом обаде 
с коња. Бела прашина као лак облак летијаше за 
колима. Уђосмо у џбуње. Пут постаде рогобатнији, 
точкови почеше да запињу за грање. Јермолај се 
трже и погледа у наоколо... „Е!“ — прозбори он: 
— „та овде ће канда бити тетребова. Ајд да се 
сиђемо“. 


Заустависмо се и уђосмо у шипражје. Моје 
псето наиђе на легло. Ја испалих, и већ почех да 
пуним пушку, кад се наједаред, иза мене, подиже 
јасна лупа и, размичући џбуње рукама, приђе к мени. 
коњаник. — „А дозволите ми да дознам“, проговори 
он надувеним гласом: — „којим правом ви овде 
ловите, поштовани госне>“ Непознати говораше 
необично брзо, испрекидано и кроз нос. Ја му по- 
гледах у лице: свога века тако што нисам видео. 
Представите себи, љубазни читаоци, омалена ч0- 
века, плава, са црвеним, прчастим носом и страхота. 
дугачким риђим брковима. Шиљаста персијска капа 
са чојаним врхом малинине боје покриваше му чело 
до самих обрва. Обучен је био у жут, изношењ 

архалук“) са црним плишаним патронима на гру- 
дима и олињалим сребрним гајтанима по свим ша- 
вовима; преко плећа висијаше му рог, иза појаса 
вираше јатаган. Изнурен, куконосаст, риђ коњ по- 
водио се под њим, као пијан; два ловачка кера, 
мршава и кривонога, вртијаху се код његових ногу. 
Лице, поглед, глас, сваки покрет непознатога све- 
дочили су о лудој одважности и претераној, не- 
чувеној охолости ; његове бледо плаве, стакласте очи 
гледаху на све стране и кривљаху се као у пијаног; 
он завраћаше главу натраг, час по би надуо образе 
и подрхтивао свим телом, као од осећања неког 
сувишног достојанства — ни узми, ни остави, као 
ћуран. Он понови своје питање. 

— Ја нисам знао, да је овде забрањено пу- 


цати, — одговорих ја. 

— Ви сте овде, поштовани господине, — на- 
стављаше он: — на мојој земљи. 

— Па добро, ја ћу отићи. 

— А дозволите ми да дознам, — примети ми 
он:—– имам ли ја част објашњавати се са племићем> 


— Ја казах, ко сам. 

— У том случају, изволите ловити. Ја сами 
сам племић, и врло ми је мило бити на услузи пле- 
мићу... А зовем се Чертоп-ханов, Панћељеј. 

Он се наже, јалакну, ошину коња по врату; 
коњ стаде вртети главом, диже се упропнице, јурну 
у страну и пригњечи једном псу ногу. Псето стаде 
страшно цикати. Чертопханов плану, зашишта, удари 
коња песницом по глави, између ушију, брже од 
муње скочи на земљу, погледа псету шапу, пљуну 
једаред, дваред на рану, удари псето ногом у сла- 
бину, да не цвили, ухвати се коњу за гриву и тури 
ногу у зенгију. Коњ издиже главу, подиже реп и 
наже поребарке у џбуње; он за њим подскакујући 


#) Широк домаћи капут, татарског кроја. — Прев. 

на једној нози, но на послетку ипак доспе у седло; 
као суманут, заошија бичем, затруби у рог и одлете. 
Још ја не дођох к себи од неочекиване појаве Чер- 
топхановљеве, кад наједаред, скоро без икаква јава, 
изјаха из џбуња шишкав човек од једно четрдесет 
година, на малом враном коњићу. Он стаде, скиде 
с главе зелен, кожан шешир, и тананим, меким 
гласом запита ме, да л нисам видео коњаника на 
риђем коњу 2 Ја одговорих, да сам га видео. 


— На коју су страну изволели поћи» — на- 
стављаше он оним истим гласом и не мећући шешир 
на главу. 

— Онамо. 


— Најпокорније вам благодарим. 

Он цмокну уснама, заклимата ногама по сла- 
бинама коњским и одмили малим касом — труп, 
труп! — указаним правцем. Ја погледах за њим, 
док се његов рогати шешир не изгуби иза грања. 
Тај нови непознати спољашњошћу ни најмање није 
личио на свог претходника. Лице његово, подбуло 
и округло као кугла, изражавало је бојажљивост, 
добродушност и кротку смиреност; нос, такођер 
подбуо и округао, одавао га је као сластољупца. 
На глави му напред не беше остала ниједна дла- 
чица, састраг стрчаху ретки плави прамичци; очице, 
као рогозом прорезане, умиљато жмиркаху ; слатко 
се смешиле црвене и сочне уснице. На њему беше. 
сјуртук са усправљеном јаком и бакарним дугма- 
дима, врло изношен, али чист; чојане његове пан- 
талонице високо се беху уздигле; над жутим иви- 
цама на чизмама видели се подебели листови. 

— Ко је то2 — запитах ја Јермолаја. 

— Тог Њедопјускин, Тихон Иванић. Живи 
код Чертопханова. 

— Мора да је сиромах човек 2 

— Није имућан; него ни Чертопханов нема ни 
пребијене мангуре. 

— Па што се настанио код њега 

— Па ето видте, спријатељили се. Један без 
другог ни у цркву... Право је речено: куда коњ 
с копитом, тамо и рак с клештама... 

Изиђосмо из џбуња; наједаред поред нас за- 
кевташе два ловачка пса и матори зец полете преко 
зобова, већ доста високих. Одмах за њим испадоше 
из шумског окрајка пси, ртови и препеличари, а 
за псима излете и сам Чертопханов. Он не викаше, 
не гађаше, не пујдаше: он се беше задувао и гр- 
цаше; из отворених уста овда онда излетаху му 
испрекидани, бесмислени звуци, он је јурио, избе- 
чивши очи, и бесно је шибао бичем јадног коња. 
Хртови „стигоше“... зец чучну, нагло окрете на- 
траг и јурну поред Јермолаја, у џбуње... Хртови 
пројурише. „Па-а-зи, па-а-зи!“ са напрезањем, као 
да му је језик узет, замуцка ловац: — „рођени, 
пази!“ Јермолај испали... рањени зец поче да се 
котрља по глаткој и сувој трави, подскочи у виси 
жалосно зацвиле у зубима разјарена пса. Остали 
пси одмах долетеше. 

Као стрела слете Чертопханов с коња, исука 
јатаган, дотрча, раширивши ноге, до паса, кунући 
их као бесомучан, оте од њих рашчерупана зеца и, 
искрививши се свим лицем, сјури му у грло јатаган 
до самог балчака... сјури и громко се засмеја. 


Тихон Иванић се показа на окрајку шумском. „Хо- 


хо-хо-хо-хо-хо-хо-хо !“ заграја по други пут Чертоп- 
ханов... „Хо-хо-хо-хо !“ спокојно понови његов друг. 

— Него, лети, управо, и не треба да се лови, 
— приметих ја, показујући Чертопханову изгажено 
овсиште. 

— То је моје поље, — одговараше, једва ди- 
шући, Чертопханов. 

Он одсече зецу стражње шапе, свеза га и 
раздаде псима баџаке. 

— Дужан сам ти метак, љубазни, по ловачким 

правилима, проговори он, обраћајући се Јермолају. 
— А вама, поштовани господине, — додаде они спре- 
киданим и оштрим гласом: — хвала. 

Он узјаха коња. 

— Дозволите ми да сазнам... заборавио сам... 
име и презиме > 

Ја се опет казах. 

— Врло ми је мило, што ћемо се упознати. 
Ако вам се да прилика, молим, свратите к мени... 
Ама где је тај Томка, Тихоне Иванићу 2 — љутито. 
настављаше он: — без њега убисмо зеца. 

— Коњ је пао под њим, — са осмехом одго- 
вараше Тихон Иванић. 

— Како пао 2 Орбасан пао 2 Пфу, пфит'!... Где 
јеџени гле јаје 

— Тамо, за шумом. 

Чертопханов удари коња камџијом по њушци 
и полете, мислиш врат ће скрхати, Тихон ми се 
Иванић поклони једно двапут — за себе и за друга, 
и опет одмиле лаким касом у жбуње: 

Та два господина веома узбудише моје љубо- 
питство... Шта ли је могло свезати везама нера- 
скидног пријатељства два створа, толико разнородна> 
Ја се почех распитивати. Ево, шта сам дознао. 

Чертопханов, Панћељеј Јеремјеић, био је по- 
знат у свој околини као човек опасан и махнит, 
гордељивац и убојица првог реда. Служио је доста 
кратко време у армији и отишао је у оставку „услед 
непријатности“, но са оним рангом, због кога се 
распространило мнење, да кокош није птица.“) По- 
реклом је из старинске куће, некад богате; дедови 


% Т.. Чертопханов је пошао у оставку као „прапоршчик“, 
фенрик, заставник (Раћппсћ). О том чину постоји код Руса овака. 
пошалица: „Кокош није птица, петао није човек, заставник. 
(„фенрик“) није официр, његова жена није госпођа“. („Курица 
не птица, пбтухљ не человђкљ, прапоршикђ не офицерљ, жена его, 
не барнна“). — Прев. 


"У 

су му живели сјајно, на степски начин; то јест, до- 
чекивали су зване и незване, хранили су их као да 
их гоје за посек, давали су по врећу зоби на тројку“), 
држали су своје, домаће музиканте, певаче, будале 
и псе, у свечане су дане појили народ ракијом и 
брагом“=“), зими су одлазили у Москву на својим 
коњима, у тешким колимагама“=“), а неки пут су 
по читаве месеце седели без пребијене паре и хра- 
нили се домаћом живади. Оцу Панћељеја Јеремјеића 
пало је у део имање већ упропаштено; он је, од 
своје стране, такођер поприлично „жуирао“=»=») џ, 
умирући, оставио је једином свом наследнику, 
Панћељеју, заложено сеоце Безсоново, са три- 
десет и пет душа „мушка“ и седамдесет шест 
„женска“ пола, и четрнаест десетина и по че- 
тврти неподесне земље у пустоши Колобродовој, 
за које се, у осталом, никаквих сведочанстава у 
артијама покојниковим не нађе. Него, мора се при- 
знати, покојник је на врло чудноват начин пропао: 
„економски рачун“ га је упропастио. По његовим 
појмовима, племић није смео зависити од трго- 
ваца, и њима сличних „разбојника“, као што се он 
изражаваше; он уведе на свом имању све могуће 
занате и радионице: „и лепше је, и јефтиније“, го- 
ворио би он: „економски рачун“. С том се уби- 
тачном мишљу он до краја живота не растаде; она 
га је и упропастила. Али се за то и науживао. Никад 
ништа није себи ускраћивао. Међу осталим изми- 
шљотинама саградио је једаред, по својим рођеним 
комбинацијама, тако огромне породичне каруце, да, 


ж) Т. ј. тројци гостинских коња. -— Прев. 
#%) Простије домаће пиво. — Прев. 
#+#) Старинска, старомодна велика каруца. — Прев. 


###%) Уживао, „живео за своје задовољство“, добро живео. 
Прев. 

поред свег заједничког усиљавања из целог села 
дотераних сељачких коња, заједно са њиховим га- 
здама, оне се већ при првом спуштању са брда 
претурише и распадоше. Јеремјеј Лукић (Панћељејев 
се отац звао Јеремјеј Лукић) заповеди да се спо- 
меник подигне на том брду, иначе се ни најмање 
услед тога не збуни. Паде му такођер на памет да 
подигне цркву, разуме се, сам, без помоћи архи- 
текте. Погорео читаву шуму на цигље, поставио 
темељ огроман, као да ће да зида окружну саборну 
цркву, подигао зидове, почео да своди кубе: кубе 
паде. Он опет, — кубе се опет стропошта; он трећи 
пут — кубе се и трећи пут скљока. Замисли ти нам 
се мој Јеремјеј Лукић: нису, вели, чиста посла... 


ту мора да има нека злосретна враџбина... те ти 
наједаред нареди да се изшибају све жене по селу. 
Жене ишибаше — али кубе, ипак, не склопише. 


Колибе почео сељацима да преудешава по 
новом плану, и све из економских обзира; по три 
куће метао заједно у виду троугаоника, а на сре- 
дини дизао мотку са обојадисаним чворковњаком и 
заставом. Сваки дан би по нешто ново замишљао: 
час је од лопуха супу кувао, час је коњима репове 
шишао на шешире дворским слугама, час се нака- 
њивао да лан замени копривом, свиње гљивама да 
храни... Прочитао једном у „Московским Вједо- 
мостима“ чланчић харковског властелина Хрјака- 
Хрупјорског о користи морала у сељачком жи- 
воту, те одмах сутра дан издаде заповест свим 
сељацима да одмах науче чланак харковског вла- 
стелина на памет. Сељаци научише чланак ; господин 
их запита: разумеју ли, шта је онде написано Над- 
зорник имања одговори: како, вели, не би разу- 
мели! Некако у то време заповеди он да му се сви 
поданици, зарад реда и економских обзира, нуме- 
ришу,и да се сваком пришије своја нумера на огр- 
„лици. Кад се који од њих састане са господином, он тек 


|РАЖУ " 

само викне: така и така нумера иде! а господин 
одговара љубазно: пођи — с Богом пошао ! 

Међутим, крај свег реда и економских разлога, 
Јеремјеј Лукић мало по мало дође у врло тежак 
положај: поче испрва да залаже своја сеоца, а после 
пређе и на продају; последње прадедовско гнездо, 
село са недозиданом црквом, продаде већ државна 
благајница, срећом, не за живота Јеремјеја Лукића, 
он тај удар не би издржао, — него две недеље 
после његове смрти. Он још стиже да умре у својој 
кући, на својој постељи, окружен својим људима и 
под надзором свога лекара; но јадном Панћељеју 
остаде само Безсоново. | 

Панћељеј дознаде за болест очеву већ кад је 
био у служби, баш кад је горе споменута „непри- 
јатност“ била у највећем јеку. Њему тек што беше 
настала двадесета година. Од раног детињства он не 
остављаше родитељске куће, и под управом своје 
матере, ванредно добре, али сасвим тупоглаве жене, 
Васиљисе Васиљевне, одрастао је као маза и као 
господско дете. Она се сама бавила његовим васпи- 
тањем; Јеремјеју Лукићу, који беже утонуо у своје 
економске спекулације, није било до тога. Истина, 
он је једном својеручно казнио свога сина зато, 
што је букву: рци — изговарао: арци; но тога је 
дана Јеремија Лукић туговао дубоко и тајно: нај- 
бољи му се пас беше убио о дрво. У осталом, бриге 
Васиљисе Васиљевне у погледу васпитања Панћуше 
ограничише се на једно једино мучно напрезање: 
она му тешком муком узе за гувернера бившег сол- 
дата Елзашанина, некаквог Биркопфа, и до саме 
смрти је дрхтала пред њим као лист: но, мислила 
је она, ако ми откаже — пропала сам! Куд ћу да 
се денем> где да нађем другог учитеља>2 Та и овог 
сам једва одмамила од сусетке! А Биркопф, као 
човек лукав, одмах се користи искључивошћу свога 
положаја: пио је као смук и спавао од јутра до 

вечера. По свршетку „курса наука“, Панћељеј ступи 
у службу. Васиљисе Васиљевне већ одавна не беше 
на свету. Она премину пола године пре тог важног 
догађаја, од страха: видела у сну бела човека где 
јаше на медведу. Јеремија Лукић у скоро пође за 
својом половином. 

Панћељеј, на први глас о очевој слабости, 
дојури кући као без душе, али већ не затече роди- 
теља жива. Но како се зачуди честити син, кад са- 


свим неочекивано од богатог наследника постаде. 


сиромашак! Мало је њих кадро издржати такав 
нагао прелом. Панћељеј задивља, огруби. Од човека 
часна, дарежљива и добра, премда несмишљена и 
пргава, он постаде гордељивац и убојица, пре- 
стаде да општи са суседима, — богатих се стидео, 
сиротне је презирао, — и понашао се нечувено 
дрско према свима, чаки према признатим властима: 
ја сам, вели, оџаковић — племић од заманде. Је- 
даред у мало што не уби среског писара, који му 
беше ушао у собу под шеширом. Наравно, ни власти 
њему, од своје стране, нису праштале, и, кад се 
дала прилика, давале су знати ко су; но ипак 
га се свет прибојавао, јер је био страшна задорица 
и код друге речи већ је противнику предлагао, да 
јатаганима поделе мегдан. На најмању примедбу 
очи Чертопхановљеве почеле би севати, глас му се 
прекидао... „А, ва, ва, ва, ва“, муцкаше он, „живот 
свој не жалим !“... и хвата за го нож! А осим тога, 
човек је био исправан, не умешан ни у шта. Нико 
му, разуме се, није долазио... И крај свега тога, 
имао је добру душу, чак велику, на свој начин: 
неправичност, насиље, чак и кад се вршило над 
неким другим, није могао да поднесе; својим је 


сељацима био велика одбрана. — „Шта2“ —“го- 
вораше он, помамно се ударајући по сопственој 
глави: — „моје да дира, моје Та не био ја Чер- 
"топханов. . .“ 


ЧЕРТОПХАНОВ И ЊЕДОПЈУСКИН 159 


Тихон Иванић Њедопјускин није се могао, као 
Панћељеј Јеремјеић, поносити својим пореклом. Ро- 
дитељ је његов изишао из једнодвораца, и само је 
четрдесетогодишњом службом дошао до племства. 
Г-н Њедопјускин-отац припадао је броју људи, које 
несрећа гони са неком жестином, која је скоро 
налик на личну мржњу. У току читавих шездесет 
година, од самог рођења па до самртног часа, тај 
се кукавац борио са свима могућим невољама, бо- 
лестима и бедама које су својствене малим људима, 
патио се као нико његов, никад се није честито 
најео, никад доспавао, клањао се, непрестано журио, 
губио храброст и мучио се, дрхтао над сваком 
копјејком, збиља „невино“ пострадао у служби и 
умро, најзад, на неком тавану или у подруму, не 
стигнувши да заради ни себи, ни деци парче хлеба. 
Судба га је сасвим дотукла. Човек је био добари 
поштен, а мито је примао — од гроша до два 
рубља — не више. Имао је Њедопјускин и жену, 
мршаву и јектичаву: имали су и деце; срећом, деца 
сва брзо помреше, осим Тихона и кћери Митро- 
доре, по надимку: „трговачка помодарка“, која се, 
после многих печалних и смешних догађаја, удаде 
за бившег буџаклију-адвоката. Г-ну Њедопјускину- 
оцу пође некако за руком да још за живота на- 
мести Тихона као прекобројног чиновника у канце- 
ларију ; но, одмах после смрти родитеља, Тихон пође 
у оставку. Вечан немир, мучна борба са зимом и глађу, 
тужна сета материна, брижни очај очев, сурово до- 
дијавање домаћина и дућанџије, сав тај свакидашњи, 
непрекидни јад, разви у Тихону бојажљивост неи- 
сказану: чим би само угледао старешину, он би 
дрхтао и умирао од страха, као ухваћена птичица. 
Он остави службу. Равнодушна, а можда и подсме- 
вачка природа меће у људе разне способности и 
наклоности, нимало не водећи рачуна о њиховом 
положају у друштву и средствима; са својственом јој 

брижљивошћу и љубављу она је извајала из Тихона, 
сина сиротног чиновника, биће осетљиво, лењиво, 


меко, упечатљиво — биће искључиво обраћено ка 
наслади, обдарено необично финим мирисом и уку- 
сом.... она га је извајала, брижљиво довршила и 


оставила својој творевини да расте на киселом ку- 
пусу и уквареној риби. И ево, она је одрасла, та 
творевина, почела, што се каже, „живети“. Отпоче 
историја. Судба, која је непрекидно мучила Њедоп- 
јускина-оца, дочепа се сад и сина: очигледно, про- 
сладило јој се. Но с Тихоном је поступила друкчије: 
она га није мучила — она се забављала њиме. Она 
га ни један пут није доводила до очајања, није га на- 
гонила да осећа срамне муке од глади, него га је 
вукла по свој Русији, из Великог Устјуга у Царево- 
Кокшајск, из једне понижавајуће и смешне дужности 
у другу: час га је постављала за „мажордома““) 
код џандрљиве и јетке госпође-добротворке, час га 
је намештала да из милости живи код богатог твр- 
дице-трговца, час га је одређивала за начелника до- 
маће канцеларије неког буљооког господина, оши- 
шаног на енглески манир, час га је аванзовала за 
полу-домара, полу-будалу каквом ловцу са псима.... 
Једном речи, судба је нагонила беднога Тихона да 
испије кап по кап цео горки напитак подчињеног 
живовања. Наслужио се свога века несносним ћу- 
дима, сањивој и пакосној досади нерадне госпо- 
штине..... Колико се пута,. сам у својој соби, кад 


се најзад отараси руље гостију, која се већ сита 


налудила са њим, колико се пута клео, сав горећи 
од стида, са хладним сузама очајања на очима, да 
ће одмах сутра дан побећи тајно, окушати своју 
срећу у вароши, наћи себи негде макар преписачко 
местанце, или, најпосле, једном за свагда, умрети 


#) Мајогадотиз — најстармји међу слугама, њихов старе- 
шина. — Прев. 

од глади на улици. Али, пре свега, Бог му не даде_ 
снаге за тако што; друго, бојажљивост би га над-_ 
владала, а треће, најзад, како да изради себи место, 
кога да моли „Неће ми дати“, шаптао би обично 
јадник, очајно се преврћући на постељи: „неће 
ми дати!“ М сутра дан би опет прионуо да вуче 
онај исти јарам. Тим мучнији је био његов по- 
ложај, што се чак ни брижљива природа није 
потрудила да га обдари ма и најмањом коли- 
чином оних способности и дарова, без којих је за- 
бављачки занат скоро немогућан. Он, на пример, 
није умео до изнемоглости играти у медвеђој бунди, 
изврнутој на наличје, нити причати којекакве вра- 
голије и бити љубазан у непосредном суседству 
разиграних бичева; стављен го голцат на мраз од 
двадесет гради, он би неки пут и прозебао ; стомак 
његов није могао да вари ни вина, помешана са 
мастилом и осталим ђубретом, ни исецканих шко- 
дљивих печурака са сирћетом. Бог зна шта би било 
од Тихона, да последњем између његових добро- 
твора, неком обогаћеном закупцу“), не паде на па- 
мет, да, једном, кад је био добро расположен, до- 
метне у свој тестаменат: „а Зјози (то јест Тихону) 
Њедопјускину остављам у вечно и потомствено вла- 
дање од мене стечено село Безсељендјејевку са свим 
принадлежностима“. После неколико дана, Тихонова 
добротвора, при чорби од кечиге, погоди капља. 
Подиже се граја, допаде суд, попечати имање, већ 
као што је у реду. Дође родбина; отворише заве- 
штање ; прочиташе, позваше Њедопјускина. Дође 
Њедопјускин. Велики део тог скупа знао је, какву 
је дужност Тихон Иванић вршио код добротвора; 
урнебесни усклици, подсмевачки поздрави полетеше 
му у сретање. „Властелин, ене га, нови властелин!“ 

#) Закупцу винског, ракијског монопола у извесном крају. 

Прев. 

викаху остали наследници. — „Е, брате“, прихвати 
један, позната шаљивчина и досетљивац, „с, брате, 
ово се баш, овај, може рећи... баш збиља... овај... 
што кажу... овај. .. наследник“. М сви прснуше у 
смех. Њедопјускин дуго не могаше веровати својој 
срећи, Показаше му завештање, — он поцрвене, за- 
жмири, поче да маше рукама и да се брани и за- 
плака као киша. Громки смех породичне скупштине 
претвори се у густ и у једно сливен урлик. Село 
се Безсељендјејевка састојало свега из двадесет и 
две душе сељака; нико за њим није много ни жа- 
лио; па што се људи, кад је већ ту прилика, не би 
мало позабавили> Само један наследник, из Петро- 
града, важна нека персона са грчким носом и веома 
благородним изразом на лицу, Ростислав Адамић 
Штопељ, не издржа, примаче се поребарке к Ње- 
допјускину и надувено га погледа преко рамена. 
„Ви сте, колико ја могу приметити, поштовани го- 
сподине“, — проговори он презриво-немарно, „код 
уваженог Фјодора Фјодоровића вршили дужност 
забавног, тако рећи, служитеља 2“ Господин из Пе- 
трограда изражаваше се језиком несносно чистим, 
живахним и правилним. Збуњени, узбуђени Њедо- 
пјускин не дочу шта рече непознати му господин, 
но остали одмах сви заћуташе; шаљивчина се сни- 
сходљиво насмехну. Г-н Штопељ протрља руке и 
понови своје питање. Њедопјускин неодлучно по- 
диже очи и отвори уста. Ростислав Адамић заје- 
дљиво зажмири очима. 

— Честитам вам, поштовани господине, чести- 
там, настављаше он: — истина, не би сваки, може се 
рећи, пристао да на такав начин заррррађује себи 
насушни хлебац; но де сизииз поп езе фзршапдит, 
то јест, сваки има свој укус... Јел тег 

Неко у задњим редовима брзо, но учтиво цикну 
од дивљења и усхићења. 

— Реците, — прихвати г. Штопељ, јако охрабрен 


ЧЕРТОПХАНОВ И ЊЕДОПЈУСКИН 163 


осмесима читавог скупа: — каквом сте таленту на- 
рочито ви обвезани за ову своју срећу» Не, немојте 
се стидети, реците; ми смо сви овде, тако рећи, 
своји, еп Гатше.“) Је л' те, господо, ми смо овде еп 
јапше > 

Наследник, коме се Ростислав Адамић случајно 
обратио с тим питањем, на жалост, не знађаше 
француски, и с тога се ограничи само на одобрава- 
јуће лако јечање. Али за то други наследник, млад 
човек са жутим пегама на челу, брже прихвати: 
„Вуј, вуј, разуме се“. 

— Ви можда, — опет проговори г. Штопељ 
— умете ићи на рукама, подигавши ноге, тако 
рећи, у вис2 

Њедопјускин тужно погледа у наоколо — сва 
се лица пакосно смешила, све се очи беху осуле 
влагом задовољства. 

— Или можда ви умете кукурикати 2 

Испад смеха разлегну се на све стране и утиша 
се одмах, заглушен очекивањем. 

— Или ви, можда, на носу... 

— Престаните! — прекиде наједаред Рости- 
слава Адамића оштар и силан глас: — како вас 
није срамота мучити јадног човека! 

Сви се осврнуше. У вратима стајаше Чертопха- 
нов. Као далеки рођак покојног откупца, он такођер 
беше добио позивно писмо на родбински скуп. За 


све време читања, он се — као и увек — држаше 
у гордој удаљености од осталих. 

— Престаните! — понови он, гордо забацивши 
главу. 


Г. Штопељ се брзо осврте и, опазивши ч0- 
века сиромашки одевена, неугледна, полугласно 
запита суседа (пажљивост никада није на одмет): 

— Ко је тор 

#) Као у породици, 

а у 


164 ЛОВЧЕВИ ЗАПИСИ 


— Чертопханов, није важна птица, — одговори 
му онај на уво. 

Ростислав Адамић узе надувен изглед. 

— А какав сте ви командир» — проговори 
он кроз нос и зашкиљи очима. — Каква сте ви 
птица, допустите да вас запитам > 

Чертопханов плану, као барут од искре. Бес 
му не даде дисати. 

— Дз-дз-дз-дз, — засикта он, као да га ко 
дави и наједаред загрме: — Ко сам јаг Ко сам јаг 
Ја сам Панћељеј Чертопханов, племић од заманде, 
мој је чукун-чукундеда цару служио, а ко си тиг 

Ростислав Адамић побледе и устукну. Он не 
очекиваше таког отпора. 

— Зар ја птица, ја, ја, птица... 

Чертопханов јурну напред; Штопељ одскочи 
у великом узбуђењу, гости скочише према раздра- 
женом властелину. 

— Да се бијемо, да се бијемо, одмах да се 


бијемо, кроз мараму“), — викаше разјарени Пан- 
ћељеј: — или да ме молиш за опроштење, а и њега... 

— Молите, молите за опроштење, — мрмљаху 
око Штопеља узнемирени наследници: — јер он је 
такав манитњак, — тај ће заклати. 

— Извините, извините, ја нисам знао, — про- 
муцка Штопељ; — ја нисам знао... 

— И њега моли! — викну разјарени Панћељеј. 


— Опростите и ви, — додаде Ростислав Адамић, 
обраћајући се Њедопјускину, који дрхташе, као да 
је у грозници. 

Чертопханов се умири, приђе к Тихону Ива- 
нићу, узе га за руку, дрско погледа у наоколо и, не 


#) При двобоју „кроз мараму“ („черезљ платокљ“) размак 
међу противницима је врло мали, не већи од два, три корака. 
Између противника држе мараму, да један другог при пуцању 
не могу видети. Такав двобој сматрао се као најопаснија врста 
двобоја, — Прев 

сретајући ни једног погледа, свечано, посред ду- 
боког ћутања, изађе из собе заједно са новим по- 
седником добијеног села Безсељендјејевке. 

И од тог се дана већ више не растајаху. (Село 
Безсељендјејевка било је удаљено свега неких осам 
врста од Безсонова). Неограничена благодарност 
Њедопјускинова брзо пређе у страсно обожавање. 
Слаби, меки и не сасвим чисти Тихон гледао је у 
неустрашљивом и несебичном Панћељеју неко више 
биће. „Није шала“, мишљаше он неки пут сам за се: 
„с губернатором говори, право у очи гледа... тако 
ми Бога... просто гледа у очи!“ 

Он му се тако дивио, да већ није знао шта 
да мисли о њему, да су му душевне силе клоње~ 
вале, сматрао га је као човека необична, духовита, 
учена. Него и то се мора признати, ма како да је 
оскудно било васпитање Чертопхановљево, ипак, 
кад се упореди са васпитањем Тихоновим, оно је 
могло изгледати сјајно. Чертопханов је, истина, 
руски читао мало, француски је разумевао рђаво, 
тако рђаво, да је једаред.на питање Швајцарца гу- 
вернера: „Уоџ5 рапех |гапсаћв, Мопчтепг 2““) одго- 
ворио: же““) не разумем, и, помисливши се малко, 
додао: па“); — но, ипак, он је знао да је био на свету 
Волтер, врло досетљив списатељ, и да се Фридрих 
Велики, пруски краљ, на ратном пољу такођер одли- 
ковао. Од руских је писаца уважавао Державина““““), 


#) Говорите ли француски, господине 2 

ЖЕ) Ја. 3 а | не. 

####) Гаврило Романовић Державин (1743.—1816.) — зна- 
менит писац морално-религиозних, филозофских, похвалних и сати- 
ричних ода у другој половини ХУШ столећа. Премда његове пе- 
сничке творевине носе на себи печат лажнога класицизма, оне ипак 
врло често сведоче о огромном песничком таленту пишчевом и 
садрже у себи високо уметничке слике тадашњег руског јавног 
живота и руске природе. Чувене су му оде: „Бог“ (види српски 
превод у Песничком Зборнику Ј. Максимовића, стр. 97), „На 
смрт кнеза Мешчерског“, „Водопад“, „Фелица“ (Катарина Ц) идр. 

Прев. 

а волео је Марлинског“), и најбољег је пса назвао 
Амалат-Беком. .. 

Неко време после првог мог састанка са оба 
пријатеља, ја се упутих у сеоце Безсоново, к Пан- 
ћељеју Јеремјеићу. Из далека се видела његова омања 
кућица; она је стрчала на голом месту, једно пола 
врсте од села, на ветромету, као јастреб на орању. 
Сва се усадба Чертопхановљева састојала из четири 
старе зграде разне величине, а на име: из куће за 
становање, коњушнице, шупе и купатила. Свака 
зграда стајаше оделито, сама за себе: у наоколо се 
није видео ни плот, ни капија. Мој се кочијаш збу- 


њено заустави око натрулог и загађеног бунара. 


Поред шупе неколико мршавих и накострешених 
хртића чупаху цркнута коња, по свој прилици Ор- 
басана; један од њих подиже окрвављену њушку, 
лану једаред, дваред, као журећи се, и опет се лати 
да глође оголела ребра. Поред коња стајаше момче 
од својих седамнаест година, са подбулим и жутим 
лицем, обучено као казачок““) и босоного; оно са 
важношћу посматраше псе, предате му на чување, и 
овда онда шибаше бичем најпрождрљивије међу 
њима. 

— Је л' код куће господин > — запитах ја. 

— А Господ би га знао! — одговараше момче. 
— Куцните на врата. 


#) Александар Бестужев (1797.—1837. г.), познатији је под 
измишљеним књижевничким именом: Марлински. Као учесник у 
децембарској револуцији 1825, био је прогнат у Сибир, одакле 
је доцније, путем милости, био враћен на Кавказ, где је најпре 
служио као прост војник, а после као официр. Жив и даровит 
приповедач романтичког правца. Најбоља су му дела: „Амалат 
Бек“, „Мула Нур“, „Кавкаске црте“, „Освета“. У њима се сјајним 
бојама сликају живот, нарави и обичаји и карактери кавкаских 
горштака. — Прев. 


==) (Слушче за ситне домаће или личне потребе. 
Прев. 


Р7 


ЧЕРТОПХАНОВ И ЊЕДОПЈУСКИН 167 


Ја скочих с кола и приђох ка трему од куће. 

Стан господина Чертопханова изгледаше веома 
бедно : брвна беху поцрнела и испала напред „као 
трбух“, димњак се беше одлупио, углови почели да 
труну и посрнули, омањи затворено плави прозор- 
чићи неисказано кисело погледаху испод чупавог, 
као шубара натученог крова: у неких развратних 
старих жена бивају таке очи. Ја лупнух; нико се 
не. одазва. · Међутим, мени се иза врата причуше 
оштро изговорене речи: 

— Аз, буки, вједи ; та дед, будало, — гово- 
раше лромукао глас: — аз, буки, вједи, глагољ... 
та није! глагољ, добро, јест ! јест !.,, Та дед, будало! 

Ја лупнух други пут. 

нај исти глас повика: 

— Уђи, = ко је то.., 

Ја уђох у празно малено предсобље и кроз 
отворена грата угледах самога Чертопханова. У ма- 
сленом бумрском халату,“) широким шароварама и 
црвеној јераолци““) седео је он на столици, једном 
руком је стикавао младом псету („пудељу“)-==) њу- 
шку, а у другој је држао парче хлеба над самим ње- 
говим носом. 

— А! — проговори он са достојанствоми не 
мичући се с мета: — врло ми је мило, што сте 
дошли. Седите, голим вас. А ја се ево мајем са Вен- 
зором... Тихоне Лванићу, — додаде он, повисивши 
тлас: — изволи-де овамо. Гост нам дошао. 

— Одмах, омах, — одговараше из суседне 
собе Тихон Иванић. — Машо, дад овамо пошу. 

#) Простран домаћи ппут. — Прев. 


#%) Горе пљосната кап, (шепа, шепица). У Русији је носе 
Татари и Јевреји. — Прев. ; 
ж##) Псето са великом, Ко свиленом, коврчастом длаком, 


коју обично на стражњој ПОЛИ Тча кратко шишају. („Пудлица“, 
пуделљ, дег Ридеј, Радећипд). —Прев. 

Чертопханов се опет обрати Вензору и метну 
му залогај хлеба на нос. Ја погледах у наоколо. У 
соби, осим растегљивог извитопереног стола ла 
тринаест неједнаких ногу и четири проваљене сламне 
столице, не беше никаква намештаја; Бог зна кад. 
кречени зидови, са плавим пегама у виду звезда, 
беху на много места одерани; између прозора ви- 
сијаше разбијено и тамно огледалце у огромном 
оквиру од имитованог црвеног дрвета. По угло- 
вима стајаху чибуци и пушке; са гредица се спу- 
штаху дебеле и црне нити од паучине. 

— Аз, буки, вједи, глагољ, добро, — пелагано 
изговараше Чертопханов и наједаред као томаман 
викну : јест! јест! јест!... Ала је ово глуга живо- 
тиња!... јест! 

Но несрећно псето само подрхтаваце и не ре- 
шаваше се да зине; оно сеђаше и даље болно по- 
давивши реп, и, накрививши њушку, тукно мигаше 
очима и жмиркаше, као да је само у себи говорило: 
наравно, како ви заповедате ! 


— Ама једи, на! држи ! — понављаше неуморно 
властелин. 
— Ви сте га заплашили, — гриметих. ја. 


— Но, онда нек иде до ђав«ла. 

Он га гурну ногом. Јадно тетанце се подиже. 
тихо, обори хлебац с носа-и поје, као на врховима 
од прстију, у предсобље, дубокоувређено. И доиста: 
стран човек први пут дошао, : гле како се са њим 
поступа ! 

Врата из друге собе ржљиво шкрипнуше, и 
г. Њедопјускин уђе, пријамо се клањајући и сме- 
шећи се. 

Ја устадох и поздрвих долазника. 

— Немојте се узнеиравати, немојте се узне- 
миравати, — замуцка 7Н. 

Седосмо. Чертопханов изађе у суседну собу. 

— Јесте л одавна изволели у наше палестине, 
— проговори Њедопјускин меким гласом, пажљиво 
се накашљавши у шаку и, из учтивости, подржавши 
неко време прсте на уснама. 

— Већ други месец. 

— Глете, молим ' вас. 

Ућутасмо. 

— Јаком је пријатно време, — настављаше 
Њедопјускин и са захвалношћу погледа на мене, 
као да време од мене зависи: — жита су, може се 
рећи, врло лепа. 

Ја нагох главу у знак одобравања. Опет за- 
ћутасмо. 

— Пантељеј Јеремјеић јучер два зеца изво- 
лели убити, — проговори са неким усиљавањем 
Њедопјускин, очевидно желећи да обнови разго- 
вор: — јес, два великарна зеца. 

— А јесул добри пси у г. Чертопханова 2 

— Предивни! — са задовољством примети 
Њедопјускин : — може се рећи, први у губернији. 
(Он ми се примаче). Та шта ту! Панћељеј је Је- 
ремјеић такав човек! Што само пожели, што му 
само падне на памет — погледаш, одмах се створи 
ту. Панћељеј Јеремјеић, кажем вам... 

Чертопханов уђе у собу. Њедопјускин се осме- 
хну, ућута и показа ми на њега очима, као да 
би хтео да каже: ето, па се сами уверите... По- 
чесмо разговор о лову. 

— Хоћете л да вам покажем моје псе» — за- 
пита ме Чертопханов и не сачекавши одговора, 
дозва Карпа. 

Уђе нека момчина у нанкинском кафтану зелене 
боје са плавом огрлицом и ливрејском дугмади. 

— Заповеди Томци, — нагло проговори Чер- 

топханов: — да доведе Амалата и Сајгу, али лепо, 
разумеш» 


Карп се осмехну целим устима, пусти неки не- 
одређен звук и изађе. Јави се Тома, очешљан, уте- 
гнут, у чизмама и са псима. Ја, из учтивости, узех 
посматрати глупе животиње (ртови су сви необично 
глупи). Чертопханов пљуну једаред, дваред Амалату 
у саме ноздрве, што, очигледно, том псу не при- 
чини ни најмање задовољства. Њедопјускин такођер 
састраг помилова Амалата. Опет почесмо ћеретати. 
Чертопханов мало по мало сасвим одмекша, пре- 
стаде да се костреши и да фрска ; израз лица његова 
се измени. Он погледа у мене и Њедопјускина. 

— Ех! — кликну он наједаред: — што да 
тамо седи сама Машо! о, Машо! оди-дер овамо! 

Неко се поче кретати у суседној соби, но од- 
говара не чусмо. 

— Ма-а-шо, — умиљато понови Чертопханов: 
— оди овамо. Ништа, не бој се. 


Врата се полако отворише, и ја угледах женско 
чељаде од једно двадесет година, високо и стасито, 
са циганским препланулим лицем, нажуто кестењавим 
очима и црном као смола косом; велики бели зуби 
све су се блистали испод пуних и црвених усана. 
На њој беше бела хаљина; плаветни шал, скопчан 
под самим грлом златном иглом, покриваше до 
полак њене лепе руке, које су сведочиле да је од 
добра соја. Она коракну једно дваред са бојажљивом 
неумешношћу дивљакиње, застаде и обори поглед. 

— Ево, представљам вам, — проговори Пан- 
ћељеј Јеремјеић: — да кажете: жена ми је — није 
жена, ал скоро што и жена. 

Маша лако плану и збуњено се насмехну. Ја 
јој се поклоних ниже. Врло ми се допадала. Веома 
фини орловски нос, са отвореним полупрозрачним 
иоздрвама, смеле црте високих обрва, бледи, једва 

приметно упали образи, — све црте њена лица изра- 
жаваху необичну, своје врсте страст и безбрижну 
смелост. Испод савијене витице низ широк врат 
спуштаху се два прамена сјајних власи — знак 
крви и снаге. 

Она приђе к прозору и седе. Ја не хтедох 
повећавати њену смућеност и проговорих са Чер- 
топхановим. Маша полако окрену главу и поче 
испод обрва у мене погледати, кришом, дивље, 
брзо. Поглед је њен све севао, као змијин жалац. 
Њедопјускин седе крај ње и шапну јој нешто на 
уво. Она се опет осмехну. Смешећи се, она је лако 
мрштила нос и дизала горњу усну, што је њеном 
лицу давало и мачији, и лавовски израз... 

(О, та ти си нека „не дирај ме“, — помислих 
ја, и сам посматрајући кришом њен гипки стас, 
упале груди и незграпне, хитре покрете. 


— А шта, Машо, — запита Чертопханов: — 
требало би госта чиме и почастити, а2 
— Имамо слатко, — одговори она. 


— Но, па дед овамо слатко, а неће бити с горег 
и ракија. Него чуј, Машо, — повика он за њом: — 
донеси и гитар. 

— Зашто гитар» Ја нећу певати. 

— Што 

— Не пева ми се. | 

— Ех, којешта, певаће ти се, ако... 


— Шта» — запита Маша, брзо намрштивши 
обрве. 

— Ако те замолимо, — договори Чертопханов 
доста смућено. | 

—- А! 


Она изађе, брзо се врати са слатким и ракијом, 
и опет седе код прозора. На челу јој се још видела 
борица ; обе се обрве дизаху и спуштаху, као пипци 
у осице... Јесте л приметили ви, читаоче, какво 


172 ЛОВЧЕВИ ЗАПИСИ 


је пакосно лице у осице2 Но, помислих, сад ће 
бити, шта ће бити. Разговор никако није ишао. 
Њедопјускин ућута сасвим и напрегнуто се сме- 
шаше; Чертопханов је јечао, црвенео и бечио очи; 
ја се већ спремах да одем... Маша се наједаред 
диже, наједаред отвори прозор, промоли главу и 
љутито викну жени, која пролажаше: „Аксиња!“ 
Жена се уздрхта, хтеде већ да се окрене, али се 
спотаче и стропошта се на земљу. Маша се нагло 
окрену натраг и звучно се засмеја; Чертопханов се 
такођер засмеја; Њедопјускин зашишта од усхи- 
ћења. Сви се тргосмо. Бура ошину муњом... ваздух 
се очисти. 

После пола сата, нас нико не би познао: ће- 
ретасмо и шалисмо се као деца. Маша је била ра- 
скалашнија од свију, Чертопханов ју је све гутао 
очима, Лице јој дошло бледо, ноздрве се рашириле, 
поглед и пламти и мркне у исти мах. Дивљакиња 
се распали. Њедопјускин егуцаше за њом на својим 
дебелим и кратким ножицама, као патак за патком. 
Чак се и Вензор извуче испод клупе у предсобљу, 
застаде на прагу, погледа у нас и наједаред поче 
скакати и лајати. Маша одлете у другу собу, до- 
несе гитар, збаци шал са рамена, брзо седе, подиже 
главу и запева циганску песму. Њен глас звечаше 
и дрхташе, као напукло стаклено звонце, расплам- 
ћиваше се и губљаше се... И пријатно и страшно 
беше нам у срцу. — „Хеј, жези, говори“... Чер- 
топханов поче играти. Њедопјускин поче да лупа 
и да везе ногама. Маша се сва поводила, као бре- 
зово лико на ватри: танки прсти живо прелетаху 
по гитару, преплануло се грло полагано дизаше под 
двоструким ћилибарским ђерданом. Час би наједа- 
ред ућутала, сва изнемогла би клонула, као против 
воље би додиривала струне, и Чертопханов се 31- 
устављаше, само раменом мицаше, и на месту по- 
цупкиваше, а Њедопјускин помахиваше главом, као 

порцулански Кинез; — час би наново почела пе- 
вати да се све гушила (од песме) као луда, испра- 
вљала стас и истицала груди, и Чертопханов би, се 
опет спуштао до земље, подскакивао до гредица, 
вртео се као вртешка, викао: „живо!...“ 

— Живо, живо, живо, живо! — брзо прихва- 
таше Њедопјускин. 

Касно у вече одох из Безсонова. 


И 
5 јуо 
7 


КРАЈ ЧЕРТОПХАНОВЉЕВ. 


]. 


Једно две године после моје посете, Панћељеја 
Јеремјеића почеше сналазити беде, — праве беде. 
Непријатности, неуспеси, па чак и несреће дешаваху 
се код њега и дотле, но он не обраћаше на њих 
пажњу и „цароваше“ као и пре. Прва беда, која 
га снађе, беше за њ најтежа: Маша га остави. 

Шта ју је нагнало да остави његов кров, на 
који она као да се била тако лепо навикла — тешко 
је казати. Чертопханов се до конца својих днсва 
држао убеђења, да је за Машино неверство био 
крив неки млад сусед, улански капетан у оставци, 
по надимку Јаф, коме се, по речима Панћељеја 
Јеремјеића, сва важност састојала у том, што је не- 
престано увијао бркове, страшно се мазао помадом и 
значајно говорио: „хм!“; но, по свој прилици, главни 
је кривац била скитничка циганска крв, која је текла 
у Машиним жилама. Како било, да било, тек једне 
лепе летње вечери, Маша, свезавши нешто мало 
крпа у омањи свежањ, оде из Чертопхановљева дома. 

Она је пре тога једно три дана преседела негде 
у углу, згрчивши се и припивши се уза зид као 
рањена лисица, — при чем ником ништа не гово- 
раше, само би непрестано очима поводила, час по 
би се замислила и подрхтивала обрвама, олако 
обнажавала зубе и руке премештала, као да се од 
некога крије. Та се њена ћуд и пре по који пут по- 

казивала, али никад није дуго трајала; Чертопханов 
је то знао — и с тога нити се сам узнемиривао, нити 
је њој досађивао. Но кад је, вративши се са псе- 
тарског дворишта, где су му, по речима његова 
слуге псетара, последња два ловачка кера липсала, 
— срео служавку, која му дрхтећим гласом саопшти, 
да су Марија, вели, Акинфијевна заповедили да 
њега, господина, поздрави; заповедили да каже, 
како му желе сваког добра, ал' му се више неће 
вратити, — Чертопханов, окренувши се једно дваред 
на месту и промукло рикнувши, одмах јурну у траг 
за бегуницом — и, за сваки случај, узе се собом и 
пиштољ. 


Он је стиже на две врсте од своје куће, поред 
брезове шумице, на друму у окружну варош. Сунце 
је стајало ниско над хоризонтом — и све у наоколо 
наједаред поцрвене: дрвеће, трава и земља. 

— К Јафу! к Јафу ! — зајеча Чертопханов, чим 
угледа Машу : — идеш к Јафу ! — понови он, притр- 
чавајући јој и скоро спотичући се на сваком кораку. 

Маша застаде и окрену му се лицем. Она ста- 
јаше леђима према светлости — и изгледаше сва 
црна, као из тамног дрвета изрезана. Само се очне 
беоне издвајаху као сребрни бадеми, а саме очи — 


зенице — још већма потамнеше. 
Она баци свој завежљај у страну и скрсти руке. 
— К Јафу си пошла, неваљалице! — понови 


Чертопханов и као да хтеде да је зграби за раме 
— но, дочекан њеним погледом, изгуби храброст и 
сплете се на месту. 

— Нисам ја пошла к Јафу, Панћељеје Јерем- 
јеићу, — одговори Маша равномерно и тихо: — 
него с вама ја више живети не могу. 

— Како не можеш живети > Зашто 2 Јесам ли 
те чим увредио 

Маша махну главом. 

— Нисте ме ничим увредили, Панћељеје Јере- 
мјеићу, само ми је тешко код вас... За досадашње 
вам хвала, а остати не могу — не! 

Чертопханов се пренерази; он се чак удариру- 
кама по бедрима и подскочи. 

— Па како тог Живела, живела, осим за- 
довољства и спокојства ништа није видела — и 
наједаред: тешко јој! Дед, вели, да га напустим ! 
Потегла, рубац на главу бацила — па хајд! Свака 
ти је част указивана, поштовање као ма којој госпођи... 

— Мени то баш и није требало — прекиде 
га Маша. 

— Како није требало» Од Циганке скитнице 
доспела у госпође — па: не треба» Како не треба, 
орјатска траго2 Зар ће ти ко то вероватиг Ту се 
издајство крије, издајство ! 

Он опет засикта. 

— Ни на какво издајство је не мислим, нити 
сам мислила, — проговори Маша својим певајућим 
и разговетним гласом; — но ја сам вам већ гово- 
рила: туга ме нека обузела — досадило ми. 

— Машо! — кликну Чертопханов и удари се 
у груди песницом: но, престани, доста, намучила 
си ме... па сад доста! Тако ми Бога! помисли само, 
шта ће Тиша казати; што бар њега не пожалиш! 

— Тихона Ивавића поздравите од мене и 
кажите му... 

Чертопханов махну рукама. 


— Ама не, изби ти то себи из главе — нећеш 
ти отићи! Неће те дочекати твој Јаф! 

— Господин Јаф, — поче Маша... 

— Какав је он га-спа-дин Јаф, — ругаше јој 
се Чертопханов. — Он је нитков од главе до пете, 
протува — и њушка му је, као у мајмуна! 


Читаво се пола сата мучио Чертопханов са 
Машом. Час јој је прилазио близу, час одскакивао, 
час замахњивао на њу, час јој се ниско клањао, 

плакао, грдио... Не могу, — понављаше Маша: — 
тако ми је тешко... Убиће ме туга. Мало по мало 
њенб лице доби тако равнодушан, скоро сањив из- 
раз, да ју је Чертопханов запитао, да је није ко 
опио бенђелуком > 

— Терет, — проговори она ваљда десети пут. 

— А шта велиш ти, ако ја тебе убијемг — 
викну он наједаред и извади пиштољ из шпага. 

Маша се насмехну; њено лице живну. 

— Па шта 2 убијте, Панћељеје Јеремјеићу : ваша 
воља; а што се тиче враћања — нећу се враћати. 

— Нећеш се враћати 2 Чертопханов одапе ороз. 

— Нећу се вратити, голубе. Док сам жива, 
нећу се вратити. Реч је моја чврста. 

Чертопханов јој наједаред тури пиштољ у руку 
и седе на земљу. 

— Онда ти мене уби! без тебе ја не желим 
живети. Кад сам ја теби постао досадан — и мени 
је све досадило. 

Маша се наже, диже свој завежљај, метну пи- 
штољ на траву, са отвором противно од Чертоп- 
ханова и примаче му се. 

— Ех, голубе, што се убијаш 2 Зар ти не знаш 
нас Циганке2 Нарав нам је така, обичај. Кад се 
нађе туга-раставница, па мами душицу у туђ-далеки 
свет — онда како да останешг Ти се сећај твоје 
Маше — другог таког друга нећеш наћи — и ја 
тебе нећу заборавити, соколе мој; — а живот је 
мој с тобом свршен! 

— Ја сам те волео, Машо, — промрмља Чер- 
топханов кроз прсте, којима беше покрио лице... 

— И ја сам вас волела, пријатељу Панћељеје 
Јеремјеићу ! 

— Ја сам те волео, ја те волим безумно, до 
лудила, — и кад помислим, да ме ти сад, нит човек 
зна за што, ни кро' што, тек онако, остављаш, и 
да ћеш се по свету потуцати — мени се онда чини, 

да ти мене не би оставила, да ја нисам овако јадан и 
гб као пушка. 

На те се речи Маша само насмехну. _ 

— А још ме звао бесребреницом! — прого- 
вори она, замахну и удари Чертопханова по рамену. 

Он поскочи на ноге. 

— Но, па узми макар новаца од мене, — јер 
како ћеш сад тако без пребијене паре» А најбоље 
је : уби ме! Кажем ти лепо : уби ме једаред за свагда ! 

Маша опет замаха главом. 

-— Да те убијем 2 А у Сибир, брато, за шта шаљуг 

Чертопханов се уздрхта. 

— Дакле ти само зато, само што се бојиш 
робије... 

Он се опет баци у траву. 

Маша ћутећки стајаше неко време над њим. 

— Жаоми те је, Панћељеје Јеремјеићу, рече она 
са уздахом: — ти си човек добар... али друкчије 
не могу: прошћавај ! 

Она се окрену и коракну једаред, дваред. Ноћ 
већ настајаше и ода свуд као да налетаху тамне сенке. 
Чертопханов се брзо диже и зграби Машу састраг 
за оба лакта. 

-— Ти дакле одлазиш, змијо, к Јафу ! 

— С Богом! — изразито и оштро понови Маша; 
оте се из његових руку и пође. 

Чертопханов погледа за њом, потрча оном 
месту, где лежаше пиштољ, зграби га, нанишани, 
испали... но пре но што ће притиснути витопер 
ороза, он трже руком у вис: тане прозвижда над 
Машином главом. Она га у ходу погледа преко 
рамена и оде даље, у раскорак, немарно се вукући, 
као дражећи га. 

Он покри лице — и наже бежати. 

Но још он не претрча ни педесет корака, кад 
наједаред стаде као укопан. Познат, сувише познат 
глас долете до њега. Маша певаше. „Младо доба, 

дивно доба“, — певаше она; сваки звук чисто се 
ширио у вечерњем ваздуху — жалосно и врело. 
Чертопханов пажљиво ослушну. Глас одлажаше и 
одлажаше; час замираше, час опет налеташе као 
једва чујна, но још увек врела пламена струја... 
„То она мени у пркос“, помисли Чертоханов, 
но ту одмах с болом уздахну: „ох, не! то се она 
са мном за навек прашта“ — и горко се заплака. 


Сутра дан јави се он у стан г-на Јафа, који 
се, као прави светски човек, не марећи за сеоску 
усамљеност, беше настанио у окружној вароши, 
„ближе госпођицама“, као шта се он изражаваше. 
Чертопханов не затече код куће Јафа: он беше, по 
речима коморниковим, синоћ отишао у Москву. 

— Наравна ствар ! — јаросно кликну Чертопха- 
нов: — били су у споразуму; с њим је побегла 
— на неко време ! 

Он јурну у кабинет младог капетана, макар 
што се. коморник противио. У кабинету, над кана- 
бетом, висијише портрет домаћинов, у уланском 
мундиру, рађен масним бојама. — А, ту ли си ти, 
мајмуне без репа! — загрме Чертопханов, скочи на 
канабе — и, ударивши песницом по затегнутом 
платну, проби на њему велику рупу. : 

— Кажи твоме рђи-господину, — обрати се 
он коморнику, — да је, у одсуству његове рођене 
гнусне њушке, племић Чертопханов унаказио његову 
слику; И ако жели од мене задовољења, он зна, 
где ће наћи племића Чертопханова! — Иначе ћу ја 
сам њега наћи! На дну мора наћи ћу подлог мајмуна! 

Рекавши те речи, Чертопханов скочи са ди- 
вана и победоносно се удаљи. 

Но капетан Јаф не затражи од њега ника- 
квог задовољења — он се чак нигде са њим и 
не срете — а Чертопханов не помишљаше да тражи 

свога непријатеља, и међу њима се не одигра ни- 
каква историја. А Маша се после тога изгуби без 
трага и гласа. Чертопханов се запи ; али после „дође 
к себи“. Но ту га задеси друга невоља. 


П. 


А наиме: присни његов пријатељ, Тихон Ива- 
нић, премину. Једно две године пред смрт, здравље 
га стаде изневеравати: он поче да пати од загуша, 
сваки час би заспао, и, пробудивши се, није скоро 
могао да дође к себи: окружни лекар увераваше, 
да су то мали удари капље. У току три дана, који 
су претходили Машином одласку, она три дана, кад 
ју обузе туга, Њедопјускин прележа у својој Безсе- 
љендјејевци: беше јако назебао. Тим јаче и не- 
надније га порази поступак Машин: он га порази 
мал те не дубље, но и самог Чертопханова. По 
кротости и бојажљивости своје нарави, он, осим 
најнежнијег сажаљења према своме пријатељу, и 
болне неодлучности, ништа не показа... но свеу 
њему као да се прекиде и попусти. „Душу је из 
мене ишчупала“, — шапташе он самоме себи, седећи 
на свом милом четвртастом диванчићу од мушеме и 
вртећи прстом око прста. Чак кад је Чертопханов 
дошао к себи, он се, Њедопјускин, не поправи — 
и осећаше и даље, да „му је унутри празно“. — 
„Ето ту“, говорио би он, показујући насред груди, 
више стомака. Тако се некако довуче до зиме. Од 
првих мразева његова сипња као да попусти, али 
га за то посети не „капљица“, но права кап. Он не 
изгуби свест одмах; још је могао да позна Чер- 
топханова и чак на очајни усклик свога пријатеља: 
„па како ти то мене, Тишо, без мога одобрења, 
остављаш, као и Маша>“ — одговори узетим је- 
зиком : „Па ја са... вас, П...а...сеје Је...је...ићу, у...ек 
су...ша...0“. Но то му не посмета да умре још тога 
истог дана, не дочекавши окружног лекара, коме, 

кад угледа његово тек охладнело тело, не остаде 
друго, но да, са сетном свесношћу о пропадљивости 
свега земаљског, заиште „ракијице са кечигицом“. 
Имање је своје Тихон Иванић оставио, као што се 
могло и очекивати, своме врсном благодетељу и 
великодушном покровитељу, „Панћељеју Јеремјеићу 
Чертопханову“; но врсном благодетељу оно велике 
вајде. не донесе, јер је у брзо било продано на 


мунти — међу осталим и зато, да се покрију 
трошкови надгробног монумента, статуе, коју Чер- 
топханов — (у њему се, очевидно, одазва очина 
жилица !) — зажеле подићи над прахом свога при- 


јатеља. Ту статуу, која је имала да представи анђела 
који се моли Богу, он поручи из Москве; но пре- 
поручени посредник, узевши у обзир, да се у уну- 
трашњости ретко налазе зналци скулптуре, место 
анђела посла му богињу Флору, која је много го- 
дина красила једну од напуштених подмосковских 
башта Катарининог времена — тим пре, што је ту 
статуу, врло, иначе, лепу, у стилу рококо, са пуним 
ручицама, уздигнутим коврчицама, са венцем ружа 
на голим грудима и живописно нагнутим стасом — 
комисионар добио за бадава. Те тако и дан данас 
стоји митолошка богиња, грациозно подигнувши 
једну ножицу, над гробом Тихона Иванића, и са 
правим и помпадурским изразом лица гледа раштр- 
кану око ње телад и овце, те сталне посетиоце 
наших сеоских гробља. 


Ш. 


Оставши без свог верног друга, Чертопханов 
се опет запи, и овога пута већ далеко озбиљније. 
Све му пође у суноврат. Ловити није имао шта, 
последњег му новца нестаде, последњи му се пода- 
ници сељаци разбегоше. Панћељеј се Јеремјеић нађе 
сам самохран: није имао с ким речи да прозбори, 
а камо ли душевни терет да олакша. Једино што 

му се охолост не беше смањила. Напротив: што 
су му прилике бивале горе, тим је он сам постајао 
надувенији, охолији и неприступачнији. Најзад са- 
свим подивља. Једина му утеха, једина радост још 
остаде : диван јахаћи коњ, сиве боје, донског соја, кога 
је назвао Маљек-Адељем — кљусе, збиља, необично. 

Дошао је до тог коња на овај начин: 

Јашући једном по суседном селу, Чертопханов 
зачу сељачку вреву и вику светине око механе. По- 
сред те гомиле, на једном и истом месту, непре- 
стано се дизаху и спуштаху неке снажне руке. 

— Шта је то тамо 2 — запита он урођеним му 
старешинским тоном једну бабу, која стајаше код 
прага своје избе. | 

Наслонивши се на довратак и чисто дремајући, 
баба гледаше у правцу механе. Један белоглав деран 
у цицаној кошуљи, са кипарисним крстићем на голим 
грудићима, сеђаше, раширивши ножице и стиснувши 
песничице, међу њеним ликовим опанцима; одмах 
до њих кљуцаше једно пиле стврднуту корицу ржа- 
ног хлеба. 


— А Бог зна, баћо, — одговараше старица — 
— и, нагнувши се напред, метну своју збрчкану 
тамну руку на главу дечкову: — чујем да наша 


момчад бију Чивутина. 

— Како Чивутина> ког Чивутина 2 

— А Господ ће га знати, баћо. Појавио се код 
нас некакав Чивутин; откален дође — Бог ће га 
свети знати ! Васја, иди, бане, мами; иш, иш, ђаволе! 

Баба поплаши пиле, а Васја јој се ухвати за скуте. 

— Њега ето бију, господине. 

— Како бију2 зашто 2 

— А не знам, баћо. Мора да је скривио. Аи 
како да га не бију2 Таон је, баћо, Христа распео! 

Чертопханов подцикну, ошину коња нагајком“) 


#) Бич од каиша, камџија. — Прев. 

по врату, полете право на руљу — и пробивши се 
у њу, поче оном истом нагајком онако с реда ши- 
бати сељаке и десно, и лево, говорећи испрекиданим 
гласом : — Само... влашће! Са...мо... влашће! За- 
кон треба да кажњава — а не поје. . ди... на ли.. ца! 
Закон! Закон !! За...ко...он !!! 

Ни два минута не прође, кад се већ сва руља 
растури — куд које — а на земљи, пред вратима 
крчме, показа се омања, слабуњава, црномањаста 
људска прилика у нанкинском кафтану, разбарушена 
и измучена... Бледо лице, завраћене очи, отворена 
уста... Шта је тог обамирање од представљености 
или већ сама смрт> 

— А што ви убисте овог Чивутина 2 — громко 
кликну Чертопханов, страхотно потресајући нагајком. 

Светина нејасно зажагори у одговор. Понеки 
се сељак држао за раме, неки за кук, трећи за нос. 

„Ала га тај бије!“ — зачу се у стражњим ре- 
довима. : 

„Кад му је камџија у шакама ! тако може свако !“ 
прозбори други глас. 

— Што сте убили Чивутина> питам ја вас, 
азијати! — понови Чертопханов. 

Но ту она људска прилика што лежаше на 
земљи наједаред хитро скочи на ноге, и, отрчавши 
иза Чертопханова, грчевито се ухвати за крај ње- 
гова седла. 

„Жив је !“ зачу се опет у стражњим БетрвИна. 
— „Права мачка !“ 

— Васе високоблагоуродије, браните ме, спасите! 
— муцкаше, међутим, јадни Чивутин, свим грудима 
се припијајући уз Чертопхановљеву ногу: — иначе 
ће ме убити, убиће ме, васе високоблагоуродије ! 

— А за што те бијуг — запита Чертопханов. 

— Тако ми Бога, не знам вам казати! — Ту 
им ето почела стока скапавати. .. па сумњају... а ја... 

— Но, то ћемо после видети! — прекиде га 


184 ЛОВЧЕВИ ЗАПИСИ 


Чертопханов — а сад се држи за седло,па пођи за 
мном. — А ви! — додаде он, окренувши се гомили 
света, — знате л ви мене» — Ја сам властелин 
Панћељеј Чертопханов, живим у сеоцету Безсонову, 
—- можете се, дакле, жалити на мене, ако нађете за 
потребно, — а и на Чивутина. 

— Што да се жалимо 2 — проговори седобрад, 
достојанствен сељак, ни узми, ни остави — старо- 
древни патријарх. — (Чивутина је он, међутим, 
лемао исто као и други). — Ми, баћо Панћељеје 
Јеремјеићу, твоју милост добро знамо; врло смо 
задовољни твојом милошћу, што си нас поучио. 

— Што да се жалимо! — прихватише други: 
— а та ће некрст нама већ платити! Неће он нама 
умаћи! — Платиће он, кб во у купусу... 

Чертопханов маче брковима, фркну — и пође 
кораком у своје село; за њим пође Јеврејин, кога 
је он на тај начин ослободио од угњетача, као што 
је негда ослободио Тихона Иванића. 

ТУ. 

После неколико дана, једини казачок“), који 
још беше Чертопханову преостао, јави му, да му 
је дошао неки коњаник и жели да говори са њим. 
Чертопханов изађе на кућни улаз и угледа свог 
познатог Јеврејчића, на дивном донском коњу, који 
непомично и гордо стајаше насред дворишта. — На 
Јеврејину не беше капе: он ју држаше под пазувом, 
ноге беше турио не у узенгије, но у каише од 
узенгија; поцепани скути његова кафтана висијаху 
са обе стране седла. Угледавши Чертопханова, он 
поче уснама цмокати, лактовима трзати, ногама кли- 
матати. Но Чертопханов не само да не одговараше 
на његов поздрав, но се чак ражљути; просто сав 


#) Крепосно слушче. — Прев. 

плану наједаред : зар један шугави Јеврејин да седи 
на тако дивном коњу... каква непристојност! 

— Еј ти, етиопска њушко! — повика он: — 
силази одмах с тог коња, ако нећеш да те свуку 
у блато! 

Јеврејин се одмах покори, тропи као врећа са 
седла — и, придржавајући једном руком узду, сме- 
шећи се и клањајући се, примаче се Чертопханову. 

— Шта хоћеш» — са достојанством запита 
Пантелија Јеремјеић. 

— Васе благородије, изволите погледати, какво 
је ово коњче2 — проговори Јеврејин, непрестано 
се клањајући. 

— Н.да... коњ је добар. А од куд тиг Мора 
да си га украо» 

— Како бих ја тако сто, ваше благородије! — 
Ја сам постен Јеврејин, ја нисам украо, но сам за 
васе благородије набавио, верујте! И како сам се 
старао, како сам се старао! Ал' и јесте коњ! Такав 
се коњ по свем Дону не мозе наћи. — Погледајте, 
васе благородије, какав је то само коњ! Ево, изво- 
лите овамо! — Хеј... хеј... окрени се, стани овако! 
— А ми ћемо скинути седло. — Ста велите, васе 
благородије 2 

— Коњ је добар, — понови Чертопханов са 
притворном равнодушношћу, — а срце му поче јако 
бити у грудима. Он беше и сувише страстан љу- 
битељ „коњског меса“ и разумевао се у томе. 


— Погладите га, васе благородије! По врату 
га погладите, хи-хи-хи-хи! Ево овако. 

Чертопханов, као противу воље, метну руку 
на врат коњски, потапка га једаред, дваред, за тим 
га поглади прстима од гребена поврх леђа и, до- 
шавши до извесног местанцета над бубрезима, лако, 
зналачки, притиште то местанце. — Коњ одмах изви 
реп, и, погледавши преко ока на Чертопханова сво- 

јим охолим црним оком, фркну и коракну пре- 
дњим ногама. 
Јеврејин се засмеја и лако запљеска рукама. 
— Признаје вас за газду, васе благородије, 
за газду ! 


— Ајд, не брбљај, — љутито га прекиде Чер- 
топханов. — Да купим од тебе тог коња... немам 
за шта, а поклона — не од Јеврејина, но ни од 


самог Господа Бога нисам примао ! 

— Та како бих се ја и усудио вама ста по- 
клањати, молим вас! — викну Јеврејин: купите, 
васе благородије... за новац — ја ћу почекати. 

Чертопханов се замисли. 

— А шта ћеш тражити2г — прозбори он нај- 
зад кроз зубе. 

Јеврејин смаче раменима. 

— Па... колико сам сам платио. Двеста ру- 
баља. 

Коњ кошташе дваред — па можда и триред 
толико. 

Чертопханов се окрену у страну и грозничаво 
зевну. 

— А кад... паре2г — запита он, силом намр- 
штивши обрве и не гледајући у Јеврејина. 

— Па кад васем благородију буде по вољи. 

Чертопханов забаци главу назад, но очију не 
подиже. 

— То није одговор. Говори лепо, Иродов по- 
роде ! — Хоћеш зар да ти дугујем захвалност, шта ли > 

— Но, да каземо тако, — брзо проговори Је- 
врејин, — после шест месеци... пристајете л > 

Чертопханов ништа не одговараше. 

Јеврејин се трудио да му погледа у очи. 

— Пристајете л'2 Заповедате л да га одведем 
у коњушницу 2 

— Седло ми не треба, — изговори нагло Чер- 
топханов. — Узми седло, — чујеш> 

— Добро, добро, узећу, узећу, — замуцка обра- 
довани Јеврејин и пребаци седло себи на раме. 


— А новац, — настављаше Чертопханов... — 
после шест месеци. — И то не двеста, но двеста 
педесет. Да ћутиш! Двеста педесет ти кажем ! Оста- 
јем дужан. 


Чертопханов се никако не могаде одлучити да 
подигне очи. Никада његова гордост није имала 
тако много да отрпи. — „Очевидно, поклон“ ми- 
шљаше он: „из захвалности ми доноси!“ И загрлио 
би тог Јеврејина, и избио би га... 

— Васе благородије, — поче Јеврејин охрабрив- 
ши се и исклибивши зубе: — требало би, по руском 
обичају, из скута у скут“). 

— Гле, шта му још паде на памет! — Јевре- 
јин... а хоће руске обичаје! — Еј, има л' кога тамо 2 
Узми коња, одведи га у коњушницу. — И зоби му 
подај. Ја ћу одмах сам доћи, да видим. М да знаш: 
име му је — Маљек-Адељ! 

Чертопханов се већ беше попео на степеник, 
_ али се нагло окрете на потпетицама, и, притрчавши 
Јеврејину, снажно му стиште руку. — Онај се по- 
клони и већ намести усне, да се пољубе — но Чер- 
топханов одскочи натраг, и, рекавши полугласно: 
„Ником не говори!“ ишчезе за вратима. 


М. 


Од самог тог дана — главан посао, главна 
брига, радост у животу Чертопханова — постаде 
Маљек Адељ. Он га заволи тако, како ни саму Машу 
није волео, навикну се на њ већма, но и на Њедо- 
пјускина. — Него је то и био коњ! Ватра, одје- 


#) Да би продаја и куповина добили значај неповратног 
чина, продавац је продани предмет предавао купцу из руке, по- 
кривене скутом од капута. Купац је такођер скутом покривао 
руку, кад је примао купљени предмет. Тај се обичај у руском 
народу још и сад понегде држи. — Прев. 


188 ЛОВЧЕВИ ЗАПИСИ 


даред рећи ватра, просто барут — а држање, као 
у бољара! — Неуморан, издржљив, окрени га куд 
хоћеш, послушан; а хранити га врло лако: ако 
ништа друго нема, земљу под собом гризе. Иде л 
кораком — као да те у колевци љуља, а полети ли 
— ни ветар га не стиже! И никад, се не задува: 
јер је — пун одушака. Ноге — од челика; да се 
он кад спотакне — од тог ни помена нема! — Јен- 
дек или бару прескочити, то њему није ништа, а 
што је паметан!... Чим чује глас, одмах потрчи, 
забацивши главу; заповедиш му да стоји па одеш 
— он се с места неће помаћи; тек што си се почео 


враћати, он једва чујно зарже — као вели: „ту 
сам ја“. — И ничег ти се не боји: нек је мрак као 
тесто, нек је ма каква вејавица — он нађе пут; а 


туђину се низа што неће дати : изгришће га зубима! 
Ни псето му не сме прићи: одмах га звизне пре- 
дњом ногом по звезди — пљес! и куче оде Богу на 
истину. — Коњ са амбицијом: камџијом мањ ако 
ћеш зарад украса над њим нихати — а сачувај Боже 
да га дарнеш ! него, шта ту вас дан : благо, а не коњ! 

Кад почне Чертопханов да преузноси свога 
Маљек-Адеља — просто не знаш од куд му речи 
иду! А већ како га је тимарио и неговао! — Длака 
му се преливала као сребро — ал' не као старо, но 
као ново, што има онај таван сјај; да је погладиш 
дланом — права кадифа! Седло, — шиљте, — узда 
— одједаред: сав серсам — тако је био згодно до- 
теран, у свом реду, очишћен — просто да човек 
узме писаљку па да слика! Чертопханов — већ куд 
ћете више 2 сам је, својеручно, и кићенку плео своме 
љубимцу, и гриву и реп му пивом прао, па му чак 
и копита шта пута неком машћу мазао... 

Шта пута седне на Маљек-Ацеља и пође — 
не к суседима — њима он као и пре није одлазио 
— но преко њихових поља, поред њихових насеља... 
Гледајте, као вели, из далека, будале! Или дочује, 

да се негде појавио лов — пошао на далек лов 
богати господар, — он одмах онамо — па скаче 
на свом коњу у даљини, на хоризонту, удивљава- 
јући све гледаоце лепотом и брзином свога коња 
и не пуштајући никога к себи близу. Једаред се не- 
какав ловац чак натури за њим са свом пратњом; 
види, да ће му умаћи Чертопханов, и поче му ви- 
кати из свег грла, онако у трку: „Еј, ти! Чуј! Узми, 
шта хоћеш, за свог коња! Хиљаде нећу жалити! 
Жену ћу ти дати, децу! Све ми до голе душе узми!“ 

Чертопханов наједаред заустави Маљек-Адеља. 
Ловац му прилете. | 

— Баћушка! — виче — говори: шта желиш 2 
Оче рођени ! 

— Да си цар, — прозбори му са развлачењем 
Чертопханов (а он нигда свог века речи није чуо 
о · Шекспиру), — па да ми даш твоју царевину за 
мог коња — па ни то не бих примио! — Рече, 
громко се засмеја, подиже Маљек-Адељај упропнице, 
окрете га у ваздуху, на саме задње ноге, као вр- 
тешку — и марш-марш! Само се види где трепти 
по стрњици. А ловац, (кажу, некакав страшно богат 
кнез) капу о земљу, баци се на земљу и загњури 
лице: у капу. Ваљда је полак сата тако прележао! 

А и како Чертопханов да не ужива у свом 
коњу Зар није он узрок, те се сад у њега опет 
нађе превасходство несумњиво, последње превасход- 
ство над свим његовим суседима 2 


МТ. 


Међутим, време је ишло, рок плаћања се при- 
ближавао — а у Чертопханова не беше не само 
двеста педесет рубаља, него не беше ни педесет. 
Шта да ради, како да се помогне» — „Па шта>“ 
смисли најзад, „ако се не смилује Јеврејин, ако не 
усхте још чекати — даћу му кућу и земљу — уз- 
јахаћу коња, па куд ме очи воде! Од глади ћу 

умрети — а Маљек-Адеља не дам!“ Веома се узне- 
миривао, па би се неки пут и у тешке мисли дао; 
но ту се судба — први и последњи пут — сажали 
над њим, осмехну се на њ: некаква удаљена тетка, 
коју Чертопханов ни по имену није знао, остави му 
у тестаменту суму — у његовим очима — огромну: 
читаве две хиљаде рубаља ! 

Тај му новац дође у најбоље време: један дан 
пред долазак Јеврејинов. Чертопханов у мало што 
не помери памећу од радости — но ракија му ни 
на памет не паде: од самог оног дана, како доби 
Маљек-Адеља, није једне капи у уста узео. Он по- 
трча у коњушницу и ижљуби свога друга са обе 
стране њушке изнад ноздрва, онде, где коњима бива 
тако нежна кожа! — Сад се већ нећемо растајати! 
— клицаше он, тапкајући Маљек-Адеља по врату, 
под рашчешљаном гривом. Вративши се кући, 'он 
одброја и запечати у пакет двеста педесет рубаља. 
За тим узе да машта, лежећи на леђима и пушећи 
лулицу, каквих ће да понабавља паса: правих ко- 
стромских, и неизоставно са црвеним шарама! Чак 
је говорио и са Перфишком, коме обећа нов ка- 
закин са жутим галунима по свим шавовима — и 
леже спавати у блаженом расположењу духа. 

Он виде рђав сан: као изјахао он у лов, само 
не на Маљек-Адељу, нег' на некаквом чудном жи- 
винчету, на форму камиле; у сусрет му трчи бела- 
бела као снег лисица... Он хоће да махне бичем, 
хоће да напујда на њу псе — а место бича у ру- 
кама му испирача, а лисица трчи пред њим, па као 
исплазила на њ језик. Он скаче са своје камиле, 
спотиче се, пада... и пада право у руке жандару, 
који га зове генерал-губернатору, и у коме он 
упознаје Јафа... Е 

Чертопханов се пробуди. У соби беше мрачно; 
други петли тек што беху отпевали... 

Негде, далеко-далеко, зарза коњ. 

Чертопханов диже главу... Још једаред се чу 
фино-фино рзање. 

„То Маљек-Адељ рже!“ помисли он... „То је 
његово рзање ! Но од куд тако далеко > Еј, наопако... 
Не може бити“... 

Чертопханов се наједаред охлади, у тренутку 
скочи са постеље, напипа чизме, хаљине, обуче се, 
— и дохвативши испод душека кључ од коњушнице, 
искочи на двориште. 


МИ. 


Коњушница се налазила на самом крају дво- 
ришта; један јој је зид гледао у поље. Чертопханов 
не погоди одмах у кључаницу — руке му дрхтаху 
— и не окрену одмах кључем... Он застаде непо- 
мично, притајивши дисање: за вратима се ништа 
не мицаше! „Маљешка! Маљец!“ викну он полу- 
гласно: мртва тишина! Чертопханов и нехотице 
гурну кључ: врата шкринуше и отворише се... Значи, 
нису ни била затворена. Он коракну преко прага 
— и поново викну свога коња — овога пута пуним 
именом : Маљек-Адељ! Но не одазва се верни друг, 
само што миш шушну по слами. Тада Чертопханов 
јурну у ону преграду у коњушници, у којој је стојао 
Маљек-Адељ. Он погоди право у ону преграду, 
премда је у наоколо био мрак, да прста пред собом 
не видиш... Празно! Памет се окрену Чертопханову; 
као да му звоно забруја над лобањом. Он хтеде 
нешто рећи — но само зашишта, и пипајући рукама 
горе, доле, са стране, губећи дах, са коленима која 
клецаху, пређе из једне преграде у другу... у трећу, 
скоро до горе набијену сеном, удари се о један зид, 
о други, паде, претури се преко главе, диже се, и 
наједаред као без душе истрча кроз полуотворена 
врата на двориште... 

— Украли су га! Перфишка ! Перфишка ! Укра- 
ли! — заурлика он клонулим гласом. 

Казачок Перфишка излете као бачена кугла, 
у самој кошуљи, из мутвака, у ком је спавао... 

Као пијани сударише се обојица — и господин, 
и једини му слуга, насред дворишта; као сума- 
нути стадоше се вртети један пред другим. Нити 
господин могаше објаснити, шта је било ; нити слуга 
могаде схватити, шта се тражи од њега. — „ЕЈ, 
наопако !“ муцкаше Чертопханов : „еј, наопако!“ по- 
нављаше за њим слушче. „Фењер! дај, припали 
фењер ! Светлости ! светлости !“ оте се на послетку из 
Чертопхановљевих груди, које као да је стезао ропац. 
Перфишка јурну у кућу. 

Но запалити фењер, доћи до ватре не беше 
лако: сумпорна палидрвца беху тада још реткост 
у Русији; у кујни се одавно беше угасила последња 
жеравица — оцило се и кремен не нађоше одмах, 
а и слабо су радили. Шкрипећи зубима истрже их 
Чертопханов из руку уплашеног и збуњеног Пер- 
фишке, поче сам кресати ватру: искре се расипаху 
у изобиљу, још већма се расипаху псовке, па чак 
и јауци — но труд или се није палио, или се гасио, 
крај свег сложног усиљавања четворих образа и 
руку ! Најзад, после једно пет минута, не пре, за- 
пали се лојано парченце свеће на дну разбијеног 
фењера, и Чертопханов, у пратњи Перфишке. јурну 
у коњушницу, подиже фењер над главом, осврну 
се десно и лево... 

Све празно! 

Он искочи на двориште, свега гаоптрча, али 
коња нигде ! Плот, који окружаваше двор Панћељеја 
Јеремјеића, беше већ сасвим трошан, и на многим 
местима се беше изерио и нагао до земље... Одмах 
до коњушнице добар комад плота беше сасвим пао. 
Перфишка показа то место Чертопханову. 


— Господине ! погледајдер-те овамо : тога данас 


није било. Ено, и диреци су покренути, мора да их 
је неко вадио. 

Чертопханов прискочи са фењером, осветли њиме 
земљу и поче разгледати. 

— Копита, копита, трагови од потковица, тра- 
гови, свежи трагови! — промрмља он брзо. — Туда 
су га провели, туда, туда! 

Он у тренутку прескочи преко плота и са уз- 
виком: „Маљек-Адељ! Маљек-Адељ!“ потрча право 
у поље. 

Перфишка остаде збуњен код плота. Светао 
кружић од фењера брзо се изгуби из вида, про- 
гутан густим мраком ноћи без звезда и без месеца. 

Све се слабије и слабије разлегаху очајни уз- 
вици Чертопхановљеви... 


МШ. 


Зора се већ указиваше, кад се он поврати 
кући. Не би га човек познао, колико се изменио у 
лицу, блато му покриваше све одело, лице му доби 
дивљи и страшан изглед, накомрштено и тупо гле- 
даху очи. Промуклим шапатом отера он Перфишку 
и затвори се у својој соби. Он се једва држао на 


ногама од умора, — али не леже у постељу, но 
седе на столицу код врата и ухвати се за главу. 
— Украдоше га!... Украдоше га!... 


Но како је само могао крадљивац украсти 
ноћу, из закључане коњушнице, Маљек-Адеља> Ма- 
љек-Адеља, који ни дању туђина није себи пуштао, 
— украсти га без жагора, без лупе» Никако није 
могао себи да објасни, како да ни једно домаће 
псето не залаја> Истина, њих је било свега двоје, 
два млада штенета, а и ти су се од зиме и глади 
у земљу завлачили — али ипак! 

„И шта ја сад знам радити без Маљек-Адеља >“ 
мишљаше Чертопханов. „Остао сам без последње 
радости — дође доба да се умире. Другог коња да 
купим, кад већ имам новацарг Но где да се нађе 
још један такав коњ 2“ 


- ЛОВЧЕВИ ЗАПИСИ 18 


194 ЛОВЧЕВИ ЗАПИСИ 


— Панћељеје Јеремјеићу! Панћељеје Јеремјеићу! 
— зачу се бојажљиви глас иза врата. 

Чертопханов скочи на ноге. 

— Ко је тог — викну он гласом,. који као да 
не беше његов. 

— То сам ја, ваш казачок, Перфишка. 

— Шта је2 Да се није нашао, да није дошао 
кући 2 


вутин, што га је продао... 


— Ног 

— Он је дошао. 

— Хо-хо-хо-хо-хо! — заграја Чертопханов — 
и наједаред отвори врата. — Вуци га овамо, вуци! 


вуци! 

Кад угледа разбарушено, задивљало обличје 
свог „благодетеља“, које се наједаред појави, Је- 
врејин, који стајаше иза Перфишкиних леђа, хтеде 
већ да умакне; но Чертопханов га у два скока стиже, 
и као тигар га шчепа за гушу. 


— А! по паре си дошао! по паре! — поче он 
промукло говорити као неким придављеним гласом, 
као да није он давио, но да су њега давили; — ноћу 


крадеш, а дању долазиш по новацг А2 А2 

— Ако Бога знате, васе... благо... родије, — 
зајеча Јеврејин. 

— Говори, где је мој коњ» Куд си га деог 
Коме си га теслимио 2 Говори, говори, говори, бре! 

Јеврејин већ не могаше ни јечати; са помо- 
дрела његова лица ишчезе чак и израз страха. Руке 
му се опустише и обесише; све његово тело, које 
је љутито тресао Чертопханов, тресло се тамо амо 
као трска. 

— Новац ћу ти платити, платићу ти до по- 
следње паре, — викаше Чертопханов — али ћу те 
удавити, као пиле, ако ми одмах не кажеш... 


— Не, Панћељеје Јеремјеићу; него онај Чи-' 


= РФ ~ , 
РЕ » 

— Та ви сте га већ удавили, господине, — 
тихо примети казачок Перфишка. 

Тек ту дође к себи Чертопханов. 

Он пусти врат Јеврејинов ; овај се само стро- 
пошта на земљу. Чертопханов га прихвати, посади 
га на клупу, усу му у грло чашу ракије — поврати 
га к себи. Кад га поврати к себи, ступи са њим у 
разговор. 

Показа се, да Јеврејин о крађи Маљек-Адеља 
не имађаше ни најмањег појма. А и од куд он да 
краде коња, кога је он сам и набавио за „веома 
штованог“ Панћељеја Јеремјеића 2 

Тада га Чертопханов поведе у коњушницу. 

Обојица осмотрише прегратке где коњи стоје, 
јасле, браву на вратима, претресоше сено, сламу, 
пређоше после на двориште; Чертопханов показа 


» 


" 


Јеврејину трагове од копита код плота — наједаред“ 


се удари по бедрима. 


— Стој! — узвикну он. — Где си ти коња 
купио 2 

— У Малоархангелском округу, на Верхосен- 
ском вашару, — одговараше Јеврејин. 

— Од кога 

— Од Козака. 


— Чекај! Је л тај Козак био млад или стар 

— Средовечан, темељан човек. 

— А какав је онако2 Како изгледа2 Сигурно 
нека страшна варалица. 

— Биће. да је варалица, васе благородије. 

— Па шта, како ти је говорио тај обешењак 
— је л одавна коњ био код њега>2 

— Сећам се, он је говорио, да је одавна. 

— Но, онда га нико други није могао ни укра- 
сти, но он! — Ето, размисли и сам, чуј, стани овде... 
како се зовеш ти» 

— Како се ја зовем> | 

— Но, да: како те зовуз 


13“ 

— Мошељ Љејба. 

— Но, размисли, ПР Оане пријатељу драги — 
Ти си паметан човек — коме би се Маљек-Адељ 
дао у руке, ако не старом газди2 Та он га јеи 
оседлао, и зауздао, и покровац с њега скинуо 
— ено га где на сену лежи!... Просто, газдовао 
као код куће! Та Маљек-Адељ би сваког другог, 
осим газду, ногама изгазио! Тако би чудо и грају 
подигао, све би село узбунио! Је л' да је тако 

Дабоме да је тако, васе благородије... 

— Онда дакле пре свега треба пронаћи тог 
Козака ! 

— Па како да га нађемо, васе благородијег 
Ја сам га свега једаред видео — Бог зна где је он 
сад — и како се зове2 АЈ, вај, вај! — додаде Је- 
врејин тужно потресајући зуловима. 

— Љејба! — викну наједаред Чертопханов, — 
ЈЂејба, погледај ме! Та ја сам памет изгубио, ја 
сам себе не познајем!... Ја ћу руку на себе дићи, 
ако ми не помогнеш. 

— Па како ја могу... | 

— Хајде са мном — па да тражимо тога 
лопова. 

— Ама куд знамо ићиг 

— По вашарима, по царским друмовима, по 
малим путовима, по коњокрадицама, по варошима, 
по селима, по салашима — свуда, свуда! А што се 
тиче новаца, за то се не брини: ја сам ти, брате, 
наследство добио! Последњу ћу пару дати — ал' 
ћу добити свога друга. И не умаче нам Козак, наш 
злотвор! — Куд он — тамо ћемо и ми! Он под 
земљу — и ми под земљу! — Он ђаволу — а ми 
самом сатани! 

— Но, засто бас сатани, — примети Јеврејин, 
— мозе се и без њега. 

— Љејба! — прихвати Чертопханов, — Љејба, 
ти макар што си Јеврејин и вера ти је погана — но 

душа је у тебе боља но понека хришћанска! Сажали_ 
се нада мном! сам да пођем — не вреди, сам ја 
нећу изаћи на крај са таким послом. Ја сам нагао 
— а ти си глава, златна глава! Род је ваш такав: 
без науке је све постигао! Ти, можда, и сумњаш: 
од куд му, велиш, новац2 Хајдемо у собу — пока- 
заћу ти сав новац. Узми га, крст ми с врата узми 
— само ми дај Маљек-Адеља, дај, дај! 

Чертопханов дрхташе, као у грозници: зној је 
као град цурио са његова лица — и, мешајући се 
са сузама, губио се у његовим брковима. Он сти- 
скиваше руке Љејби, он преклињаше, он само што 
га не целиваше... Он дође у занос. Јеврејин беше 
покушао да се противи, да уверава како њему ни- 
како није могућно одвојити се од куће, да има по- 
слова... Таман!... Чертопханов не хтеде ништа ни 
да чује! Није се имало куд ни камо: пристаде јадни 
Љејба. 

Сутра дан Чертопханов заједно с ЈЉејбом од- 
везе се из Безсонова на сељачким колима. Јевре- 
јин изгледаше нешто збуњен, држаше се једном 
руком за лотру и подскакиваше свим својим мли- 
тавим телом на труцкавом седишту; другу руку он 
притискиваше уз пазухо, где му лежаше боблија 
банака, замотаних у старе новине ; Чертопханов је 
седео као кип, само је очима стрељао то тамо, то 
амо и дисао пуним грудима; за појасом му се видео 
јатаган. 

— Е сад држи се, арамијо-растављачу! — 
промрмља он, излазећи на друм.. 

Кућу своју повери он слушчету Перфишки и 
баби-куварици, глувој и старој жени, коју је примио 
у кућу из сажаљења. 

— Вратићу вам се на Маљек- Адељу, — викну 
им онпри опроштају, — или се већ ни враћати нећу. 

— Како би било да се удаш за мене, а» — 
избаци досетку Перфишка, мунувши куварицу лактом 


У 5 иу 

у слабину. — Свеједно — господина и тако нећемо 
дочекати, пропашћеш од чаме и досаде ! 

1Х. 


Прође година... читава година: о Панћељеју 
Јеремјеићу никакав глас не долажаше. Куварица 
умре; и сам Перфишка се већ спремаше да остави 
кућу, па да оде у варош, камо га је мамио брат од 
стрица, који је био на занату код фризера — кад 


се наједаред пронесе глас, да се господин враћа! 


Парохијски ђакон доби од самог Панћељеја Је- 
ремјеића писмо, у ком га овај извештаваше о својој 
намери да дође у Безсоново и мољаше га да извести 
о том његове млађе, да би се ови како треба спре- 
мили за дочек. Речи је те Перфишка разумео тако, 
да, вели, треба макар прашину малко шчистити — 
у осталом, тој вести није поклањао Бог зна колико 
вере; но на послетку се ипак увери да је ђакон 
рекао истину — кад се, после неколико дана, Пан- 
пељеј Јеремјеић сам, својом сопственом личношћу, 
појави на дворишту, јашући на Маљек-Адељу. 
Перфишка јурну у сусрет господину — и, при- 
државајући стремен, хтеде да му помогне да сјаше 
с коња; но он скочи и сам и, бацивши око себе 
победоносан поглед, гласно викну: „Ја сам рекао 
да ћу наћи Маљек-Адеља — и нашао сам га, у 
пркос непријатељима, па и самој судбини!“ Пер- 
фишка му приђе руци, но Чертопханов не обрати 
пажњу на усрдност свога слуге. Водећи за собом 
Маљек-Адеља на узди, он се упути великим кора- 
цима ка коњушници. Перфишка се загледа мало 
боље у свога господара — и уплаши се: „Ох, како 
је измршавио и постарао се у току године дана — 
и лице како му је дошло строго и сурово!“ Међу- 


тим мислио би човек, да би Панћељеј Јеремјеић 


требао да се радује, што је ето ипак постигао што 
је хтео; и он се, доиста, и радовао... па ипак, 


~ 
У 

Перфишка некако изгуби храброст, чак му дође 
страшно. Чертопханов одведе коња на пређашње 
место, лако га потапша по сапима и прозбори: „Но, 
ето, сад си опет код куће! Ал' пази!...“ Тог истог 
дана он узе поузданог стражара, сељака без куће 
и без земље, намести се опет у својим собама и 
поче да живи као и пре... 

Него... не сасвим као пре... Но о том после. 

Сутра дан после свог повратка, Панћељеј Је- 
ремјеић дозва к себи Перфишку, па, немајући с ким 
другим да разговара, стаде му приповедати, — на- 
равно, не губећи осећања сопственог достојанства 
и говорећи у басу — на који му је начин пошло 
за руком да пронађе Маљек-Адеља. 

Док је причао, Чертопханов је седео лицем 
окренут према прозору и пушио лулу са дугим чи- 
буком; а Перфишка стајаше на прагу од врата, мет- 
нувши руке на леђа — и, с поштовањем погледа- 
јући на потиљак своге госе, слушаше повест о том, 
како је, после многих узалудних покушаја и тума- 
рања, Панћељеј Јеремјеић на послетку доспео у Ромне 
на вашар, и то сам, без Јеврејина Љејбе, који, по 
слабости карактера, не издржа и утече од њега; 
како је, пети дан, спремајући се већ да оде, последњи 
пут пошао поред дугог реда кола и наједаред опа- 
зио, између три друга коња, привезаног за валов 


са зобљу — Маљек-Адеља! Како га је одмах по- 
знао — и како је Маљек-Адељ њега познао, стао 
рзати и отимати се и копитом земљу копати. — И 


није био у Козака, — настављаше Чертопханов, ни- 
како не окрећући главе према Перфишки и исто 
онако у басу, — но код Циганина самсара; мени, 
дабогме, гракну срце од радости, кад угледах свога 
коња и хтедох га силом узети; но несретни Ци- 
ганин поче да се дере, као да га неко. пече; ра- 
здера се, да се све орио онај вашар, поче се 
клети, да је купио коња од другог Циганина — 


200 ЛОВЧЕВИ ЗАПИСИ. 


хтеде чак и сведоке да доведе... Ја пљунух — и 
платих му што је искао: нек иде без трага! Мени 
је мило, што сам друга свога нашао и покој ду- 
шевни добио. Јер онако сам, ето, у Карачевском 
округу, што каже Јеврејин Љејба, насрнуо био на 
Козака — мислио сам да је лопов којега тражим, 
сву сам му њушку изубијао; кад тамо, а то није ни 
био Козак, но некакав поповски син — те ме после 
љуто одера за повреду части — сто двадесет ру- 
баља сам му морао платити. Него, лако ћемо за 
новац, то се да стећи и зарадити, главно је: Маљек- 
Адељ је опет у мене! Ја сам сад срећан — ужи- 
ваћу у миру. А ти, Порфирије, ово никад да не 
губиш из вида: чим само, не дај Боже, угледаш у 
нашој околини Козака, а ти оног тренутка, ни речи 


не говорећи, трчи и носи ми пушку, а ја ћу већ 


знати шта ћу чинити! 

Тако говораше Панћељеј Јеремјеић Перфишки; 
тако се изражаваху његова уста; но на срцу му не 
беше тако спокојно, као што он увераваше. 

На жалост, у дубини душе своје он не беше 
сасвим уверен, да је доведени коњ доиста био — 
Маљек-Адељ! ; 

Х. 

Настаде тешко време за Панћељеја Јеремјеића. 
Баш у спокојству је најмање могао уживати. Истина, 
дешавали су се и добри дани: сумња, која се у 
њему беше појавила, чинила му се будалаштина, он 
одгоњаше ту будаласту мисао, као насртљиву муву, 
и чак се смејао самом себи ; но дешавали се и рђави 
дани: неодступна мисао почињала би да из нова по- 
лагано нагриза и гребе његово срце, као миш под 
земљом, — и он се мучио љуто и тајно. 

У току оног знаменитог дана, кад је нашао Маљек- 
Адеља, — Чертопханов осећаше једино блажену ра- 
дост... но друго јутро, кад је под сниским наслоном 


ние 

гостионичким почео да седла свој налазак, поред 
кога је провео ноћ — нешто га први пут чисто текну 
у срце... Он само одмахну главом — али, семе беше 
бачено. У току путовања до куће (оно је трајало 
око недељу дана) сумње су се у њему ретко будиле: 
оне постадоше јаче и јасније, чим се вратио у своје 
Безсоново, тек што се осетио на оном месту, где 
је живео несумњиви, прави Маљек-Адељ... Путем 
је јахао већином кораком, као љуљушкајући се на 
коњу, и посматрао је око себе, пушио дуван из 
ократка чибука и ни о чем није размишљао: мањ 
што који пут помисли у себи: „Чертопханови што 
науме — то и изведу! мани се!“ и насмехне се; 
али кад стиже кући, пође друга карта. Наравно, он 
је све то чувао за себе; већ само му самољубље 
не би дозволило да искаже свој унутрашњи немир. 
Он би „на комаде исекао“ свакога, ко би макар из 
далека наговестио, да нови Маљек-Адељ канда није 
онај стари; он је примао честитања зарад „срећног 
наласка“ од оно мало лица, с којима је имао при- 
лике виђати се; но он не тражаше те поздраве, .он 
је још горе но пре избегавао додир са светом — 
_ рђав знак! Он је скоро непрестано, ако се може 
тако казати, подвргавао испиту Маљек-Адеља ; од- 
лазио на њему куд било даље у поље и стављао га 
на пробу; или је одлазио крадом у коњушњицу, 
затварао за собом врата и, ставши пред самом гла- 
вом коњском, загледао му се у очи, питао га ша- 
патом : „Јеси л ти то» Јеси л ти2 Јеси л тиг...“ 
или би га ћутећки посматрао, али тако оштро, по 
читаве сате, час радујући се и мрмљајући : „Да! он 
је! наравно да је он!“ — час сумњајући па и збу- 
њујући се. | 

И нису Чертопханова буниле само физичке 
несличности овог Маљек-Адеља са оним... у оста- 
лом, њих је било мало: у онога и реп и грива као 
да беху ређи, и уши оштрије, и чланци краћи, и 

очи сјајније — но то је могло само тако изгледати; 
него су Чертопханова буниле несличности, тако 
рећи, моралне. Навике су у онога биле друге, све 
му је понашање било друкчије. На пример: онај се 
Маљек-Адељ сваки пут освртао и олако рзао, чим 
би Чертопханов ушао у коњушницу ; а овај мирно 
жваће сено, као да ништа није ни било — или 
дрема, оклемпивши главу. Обојица се не кретаху 
с места, кад би господар скакао са седла; но она/, 
одмах иде на глас, кад га човек зовне, — а овај 
стоји и даље као пањ. Онај је јурио овако исто 
брзо, али је јурио више и даље; ова; је кораком 
ишао слободније, а у касу је тресао — и неки пут 
лупао стражњом потковицом о предњу: онај се 
тако никад није срамотио — Боже сачувај! Озва/, 
мишљаше Чертопханов, непрестано стриже ужима, 


глупо некако — а онај напротив: кад једаред за- 


баци једно уво натраг — он га тако и држи 
— ослушкује господареве заповести. Онај, на при- 
лику, кад опази, да је око њега. нечисто — одмах 
стражњом ногом лупа о преградин зид; овај — 
ништа, набацај му ђубрета, ако ћеш до самог тр- 
буха. Онај, ако га, на пример, окренете на ветар 
— одмах свим грудима уздахне и стресе се, а овај 
само фрска; онога је кишна влага узнемиривала — 
овом све једно... Грубљи је овај, грубљи! И пријат- 
ности нема, као у оног, и тврдоуст је — то се 
одмах види. Оно беше коњ мио — а ово... 

Ето какве би мисли неки пут долазиле у главу 
Чертопханову, и горко би му падале те мисли и 
душа би се његова испуњавала горчином од тих 
мисли. Но за то, други пут — пусти свог коња 
колико га ноге носе по тек узораном пољу и 
нагна га да скочи на само дно кишом разривене 
провалије и да преко најстрмијег места опет искочи, 
„и срце му стрепи од усхићења, громовито јалакање 
отима му се из уста, и зна он, зна поуздано, да је 


с Маје пеаљаћо 5 а. - 

то под њим прави, несумњиви Маљек-Адељ, јер који 
би други коњ био кадар учинити то, што чини овај» 

Него, ни ту није било без греха и невоље. 
Дуготрајно трагање за Маљек-Адељем коштало је 
Чертопханова много новаца; на костромске керове 
већ није ни помишљао и крстарио је по околини 
усамљен, као и пре. Кад, једно јутро, Чертоп- 
ханов, на једно пет врста од Безсонова, набаса на 
онај исти кнежевски лов, пред којим је као прави 
бињаџија јахао пре годину и по дана. ИМ мораде 
баш да се деси ово: као и онога дана, тако и сад 
—- један зец потеже па искочи испред паса испод 
међе на једном брдском врхунцу! Држи га, држи! 
Сви ловци полетеше, и Чертопханов полете такођер 
— само не са ловцима, но једно двеста корачаји у 
страни — исто као и пре. Огроман јаз беше у косо 
просекао страну, и дижући се све више и више, 
поступно се сужујући, пресецаше пут Чертопханову. 
Тамо, где је требао да га прескочи — и где га је 
„пре годину и по дана доиста и прескочио — он 
још ипак беше осам корачаји широк, и једно два 
хвата дубок. Предосећајући тријумф, на тако чудан 
начин поновљени тријумф, — Чертопханов победо- 
носно зајалака, тресну татар-канџијом — ловци су 
међутим и јурили, и очију нису могли да скину са 
добра бињаџије — коњ му је летео као стрела — 
ево већ му је јаруга пред самом њушком — но, но, 
дед наједаред, као пре!... 

Но Маљек-Адељ се наједаред пропе, изви у лево 
и полете дуж јаруге, ма како да му је Чертопханов. 
трзао главу на страну, према јарузи... 

Уплашио се, дакле, није се поуздао у себе! 

Тада Чертопханов, сав пламтећи од срамоте и 
љутине, скоро плачући, попусти узде и потера коња 
право напред, на брдо, даље, даље од оних ловаца, 
да само не чује, како га исмевају, да се само што 
пре изгуби из њихових проклетих очију! 

Са исеченим сапима, сав огрезао у белу пену, 
дојури кући Маљек-Адељ, а Чертопханов се одмах 
затвори у своју собу. 

— Не, то није он, то није мој друг! Онај би 
врат сломио — а не би ме издао! 


ХП. 


Коначно је, што кажу, „дотукао“ Чертопханова 
овај случај. Јашући на Маљек-Адељу, пролазио је 
он једаред испод дворишта поповске мале, која 
окружаваше цркву, у чију је парохију спадало и 
село Безсоново. Натукавши на очи калпак, згурен 
и са обема рукама на јабуци од седла, он полагано 
одмицаше напред; у души му беше тешко и нејасно. 
Наједаред га неко викну. 

Он заустави коња, подиже главу и опази свог 
дописника, ђакона. Са црно мрким треухом“) на 
црно мркој, у курјук сплетеној коси, обучен у 
жућкаст нанкински кафтан, потпасан далеко ниже 
од појаса плаветникастом дизгом, служитељ олтара 
изађе да обиђе свој сењак, — и, угледавши Панће- 
љеја Јеремјеића, сматраше за своју дужност изра- 
зити му своје поштовање — а, у исти мах, штогод 
искамчити од њега. Без те врсте задњих мисли, као 
што је познато, духовна лица са светскима и не 
ступају у разговор. 

Но Чертопханову не беше до ђакона; он једва 
одговори на његов поздрав, и, промумлавши нешто 
кроз зубе, већ замахну нагајком.... 

— А каква красна коња ви имате! — пожури 
се да дода ђакон: — ваистину вам може на част 
служити. Збиља: ви сте муж чудесна ума; просто: 
аки лав! — Отац ђакон беше чувен са своје речи- 
тости — што је страшно једило оца попу, коме 


#) Зимска капа „са ушима“ — са два поклопца преко 
ушију и једним састраг поврх потиљка. — Прев. 

дар говора не беше својствен и коме чак ни ракија 
није могла да одреши језик. — Једног сте се кљу- 
сета, подвалом злих људи, лишили, — настављаше 
ђакон, — и, ни најмање не губећи храбрости, но, 
напротив, још већма се уздајући у божаствени Про- 
мисао, прибависте себи другог, ничим горег, но чак 
можда и бољег... зашто... 


— Шта брбљаш 2 — зловољно га прекиде Чер- 
топханов: — какав други коњг То је онај исти: 
то је Маљек-Адељ. .. Нашао сам га. Само тако лу- 
пета у ветар... 

— Е! е! е! е! — прозбори ђакон отежући, 
играјући се прстима по бради и мерећи Чертопха- 
нова својим сјајним, неситим очима. — Па како то, 
господине > Та коњ је ваш, ако нас памет не вара, 
још лане, две недеље после Госпојине, украден, а 
јаком је већ новембар на измаку. 


— Но, па шта онда> 

Ђакон се непрестано играше прстима по бради. 

— Значи, више од годину дана протекло је од 
оно доба, а коњ ваш, како је тада био зеленко, тако 


је и данас: чак као да је дошао тамнији. Па како 
тог Зеленци за годину дана много побеле. 


Чертопханов задрхта... Као да га је неко 
мотком ударио. И збиља: сива се боја мења! Како 
да му така проста мисао до сад не дође у главу! 

— Иди ми с очију, бедо! — гракну он наје- 
даред, бесно севнувши очима — и у тренутку се 
изгуби из вида запрепаштенога ђакона. 

Е! сад смо готови ! 


Ето сад је збиља све свршено, све пропало, 
последња карта убијена! Све се наједаред стропошта 
од те једине речи: „беле!“ 

Зеленци коњи беле! 

Јури, јури, проклетниче! не побеже од те речи! 

Чертопханов дојури кући и опет се закључа 
у собу. 


ХИП. 


Да ово дерно кљусе није Маљек-Адељ, да из- 
међу њега и Маљек-Адеља не постоји ни најмање 
сличности; да би сваки дотупавнији човек морао 
на први поглед опазити, да се он, Панћељеј Чертоп- 
ханов, на најординарнији начин преварио — не, 
него да је он навлаш, преднамерено, сам себе нама- 
гарчио, сам себе залудио — о свему томе сад већ 
не беше ни најмање сумње! Чертопханов ходаше 


горе доле по соби, подједнако се обрћући на пот- 


петицама код сваког зида, као звер у кавезу. Са- 
мољубље његово страдаше неиздржљиво, но није 
њега мучио само бол рањеног самољубља: очајање 
обузе њега, јарост дављаше њега, жеђ освете се 
распаљиваше у њему. Но против кога2 Коме да се 
освети > Јеврејину, Јафу, Маши, ђакону, лопову Ко- 
заку, свим суседима, свему свету, самом себи најзад» 
Памет му се поче померати. Последња је карта уби- 
јена! (То му се упоређење допаде:) И он је опет 
најништавији, најпрезренији од свих људи, општа 
подсмевка, смешна суклата, стара будалчина, пред- 
мет исмевања — за ђакона!... Он је замишљао, 
он је јасно себи представљао, како ће тај мрски 
шмокљан причати о сивом коњу зеленку, о глу- 


пом господину... О, проклетство!... Бадава се. 


Чертопханов трудио да умири разиграну жуч; у за- 
луд је покушавао да себе увери, да тај... коњ, 
премда није Маљек-Адељ, али је ипак... добар, и 
може му много година послужити: он је одмах са 
јарошћу одгуривао од себе ту мисао, као да се у 
њој крпла нова увреда за оног Маљек-Адеља, пред 
којим је он себе и онако сматрао за крива... Таман 
посао! Ову стрвину, ову рагу је он, слепац, звекан, 
поредио са њим, са Маљек-Адељем! А што се тиче 


КРАЈ ЧЕРТОПХАНОВЉЕВ 207 


службе, коју му је та рага још могла учинити... 
ама зар ће је он кад било удостојити да је појашег 
Ни за шта! Никад!... Татарину да је дам“), псима, 
да је пождеру — за друго није... Да! Тако ће нај- 
боље бити! 

Два добра сата је ходао Чертопханов по сво- 
јој соби. 

— Перфишка ! — откомандова он наједаред. — 
Овог часа иди у крчму; донеси половаче ракије! 
Чујеш ли2 Половаче, али живо! Хоћу да ми је овог 
тренутка ракија на столу! 

Ракија се брзо појави на столу НЕ Је- 
ремјеића, и он поче пити! 


ХШ. 


Да је коме тада било погледати на Чертоп- 
ханова, да је ко могао бити сведоком оне туробне 
озлојеђености, с којом је он сушио чашу за чашом 
— тај би, за цело, осетио и нехотичан страх. Ноћ 
наступи; лојана свећа тамно горијаше на столу. 
Чертопханов се престаде вући из угла у угао; он 
сеђаше, сав црвен, са помућеним очима, које је он 
час спуштао на патос, час упорно упирао у таман 
прозор; устајао је, сипао себи ракије, испијао је, 
опет седао, опет упирао очи у једну тачку и није 
се мицао — само му је дисање постајало све чешће, 
и лице му је све већма црвенело. У њему као да 
сазреваше некаква одлука, која је њега самог збу- 
њивала, но на коју се он поступно навикавао; једна 
и иста мисао неодступно и непрестано надолажаше 
све ближе и ближе, једна и иста слика оцртаваше 
се све јасније и јасније пред њим, а у срцу, под 


"жестоким притиском тешке пјаности, место раздра- 


жења, услед срџбе већ долажаше осећање зверства, 
и кобан подсмех јављаше се на уснама. 


#) Татари једу коњско месо. — Прев. 

— А сад — време је већ! — прозбори он са не- 
каквим посленим, скоро досадним тоном: — доста 
је било расхлађивања ! 


Он испи последњу чашу ракије, дохвати изнад 


кревета пиштољ — онај исти пиштољ, из кога је 
испалио на Машу, напуни га, метну за „сваки 
случај“ неколико каписли у џеп — и упути се у 
коњушницу. 


Чувар му већ беше потрчао, кад је он почео 
отварати врата, но он викну на њ: „То сам ја! 
Зар не видиш> Одлази!“ Чувар одступи малко у 
страну. „Иди спавати!“ опет викну на њ Чертоп- 
ханов: немаш шта ту чувати! Чудо неко и јесте, 
— благо нечувено!“ Он уђе у коњушницу. Маљек- 
Адељ... лажни Маљек-Адељ лежаше на слами. 
Чертопханов га гурну ногом, рекавши: „Устај, 
стрвино!“ За тим одреши улар од јасала, скиде и 
збаци на земљу покровац — и, грубо окренувши у 
пПрегради послушног коња, изведе га на двориште, 
а са дворишта у поље, на превелико чудо чувара, 
који никако није могао да разуме, куда то го- 
сподин иде ноћу, водећи за собом незауздана коњаг 
Он се, наравно, бојао, да га запита, но га је само 
пратио очима, док није ишчезао на савијутку пута, 
који вођаше суседној шуми. 


ХМ. 


Чертопханов иђаше великим корацима, не за- 
устављајући се и не осврћући се; Маљек-Адељ — 
зваћемо га тим именом до краја — покорно кора- 
чаше за њим. Ноћ беше доста јасна; Чертопханов 
могаше да разликује зупчаст оцрт шуме, која се 
црнела напред као честа маса. Дохваћен ноћном 
студени, он би се за цело опио од попијене ракије, 
да... да не беше другог, још јачег опојног сред- 
ства, које га свега обузе. Глава му отежа, крв му 


КУ ~ 


Ил 

нагло и убрзано удараше у грло и у уши, но он 
иђаше одлучно и знађаше, куда иде. 


Он беше одлучио да убије Маљек-Адеља; цео 
дан је само о том мислио... Сад се одлучио ! 


Он је ишао на то дело, не, да кажете, спо- 
којно, но са убеђењем, неповратно, као што иде 
човек, који се покорава осећању дужности. Њему 
се та ствар чинила врло проста: уништивши „само- 
званца“, он ће се наједаред разрачунати са „свима“, 
и самог ће себе казнити за своју глупост, и пред 
правим ће се својим другаром оправдати, и целом 
ће свету доказати (Чертопханов се много бринуо о 
„целом свету“), да се са њим нико не може шалити... 
А што је главно: он ће и самог себе уништити заје- 
дно са самозванцем, јер нашто је њему још да 
живи» Како се све то смештало у његовој глави, 
и што се то њему све чинило тако просто — обја- 
снити није лако, премда није сасвим ни немогућно: 
увређен, самохран, без блиске душе човечанске, без 
пребијене паре, па још са крвљу, која беше ракијом 
распаљена, он се налазио у стању блиском лудилу, 
а нема сумње, да у најчуднијим испадима људи, 
који су померили памећу, има, у њиховим очима, 
своје врсте логике, па чак и права. У своје право 
је Чертопханов био, у сваком случају, потпуно уве- 
рен; он се није колебао, он се журио да изврши 
пресуду над кривцем, не дајући себи, у осталом, 
јасног рачуна: кога је он, управо, називао тим име- 
ном 2... Ако ћемо истину да говоримо, он је мало 
размишљао о ономе, што је намеравао да учини. 
„Треба, треба да се сврши“, ето шта је он пона- 
вљао самоме себи, тупо и строго: „свршити треба!“ 


А невини кривац тапкаше покорним касом за 
његовим леђима... Но у срцу Чертопхановљеву не 
беше милости. 

ХУМ. 


Недалеко од окрајка шумског, куда је он довео 
свога коња, пукла беше омања провалија, до полак 
обрасла храстовим џбуњем. Чертопханов се спусти 
тамо... Маљек-Адељ се спотаче и само што не 
паде на њ. 

— Хоћеш зар да ме пригњечиш, проклетниче! 
— викну Чертопханов — и, као бранећи се, извади 
пиштољ из шпага. Он сад већ не осећаше озлоје- 
ђеност, но ону нарочиту дрвеност осећања, која, 
кажу, завлада човеком пре но што ће да сврши 
какав преступ. Но рођени га његов глас уплаши — 
тако је чудновато одјекнуо под настрешницом од 
тамних грана, у трулој и устојалој влази шумске 
провалије! Поред тога, као у одговор на његов 
усклик, некаква велика птица изненада затрепта на 
врху дрвета над његовом главом... Чертопханов се 
задрхта. Као да је пробудио сведока свога дела — 
па још где» На том глувом пустом месту, где није 
требао да нађе ниједно живо биће... 

— Одлази, наказо, куд те очи воде! – про- 
говори он кроз зубе — и испустивши улар, замахну 
и удари га по плећци кундаком од пиштоља. Маљек- 
Адељ се одмах врати натраг, извуче се из прова- 
лије... и потрча. Но није се дуго чуо топот ње- 
гових копита. Ветар, који налете, сметаше и покри- 
ваше све звуке. 

Сам пак Чертопханов се полагано извуче из 
провалије, дође до окрајка, и упути се кући. Он је 
био незадовољан собом; терет, који је он осећао у 
глави, у срцу, разиђе му се по свим удовима; он 


иђаше љут, мрачан, незадовољен, гладан, као да га_ 


је неко увредио, отео му плен, храну... 
Самоубици, коме су посметали да изведе своју 
намеру, позната су слична осећања. 
Наједаред га нешто гурну састраг, између 
плећа. Он се осврте... Маљек-Адељ стајаше насред 


“ 

пута. Он дође устопце за својим господаром, он га 
се дотаче њушком... он се јављаше... 

— А! — викну Чертопханов, — ти си сам, 
сам по смрт дошао! Па ево ти! 

У тренутку ока он дохвати пиштољ, одапе 
ороз, метну отвор цеви на чело Маљек-Адељево, 
испали. .. 

Јадни коњ посрну у стралу, скочи упропнице, 
одскочи десетак корачаји у страну и наједаред те- 
ретно груну и закрча, дрхтећи и ваљајући се по 
земљи... 

Чертопханов запуши уши обема рукама и по- 
трча. Колена му клецаху. И пјаност, и јед, и тупа 
самоувереност — све излете наједаред. Остаде само 
једно осећање срамоте и неупутног и ружног по- 
ступка, и свесност, свесност несумњива, да је сади 
са њим самим свршено. 


ХМ!. 


После једно шест недеља слушче Перфишка 
сматраше за своју дужност да заустави среског при- 
става, који пролажаше поред Безсоновског дворца. 

— Шта хоћешг — запита чувар поретка. 

— Изволите, ваше благородије, к нама у кућу, 
— одговори казачок, ниско се поклонивши ; — Пан- 
ћељеј Јеремјеић канда хоће да умре; па се ето 
бојим. 

— Каког да умрег — поново запита пристав. 

— Дабоме. С почетка су сваки дан пили ра- 
кије, а сад су ето пали у постељу и здраво су из- 
мршавили. Ја тако као есапим, да они сад на при- 
лику ништа не разумеду. Сасвим су брез језика. 

Пристав сиђе са тељеге. 

— Па добро, јеси л' бар ишао по свештеника2 
Је л' се исповедио твој господин 2 Је л' се причестио2 

Боле, · 

14» 

Писар се намргоди. — Па како то, братац> 
Како смеш ти то тако — а2 Или ти ваљда не знаш, 
да је за то... велика одговорност — а 

— Та ја сам њих и ономад и јучер питао, — при- 
хвати уплашено слушче — јел по вољи, рекох, 
Панћељеје Јерсмјеићу, да отрчим по свештеника 2 — 
„Да ћутиш, вели, будало. Не мешај се у оно, што ти 
није посао“. А данас, кад сам почео да им говорим 
— само што погледаше на мене — и брком макоше. 

— Па је л много пио ракијег — запита при- 


став. 
— Здраво много! — Него будите добри, ваше 
благородије, па свратите к њима у собу. 


— Но, одведи ме! — промрмља пристав, и 
пође за Перфишком. | 

Чудан га призор очекиваше. 

У стражњој соби куће, влажној и мрачној, на 
убогој постељи, покривен коњским покровцем, са 
чупавом кабаницом место узглавља, лежаше Чер- 
топханов, већ не блед, но жућкасто зелен, као што 
бивају мртваци, са упалим очима под зажареним 
очним капцима, са заоштреним, но још увек црвен- 
кастим носом над ускушљаним брковима. Лежао је 
обучен у свој свагдашњи архалук са патронима на 
грудима и у черкеске плаве шароваре. Калпак са 
вишњикастим данцетом покриваше му чело до самих 
обрва. У једној руци Чертопханов држаше ловачку 
нагајку — у другој везену дуванкесу, последњи дар 
Машин. На столу поред постеље стајаше празан 
бардак; а чело главе се виделе, пчиодама за зид 
прибодене, две акварелне слике: на једној, колико 
се могаше разабрати, беше представљен некакав 
дебео човек са гитаром у рукама — по свој при- 
лици Њедопјускин; други приказиваше коњаника, 
који лети на коњу... Коњ беше налик на оне фан- 
тастичне животиње, које цртају деца на зидовима 
и тарабама; но брижљиво истуширане пеге његове 


. 

боје и фишеци на грудима коњаниковим, шиљасти 
врхови његових чизама и огромни бркови не даваху 
места сумњи: та слика имала је да представи Пан- 
ћељеја Јеремјеића како јаше на Маљек-Адељу. 

Изненађени пристав не знађаше, шта да пред- 
узме. Гробна тишина цароваше у соби. „Та он је 
већ преминуо“, помисли он, и, повисивши глас, про- 
збори: — Панћељеје Јеремјеићу! О, Панћељеје Је- 
ремјеићу !, 

Тада се догоди нешто необично. Очи се Чер- 
топхановљеве полагано отворише, потавнеле зе- 
нице кренуше се најпре с десна на лево, за тим 
с лева на десно, зауставише се на посетиоцу, 


угледаше га... Нешто се заблиста у њиховој по 
тавнелој белоћи, нешто налик на поглед појави се 
у њима; — помодреле усне мало по мало се раста» 


више и зачу се промукао, већ збиља гробовски глас: 

— Племић од заманде Панћељеј Чертопханов 
умире; ко му може посметати» — Он ником ништа 
није дужан, ништа не иште,.. Оставите га, људи! Идите! 

Рука са татар-камџијом покуша да се дигне... У 
залуд ! Усне се опет слепише, очи се затворише — и 
као и пре лежаше Чертопханов на својој тврдој 
постељи, испруживши се као проштац и саставивши 
ђонове од чизама. : 

— Јави ми, кад умре, — шапну пристав Пер- 
фишки, излазећи из собе; а за попа се, мислим, 
може и сад отићи. Треба да сс пази на ред, да му 
се свешта масло. 

'" Перфишка још тог истог дана оде до попа; 
а идућег јутра мораде поручити приставу: Панћељеј 
Јеремјеић премину оне исте ноћи. 

Кад су га сахрањивали, пратила су га два ч0- 
века: казачок Перфишка и Мошељ Љејба. Глас о 
смрти Чертопхановљевој дође некако и до Јеврејина 
— и он не пропусти да ода последњу пошту своме 
добротвору. 


~ 


Зе == Ма 2е——- ЛУ 
ИЗВИНИ те ЗНГ | 


ЖИВЕ МОШТИ. 


Крају рођени дуготрпљења — 
О, крају рускога народа! 
Ф. Тјушчев. 


Француска пословица вели: „Сув рибар и мокар 
ловац имају жалостан изглед“. Нисам нигда марио 
за риболов, те не могу знати како је рибару, кад 
је лепо, јасно време, и у колико му, кад се окиша, 
задовољство услед обилата лова надмашује непри- 
јатност. што је мокар. Но за ловца је киша — права 
беда. И баш таке беде допадосмо ја и Јермолај, 
кад пођосмо на тетребове у Бјељевски округ. — Од 
ране зоре киша не престајаше. Шта све нисмо чи- 
нили, да не покиснемо. И огртаче од гуме натицасмо 
скоро на саму главу, и склањасмо се под дрвеће, 
да би мање капало... Али непробојни плаштеви, 
да и не говоримо, да су нам сметали при пуцању, 


пропуштали су воду на најбезобразнији начин; а. 


под дрвећем с почетка доиста као и да не капаше, 
но после би наједаред у лишћу накупљена вода 
нашла себи пут, свака би нас грана поливала као 
из олука, хладан водени млаз завлачио би нам се 


под пошу и почео би да цури низ ртеницу... А од. 


тога ништа горе није! као што се изражаваше Јер- 
молај. — Не, Петре Петровићу, кликну он најзад. 
Овако се не може!... Не може се данас ловити. 


2 1 (о 274. | (5 | 

Псима кисне њушка; пушке лажу... Их! Ратос ти 
таког лова ! 

— Па шта ћемо садг — запитах ја. 

— А ево шта. — Хајдемоте у Аљексјејевку. 
Ви можда не знате — има ту један салаш, — ваше 
матере; једно осам врста одавде. Тамо ћемо пре- 
ноћити, а сутра ћемо се... 

— Овамо вратити 2 

— Не, не овамо. Ја знам иза Аљексјејевке нека 
места... много боља за тетребове од ових! 

Ја не хтедох питати свога верног пратиоца, 
што ме није одвео одмах на та места, и тај исти 
дан дођосмо некако до материна салаша, за који, 
право да кажем, ни слутио нисам да постоји. Код 
тог салаша се нађе и кућа, врло стара, али нена- 
стањена, те с тога чиста; у њој проведох доста 
"мирну ноћ. 

„Сутра дан се пробудих доста рано. Сунце тек 
што беше изгрејало; на небу не беше ниједног 
облачка; све у наоколо блисташе јаким двоструким 
блеском: блеском младих јутарњих зрака и јуче- 
рашњега пљуска. — Док су ми презали у таратајку“), 
ја пођох, да проврљам по малом, негда негованом, 
а сад сасвим задивљалом вотњаку, који са свих 
страна опкољаваше дворац својом мирисном, сочном 
честом. Ах, како је било лепо на слободном ваздуху, 
под јасним небом, где су трептале шеве, одакле се 
расипао сребрни бисер њихових звучних гласова! 
На крилима својим оне су, за цело, понеле капљице 
росе, и песме њихове изгледаху орошене росом. Ја 
чак капу скидох с главе и дисах радосно — свим 
грудима... На обронку једне омање провалије, поред 
самога плота, видео се пчелињак; узацка стазица 
вођаше к њему, кривудајући као змија међу честим 
зидовима бурјана и коприве, над којима се дизаху 


, ж) Лака сеоска кола на два точка — „чезе“. — Прев. 

Бог зна одакле донесене, оштрљате стабадљике тамно 
зелене конопље. 

Ја се упутих том стазицом; дођох до пчели- 
њака. Одмах до њега стајала је плетена појата, тако- 
звани амшаник, камо се преко зиме остављају ко- 
шнице. Погледах кроз полуотворена врата: тамно, 
тихо, сухо; мирише на метвицу, на маточину. У 
углу намештени ногари, а на њима, покривена по- 
њавом, некаква мала прилика... Ја већ пођох даље... 

— Господине, о господине! Петре Петровићу! 
— причу ми се глас, полаган и промукао као шу- 
штање рогоза. 

Ја стадох. 

— Петре Петровићу! Ходите, молим вас! — 
понови глас. Он долажаше до мене из угла, са оних 
ногара, што сам их малочас опазио. 

Ја се приближих и запањих се, колико се бејах 
зачудио. — Преда мном лежаше живо људско биће; 
но шта беше тог 

Глава сасвим исушена, једнобојна, бронзена, 
— ни узми, ни остави — икона старинског стила; 
нос узак као оштрица од ножа; уста се скоро и не 
виде, — само зуби што се беле и очи, и што испод 
рупца избијају на чело ретки праменови жуте косе. 
Код браде, на набору покривача, мичу се, полако 
крећући прстима као прутићима, две ситне руке 
такођер бронзене боје. Загледам се боље: лице не 
само да није ружно, чак лепо — али страшно, не- 
бично. И тим страшније ми“се чини то лице, што 


се по њему, по металним његовим образима, видим“ 


— усиљава.... усиљава и не може да се укаже осмех. 

— Не можете да ме познате, господине» — 
прошапта опет глас; он као да се испараваше из 
усана, које се једва мицаху. — А и како да ме 
познате! — Ја сам Лукерја... Сећате л се, што 
је водила хоровод код ваше мајке у Спаском.. 
Сећате л' се, ја сам јој свагда започињала песмег 


РЈ 
РеА 

— Лукерја! — кликнух ја. — Јеси л ти тог" 
Је ли могућно 2 

— Ја сам, да, господине, — ја сам. Ја сам 
Лукерја. 


Ја нисам знао шта да кажем, и као прене- 
ражен гледао сам у то тамно, непомично лице са 
упртим на мене сјајним и као мртвачким очима. Је 
ли могућно> Та мумија да буде Лукерја, прва ле- 
потица међу свом нашом дворском чељади, — ви- 
сока, пуна, бела, румена, — смејачица, играчица, 
певачица! Лукерја, паметна Лукерја, којој су се 
удварали сви наши момци, за којом сам и сам по- 
тајно уздисао, ја — шеснаестогодишњи младић! 

— За Бога, Лукерја, — проговорих ја на по- 
слетку: — шта би то с тобом> 

— А ето, наишла невоља! Него, немојте се 
гадити, господине, немојте се гнушати на моју не- 


срећу, — седите ето на ту чабрицу — да сте ми 
ближе, јер ме нећете моћи чути, колико сам сад 
грлата!... Но, а како ми је мило, што сам вас 


видела! А како ви то доспесте у Аљексјејевку 2 


Лукерја говораше веома тихо и слабо, но без 
прекидања. 


— Јермолај ме ловац довео овамо. Него 


причај ми... 
— О мојој несрећи да вам причам Изволите, 
господине ! — То се са мном десило већ поодавно, 


16 једно шест или седам година. Мене тада тек што 
у испросили за Василија Пољакова — сећате л' 
се, таки је био стасит па имао лепу косу, — био је 
буфетчик“) код ваше матере» Но ви тада већ нисте 
били у селу; ви бесте отишли у Москву на науке. 
Веома смо се ја и Василије били заволели; никако 


#) Служитељ код бифета, трпезар, пехарник. — Прев. 

ми није излазио из главе; а било је у пролеће. Еле, 
једаред, ноћу... ту је већ и зора... а мени се не 
спава : славуј у башти тако дивно пева па слатко!... 
Ја не могох срцу одолети, устадох и изађох на 
кућне степенице, да га слушам. Он биљише, биљише... 
и наједаред ми се причу : као зове ме неко Васјиним 
гласом, онако тихо: Лушо!... Ја погледах у страну, 
али ми се зар онако буновној·омаче корак, па 
право са степеника полетех доле — и стропоштах 
се на земљу. И, чини ми се, нисам се јако угрувала, 
јер брзо сам се дигла и вратила се у своју собу. 
Само као да се нешто у мени, у утроби, покидало... 
Само да мало одахнем... један тренутак... го- 
сподине. | 

Лукерја ућута, а ја је са чуђењем гледах. Чудио 
сам се навлаш томе, што је она своју причу кази- 
вала скоро весело, без јаука и уздисања, ни нај- 
мање се не тужећи и не тражећи саучешће. 

— И ето од тог случаја, — настављаше Лу- 
керја, — почех сахнути, венути; рђа наиђе на мене; 
тешко ми би ходити, а после не могох ни ногама. 
владати; не могу ни да стојим, ни да седим; само 
да ми је да лежим. И не иште ми срце ни да пи- 
јем, ни да једем. Мајка ме је ваша, по својој до- 
броти, и лекарима показивала, и у болницу слала. 
Но мени нимало не би лакше. И ниједан лекар чак 
не знађаше рећи каква је та моја болест. Шта све 
нису чинили са мном: пекли ми леђа усијаним гво- 
жђетом, метали ме у истуцан лед — па ипак ништа. 
Најзад се сва укочих... И тако господа одлучише, 
да ме више не вреди лечити, а у господској кући 
је незгодно држати богаље... те ме ето послаше 
овамо — зашто ту имам родбине. И тако ето ту 
живим, као што видите. | 

Лукерја опет ућута и опет се с тешком муком 
осмехну. 

— Богме је тај твој положај страшан! — 


32 Ре 

ускликнух ја... М, не знајући шта још да додам, | 
запитах је: — а шта Пољаков Василије» — Врло 


глупо беше то питање. 

Лукерја погледа малко у страну. 

— Шта је радио Пољаковг — Жалио, жалио 
— па се оженио другом, девојком из Глиног. Знате 
Глино2 Од нас није далеко. Аграфена јој беше име. 
Врло ме је волео — али је он млад човек — тек 
ваљда неће остати нежењен 2 И какав бих му ја била 
другг А жену је себи нашао ваљану, добру, — 
имају и дечице. Ту је код суседа надзорник над 
радницима: мама га је ваша пустила на пашпорт“), 
и врло му је, хвала Богу, добро. 

— И ти тако све лежиш те лежиш2 — за- 
питах ја опет. 

— Ето тако лежим, господине, ево већ седму 
годиницу. Преко лета лежим ту, у овој котарци, а 


"кад захладни — мене пренесу у собу до бање. Тамо 


лежим. 
— А ко те двори2 Ко те надгледа 2 
— А има добра света и овде. Не остављају ме. 


Него мене је лако подворити. Да кажете: јести — 


скоро и не једем ништа, а воде — ено је у крча- 
жићу: увек ми је спремљена чиста, изворска вода. 
Крчажић могу да дохватим — једном руком још 
могу да владам. Па има ту једно девојче, сироче; 
мало, мало — па тек дође да ме обиђе, — хвала 
јој. Малочас је ту била... Нисте је срелиг Тако 
лепа, плава... Она ми цвеће доноси; ја сам, велика 
љубитељка цвећа. Баштенског немамо, — имали смо, 
па га нестало. Али и пољско је цвеће лепо, ми- 
рише још лепше од баштенског. Ето, да кажете, 
ђурђевак... куд ћете пријатније 2 


#) Васја је био поданик пишчеве матере. Она га је пу- 
стила са пасошем да иде куд хоће да ради — с погодбом, да 
јој плаћа годишњи откуп, данак („оброк“). — Прев. 

— Па зар ти није досадно, зар ти није тешко, 
јадна моја Лукерја. 

— А шта зна човек 2 Нећу да лажем — у први 
мах ми је било врло тешко; а после сам се навикла, 
стрпела се — па хвала Богу. Некима буде још горе! 


— Како тог 
— А неко нема ни главу где да склони! А 
неки је — слеп и глух! А ја, хвала Богу, видим 


прекрасно и све чујем, све. Кртица рије под земљом 
— ја и то чујем. И мирис сваки могу да осетим, 
па да је како слаб! Почне л хељда у пољу да 
цвета или липа у башти — мени не треба ни кази- 
вати; ја прва одмах осетим. Само нека духне ма 
најмањи ветрић оданде. Не, нашто срдити Бога 2 — 
многима бива горе но мени. Па и то да узмете: 
неки здрав човек може врло ласно и сагрешити; а 
од мене се грех и сам одбио. 'Номад ме отац Але- 
ксије, свештеник, почео причешћивати, па каже: тебе, 


вели, исповедати и не треба : зар си ти, у твом 


стању, кадра сагрешитиг — Но ја му одговорих: 
а мислени грех, баћушка2 — Но, вели, а смеје се 
човек — то није велики грех. 


— Него ја, мора бити, и самим тим, мисленим 
грехом, нисам много грешна, — настављаше Лукерја 
— јер ја сам себе научила: не мислити, а још више 
— не сећати се. — Време брже прође. 

Ја се, морам признати, задивих. 

— Ти си непрестано сама па сама; па како 
ти можеш спречити, да ти мисли не долазе у главуг 
Или ти једнако спаваш 2 

— О, не, господине ! Не могу свагда да спавам. 
Немам, истина, великих болова, али ме тишти нешто 
тамо у самој утроби, а и у костима, не да ми спа- 
вати, како треба. Не... него тако, лежим — лешка- 
рим — и не мислим; осећам да сам жива, дишем 
— и у том сам сва. Лежим, слушам... Пчеле на 
кованлуку зује и гуде; голуб седне на кров и за- 


Де; 

гугуче; квочкица наиђе с пилићима, да зобље мр- 
вице; а неки пут налети и врабац или лептир — 
мени је врло пријатно. Ономлане чак и ластавице 
ено тамо, у углу, савиле себи гнездо и младе из- 
легле. Како је то било занимљиво! — Једна улети 
ка гнезданцету — нагне се, дечицу нахрани — па 
на поље. Погледаш, а друга већ ту, да је замени. 
Који пут не улети, само пролети поред отворених 
врата — а дечица одмах — стану пиштати и кљу- 


"нове растварати... Ја сам их и идуће године чекала, 


али их је, веле, један овдашњи ловац убио из пушке. 
И шта се само могао. користити њоме» Та сва ла- 
ставица није већа од бубе... Како сте ви, господо 
ловци, зли ! 
| — Ја не убијам ластавице, — похитах ја са 
одговором. 

— А једном, — поче опет Лукерја, — ала сам 
се насмејала! Зец натрчао, верујте! Пси га, ваљда, 
вијали, — тек он право дојури на врата!... Седе 
сасвим близу — и дуго је баш седео — све је нешто 
носом врдао и брковима мицао — прави официр! 
И у мене је гледао! Разумео зар да ме' се нема 
шта страшити. На послетку устаде, скок-скок вра- 
тима, на прагу се још осврте — па као да га није ни 
било! Баш је био смешан ! 

Лукерја' погледа у мене... Зар није занимљивог 
као да хтеде рећи. Да бих јој учинио по вољи, ја 
се насмејах. Она стаде грискати пресахнуле усне. 

— Е, зими ми је, наравно, теже: зашто се не 
види; да запалим свећицу, жао ми је, а и наштог 
Ја, премда сам вешта словима и од увек сам во- 
лела читати, но шта да читам> Књига овде нема 
никаквих, а баш и да их има, како да је држимг 
Отац Алексије ми, да бих се, вели, забавила, донео 
беше календар, али види да од мог читања нема 
ништа, те узе књигу и однесе. Него, ма да је мрак, 
ипак има шта да се слуша: попац засвири, или 

почне миш да гребе. Е, тада је добро! не мора се 
мислити ! 

-— Или узмем па читам молитве, — продужаваше 
Лукерја, одахнувши мало. Него ја молитава малом 


знам. А и што да досађујем Господу Богу2 За шта 


га знам молити 2 Он зна боље но ја, шта мени треба. 


Послао ми је крст — значи, воли ме. Тако нам је 
заповеђено да то разумемо. Прочитам Оче Наш, 
Богородицу, акатист Всјем Скорбјашчим, — па и 


опет лешкам без икакве мисли. Па хвала Богу! 

Прођоше једно два минута. Ја не нарушавах 
ћутања и не мицах се на узацкој чабрици, која ми 
служаше као седиште. Оштра, каменита непомичност 
живог, несрећног бића, које лежаше преда мном, 
пређе и на мене; ја такођер као да се укочих. 

— Чуј, Лукерја, — почех ја најзад. — Чуј, 
шта ћу ти предложити. Ако хоћеш, ја ћу наредити, 
па ће те пренети у болницу, у добру, варошку 
болницу 2 Ко зна, можда ће те још и излечити» Ако 
ништа друго, бар нећеш бити сама... 

Лукерја једва-једва помаче обрвама. 

— Ох, не, господине, — проговори она бри- 
жним шапатом, — не преносите ме у болницу, не 
дирајте ме. Ја ћу се тамо само још више намучити. 
= Нашто још мене лечити 2... Тако је једном до- 
лазио доктор овамо, хтео да ме прегледа. Молим 
ја њега: не дирајте ме, тако вам Бога. Ајак! стаде 
ме човек превртати, руке ми и ноге гњечити и тамо 
амо савијати; ја то, каже, чиним зарад учености; 
зато сам човек чиновник, учењак! И ти, вели, да 
ми се ниси противила, јер је мени за моје труде 
орден на врат дат, и ја се за вас, будале, трудим 
и мучим. Еле, дрмусао ме, дрмусао, казао ми како 
ми се зове болест — чудновато некако — па тако 
и отишао. А мене после читаву недељу дана 6о- 
леле кости. Ви велите: сама сам, свагда сама. Не, 


нисам свагда. Мени долазе. Ја сам мирна — не · 


МОРЕ и. 

кратим ником. Дођу ми сеоске девојке, проћеретају; 
или наиђе хаџијница, стане причати о Јерусалиму, 
о Кијеву, о светим градовима. А мене није ни страх, 
кад сам сама. Чак је боље, ако ћете ми веровати!... 
Господине, не дирајте ме, не носите ме у болницу... 
Хвала вам, ви сте добри, само ме не дирајте, го- 
лубе наш. 

— Добро, добро, како хоћеш, Лукерја. Ја сам, 
знаш, ради твог добра мислио. .. 
| — Знам, господине, да је за моје добро. Ама, 
господине, храно, ко може другом помоћи» Ко ће 
му ући у душу» Сам човек нека себи помаже! Ви, 
ето, нећете веровати — а ја лежим који пут тако 
сама... и као да у целом свету, осим мене, никога 
нема. Само ја једна што сам жива! И чини ми се, 
"као да ме нешто осени... Обузме ме размишљање 
— па чак чудновато ! 


— Па о чем ти тада размишљаш, Лукерја > 


— И то се, господине, никако не може казати; 
то не можеш објаснити. А и заборавим после. 
Дође баш као какав облачић, пролије се, па ми 
буде тако свеже, добро, а шта је управо било — 
не можеш схватити! Само ми се чини: да су око 
мене били људи — ништа не би било од свега тога, 
и ништа, чини ми се, не бих осећала, осим своје 
несреће. 

Лукерја уздахну с напором. Груди јој се не 
покораваху — исто као и остали удови. 

— Када вас тако гледам, господине, — поче 
она наново, — вама је мене веома жао. Али ме ви 
немојте много жалити, Бога ми! Јер ево шта ћу вам, 
на пример, рећи: ја који пут и сад... Ви се ваљда 
сећате, каква сам некад била весела Дур-девојка!... 

па знате л' шта» Ја и сад песме певам. 


— Песме >... — Ти> 

— Да, песме, старе песме уз хоровод“), гата- 
личке, божићне, свакојаке! Та знала сам их много, 
а нисам их поборавила. Само не певам песме уз 
танац. У јакошњем мом стању не приличи ми. 

— А како их певаш... у себи 

— И у себи, и на глас. Гласовито не могу, 
ал ипак — може се разабрати, кад певам. Говорила 
сам вам, долази ми једна девојчица. Сироче, па 
разумно. Па ето, њу сам научила; четир је већ 
песме примила од мене. Не верујете зар> Чекајте, 
сад ћу вам... | 


Лукерја се прибра... Мисао да се то полу- 
мртво биће спрема да запева, изазва у мени и не- 
хотичан страх. Но пре но што сам могао и реч про- 
говорити, — у мојим ушима задрхта отегнут, једва 
чујан, но чист и поуздан звук... за њим доџје други, 
трећи. „У ливадама“ певаше Лукерја. Она певаше, 
не променивтши израза свог скамењеног лица, чак 
са упртим очима. Но тако је дирљиво звонио тај 
јадни, усиљени гласак, који се колебаше као стру- 
јица дима, тако јој се хтело сву духу излити... Сад 
већ не осећах страх: жалост неисказана стиште 
ми срце. 

— Ох, не могу! — проговори она наједаред, 
— снаге немам... Веома сам вам се обрадовала. 

Она зажмури. 


Ја метнух руку на њене сићушне, хладне пр- 
стиће... Она погледа у мене — и њени тамни очни 
капци, оивичени златастим трепавицама, као у древ- 
них статуа, поново се склопише. За један тренутак 


%) Хоровод — коло, на које се ссоски момци и девојке у 
вече, нарочито о празницима, скупљају по широким сеоским ули- 
цама. Ту се ухвате за руке и у дугим низовима, ланцима, уз 
отегнуто певане песме, играју игре (коло, хоровод), које са пе- 
смама имају један такт и при чем покрети играча одговарају 
речима песме. — Прев. 

они се заблисташе у полутами.... Суза их беше овла- 
жила. 
Ја се не мицах, као и пре. 
· — Ех, каква сам! — проговори наједаред Лу- 
керја са неочекиваном снагом, и, широко отворивши 


очи, потруди се да смакне са њих сузе. — Зар 


то није срамотар Шта ми би» Давно ми се то 
није дешавало... од самог оног дана, кад је По- 
љаков Васја био код мене, лањског пролећа. Док. 
је он са мном седео и разговарао, ишло је све 
лепо; а кад он оде, ја ипак отплаках, онако сама! 


И од куд ми само сузе!... Него наше се, женске 
сузе за новац не купују. — Господине, — додаде 
Лукерја, —  имаћете ваљда какав рубац... Не- 
мојте се гадити, убришите ми очи. 

"Ја похитах да јој испуним жељу — и рубац 
јој оставих. Она испрва одбијаше... — На што, 
вели, мени такав поклонр> — Рубац је био веома 


прост, но чист и бео. За тим га она узе својим слабим 
прстима, па их више није ни расклопила. Навикнувши 
се на мрак, у ком се обоје нахођасмо, могао сам 
јасно разликовати њене црте, могао сам чак опа- 
зити фину румен, која беше избила кроз бронзу 
њеног лица, могао сам да пронађем на том лицу, 
тако се бар мени чинило — трагове његове негдашње 
лепоте. 


— Питате ме, господине, — проговори опет 
Лукерја, — спавам лиг Спавам, истина, ретко, али 
сваки пут снивам снове, — лепе снове ! Никад се 


не видим болесном: така сам свагда у сну здрава 
и млада... Једно је само зло: кад се пробудим — 


хоћу добро да се протеглим — кад тамо, а ја сва 
као укована. Какав сам једаред чудан сан уснила! 
Хоћете ли да вам испричамг — Е, слушајте. — 


· Видим ја, као стојим ја у пољу, а свуд око мене 
раж, тако висока, зрела, као златна!... И као са 


ЛОВЧЕВИ ЗАПИСИ. 15 


226 ЛОВЧЕВИ ЗАПИСИ 


мном је неко риђе псетанце, љуто као змија — не- 
престано хоће да ме уједе. А ја као имам у рукама 
срп, али не прост срп, но прави правцати месец, и 
то, баш кад је налик на срп. ИМ истим тим месецом 
треба да пожњем сву ту раж до голе земље. Само 
ми је много додијала врућина, а месец ми засењује 
очи, и нека ме леност обузела; а свуд у наоколо 
различак расте, па тако крупан! Па се сваки цвет 


окренуо главицом мени. А ја мислим: да накидам _ 
овог различка; Васја је обећао да ће доћи — те ћу. 


прво себи венац оплести, а стићи ћу и да жањем. 
Узмем брати онај различак, а он ми све таје и таје 
међу прстима, и ништа му не могу! И никако да 
оплетем себи венац. А међутим, чујем — неко већ 
иде к мени, тако је близу, и зове ме: Лушо! Лушој!... 
Ах, помислим у себи, тешко мени — нисам стигла! 
Него свеједно, наместићу на главу овај месец на 
место различка. Намештам месец, сасвим као ко- 
кошњик“), и онај час се сва тако засијах, расветлих 
све поље око мене. Кад погле — а по самом вршку 
класја брзо греде к мени — али не Васја — но 
сам Христос! А како сам познала да је то Христос 
— не умем вам казати, — тако га не сликају, — 
али је Он! Голобрад, висок, млад, сав у белом, — 
само му је појас златан, — и ручицу ми пружа. 
„Не бој се, вели, невесто моја урешена, пођи за 


мном; ти ћеш ми у царству небеском коло водити. 


и песме певати рајске“. — А ја му одмах припадох 
к руци! Псетанце моје одмах мене за ноге... но 
ми се ту винусмо у вис! Он напред... Крила му се 
раширила преко целог неба, дуга као у галеба, — 
а ја за њим! А псетанце мора да ме се окане. Тада 
тек појмих ја да је то псетанце — моја болест, и 
да јој у царству небеском већ места неће бити. 


#) Народни украс руских жена за главу, налик на лепезу 
или на округао штит око главе, — Прев, у 


Ут 

– 
Лукерја ућута на тренутак. 

·_ — А једном сам опет уснила сан, — поче она 
изнова, — а може бити да је било и привиђење — . 
то вам не бих знала казати. Причинило ми се, као 
лежим ја у истој овој котарци, а долазе ми моји 
покојни родитељи — отац и мајка — и ниско ми 


"се клањају, а ништа не говоре. А ја их као питам: 


„Што се, рекох, ви, отац и мати, мени клањате»“ 
„Па зато, веле, јер што се ти много мучиш на овом 
свету, тиме ти ниси само своју душицу опростила од 
греха, но си и с нас велики терет скинула, Са својим 
си гресима већ довршила; јаком наше грехе побе- 
ђујеш“. И рекавши то, родитељи ми се опет покло- 
нише — и ишчезоше: видех само зидове пред собом. 
Много сам се после сумњала, шта ли то са мном 
би. Чак сам оцу попи после на исповести припо- 
ведила. Само он тако мисли, да то није могло бити 
привиђење, зашто привиђења се случавају само ду- 
ховном чину. 

— А једном опет, ево шта сам сањала, — 
продужаваше Лукерја. — Видим ја, па као седим 
на друму под ракитовим дрветом, палицу држим 
одељану, обрамница торба ми на леђима, а глава 
рупцем замотана — права хаџијница! А као треба 
да идем некуд далеко — далеко, на богомоље. И 
пролазе поред мене све саме хаџије; они иду тихо, 
чисто без воље, све на једну страну; лица им свима 
тужна и веома су налик један на другог. И видим, 
смуца се и крстари међу њима једна жена, читавом 
главом виша од других, и одело је на њој особито, 
баш као да није наше, као да није руско. И лице 
такођер особито, испосничко, строго. МИ као сви се 
други склањају испред ње, а она наједаред фук — 
те право к мени. Стаде па гледи; а очи су јој као 
у сокола, жуте, велике, светле, пресветле. А ја је 


~ питам: „Ко си тир“ — А она ми вели: „Ја сам 


твоја смрт“. Ја, место да се уплашим, а ја напротив 
| 15% 


= 

— волим, Боже, волим, крстим се! И вели ми та. 


жена, смрт моја: „Жао ми те је, Лукерја, — но узети 


те са собом не могу. — С Богом остај!“ Господе! 
како ми у тај пар дође тешко!... „Узми ме“, рекох 
јој, „мајчице, голубице, узми!“ — А смрт се моја. 


обрну к мени, стаде ми нешто говорити. .. Разумем 
да ми означујес мој час, али тако некако неразу- 
мљиво, неразговетно. .. „После Петрова“, вели... У 
то се пробудих... Таки су ми ето снови чудновати! 
Лукерја подиже очи у вис... замисли се... 


— Него ево шта је зло... дешава се, цела не-_ 


деља прође, а ја не заспим ни једаред. Лањске го- 
дине пролажаше овуда једна госпођа, виде ме, и 
даде ми стакалце с леком противу несанице; по 
десет капљица рече ми да узимам. Веома ми је по- 
магало, и спавала сам, но то сам ја стакалце већ 
одавно попила... Не знате ли какав је то био лек, 
и како бих га могла добавити 2 

Та је госпођа, очевидно, дала Лукерји опијума. 
Ја јој обећах да ћу јој набавити и послати тако 
стакалце, па опет не могох да се на глас не чудим 
њеном стрпљењу. 

— Ех, господине! — примети она. — Шта то 
говорите > Зар је то какво стрпљење Да сте рекли 
за Симеона Столпника — то је доиста било велико 
стрпљење : он је тридесет година престајао на стубу! 
А други се један угодник дао у земљу закопати до 
самих груди, и мрави му лице јеђаху... Па и ово 
ми је причао један књижник: Био је негда један 
крај, па су тај крај освојили Агарјани, и све су 
житеље мучили и убијали; и што год су чинили 
житељи, ослободити се никако нису могли. Док ти 
се ту, међу истим тим житељима, јави једна света 


девојка; она узе велики мач, метну на се оклоп од. 


два товара, подиже се на Агарјане и све их пре- 
тера преко мора. Само, кад их претера, каже им: 
„Сад ме сажезите, јер сам се заветовала, да огње- 

, 


ном смрћу за свој народ умрем“. — А Агарјани за- 
ђоше па је сажегоше, а народ се од оно доба за 
навек ослободи! Ето, то је подвиг! А шта сам ја 
учинила 2 

Ја се чуђах сам у себи докле је и у ком виду 
дошла легенда о Јованци д' Арк, и, поћутавши неко 
време, запитах Лукерју: колико јој је година 2 

— Двадесет осам... или девет... Тридесет не 
верујем да ће ми бити. А на што их и бројати, — 
те године! Него, ево шта ћу вам још рећи... 

Лукерја се наједаред потмуло накашља, зајеча.., 


— Ти много говориш, — приметих јој ја, — 
то ти може шкодити. 
— Истина, — прошапта она једва чујно, — 


нашем је разговору крај; но сад како било! Сад, 


кад-ви одете, сита ћу се наћутати, Овако сам се 


бар мало разгалила... 

Ја се стадох праштати од ње, понових јој моје 
обећање да ћу јој послати лек, замолих је да још 
једном добро размисли и да ми каже — да ли јој 


· је што потребно > 


— Ништа ми није потребно; свега ми је доста, 
хвала Богу, — са највећим напрезањем, но сва срећна 
прозбори она. — Нека да Бог свима здравља! Него 
ви бисте, господине, могли говорити вашој мајци — 
овдашњи су сељаци сиротни — да им макар нај- 
мање смањи данак! Земље је у њих мало, добре 
земље немају... Они би се за вас Богу молили... 
А мени ништа не треба, — свега ми је доста. 

Ја дадок Лукерји реч да ћу јој испунити молбу, 
и већ се приближавах к вратима... Она ме опет 
дозва. 

— Сећате ли се, господине, рече она — и 
чудно нешто заигра у њеним очима и на уснама — 


_ какву сам ја имала косуг Сећате ли се — до самих 
· колена! Дуго нисам могла да се наканим... Онака 


коса!.. — Но како да је чешљам 2 У мом положају.!.. · 

Те тако је одсекох... Да... Но, простите, госпо- 
дине! Више не могу... 

Тог истог дана, пред што ћу поћи у лов, раз- 
говарао сам о Лукерји са салашким бировом. Од 
њега дознадох да су је у селу звали „Живе Мошти“, 
да она иначе никог не узнемирује; нити она што 
замера, нити се на што жали. — „Она ништа не 
иште, а напротив — на свем је благодарна; смире- 
ница, права смиреница, мора се признати. Од Бога 
убијена“, тако заврши биров — „ваљда за грехе; 
но ми се у то не мешамо. А да бисмо је, на при- 
лику, осуђивали — не, ми је не осуђујемо. — Нека је!“ 


После неколико недеља дознадох да је Лу- 
керја преминула. Смрт ипак дође по њу... и баш 
„после Петрова“. Причали су да је на сам дан смрти 
непрестано слушала јеку од звона, премда се од 
Аљексјејевке до цркве рачуна добрих пст врста, а 
дан је био тежатан. У осталом, Лукерја је говорила 
да је јека долазила — не од цркве, но „од горе“. 
По свој прилици, она се не усуђиваше рећи: с неба. 


|-> Бај ин 

— А знате л' шта ћу ја вама казати2 — про- 
говори Јермолај, улазећи ми у колибу — а ја тек 
што бејах ручао и прилегао на путнички креветац, 
да се одморим после доста срећног, али заморног 
лова на тетребове — то је било после десетог јула, 
а врућине су биле страшне.., Знател' шта ћу ја 
вама казати» — нестало нам сачме. 

Ја скочих са постеље. 

— Нестало сачме! Па како то! Та понели смо 
са собом из села ваљда једно тридесет фунти! — 
читаву врећу ! 

— Оно, истина, и врећа је била велика: две 
би нам недеље могло трајати. Ал' ко ће га знати! 
Мора да се негде подерала; тек, кажем вам, сачме 
нема... остало је тако још за једно десет метака. 


— Па шта ћемо сад радити» Најбоља места 


сад тек долазе — за сутра су нам обећали шест 
легала.... 

— Па пошљите мене у Тулу. — Одавде није 
далеко : свега четрдесет пет врста. — Ја ћу у часу 


отрчати и донећу сачме, ако заповедите, читав пуд. 
— Па кад ћеш ти поћи»2 
— Па, ако хоћете, и одмах. Што да се оклеваг 


_ Само ево шта је: мораћемо најмити коње. 


— Како најмити коње» — А на што су нашиг 

— На нашима се не може. — Средњак јако 
обангавио ! Е 

— А од кад то. 2 

— А ето 'номад, — кочијаш га водио да се 
поткује. — А ковач мора да се десио неки незгодан. 
— Сад ни на ногу не може да стане. — Предња 
нога. Све је вуче... као кера. 


— Па шта2 јесте л' га бар расковали 2 

— Не, нисмо расковали; а свакојако се мора 
расковати. — Заш' му је ексер, бој се, до самог 
меса уковат. 

Заповедим да се позове кочијаш. Показа се 
да Јермолај није слагао: средњак збиља не могаше 


да стане на ногу. — Ја одмах наредих, да га рас- 


кују и да га метну на влажну иловачу. 

— Шта је» Заповедате л да најмим коње за 
Тулу2 — заокупи ме опет Јермолај. 

-  — Па зар се могу наћи коњи у овој селендриг 
— узвикнух ја са нехотичном љутином... 

Село, у ком смо се ми налазили, било је с не- 
руке, забачено; сви његови становници изгледаху 
неке гоље; с тешком муком нађосмо једну — не 
белу“), но колико толико пространу колибу. 

— Може се, — одговори Јермолај са обичном 
својом равнодушношћу. — Ви сте за овдашње село 
право казали; само у овом је истом месту живео 


један сељак. —- Веома паметан, богат! Девет је 


коња имао. Он је умро и најстарији му син распо- 
лаже свим. То вам је човек — од глупих најглупљи, 
али очино добро ипак није могао да сатари. — Код 
њега ћемо ми добавити коње. — Заповедите, па ћу 
га довести. — Браћа су му, чујем, жива, окретна 
момчад... а ипак им је он старешина. 

-— Па. како тог 


5 %) „Бела изба“ — сељачка колиба, која има димњак. | 
Прев. 

— Па тако — старији је. — Значи, млађи си, 
— да си покоран! — Ту се Јермолај снажно и за 


штампу незгодно изрази о млађој браћи у опште. — 


"Ја ћу га довести. — Он је прост. — Зар са њим 


па да се не споразумемо 2 

Док је Јермолај ишао по „простог“ човека, 
мени дође у главу: зар не би боље било да ја сам 
одем у Тулу» Пре свега, ја сам се, искуством на- 
учен, слабо уздао у Јермолаја; ја сам га тако је- 
даред био послао у варош, да купи неке потребе, 
он обећа да ће испунити све моје поруке у току 
једног дана — и не врати се целе недеље, пропи 
сав новац — и врати се пешке — а беше пошао 
на лаким дрошкама. Друго — ја сам имао у Тули 
позната самсара; могао сам купити од њега коња 
наместо средњака, који беше обангавио. 

— Решена ствар! — помислих ја. — Поћи ћу 
сам; а спавати се може и путем — тарантас је, дао 
Бог, миран. 


— Довео сам га!— кликну после четврт сата 
Јермолај, рупивши у собу. — Одмах за њим уђе 
један крупан сељак у белој кошуљи, плавим чак- 
"ширама и опанцима, белотреп, чкиљав, са риђом 
клинастом брадицом, дугим пуним носом и разја- 
пљеним уснама. Он, збиља, изгледаше као „простак“. 


Њ— — Ево, изволите, — прозбори Јермолај, — он 
__има коње — и пристаје. 
— То — јес'), каз'ти, ја... — проговори сељак 


ј-“ 
Ки А 


"као промуклим гласом, замуцкујући, потресајући 
своју ретку косу и чупкајући прстима обод од капе, 


коју је држао у рукама. — Ја, овај... 

— Како се зовеш> — запитах ја. 
Мужик обори поглед и као да се замисли. 
= Јел јар 


— Да, како ти је име 

— Па... име ми је Филофеј. 
— Но, ево шта је, брат-Филофеје; ти, чујем, 
имаш коње. Доведи-дер овамо тројку, — ми 


ћемо је Е у мој тарантас, — он је лак — па 


да ме одвезеш у Тулу. — Садје ноћ месечна, види 
се лепо и хладовина је. А какав вам је овде путг 
— Пут» Пут је добар. — До друма ће бити 


једно двајест врста == еевева те Има само једна ме- 


станце... незгодно; иначе је добро. 

— А какво је то незгодно местанце 2 

— Та мораћемо на једном месту реку пре- 
газити. 

— Па зар ћете ви сами у Гулу поћи — за- 
пита РО ЛИ 


— Да, сам. 
— Но! — прозбори мој верни слуга и тресну 
главом, — Н-н-0! — понови он, ДЕ и изађе 
на поље. 


Пут у Тулу очевидно не имађаше више у себи 
за њега ничег привлачног ; он постаде за њ празна 
и незанимљива ствар. ан 

— А знаш ли ти добро пут» — обратих се ја 
Филофеју. 

— Како не би знали пут! — Само ја, видите 
ли, сад како знате, не могу... јер како то сад на- 
једаред.... 

Показа се, да је Јермолај казао Филофеју, кад 
га је погађао, да не сумња, да ће му се, будали, 
платити... и ништа више! Филофеј, премда је — 


по речима Јермолајевим био будала — не задовољи _ 


се само тим саопштењем. Он заиска од мене — 
педесет рубаља у асигнацијама, — цену огромну; 
ја му понудих десет рубаља, — цену малу. — По- 
чесмо се ценкати ; Филофеј је с почетка био тврдо- 
глав — за тим поче попуштати, но доста тешко. 
Јермолај, који уђе на тренутак, поче ме уверавати, 
да „та будала“ (гле, како му се допала реч! — 

примети полугласно Филофеј) — „та будала појма нема 
"о вредности новца“ — и узгред ми напомену, како 


је пре једно двадесет година, гостионица, коју беше 
отворила моја мати на живом месту, на раскрсници 
два друма, сасвим пропала с тога, што стари дворски 


"слуга сељак, кога су метнули тамо да ради, збиља 


није знао вредност новцу, но га је ценио по коли- 
чини, — то јест, давао је, на пример, сребрни че- 
твртак за шест бакарних петака, при чем је, ипак, 
страшно грдио. 

— Ех, ти, Филофеју, — баш си прави Фи- 
лофеј ! — викну на послетку Јермолај — и одлазећи, 


_ љутито тресну вратима. 


Филофеј му ништа не одговори, као осећајући 
и сам, да звати се Филофејем — збиља — није 
сасвим згодно, и да за тако име чак можеш пре- 


_ коревати човека, премда је ту, управо, крив поп, 


кога при крштењу нису како треба „облаготво- 
рили“.“) 
_ На послетку се, ипак, сложисмо на двадесет 


рубаља. — Он оде по коње и после једног сата 


доведе их читавих пет на избор. Показа се да су 
му коњи добри, премда су им гриве и репови били 
замршени, а трбуси — велики и напети као добош. 
— С Филофејем дођоше два брата, ни налик на 
њега. Мали, црнооки, кучаста носа, они су, збиља, 
чинили утисак живе, окретне момчади — говорили 
су много и брзо — „лупетали су“, као што се изрази 
Јермолај, али су се старешини покоравали. 

Они извукоше тарантас испод наслона, па се 


: пола сата муваху око њега и коња, час попуштаху 


штрањке, час их затезаху, да не може бити чвршће. 
Оба су брата хтела да у среду упрегну неизо- 
ставно чилаша, што „он мож' добро да спушћа 


#) При крштењу нису попа добро наградили и лепо но- 
частили, те је детету дао незгодно, „ружно“ име. — Прев. 

с брда“, — но Филофеј пресуди: чупу! — Те тако _ 


чупу и метнуше у среду. 

Тарантас набише сеном, турише под седиште 
ам са обангавелог средњака, — ако затреба да се 
удешава за новокупљеног коња... Филофеј, који 
међутим беше отрчао кући па се сад вратио у ду- 
гачкој белој очевој горњој хаљини, у некаквој 
високој шеширини и чизмама које се мажу машћу, 
— попе се свечано на кочијашко седиште, Ја 
седох, погледавши на сат: — четврт на једанаест, 
— Јермолај се чак и не опрости са мном, он узе 


бити свога Валетку; Филофеј затрза уздама, викну 
танким-танким гласом: „ЕХ, ви, малишани!“ — 
браћа му прискочише са обе стране, ошинуше по. 
трбуху логове — и тарантас се крену, сави из ка 


пије на улицу, чупа већ хтеде да кидне кући, — 
но Филофеј га оразуми неколиким ударцима бича 
— и ево, ми већ искочисмо из села и полетесмо по 
доста равном путу, међу честим жбуњем густог 
лештара. 

Ноћ беше тиха, дивна, најлепша за путовање. 
Ветар час прошушти у џбуњу, задрма грање, час 
се сасвим притаји; на небу се овде онде виђаху не- 
помични, сребрнасти облачићи; месец стајаше високо 


и јасно обасјаваше околину. — Ја се извалих на. 
сену и већ почех да дремам... ал се наједаред 
сетих „незгодног места“ — и тргох се. 


— Је л, Филофеје! Има л' још колико до брода2 · 


— Јел до брода2 Биће једно осам врста. 


— Осам врста, помислих ја. — Пре једног сата 
нећемо доћи. — Међутим се може малко одспавати. 


— А знаш ли ти, Филофеје, добро пут» 


— Та како ја не бих знао пут! Није ми првина. 


што идем. 
Он још нешто додаде, но ја не дочух.... Ја 
већ бејах заспао. 


4 


| 
МА Е РЈ Реци , 
Пси а МА у чума 


ПВО А ј ок 


У | 

Пробудила ме је не моја намера да се про- 
будим равно после једног сата, као што се то често 
дешава, — но некакво чудновато, премда слабо, 


"бућкање и пљускање под самим мојим уветом. — 


Дигох главу. 

Који ђаво — Ја лежим у тарантасу као и пре, 
а око тарантаса — и то на пола: аршина, — не 
више, од његова краја, — водена површина, оба- 
сјана месецом, дроби се и дрхти ситним, разговетним 
титрањем. Погледам напред: а на кочијашком се- 
дишту, са оклембешеном главом, згурен, седи, као 


кип, Филофеј, — а још даље — над водом, која 
_ жубори —, крива линија колског лука и коњске 
главе и леђа. — И све тако непомично, тако нечујно, 


_— као у очараном царству, у сну, у фантастичном 


сну... Какво је ово чудо — Погледам назад испод 
стражњег дела тарантаса... Та ми смо насред реке... 


обала је од нас на једно тридесет корака. 


— Филофеје! — кликнух ја. 

— О]2 — одговори он. 

— Шта — ој2 Где смо мито, ако Бога знаш» 
— У реци. 

— Видим да смо у реци. — Та ми ћемо тако 


"у часу потонути. — Зар ти тако на броду прелазиш»> 


А2 — Та ти спаваш, Филофеје! Одговарај! 
— Малчице сам се забунио, — прозбори мој 


_ кочијаш: — погрешио сам, па сам, зар, узео малко 
__ више у страну, а сад се мора очекнути. 


— Шта наопако зар да чекамо 2 — Па шта 


ћемо ми то чекати 2 


— Паеето, док чупа види: куд он нагне, тамо, 


значи, треба терати. 


Ја се дигох на сену. — Глава средњакова се 
не мицаше над водом. —-На јасној светлости месе- 


_ чевој се само могло видети, како му се једно уво 


_ тек тек мрдало час натраг, час напред. 


— Па и твој чупа спава! 

- Не, — одговораше Филофеј: — он сад 
· воду њуши. ј 

И све опет ућута, само као и пре пљускаше 
вода. — И ја се укочих. 

Месечина, и ноћ, и река, и ми у њој.. 

— А шта то шишти 2 — запитах ја Филофеја. 


змије. 
| Наједаред се глава средњакова поче мрдати, 
уши се накострешише, он зафрка, стаде се мувати. 
— Но, но, но, ноо! продера се наједаред Фи- 
лофеј, и подиже се, и стаде махати бичем. Тарантас 
се одмах отиште с места, крену се напред, пресе- 


цајући речну струју — и пође, труцкајући се и по- · 


водећи се... С почетка ми се учини, да тонемо, да 
идемо у дубљину, међутим, пошто се једно дваред 
триред труцнусмо и малко потонусмо, водена повр- 
шина као да наједаред дође нижа... Она се сни- 
жаваше све већма и већма, тарантис све већма из- 
расташе из ње, — ево се већ показаше точкови и 
коњски репови — и гле, разбацујући јаке и крупне 
струје као неке дијамантске — не, не дијамантске 


— но сафирске снопове, који се разлетаху у неја- 


сном блеску месеца, — весело и слошке избацише 
нас коњи на пешчану обалу и пођоше путем уз 
брдо, једначито трупкајући сјајним мокрим ногама. 


— Шта ли ће — дође ми на памет у главу — | 


сад рећи Филофеј: виде: да сам ја био у праву ! — 
или шта било на то налик» Но он ништа не рече. 
С тога ја и не сматрах за потребно да га укорем 
због непажљивости и, наместивши се да спавам на 
сену, опет покушах да заспим. 


Но ја не могох заспати, не с тога, што се нисам 


уморио од лова — и не с тога, што ми је отоичашњи 


немир растерао сан — но стога, што смо сад пролазили _ 


— Тог — Пачићђи у трсци... јал ће бити 


У У 

кроз и сувише лепа места. То беху пријатне, про- 
стране, подводне, травне ливаде, са множином ома- 
њих барица, језераца, поточића, вирова, обраслих 
по крајевима врбама и ложњацима, права руска, 
руском народу мила места, налик на она, којима су 
пролазили јунаци наших древних јуначких песама, 
да гађају беле лабудове и сиве патке. Као жућкаста 
трака извијао се утрвен пут, коњи су трчали лако 
— и ја не могох склопити очију, — нисам могао 
сит да се нагледам оне лепоте! ИМ све је то тако 
меко и складно пловило поред мене, под љупком 
месечином. — Чак и Филофеј подлеже утицају те 
дивоте. 


— Те нам се ливаде зову Свјатојегорјевске, — 
·" обрати се он к мени. — А иза њих -- тада ће поћи 
· Великокњажевске; таких ливада нема у свој Расеји“)... 
Баш је лепо! — Средњак фркну и стресе се... — 
Господ с тобом!... рече Филофеј озбиљно и полу- 
гласно. — Те како лепо! — понови он и уздахну, 
а за тим отегнуто хракну. — Ето, још мало па 
ће почети сенокос, ал' ће се ту накупити сена, Бого 
вољани! – А по вировима има рибе такођер много. 
— Таке деверике! — додаде он као певајући. — 
Одједаред рећи: ту човек и да не умире. 

Он наједаред подиже руку. 

— Ено! — погледајте! ено тамо над језером... 
да не буде оно чапља» Па зар она и ноћу рибу 
ловиг Ех — брате! та то је грана — а не чапља. 
Грдно ли се преварих! а све ова месечина вара. 


Тако смо ишли, ишли... Но ево, дође већи 
крај ливадама, појавише се шумарци, поорана поља; 
сеоце у страни мигну двема трима ватрицама, — 
до великог друма остајаше свега каквих пет врста. 
· — Ја заспах. 


; 3 Русији. —— Прев. 

Опет се пробудих не сам собом. Овог ме пута | 6“: 
пробуди глас Филофејев. = 

— Господине... о, господине ! 

Ја се подигох. — Тарантас стајаше на равном 
месту, насред друма; окренувши се с предњег се- 
дишта према мени лицем, широко отворивши очи 
— (ја се чак зачудих, ја нисам замишљао, да суму 
"оне тако велике) — Филофеј значајно и тајанствено _ 
шапташе : 


— Тутњи!... Тутњи! 

— Шта кажеш > 

— Кажем: тутњи! — Нагните се па слушајте. 
Чујете л> | 

Ја промолих главу из тарантаса, притајнви на 
дисање: — и збиља, зачух негде далеко — далеко 
иза нас — слабу, непрекидну лупу, као кад кола јуре. 

— Чујете л'2 ; 

– Дабоме да чујем, — одговорих ја. — Иду“ 


некаква кола. 
— А зар не чујете:.. Ке Ето... прапорци... 
и звиждање... Чујете л'> Та скините капу... боље 
ћете чути. 5; 
Ја не скидох капу, но ослушнух пажљивије. лан - 
Но, да... може бити. — Па шта онда> Е 
Филофеј се окрену лицем коњима. -55 
— Кола јуре... празна, — точкови оковани, —— 
проговори он и прикупи узде. — То су, госпо ВАВ 
рђави људи; јер овде, под Тулом, бива свашта. 
— Шта булазниш! По чему ти мислиш да су 
то баш сигурно рђави људи> “= 
— Кажем вам. — С прапорцима... а празна Е- 
кола... Да ко ће бити2 МЕНЕ 
— А има л још колико до Туле2 
- Па биће још једно петнаест врста, а насеља 
овде нема никаквог. 
— Но, а ти терај брже, сад се не сме оклевати. 
Филофеј узмахну бичем, а тарантас опет појури. 


ај 

Премда нисам поверовао Филофеју, но заспати 
већ нисам могао. — А шта, ако је доиста таког — 
Непријатно осећање крену се у мени. — Ја седох 
у тарантасу — дотле сам био лежао — и почех 
гледати десно и лево. Док сам ја спавао, лака танка 
магла беше налетела, — не на земљу, но на небо; 
она стајаше високо, месец у њој висијаше као бели- 
часта пега, као у диму. Све потавне и смеша се, 


премда је доле било видније. — У наоколо, — 
равна, тужна места: поља, само поља, овде онде 
џбунићи, провалије — па опет поља, и већином 


угар, по којој је овде онде израстао коров. Пусто... 
мртво! Да макар препелица где запућпуриче. 

Возили смо се једно пола сата. — Филофеј 
само узмахиваше бичем и цмокаше уснама, но ни 
он, ни ја не говорасмо ни речи. — Ево, успесмо се 
на брежуљак... Филофеј заустави тројку — и од- 
мах рече: 

— Тутњи... Тутњи, господине ! 

Ја се опет промолих из тарантаса; но ја сам 
могао остати и под кровом колског коша, тако је 
сад јасно, премда још из далека, долазио до мог слуха 
тутањ колских точкова, људско звиждање, звекет 
прапораца па чак и топот коњских ногу; чак ми се 
учини да разабрах певање и смех. Ветар, истина, 
дуваше од туд, али не беше сумње да су нам непо- 
знати путници за читаву врсту, — а можда и за 
две — дошли ближе. 

Ја се и Филофеј погледасмо, — он само смаче 
капу са потиљка на чело и одмах, нагнувши се над 
уздама, поче шибати коње. Они појурише, но не 
могоше дуго брзо трчати и опет потрчаше касом. 
— Филофеј их и даље шибаше. Морало се бежати! 

Ја не могох себи дати рачуна, од куд сам сад 
и ја, који с почетка нисам зло слутио као Филофеј, 
наједаред добио убеђење да су се за нама возили, 
збиља, рђави људи... Ништа ново нисам чуо: они 

исти прапорци, онај исти тутањ празних кола, исто 
звиждање, иста нејасна граја... Но ја сад већ 
нисам сумњао. — Филофеј се није могао преварити! 

И гле, опет прође двадесетак минута... У току 
последњих између тих двадесет минута, кроз лупу 
и клобарање наших сопствених кочија, ми већ мо- 
госмо чути другу лупу и друго клобарање... 

— Стани, Филофеје, рекох ја: сад све једно — 
једаред се умире... 

Филофеј бојажљиво даде коњима знак да стану. 
— Коњи одмах сташе, као да се обрадоваше мо- 
гућности да мало дахну. 

Милостиви Боже! прапорци просто треште 
иза самих наших леђа, кола грме и тутње, људи 
звижде, деру се и певају, коњи ржу и бију копи- 
тима о земљу.. 

Стигоше нас! 

— Еј — до Бога! — прозбори Илона раз- 
влачећи, полугласно — и неодлучно цмокнувши 
устима, поче гонити коње да пођу. Но у том самом 
тренутку нешто као да се наједаред откиде, заурла 
и зајеча, — и великарна кола, са разметнутим, раз- 
ваљеним лотрама, запрегнута тројком мршавих коња, 
тек наједаред и као вијор нас обиђоше, полетеше пред 
нама и одмах пођоше кораком, заграђујући нам пут. 

— Прави лоповски начин, — прошапта Филофеј. 

Признајем, ја се сав охладих... Покушах да 
гледам, са напрезањем, —-у полумрак испарењем 
помућене месечине. У колима, пред нама, сеђаше 
или лежаше једно шест људи у кошуљама, у ра- 
скопчаним армјацима; двојица не имађаху капе на 
глави; велике им ноге у чизмама климатаху, спу- 
штене низ лотре, руке се без потребе, онако у 
ветар, дизаху, падаху... тела им се тресијаху... 
Очевидна ствар: пијан свет. Неки су се дерњали — 
онако у ветар, шта било; један звиждаше врло јако 
и чисто, други неког псоваше; напред сеђаше не- 

какав џин и тераше коње. — Терали су кораком, 
као да и не обраћају на нас пажњу. 

Шта смо знали радити»> Пођосмо за њима 
такођер кораком... хтели не хтели. 

Око четврт сата ишли смо тако. — Мучно 
очекивање... Да се спасавамо, да се бранимо... 
није било ни мислити. Њих је шесторо: а ја ни 
палице! Да окренемо натраг2 Но они ће нас одмах 
стићи. Сетих се стиха Жуковскога (тамо, где он 
говори о убијству маршала Каменског): 


Разбојникова презрена секира... 


Или ако не то, стегнуће ти грло прљавим ко- 
нопцем... па у јендек... а ти тамо кркљај, мучи 
се, као зец у замци... 

Богме, — није добро! 

А они, као и пре, иду кораком и не обраћају 
на нас пажњу. 


— Филофеје! —- шапнух ја, — покушај-де, 
узми мало у десно, као да идеш поред њих. 
Филофеј покуша, — узе десно... но и они 


одмах узеше десно... проћи беше немогућно. 
Филофеј покуша још једаред: узе лево... Но 
и ту му не дадоше да обиђе кола. — Чак се засме- 
јаше. Значи, не пуштају. 
— Прави разбојници, — шапну ми Филофеј 
преко рамена. 
— Па шта чекајуг — запитах ја такођер шапатом. 
— А ено тамо напред, — у думачи, — над по- 


током има мостић... Тамо ће они нас! Они увек 
тако... поред мостова! С нама је, господине, свр- 
шено — додаде он са уздахом: не верујем да ће 


нас живе пустити; зашто: њима је главно да се са- 
крије траг. Једно ми је само жао, господине: про- 
паде моја тројчица, и браћа неће доћи до ње! 

Ја бих се ту, други пут, зачудио, како може 
Филофеј у овако опасној прилици да се јошио 

коњима брине, — али признајем, сад немадох кад 
да о њему мислим. Па зар ће доиста да убију 2 по- 
нављах ја у мислима. — Зашто» Та ја ћу им све 
дати, што год имам... 

А мостић се непрестано приближаваше, све се 
боље могаше видети. 

Наједаред се разлегну оштро јалакање, тројка 
пред нама као да се узви у вис, полете и, дојуривши 
до мостића, наједаред стаде, као укопана, малко са 
стране пута. — Ја се страшно препадох, Као да ми 
неко нож у срце забоде. 

— Ох, брате, Филофеје, — проговорих ја: — 
сад идемо на смрт. — Опрости ми, ако сам те ја убио. 

— Шта си ти крив, господине! Од своје суд- 
бине нико није умакао! Е, чупо, коњићу мој верни, 
— обрати се Филофеј средњаку, — ајде, брате, на- 
пред! Одслужи још ову последњу службу! — Све 
једно... Господе 60-слови ! 

И он пусти своју тројку касом. 

Стадосмо се приближавати мостићу, — оним 
непомичним, грозним колима... На њима се, као 
навлаш, све утиша... Ни гласка! Тако се стишава 
штука, јастреб, свака грабљива звер, кад јој се при- 
ближује плен. — Ево нас, стигосмо до њихових 
кола... наједаред онај џин у полукожуху скочи с кола 
— па право к нама! 

Он ништа не рече Филофеју, но овај и сам 
одмах трже узде... Тарантас стаде. 

Џин метну обе руке на вратаоца — и, нагнувши 
напред своју чупаву главу и исклибивши се, изговори 
тихим, једначитим гласом и фабричким начином, – ово: 

— Господине поштовани, ми идемо са часна 
весеља, са свадбице; нашег смо, каз'ти, момцаћа 
женили; лепо га метли да спава; момци су у нас 
све млади, смеле главе, — попило се много, — а 
сад немамо чим да се растрезнимо; — па нећете 
ли бити тако милостиви, не бисте л нам хтели дати 

—- само малецко парица, — тако да дође ока на 
момка» — Ми бисмо попили за ваше здравље, спо- 
менули бисмо Ваше Степенство; — а не буде ли 
ваше према нама милости -— но, тада молимо да се 
не љутите. 

„Шта је сад овог“ — помислих ја... — „Под- 
смева ли се он са мном2... Или се луди“ 


Џин стајаше и даље, оборивши главу. Башу 
том тренутку месец изиђе из магле и обасја му 
лице. — Оно се смешило, то лице — и очима, и 
уснама. А претња се на њему никаква није могла 
видети... само као да је све на опрезу... и зуби 
тако бели, па велики... 

— Драге воље... ево... — брзо проговорих 
ја — и, извадивши новчаник из шпага, извадих из 
њега две сребрне рубље: — у то доба је још било 
сребрних новаца у Русији. — Ево, ако вам је то доста. 

— Велика вам хвала, — викну џин онако сол- 
дачки, и дебели његови прсти одмах зграбише од 
мене — не сав новчаник, — но само оне две рубље. 
— Велика хвала! — Он тресну косом, отрча својим 
колима. 

— Момци! — викну он: — два сребрњака по- 
клања нам господин путник! — Они сви наједаред 
заграјаше... Џин се скљока на кочијашко место. 

— Срећан вам останак ! 

И као да их није ни било! Коњи прихватише, 
кола заклобараше уз брдо, — ено их, још једаред 
се на тренутак указаше на тамној црти, која дељаше 
земљу од неба, утонуше и ишчезоше. 

Ево, сад се већ не чује ни тутњава, ни вика, 
ни прапорци... 

Настаде мртва тишина. 


Ја и Филофеј не дођосмо одмах к себи. 
— Ах, ти, спадало! — проговори он најзад — 
и, скинувши капу, поче се крстити. — Бога ми 

право спадало, додаде он и окрену се мени сав 
радостан. — А мора да је добар човек — Бога ми! 
— Но-но-но, малишани! мичите се! — Читави ћете 
остати! Сви ћемо остати читави. — Јер то он није 
давао да прођемо; он је терао. Врашки момак! — 
Но-но-но-ноо! — у име Божје ! 

Ја ћутах — но и мени одлану на срцу. 
Читави ћемо остати! — понових ја за себе и, из- 
валих се на сену. — Јефтино смо прошли ! 

Мене чак би у неколико стид, што ли сам се 
ја то сетио Жуковскова стиха. 

ТЈ ЛАРИ ми дође у главу мисао: 

— Филофеје 2 

— Штаг 

— Јеси л ти ожењен 2 

— Ожењен. 

— Имаш ли и деце» 

— Имам и деце. 

— Па како се њих ниси сетио > Коња ти било 


жао — а жене, деце> 

— А што да их жалим2 Они не би пали шака 
лоповима. — А сећао сам их се непрестано — и сад 
мислим на њих... дабогме. — Филофеј заћута. — 


Можда се... због њих Господ и смиловао на нас. 

— А ако то нису били разбојници > 

— А ко то може знати. — Зар је ко кадар ући 
у туђу душуг — Туђа душа — то се зна — то ти је 
помрчина. А с Богом је увек боље. — Не... ја се 
своје породице вазда... Но, но, малишани, с Богом! 

Већ се беше расвануло, кад почесмо прила- 
зити Тули. Ја лежах занет полусном... 

— Господине, — рече ми наједаред Филофеј, 
погледај-дер-те: ено их где су стали код крчме... 
њихова су кола. 

Ја подигох главу... збиља они су: и кола њи- 
хова, и коњи. На прагу крчме наједаред се показа 
познати џин у кратком кожуху. Господине! — викну 


МР ЊољИ 247 


он, машући капом: — за ваше парице пијемо! — А 
шта, кочијашу, — додаде он, махнув главом на Фи- 
лофеја, — мора да си се добро уплашио, — аг 

— Е баш је врашки, — примети Филофеј, кад 
се одмакосмо једно двадесет хвати од крчме. 

Стигосмо, најзад, у Тулу; купих сачме, уз 
то чаја и вина, — чак и коња купих код самсара. 
У подне пођосмо натраг. Пролазећи оним местом, 
где смо први пут чули за собом колску тутњаву, 
Филофеј, који се сад, пошто се поднапио у Тули, 
показао као врло разговоран човек — чак ми и 
приче причаше. Пролазећи поред оног места, Фи- 
лофеј се наједаред засмеја. 

— А сећаш ли се, господине, како сам ти све 
говорио : тутњи... тутњи, рекох, тутњи ! 

Он неколико пута одмахну руком... Врло му 
се та реч учинила занимљива. 

То вече се вратисмо у његово село. 

Ја испричах Јермолају случај, који нам се десио. 
Пошто је био трезан, он не исказа никаква саосе- 
ћања, — и само што рече: „хм!“ — дал у знак 
одобравања, или прекоревања, — то, мислим, ни он 
сам није знао. Но после два дана он ми са задо- 
вољством саопшти, да је оне исте ноћи, кад сам ја 
са Филофејем ишао у Тулу, — и на том истом 
друму, — некакав трговац опљачкан и убијен. Ја 
с почетка не поверовах том гласу; но после мо- 
радох веровати: истинитост његову потврди ми по- 
лицијски пристав, који одјури на ислеђење. — Да 
се не буду с те „свадбе“ враћале наше делије и да 
нису тог „момцаћа“, по изразу шаљивчине-дива, мет- 
нули да спаваг Ја остадох у селу Филофејеву још 
једно пет дана. — Чим га где сретнем, ја му сваки 
пут кажем: — А2 тутњил 2 

— Врашки човек, — одговори ми он сваки 
пут, па се засмеје. 

ШУМА И СТЕПА 


.. И мало по мало, поче га вући 

Натраг : у село, у тамни врт, 

Где су липе тако горостасне, тако сеновите, 

И ђурђевци тако девичански мирисни, 

Где се округле врбе једна за другом 

Нагнуле са насипа над водом, 

Где снажни храст расте над плодном њивом, 

Где мирише на конопљу и коприву... 

Тамо, тамо, у пространа поља, 

Где се земља црни као кадифа, 

Где раж, куда год баците поглед, 

Тихо струји меким таласима, 

И пада тешка жута зрака 

Иза прозрачних, белих, округлих облака; 

Тамо "је ·доброман 6. 7 2 је 52) 6 ај И: ЕН 
(Из спева, преданога огњу). 


Читаоцу су, можда, већ досадили моји записи; 
журим,се да га умирим обећањем да ћу се ограни- 
чати наштампаним одломцима; но, растајући се 
с њим, не могу да не кажем неколико речи о лову. 

Лов са пушком и псом диван је сам по себи, 
ћаг зесћ, као што се говорило у старо време; но, 
рецимо, ви се нисте родили за ловца: али ви, ипак, 

волите природу; ви, дакле, не можете да не зави- 
дите нама ловцима... Слушајте. 

Знате ли ви, на пример, каква је наслада изве- 
сти се с пролећа пре зорег Ви излазите на кућне 
степене... На тамно сивом небу овде онде трепере 
звезде; влажан ветрић који пут долеће као лак 
талас; чује се уздржан, нејасан шапат ноћи; дрвеће 
слабо шуми, огрезло у сенци. Ево, меће се ћилим 
на кола, мећу код ногу ковчежић са самоваром. 
Логови се стресају од студени, ржу и кицошки се 
премештају с ноге на ногу; пар тек пробуђених 
белих гусака ћутећки и полагано прелази преко 
пута. За плотом, у башти, мирно рче чувар; сваки 
звук чисто стоји у хладном ваздуху, стоји и не 
прелази. Ево, сели сте; коњи се наједаред кренуше, 
сељачка кола јако заклопараше... Ви се возите — 
возите се поред цркве, с брда на десно, преко на- 
сипа... Рибњак се тек почиње пушити. Малко вам 
је хладно, ви покривате лице јаком од шињела; 
дрема вам се. Коњи звучно бљечкају ногама по 
барама; кочијаш звиждуче. Но, ево, одмакли сте 
једно четири врсте... Крај неба руди; по брезама 
се буде, незграпно прелећу вране; врапци цвркућу 
око тамних камара. Расветљује се ваздух, виднији 
је пут, небо постаје сјајније, беле се облачићи, зе- 
лене поља. По колибама црвеним пламеном горе 
лучеви, иза капија се чују сањиви гласови. А ме- 
ђутим јутарња се румен разгорева; ево, већ се златне 
пруге опружиле по небу, у провалијама се колута 
пара; шеве звучно поју, праскозорни ветар духну, 
— и тихо испливава румено сунце. Светлост јури 
као река; срце у вама задрхти као птица. Свеже, 
весело, мило! Далеко се види свуд у наоколо. Ено, 
за шумарком село ; ено, мало даље, друго, са белом 
црквом, ено, брезова шумица на брду; за њом је 
бара, којој сте ви пошли... Брже, коњи, брже: 
Великим касом напред!... Још једно три врсте, не 

више. Сунце се брзо диже; небо је чисто... Време 
ће бити прекрасно. Стадо се отегло из села нама 
у сусрет. Испели сте се на брдо... Какав изглед! 
Река се вијуга на једно десет врста, нејасно се 
плавећи кроз маглу; за њом водено-зелене ливаде; 
за ливадама страновити хумови; у даљини се вивци 
с виком вију над баром; кроз влажни блесак, ра- 
зливен у ваздуху, јасно се истиче даљина... много 
лепше но лети. Како слободно дишу груди, како 
се брзо крећу удови, како чврсне сав човек, обузет 
свежим дахом пролећа ! 

А летње, јулско јутро! Ко је, осим ловца, 
искусио, како је пријатно врљати зором по жбуњуг 
Као зелена црта остаје траг ваших ногу на росној, 
побелелој трави. Ви расклопите мокри жбун, а он 
вас обаспе накупљеним топлим мирисом ноћи ; ваздух 
је сав напојен свежом горчином пелена, медом ељде 
и дуњице; у даљини стоји као какав зид храстова 
шума и сјаји се и црвени према сунцу; још је 
хладовина, али се већ осећа близина врућине. Глава 
се мучно заноси од силног миомира. Жбуњу нигде 
краја... Ван што се, овде онде у даљини, жути 
скоро зрела раж и румене се уске пруге ељдине. Ево, 
зашкрипаше сељачка кола; кораком пролази мужик, 
већ сад склања коња у хлад... Поздравили сте се са 
њим, одмакли сте — звучни фијук косе разлеже се 
за вама. Сунце је све више и више. Брзо се суши 
трава. Ево, већ је врућина. Пролази један сат, 
други... Небо тамни по крајевима ; оштром припеком 
пламти непомични ваздух. — „Где би се ту, брате, 
могло пити воде >“ питате косача. — „Ено, тамо, у 
провалији, има кладенац“. Кроз густо лескино жбуње, 
испреплетано вијугавом травом, спуштате се на дно 
провалије. Доиста: под самим обронком крије се 
извор; храстов жбун грамжљиво раширио над водом 
своје шапасте гранчице; велики сребрни мехурићи, 
поводећи се, дижу се са дна, покривеног ситном, 


ШУМА И СТЕПА 251" 


кадифеном маховином. Бацате се на земљу, напили 
сте се, али сте лени да се макнете. У хладу сте,. 
удишете мирисну влагу, добро вам је, а пред вама 
се жбуње усијава од жеге и чисто се жути на сунцу. 
Но шта је овог Ветар изненада налете и пројури; 
ваздух задрхта у наоколо: да није гром» Ви изла- 
зите из провалије... каква је то оловна пруга на 
хоризонту2 Да ли се то запара згушњава> диже ли 
се облакг... Но ево, слабо севну муња... Е, та 
ово је бура! У наоколо још јасно сија сунце: ло- 
вити се још може. Но облак расте: предњи му се 
крај истеже као рука, нагиба се као свод. Трава. 
жбуње, све наједном потавне... Брже! ено се канда,. 
види један сењак. .. брже!... Дотрчали сте, ушли... 
Каква кишица 2 какве муње2 Понегде кроз сламни 
кров закапала вода на мирисно сено... Но ево, 
сунце опет засијало. Бура је прошла; ви излазите. 
Боже мој, како весело блиста све у наоколо, како је 
ваздух свеж и редак, како мирише на јагоде и на 
печурке!... 

Но ево, наступа вече. Вечерња румен запламте 
као пожар и обухвати полак неба. Сунце седа. 
Ваздух је у близини некако особито прозрачан, 
чисто стаклен; у даљини полеже мекана пара, топла 
на изглед; заједно са росом пада црвен блесак на 
пољане, још малочас обливене потоцима житкога 
злата; од дрвета, од жбунова, од високих стогова 
сена потрчаше дугачке сенке... Сунце је село; једна 
звезда се појавила и дрхти у огњеном мору сунчева 
заласка. .. Ено, сад бледи; плави се небо; одвојене 
сенке ишчезавају; ваздух се налива маглом. Време 
је кући, у село, у колибу где ноћивате. Забацивши 
пушку на леђа, брзо идете, макар што сте уморни... 
А међутим наступа ноћ; иза двадесет корака већ се 
не види; пси се једва беле у. мраку. Ено, над црним 
жбуњем крај неба нејасно се расветљава... Шта је 
то 2 -— пожар 2... Не, то изгрева месец. А ено тамо, 

доле, на десно, већ трепте сеоске ватрице... Ево, 
најзад, и ваше колибе. Кроз прозорчић видите сто, 
покривен белим трпежњаком, упаљену свећу, вечеру... 

Или кажеш да ти спреме лаке кочије, па 
пођеш у шуму на мале тетребове. Пријатно је про- 
лазити узаном стазом, између два зида високе ражи. 
Класје вас тихо бије по лицу, различак вам се качи 
за ногу, препелице вичу ода свуд, коњ трчи леним 
касом. Ево и шуме. Хладовина и тишина. Стасите 
јасике високо шуме над вама; дуге, спуштене гране 
бреза једва се мичу; снажни храст стоји, као борац, 
поред лепе липе. Идете зеленом, сенкама ишараном 
стазом; велике жуте муве непомично. висе у злата- 
стом ваздуху и наједаред одлећу; мушице се вију 
као стуб, светлећи се у сенци, тамнећи на сунцу; 
птице мирно поју. Златни гласић црноглавкин звучи 
невином, брбљавом радошћу: он се слаже са ми- 
рисом ђурђевка. Даље, даље, дубље у шуму... Шума 
глуви. Неисказана тишина пада вам у душу; аи 
све у наоколо тако је дремљиво и тихо. Но ево, 
ветар налете, и зажуборише ките од дрвета, као 
падајући валови. Кроз лањско мрко лишће овде 
онде расту високе травке; гљиве стоје свака за се 
под својим капицама. Зец изнебуха испадне, пас 
са звучним лавежом појури за њим. 

Па како је та иста шума лепа у позну јесен, 
кад долећу шумске шљуке! Оне се не баве у сре- 
дини шуме: њих треба тражити по окрајцима. Ветра 
нема, а нема ни сунца, ни светлости, ни сенке, ни 
кретања, ни шума; у меком ваздуху разливен је 
јесењи мирис, сличан мирису вина; танка маглица 
стоји у даљини над жутим пољима. Кроз оголело, 
тамно мрко грање дрвећа мирно се бели непомично 
небо: овде онде, на липама виси последње златно 
лишће. Влажна земља, угиба се под ногама; високе, 
суве травчице не мичу се; дуге нити блистају се на 
побледелој трави. Спокојно дишу груди, а на душу 

наилази чудан немир. Идеш дуж окрајка шумског, 
гледаш за псом, а међутим миле слике, драга лица, 
мртва и жива, долазе ти на памет, давно-давно за- 
спали утисци изненада се буде; уображење пролеће 
и лебди, као птица, и непрестано се тако јасно 
миче и стоји пред очима. Срце час наједаред за- 
дрхти и почне бити, страсно јурне напред, час опет 
неповратно потоне у успоменама. Сав се живот 
одмотава лако и брзо као савитак ; свом својом про- 
шлошћу, свим осећањима, силама, свом својом душом 
влада човек. И ништа му око њега не смета — ни 
сунца нема, ни ветра, ни шума. 

А јесењи, јасан, малко хладан, из јутра мразан 
дан, када се бреза, као неко фантастично дрво, сва 
златна, лепо оцртава на бледо плавом небу, када 
ниско сунце већ не греје, али сија јасније но лети, 
омален јасиков шумарак сав се скроз блиста, као 
да му је пријатно и лако да стоји онако го, слана се 
још бели по дну долина, а свежи ветар полагацко 
креће и гони опало, усковрнуто лишће, — када се 
по реци радосно отискују плави таласи, равномерно 
подижући раштркане гуске и патке; у даљини то- 
поће млин, у пола заклоњен врбама, и, шаренећи се 
у светлом ваздуху, голубови се брзо вију над њим... 

А лепи су и летњи магловити дани, премда их 
ловци не воле. У таке дане се не може пуцати: 
птица, прхнувши вам испред ногу, онај час ишчезне 
у беличастој нејасности непомичне магле. Но како 
је тихо, како неисказано тихо све у наоколо! Све 
се пробудило, и све ћути. Ви пролазите поред др- 
вета — оно се не миче, оно се мази. Кроз танку 
пару, подједнако разливену у ваздуху, црни се пред 
вама дуга пруга. Ви је држите за блиску шуму; 
приближујете се, а шума се претвара у високу леју 
пелена на међи. Над вама, око вас — свуд је магла... 
Но ево, ветар се мало крену — парченце бледо плавог 
неба нејасно се промаља кроз пару, која се разређује 

и као да се задимила, златасто жута зрака продре 
наједаред, потече као дуга струја, удари по пољима, 
упре се у шумарак, — и гле, опет се све превукло 
маглом. Дуго се продужује та борба; но како неиска- 
зано великолепан и јасан постаје дан, када светлост, 
најзад, победи, и последњи таласи загрејане магле 
час спадају и разастиру се као простирке, час се 
извијају и губе у дубокој, нежно-сијајућој висини... 

Но ево, кренули сте се у лов, у степу. Једно 
десет врста пролазили сте сеоским путовима, а најзад 
ево и друма. Поред бескрајних каравана, поред 
механица са кипећим самоваром под стрехом, са ши- 
ром отвореним вратницама и кладенцем, од једног 
сеоцета до другог, преко непрегледних поља, поред 
зелених конопљаника, ви се дуго, дуго возите. Свраке 
прелећу са врбе на врбу; жене, с дугим грабљама 
у рукама, миле у поље, путник, у изношеном нан- 
кинском кафтану, с упртњачом на леђима, промиче 
уморним кораком; теретне спахијске каруце, у које 
је упрегнуто шест големих, истераних коња, плове 
вам у сусрет. Кроз прозор вири крајичак јастука, 
а на закошку, на врећи, придржавајући се за узицу, 
седи постранце лакеј, у шињелу, испрскан блатом 
до самих обрва. Ево и окружне варошице с дрвеним, 
кривим кућама, бескрајним тарабама, трговачким 
ненастањеним зиданим зградама, старинским мостом 
над дубоком провалијом... Даље, даље!... Почеше 
најзад и степска места. Погледаш с брда — какав 
изглед! Округли, ниски хумови, поорани и засејани 
до врха, разилазе се као широки таласи; жбуњем 
обрасле провалије вијугају се међу њима; као дугу- 
љаста острва разбацане су омање шумице; од села 
до села трче уски путићи; цркве се беле; међу 
врбацима блиста се речица, на четири места сужена 
насипима, далеко у пољу стрче једна за другом 
неколике дропље; постарији племићки дворац са 
својим стајама, вотњаком и гумном приљубио се уз 

омален рибњак. Но даље, даље идете ви. Хумови 
су све нижи и нижи, дрвета скоро и нема. Ево је, 
најзад, — безграничне, непрегледне степе!. 

А. у зимњи дан ићи по високим сметовима на 
зецове, удисати студен и оштар ваздух, и нехотице 
жмиркати од засењивог ситног блистања меканог 
снега, са уживањем посматрати зелену боју неба 
над црвеникастом шумом!... Па први пролетњи 
дани, када се на све стране све блиста и преоблачи; 
кроз тешко испарење окопнела снега већ се осећа 
мирис загрејане земље, по копнинама, према косим 
зрацима сунчаним, поверљиво певају шеве и са ве- 
селим жубором и хуком јуре потоци из провалије 
у провалију... 

Него, време је и завршити. Збиља — ја спо- 
менух пролеће; у пролеће је лако растајати се, у про- 
леће и срећне нешто вуче у даљину... Збогом, чи- 
таоче; желим вам постојану срећу и напредак. 

Чертопханов и Њедопјускин 
Крај Чертопхановљев . 
Живе мошти. 

Тутњи! . 

Шума и степа . 

